
तेरहवां बरस प्रा होने पर पांडव विराट की राजधानी छोड़ कर 
उपप्लब्य नामक नगर में जाकर रहने लगे, जो विराटराज ही के अधीन 
था। अज्ञातवास की अवधि पुरी हो चुको थी । इसलिए पांचों भाई प्रकट 
रूप में रहन लगे और अपने भाई-बंधुओं एवं मित्रों को बुलाने को दूत 
भेजें। 

अपने भाई बलराम, अर्जुन की पत्नी सुभद्रा, पुत्र अभिमन्यु और 
यदुवंश के कितने ही दीरों को स,थ लेकर श्रीकृष्ण उपप्लव्य आ पहुंचे । 
उनके आगमन की खबर पाकर विराटराज और पांडवों ने शंध बजाकर 
उनका स्वागत किया। 

इन्द्रसेन आदि राजा अपने-अपने रथों पर चढ़कर उपप्लव्य आ पहुंचे । 
काशीराज और वीर शबव्य भी अपनी दो अक्षोहिणी सेना के साथ आकर 
युधिष्ठिर के नगर में पहुंच गये। 

पांचालराज द्रपद तीन अक्षोहिणी सेना लाये। उनके साथ शिखंडी 
द्रोपदी का भाई धृष्टय्यम्न और द्रोपदी के बेटे आ पहुंचे। और भी कितने 
ही राजा अपनी-अपनी सेनाओं को साथ लेकर पांडवों की सहायता के 
लिए आ गये। 

सबसे पहले शास्त्रोक्त विधि से अभिमन्यु के साथ उत्तरा का 
विवाह किया गया। इसके बाद विराटराज के सभाभवन में सभी आगंतुक 
राजा लोग मंत्रणा करने इकट्ठे हुए। 

विराटराज के पास श्रीकृष्ण ओर युधिष्ठिर बंठे । द्र॒ुपद के पास 
बलराम ओर सात्यकी । और भी कितने ही प्रतापी राजा सभा में 
विराजमान थे। सब के अपने-अपने आसन पर बेठ जाने पर सभा में शांति 
छा गई । सबकी निगाह श्रीकृष्ण पर थी। कुछ देर बाद श्रीकृष्ण उठे और 
बोले-- 

“सम्सान्य बंधुओ, मित्रो ! आप जानते ही हें कि कंसे युधिष्ठिर को 
कुचक्र में फंसा कर उनका राज्य छोन लिया गया, कंसे पांड-पुत्रों को प्रण 
निभाने के लिए तेरह बरस तक दारुण दुःख भोगना पड़ा और कंसे इन दुःसह 
कठिनाइयों को झेलकर पांडवों ने अपनी प्रतिज्ञा सफलता के साथ पूरी 
की । हम सब यहां इसलिए इकटठ हुए हे कि कुछ ऐसा उपाय सोचें, जो 
युधिष्ठिर और राजा दुर्योधन के लिए लाभ-प्रद हो, न्यायोचित हो और 
जिससे पांडवों एवं कौरवों का सुयद् बढ़े । युधिष्ठिर कोई भी ऐसी सलाह 
नहीं मानेंगे जिससे धर्म की हानि हो और जो न्यायोचित न हो । यद्यपि 
धतराष्ट्र के लड़कों ने उन्हें धोखा दिया और तरह-तरह की यातनाएं उन्हें 
पहुंचाईं, फिर भी युधिष्ठिर तो उनका भला ही चाहते हे। आपको कौरवों 
के अन्यायों और युधिष्ठिर की न्याय-प्रियता, दोनों पर ध्यान 
देना हैं। दोनों के भिन्न-भिन्न गुणों पर खूब सोच-विचार कर जो उचित 
लगे वही सलाह आप को देना हें । अभी तक इस बात का पता नहीं लूग सका 
कि इस बारे में दुर्योधन का क्‍या इरादा हे। मुझे तो सब मिलाकर संधि 
करना ही उचित प्रतीत होता हूं। जो राज्य युधिष्ठिर से छीना गया हें 
वह उनको वापस मिल जाय तो पांडव शांत हो जायंगे और दोनों में संधि 
हो सकती हे। मेरी राय में इस बारे में दुर्योधन के साथ उचित रीति से बात- 
चोत करके उसे समझाने के लिए एक ऐसे व्यक्ति को दूत बना कर भेजना 
होगा जो सर्वथा योग्य हो और शीलवान भी ।” 

यह कह कर श्रीकृष्ण ने बलराम की ओर देखा। 

._ तब बलराम उठे ओर बोले--कष्ण ने जो सलाह दी वह मुझे न्यायो- 
चित लगती है और राजनीति के अनुकूल भी । आप लोगों ने कृष्ण की राय 

सुनी । कृष्ण ने जो उपाय बताया उससे युधिष्ठिर और दुर्योधन दोनों की 
ही भलाई हो सकती हूँ । इसके लिए में कृष्ण को साधुवाद दिये बिना नहीं 
रह सकता। आप लोग जानते ही ह कि कुंती के पुत्रों को आधा राज्य प्लिला 
था। उन्होंने उसे जुए में खो दिया और अब फिर उसे प्राप्त करना चाहते 
हे। यदि शांतिपूर्ण ढंग से--बिना युद्ध किये ही--बवे अपना राज्य प्राप्त 
कर सके तो उससे न केवल पांडवों की बल्कि दुर्योधन एवं सारी प्रजा 
की भलाई ही होगी । सब सुख-चेन से रह सकेंगे, इसमें कोई संदेह ही नहीं । 
इसके लिए युधिष्ठिर की ओर से दुर्येधिन के पास एक ऐसा दूत भेजा जाना 
चाहिए जो दोनों के बीच संधि कराने की योग्यता और सामथ्य रखता हो । 
युधिष्ठिर की प्रार्थना दुर्योधन को सुनाकर उनका उत्तर युधिष्ठिर को 
बताने से पहले उसे भीष्म, द्रोण, विद्ुर, कृपाचार्य, अव्वत्थामा, कर्ण एवं 
शकनि आदि सभी संभ्रांत व्यक्तियों से सलाह-मशविरा करना होगा। 
उसे बड़ी नम्प्रता के साथ युधिष्ठिर की बात सब को सुनानी होगी। चाहे 
जसी उत्तेजना का अवसर आवे, पर वह क्रोध में न आए। जरध्झकने ही से 
काम बनेगा, तनने से नहीं । यथिष्टिर ने स्वेच्छा से जआ खेला और राज्य 
गंवाया। बहत से मित्रों ने उन्हें मना किया था, पर यधिध्ठिर ने किसी की 
न सुनी । अपनी जिद पर अड़े रहे ओर सबको सुनी-अनसुनी कर के जुआ 
खेलने गये । यह भी युधिष्ठिर से छिपा नहीं था कि शकुनि जुए का मंजा हुआ 
खिलाड़ी है और वे इस खेल में उसके आगे ठहर नहीं सकते थे। शकुनि की 
निपुणता ओर अपने नौसिखुएपन को भलो भांति जानते हुए भी युधिष्ठिर 
ने बुलावा मान लिया और खेल में हार गये। इसलिए अब युधिष्ठिर को 
धृतराष्ट्र और उनके पुत्रों के आगे नम्नता के साथ जरा झुक कर ही राज्य 
वापस दिलाने की प्राथना करनी होगी। इसके लिए मेरी राय में ऐसा 
व्यक्ति दृत बन कर जाय जो शांति-प्रिय एवं मृदुभाषी हो, युद्ध-प्रिय 
न हो। उसका उद्देश्य किसी-न-किसी प्रकार समझौता कराना ही हो। 
हे राजा-गण ! दुर्वोधन को सोठो बातों से समझाने का प्रयत्न कीजिए । 
शांति-पूर्ण ढंग से जो संपत्ति मिल जाए वही सुख-प्रद होगी। युद्ध चाहे 

जिस उद्देश्य के लिए किया जाय उसमें अन्याय होता ही हैं । यद्ध के 
फलस्वरूप न्याय की स्थापना होना असंभव हे। 

' बलराम के कहने का सार यह था कि युधिष्ठिर ने जान-बझकर, 
अपनों इच्छा से जुआ खेल कर राज्य गंवाया था। यह बात ठीक है कि 
शर्ते के अनुसार बारह बरस का बनवास और एक बरस का अज्ञातवास 
पूरा करके उन्होंने प्रण निभा लिया । इससे वे गुलामी से मुक्त होकर 
स्वतंत्र रह सकते हे अवश्य; परंतु खोये हुए राज्य को वापस मांगने का उन्हें 
अधिकार नहीं हो सकता। प्रतिज्ञा करते समय युधिष्ठिर या और किसी ने 
ऐसी कोई शर्त नहों को थी कि युधिष्ठिर को राज्य भी वापस दे दिया 
जायगा। हां, हाथ जोड़ कर याचना करने पर भले ही कुछ प्राप्त हो जाय; 
कितु अपना स्वत्व जता कर मांगने का अधिकार युधिष्ठिर को नहीं 
रहा। जुए के खेल में संपत्ति को दाव पर रखना ओर हार जाना नासमश्ी 
ही है; लेकिन खेल में जान-बझकर जो गंवाया गया हे उस पर फिर से 
गंवाने वाले का अधिकार नहीं हो सकता। 

इसके अलावा एक ही वंश के लोगों का आपस में लड़-सरना भी बल- 
राम को अच्छा न लगा। उनकी राय यह थी कि युद्ध अनथ की ही जड़ होता 
हैं। उससे कभी भलाई नहीं हो सकती। 

के 

लेकिन बलराम को ही तरह सब नहीं सोचते थे। उनकी इन बातों से 
यदुकुल का वीर और पांडबों का हितेषी सात्ययी आगबबूला हो उठा। 
उससे न रहा गया। उठकर कहने रूगा-- 

“बलरामजी की बातें मुझे जरा भी न्यायोचित नहीं जंचीं । अपनी बात 
सिद्ध करने के लिए लोग वाक-चातुरी से काम लेते हू । हर किसी बात का 
सुंदरता से समर्थन किया जा सकता है और अन्याय को आसानी से स्थाय 
सिद्ध किथा जा सकता है। लेकिन जो स्पष्ट अन्याय हे वह कदापि न्याय 
नहीं हो सकता, न अधर्म ही धर्म हो सकता हँ। बलरामजी की बातों का से 
जोरों से विरोध करता हूं। आप सब सज्जन जानते हे कि श्रीकृष्ण और 

बलरामजी भाई-भाई हें। फिर भी इन दोनों के विचारों में बहुत भारी 
अंतर हैं। इसमें अचरज की कोई बात नहीं । एक ही कोख से 
शर भी जन्म लेता है और कायर भी । एक ही पेड़ की शाखाओं में से क़ोई 
तो फलों से लदी होतो है और कोई बिल्कुल निकम्मी होती ह। अतः भाई 
भाई होते हुए भी श्रीकृष्ण ने न्‍याय की ओर बलराम ने अन्याय को बात 
कही हो तो इसमें आइचर्य ही क्‍या है ! भेरी राय में जो कोई भी युधिष्ठिर 
को दोषी बतायेगा वह दु्यंधिन से डरने बाला ही होगा। मेरी इन कड़ी बातों 
के लिए आप सज्जनगण मुझे क्षमा करेंगे । बात यह है कि युधिष्ठिर तो 
पांसे का खेल जानते भी नहीं थे और न इनकी खेलने की इच्छा ही थी। 
पर इनको आग्रह करके जुआ खेलने पर विबश किया गया और कपट से 
खेल कर हराया गया था। फिर भी यह इनकी सज्जनता ही थी जो प्रण निभा 
कर खेल को झातें पुरी कर दीं। और अब इनको यह सलाह दी जा रही है कि 
यह दुर्योधन के आगे झुक कर भीख मांगें ! युधिष्ठिर भिखमंगे नहीं हे । 
उन्हें किसी के आगे झुकने की आवश्यकता ही क्या है ? शतंब्के अनुसार 
पांडव बारह बरस का बनवास और एक वर्ष का अज्ञातवास पूरा कर के 
लौट आये ह। दुर्मोधन ओर उसके साथी जो यह चिल्ल-पुकार मचा रहे 
हे कि बारह महीने प्रे होने से पहले ही पांडबों को उन्होंने पहिचान लिया 
है, सरासर झूठ हैँ और बिल्कुल अन्याय हे। में इस अन्याय को 
नहीं सहंगा और उसका बदला लेकर ही रहूंगा। युद्ध में इन अधमों की 
ऐसी खबर लगा कि या तो वे युतिष्ठिर के पांव पड़कर क्षमा-पाचना 
करेंगे या मेरे हाथों मारे जाकर मृत्यु रे मुंह पड़ेगे। धर्मयुद्ध का फल अनीति 
कंसे हो सकता है ? हथियार लेकर लड़ने वाले शत्रु को मारना भी कहीं पाप 
होता हैँ? कभी नहीं । दत्रुओं के आगे हाथ पसार कर भीख मांगने से अधिक 
निदनीय काम और कोई हो नहीं सकता । अधःपतन के सिवाय उसका 
और कोई नतीजा नहीं होता । अगर दुर्योधन लड़ना हो चाहता है तो हम भी 
तेयार हो जायं। देरी करना ठीक नहीं। जो कुछ करना हैँ उसे जल्दी ही 
कर लेना ठीक होगा। मेरी राय में दुर्योधन बगर युद्ध के मानेगा ही नहीं । 

इसलिए विलंब करना हमारे लिए बिल्कुल नासमझी की बात होगी।” 
सात्यकी की इन वृढ़तापूर्ण और जोरदार बातों से राजा द्रुपद बड़े 
खुश हुए। वे उठे ओर बोले -- 

“ “सात्यकी ने जो कहा वह बिल्कुल सही है। में उनका जोरों से समर्थन 
करता हूं। मेरा भी यही खयाल हूं कि दुर्योधन मीठी-मीठी बातों से मानने- 
वाला नहीं है। हमें युद्ध की तेयारियां तो रखनी ही चाहिएं। अपने सभी 
मित्रों को दूतों के द्वारा यह संदेश भेजना होगा कि बिना विलंब किये सेना 
इकट्ठी करना शुरू कर दें। शल्य, धृष्टकेतु, जयत्सेन, केकय आदि राजाओं 
के पास अभी से दृत भेज देने चाहिएं। इससे मेरा मतलब यह नहीं कि 
सुलह का प्रयत्न ही न किया जाय; बल्कि मेरी राय में तो राजा धृतराब्द्र 
के पास अभी से किसी सुयोग्य व्यक्ति को दूत बनाकर भेजना बहुत ही 
जरूरी हैं। मेरी सभा के विद्वान पुरोहित बड़े नीतिज्ञ ब्राह्मण हे। आप चाहें 
तो उन्हें हस्तिनापुर भेजा जा सकता हें। दुर्योधन से क्या कुछ कहना होगा, 
भीष्म, धृतम्रष्ट्र, द्रोण आदि व्यक्तियों को कंसे समझाना होगा, यह सब 
बातें उन ब्राह्मण को बता कर उन्हें हस्तिनापुर भेजा जा सकता हूं। मेरी 
यही सलाह है।” 

राजा द्वुपद के कह चुकने के बाद श्रीकृष्ण उठे ओर बोले-- 

“सज्जनो ! पांचालराज ने जो सलाह दी है वह बिल्कुल ठीक हे । वह 
राजनीति के भी अनुकूल हे और उस पर अमल करना चाहिए। बलरामजी 
ओर मुझ पर कौरवों का जितना हक हे उतना हो पांडबों का भी हेँ। 
हम यहां किसी का पक्षपात करने नहीं; बल्कि उत्तरा के विवाह में शासिल 
होने के लिए आये हे। हम अब अपने स्थान पर वापस चले जायेंगे। (द्रपद 
की ओर देख कर ) द्रपदराज ! आप सभी राजाओं में श्रेष्ठ हे, बद्धि 
एवं आयु में भी बड़े ह। हमारे लिए तो आप आचार्य के सामान है। धृतराष्ट्र 
भी आपकी बड़ी इज्जत करते हे। द्रोण एवं कृपाचार्य तो आपके लड़कपन 
के साथो हें। इसलिए उचित यही होगा कि जो कुछ दूत को समझाना- 
बुझाना हो बहू आप ही समझा दें और उन्हें हस्तिनापुर भेज दें। यदि इसके 

बाद भी दुर्योधन न्यायोचित रूप से संधि के लिए तेयार न हो तो सब लोग 
सब तरह से तयार हो जायं और हमें भी कहला भेजें। 


यह निशचय हो जाने के बाद श्रीकृष्ण अपने साथियों सहित द्वारका 
लौट गए। विराट, द्रुपद, युधिष्ठिर आदि युद्ध की तेयारियां करने में लग 
गए। चारों ओर दूत भेजे गए। सब मित्र राजाओं को सेना इकट्ठी करने 
का संदेशा भेज दिया गया। पांडवों के पक्ष के राजा लोग अपनी-अपनी 
सेना सज्जित करने लगे। 

इधर ये तंयारियां होने लगों उधर दुर्योधन आदि भो बेकार 
नहीं बठ रहे। वे भी युद्ध की तेयारियों में जी-जान से लग गए। उन्होंने 
अपने मित्रों के यहां दूतों द्वारा संदेश भेजे कि सेनाएं इकट्ठी की जाएं । 
इस तरह सारा भारतवर्ष युद्ध के कोलाहल से गूंजने लगा। राजा लोग 
इधर से उधर और उधर से इधर दोरे करते। सेनिकों के दल-के-दल जगह- 
जगह आते-जाते रहते । उनको धूम से पृथ्वी कांप जाती थी५4 उन दिनों 
भी युद्ध की तेयारियां आजकल की-सी ही हुआ करती थीं। 

द्रपदराज ने अपने पुरोहित को बुलाकर कहा--*दिद्वानों में श्रेष्ठ ! 
आप पांडवों की ओर से दूत बन कर दुर्योधन के पास जायं । आप पांडवों 
के गणों से भली-भांति परिचित हें। इसी प्रकार दुर्योधन के गुण भी आप से 
छिपे नहीं है । आप जानते ही हे कि धृतराष्ट्र की सम्मति ही से पांडवों को 
धोखा दिया गया। विदुर ने न्याय की बात कही तो जरूर, लेकिन धृतराष्ट्र 
ने उनकी सुनो नहीं। राजा धृतराष्ट्र पर दुर्योेधिन का असर ज्यादा हेूँ। 
आप धृतराष्ट्र को धर्म और नीति की बातें ससझाएं। विदुर तो हमारे ही 
पक्ष में रहेंगे। इस कारण संभव हैं, भीष्म, द्रोण, कृप आदि मंत्रियों और 
योद्धाओं (सेनानायकों) में मतभेद हो जाने पर उनमें एकता होना बहुत 
कठिन हो जाय । एकता अगर हुई भी तो इसमें काफो समय लग जायगा। 
इस असें में पांडव युद्ध की काफी तेया री कर लेगे। उधर जबतक आप हस्तिना- 
पुर में संधि-चर्चा करते रहेंगे तब तक उन लोगों को तेयारियां धीमी पड़ 


८ महाभारत-कथा 


जाएंगी। संधि को बातें करने का एक यह भी फायदा होगा। यदि शांति 
स्थापित हो गई तो भी हमारे लिए वह अच्छा ही होगा। मुझे ऐसी आशा 
नहीं है कि दुयंधन समझोता करने पर राजी होगा। फिर भी समझौते की 
बात' करने के लिए हमारे राजदूत का हस्तिनापुर जाना हमारे लिए ही 
लाभप्रद होगा।” 

शांति की वास्तविक इच्छा रखते हुए समझौते का प्रयत्न करना; 
पर साथ हो युद्ध की भी तयारियां करते रहना; उधर धात्रु के पक्ष के लोगों 
में शांति की बातचीत के हो ह्वारा फूट डालने की कोशिश करना आदि 
आजकल के तौर-तरोके उन दिनों भी प्रचलित थे। 

शांति-चर्चा के लिए हस्तिनापुर को दूत भेज देने के बाद पांडव 
ओर उनके मित्र राजागण जोरों से युद्ध की तेयारी में जुट गये। श्रीकृष्ण 
के पास स्वयं अर्जुन पहुंचा । 

इधर दुर्षोधन को भी इस बात की खबर मिल गई कि उत्तरा के विवाह 
से निवत्त होकर श्रोकृष्ण द्वारका लौट आये हे। सो तेज धोडोंवाले 
रथ पर सवार होकर वह द्वारका को रवाना हो गया। संयोग की बात 
कि जिस दिन अर्जुन द्वारका पहुंचा ठोक उसी दिन दुर्योधन भी वहां 
पहुंचा । कृष्ण के भवन में भी दोनों एक साथ ही प्रविष्ट हुए। श्रीकृष्ण उस 
समय आराम कर रहे थे। अर्जन और दुर्योधन दोनों ही उनके निकट 
के संबंधी थे, इसलिए दोनों ही बेखटके शयनागार में चले गये। दुर्योधन 
आगे था, अजुन जरा पीछे। कमरे में प्रवेश करके दुर्योधन श्रीकृष्ण 
के सिरहाने एक ऊंचे आसन पर जा बेठा। अर्जुन पीछे था, वह श्रीकृष्ण 
के पेताने ही हाथ जोड़े खड़ा रहा।' 


पार्थ-सारथी & 


श्रीकृष्ण की नींद खुली तो सामने अर्जुन को खड़े देखा। उठ कर उसका 
स्वागत किया ओर कुशल पुछी। बाद में घूमकर आसन पर बंठे दुर्यंधिन 
को देखा तो उसका भो स्वागत किया और कुशल-समाचार पूछे।.उसके 
बाद दोनों से आने का कारण पूछा। ह 

दुर्योधन जल्दी से पहले बोला-- श्रीकृष्ण, ऐसा मालम होता हूँ कि 
हमारे ओर पांडवों के बीच जल्‍दी युद्ध छिड़ेगा। यदि ऐसा हुआ तो में 
आपसे प्रार्थना करने आया हूं कि आप मेरी सहायता करें। इसमें शक नहीं 
कि पांडवों और कौरवों दोनों पर आपका एक-जसा प्रेम है। यह भी ठोक 
है कि हम दोनों का आपसे संबंध है; पर में आपकी सेवा में पहले 
पहुंचा हूं । महाजनों ने यह नियम बना दिया है कि जो पहले आये उसका 
काम पहले हो। आप महाजनों में श्रेष्ठ ह। आप सबके पथ-प्रदर्शक हें । 
अतः बड़ों की चलाई हुई प्रथा पर चलें और पहले मेरी सहायता करें ।” 

यह सुन श्रीकृष्ण बोले-- “राजन ! यह हो सकता हे कि आप पहले 
आये हों। पर मेरो निगाह तो कुंती-पुत्र अजुन पर ही पहले पर्ड१ै। आप पहले 
पहुंचे जरूर, लेकिन मेने तो अर्जुन को ही पहले देखा। मेरी निगाह में तो 
दोनों ही बराबर हुं । इसलिए कत्तंव्य-भाव से में दोनों की ही समानरूप से 
सहायता करूंगा । पूर्वजों की चलाई हुई प्रथा यह हैँ कि जो आय में छोटा हो 
उसीको पहले पुरस्कार देना चाहिए। अर्जुन आपसे आयु में छोटा हें, 
इसलिए पहले उससे ही पूछता हूं कि वह क्‍या चाहता हू । 

अर्जुन की तरफ मुड़ कर श्रीकृष्ण बोले-- पार्थ ! सुनो ! मेरे वंश 
के लोग नारायण कहलाते हे । रण-कौहल में वे मुझसे कम नहीं ह। वे बड़े 
साहसी और वीर भी हें। उनकी एक भारी सेना इकट॒ठी की जा सकती हैूं। 
युद्ध के मंदान में तो उनके नजदोक कोई जा नहीं सकता। मेरी यह सेना 
एक तरफ होगी । दूसरी तरफ अकेला में रहूंगा। मेरी प्रतिज्ञा यह भी हे कि 
युद्ध में मे न हथियार उठाऊंगा, न लड़ंगा। तुम भली भांति सोच लो, तद 
निर्णय करो। इन दो में से जो पसंद हो वह ले लो। बताओ, कया 
चाहते हो तुम ? मुझ अकेले, निःशस्त्र को या मेरे वंश वालों को बीर 

सेना को ? ” 
बिना किसी हिचकिचाहट के अर्जुन बोला-- भगवन्‌, आप शस्त्र 
उठावें.या न उठावें, आप चाहे लड़ें या न लड़ें, में तो आपको ही चाहता हूं ।” 


दुर्योधन के आनंद को सोमा न रही। वह सोचने लगा कि अर्जुन ने 
खूब धोखा खाया ओर श्रीकृष्ण की वह लाखों वीरों वाली भारी-भरकम 
सेना सहज में ही उसके हाथ आ गई। यह सोचता हर्ष से फूला न समाता 
दुर्योधन बलरामजी के यहां पहुंचा और उनको सारा हाल कह सुनाया । 
भोमसेन के समान योद्धा बलरामजी ने दुर्योधन की दातें ध्यान से सुनीं और 
बोले-- दुर्योधन! मालम होता हे कि उत्तरा के विवाह के अवसर पर 
मेने जो कुछ कहा था उसकी खबर तुम्हें मिल गई। क्रृष्ण से भी मेने 
कई बार तुम्हारी बात छेड़ी और उसको समझाता रहा कि कौरव और 
पांडव दोनों ही हमारे बराबर के संबंधी ह्‌। किन्तु कृष्ण मेरी सुने तब न ? 
तो मेने निश्चय कर लिया हे कि में युद्ध में तटस्थ रहूंगा; क्योंकि जिधर 
कृष्ण न हो, उस तरफ मेरा रहना ठीक नहीं। अजुन की सहायता मे 
करूंगा नहीं । इस कारण म॑ अब तुम्हारी भी सहायता करने योग्य नहीं 
रहा। मेरा तटसथ रहना ही ठीक होगा । 

“दुर्योधन, तुम्हें किसी बात की कमी हे ? तुम उस बंश के हो जिसे राजा 
लोग पूजते हे। निराश कदापि मत हो ओर जा कर क्षत्रियोचित ढंग से 
युद्ध करो। 

हस्तिनापुर को लोटते हुए दुर्योधन का दिल बल्लियों उछल रहा था। 
वह सोच रहा था कि अजुन बड़ा बुद्ध बना । द्वारका की इतनी बड़ी सेना 
अब मेरो हो गई। ओर बलरामजो का स्नेह तो मुझ पर हे ही । श्रीकृष्ण भी 
निःशस्त्र और सेना-विहीन हो गए । यही सोचते-विचारते दुर्योधन खुशी- 
खुशी अपनी राजधानी में वापस जा पहुंचा । 


“सख्क्ष अ्जुत ! एक बात बताओ । तुमने सेना-बल के बजाय मुझ 


सगे मामा विपक्ष में ११ 


निःशस्त्र को क्‍यों पसंद किया ? ” कृष्ण ने पूछा। 

अर्जुन बोला--भगवन्‌ ! बात यह है कि में भी वही यज्ञ प्राप्त 
करना चाहता हूं जो आपको मिला है। आपकमें वह शक्ति है कि जिससे 
आप अकेले ही इन तमाम राजाओं से लड़कर इन्हें कुचल सकते है। मुझमें 
भी इतनी ताकत हे कि अकेले ही इन सबको हरा दूं। चिरकाल से मेरी यह 
इच्छा थी कि आपको सारथी बना कर मे अपने शोये से विजय प्राप्त 
करलं। मेरी वही इच्छा आज आपने पूरी कर दी । 

अर्जुन को बात सुन कर कृष्ण मुसकराये और बोले--“अच्छा, 
यह बात है ! मुझे हो होड़ करने लगे ! यह तुम्हारे स्वभाव के अन॒क्ल 
ही है । श्रीकृष्ण ने अजुन को बड़े प्रेम से विदा किया । 

इस प्रकार श्रीकृष्ण अर्जुन के सारथी बने और पार्थ-सारथी की पदवी 
प्राप्त की । 


;५२; 
सगे मामा विपक्ष में 


सद्र-देश के राजा शल्य नकुल-सहदेव की मां माद्री के भाई थे। जब उन्हें 
यह खबर मिली कि पांडव उपप्लब्य के नगर में युद्ध की तेयारियां कर रहे 
हैं तो उन्होंने एक भारी सेना इकट्ठी की और उसे लेकर पांडवों की सहा- 
यता के लिए उपप्लव्य की ओर रवाना हो गए। 

राजा शल्य की सेना बहुत बड़ी थो। उपप्लव्य की ओर जाते हुए रास्ते 
में जहां कहीं भी शल्य विश्राम करने के लिए डेरा डालते तो उनकी 
सेना का पड़ाव कोई डेढ़ योजन* तक लंबा फैल जाता था। 


जब दुर्योधन ने सुना कि राजा शल्य विशाल सेना लेकर पांडवों की 


के एक योजन करीब नौ मील का होता है । 

सहायता के लिए जा रहे हे तो उसने किसी प्रकार इस सेना को अपनी ओर 
कर लेने का तय कर लिया। अपने कुशल कर्ंचारियों को उसने आज्ञा दी 
कि रॉस्‍्ते में जहां कहीं भी राजा शल्य और उनकी सेना डरा डाले उसे हर 
तरह की सुविधा पहुंचाई जाये । इसके अनुसार रास्ते में जहां-तहां विद्ञाल 
मंडप बनवाये गये । उन्हें खब सजाया गया । जहां भी शल्य की सेना 
ठहरती वहां सद्रराज और उनकी सेना का शानदार सत्कार किया जाता । 
मद्रराज तथा उनकी सेना के लिए तरह-तरह की खाने-पीने की चीजें एकत्र 
की गईं । साथ ही उनके जी बहलाने का प्रबंध भी किया गया था । सारे 
रास्ते सत्कार का इस प्रकार का सुंदर प्रबंध देख कर हाल्य बड़े 
प्रसन्न हुए। वह बड़ी भारी सेना लेकर जगह-जगह ठहरते ओर विश्वाम 
करते हुए उपप्लव्य की ओर बढ़ते चले । मद्रराज की सेना इतनी विशाल 
थी कि उसके इधर-उधर चलने से धरती डोलती थी । रास्ते भर शल्य यही 
सोचते रहे कि सत्कार के यह सब आयोजन मेरे भानजे युधिष्ठिर के किये हुए 
हे। इससे युश्विष्टिर के प्रति उनके मन में बड़ा स्नेह हो गया । एक 
रोज दाल्य ने सेना का स्वागत-सत्कार तथा उनकी देख-रेख करने वाले 
कमंचारियों से कहा कि हमारो सेना को और हमारी इतनी अच्छी तरह 
खातिरदारो करने वाले लोगों को मं उचित पुरस्कार देना चाहता हूं। 
कुंती-पुत्र युधिष्ठिर को मेरी तरफ़ से कहना कि वह इसके लिए बुरा न 
सानें और अपनी सम्मति दे दें। 

कमंचारियों ने जाकर दु्यंधिन को इस बात की ख़बर दी। वह तो इसी 
ताक में शल्य को सेना के साथ-साथ गुप्त-रूप से चल ही रहा था। खबर 
पाकर बड़ा खुश हुआ ओर तुरंत मद्रराज के पास जाकर प्रणाम किया 
ओर स्वागत-सत्कार का हाल सुनाया । 

शल्य आइचये-चकित रह गयें। हमारे स्वागत-सत्कार का यह प्रबंध 
दुर्घोधिन ने करवाया है, यह जान कर वे बड़े असमंजस में पड़े । यह जानते 
हुए भी कि हम उसके विपक्ष दुर्योधन में इतनी उदारता का होना 
सचमुच बड़ी बात हे ! 

प्रसन्न होकर बोले-- राजन ! तुम्हारा यह ऋण मे कंसे चुकाऊं ? ” 

दु्योधिन ने कहा-- अपनी सेना-सम्रेत आप मेरी सहायता करें और 
युद्ध शुरू होने पर मेरे पक्ष में रह कर पांडवों के विरुद्ध लड़ें। में आपसे: यही 
प्रत्ययकार चाहता हूं।' 

सुन कर मद्रराज सन्न रह गये। 

शल्य को असमंजस सें पड़े देखकर दु्बोधिन बोला--“आपके लिए 
जसे पांडव वेसे ही हम । हम दोनों का आपसे बराबर का नाता हे। सो आप 
अपनी सेना लेकर मेरो तरफ से हो क्यों नहों लड़ते ? ” 

दुर्योधन के उपकार से शल्य कुछ दबे-से महसूस कर रहे थे। उन्होंने 
विवश होकर कहा--“अच्छी बात हैँ, ऐसा ही होगा।* 

शल्यराज पर दुर्योधन के आदर-सत्कार का कुछ ऐसा असर हुआ कि 
उन्होंने पुत्रों के समान प्यार करने योग्य अपने भानजों--पांडवों--को 
छोड़ दिया ओर दुर्योधन के पक्ष में रहकर युद्ध करने का बचन दे दिया। 

मद्गराज ने दुर्योधन को वचन तो दे दिया; पर युधिष्ठिर पे बिना मिले 
लोट जाना उन्हें उचित नहीं लगा। वह दुर्योधन से बोले-- राजन, एक 
बात हे । में तुम्हे वचन तो दे ही चुका हूं, पर जाने से पहले युधिष्ठिर से भो 
मिल लेना जरूरी समझता हूं। अतः अभी तो मुझे विदा दो।” 

“जरूर मिलिये, पर वहां से शीघ्र ही लौट आईयें। ऐसा न हो कि 
वहां भानजों को देख कर मुझे जो वचन दे चुके है, वह भूल जाय॑ !  दुर्योधिन 
नें कहा। 

“नहीं भाई, जो कह चुका वह व्यथ नहीं होगा। तुम निश्चितत होकर 
अपने नगर लोट जाओ।” यह कहकर मद्रराज उपप्लग्य की ओर 
रवाना हुए। 

उपप्लब्य में राजा शल्य का खूब स्वागत किया गया । मामा को आया 
देख कर नकुल और सहदेव के आनंद की तो सीमा न रही । पांडवों ने 
अपने सब कष्टों का हाल मामा को कह सुनाया । जब भावी युद्ध की चर्चा 
छिड़ी तो शल्य ने युधिष्ठिर को बताया कि किस प्रकार दुर्यंधिन ने धोखा 

देकर उनको अपने पक्ष में कर लिया हे। 

युधिष्ठिर ने सोचा कि अपने निकट के रिश्तेदार समझ कर इनकी ओर 
से हम, लापरवाह रहे और इनको कोई खबर नहीं ली, इसीका यह 
परिणाम हे । पर उन्होंने अपना दुःख प्रकट नहीं किया। बोले-- मामा- 
जी ! दुर्योधन के स्वागत-सत्कार से प्रसन्न होकर आपने जो वचन दिया उसे 
तो पूरा ही करना उच्चित होगा; पर में एक बात आपसे अवश्य पूछना 
चाहता हूं । आप युद्ध-कुशलता में वासुदेव के समान हे । मौका आने पर निशरचय 
हो महाबलो कर्ण आपको अपना सारथोी बना कर अर्जन का वध करने का 
प्रयत्न करेगा। में यह जानना चाहता हूं कि उस समय आप अर्जुन की 
म॒त्य का कारण बनेंगे या अर्जुन की रक्षा का प्रयत्न करेंगे ? में यह पूछ 
कर आपको असमंजस में नहीं डालना चाहता था; पर फिर भी पुछने को 
मन हो गया। 

मद्रराज ने कहा-- बेटा युधिष्ठिर, में धोखे में आकर दुर्योधन को 
वचन दे बंठा” इसलिए युद्ध तो मुझे उसकी ओर से करना होगा। पर एक 
बात बताये देता हूं। वह यह कि यदि कर्ण मुझे सारथी बनायेगा तो मेरे 
कारण उसका तेज नष्ट हो जायगा और अर्जुन के प्राणों को रक्षा हो जाएगी। 
किसी प्रकार का भय न करो। जुए के खेल में फंस कर द्रोपदी और तुम 
लोगों को जो कष्ट झेलने पड़े उनका अब अंत आगया समझो। तुम्हारा 
अब कल्याण ही है । विधि को गति को कोई टाल नहीं सकता । इस समय की 
मेरी भूल को क्षमा कर देना। 


री 
देवराज की भूल 


एक बार देवराज इंद्र, अपनी राज-सत्ता के गब॑ में आकर मदांध 
हो गए। उन्हें देवोचित मर्यादा का भी ध्यान न रहा। कहीं से सुन लिया कि 
सिहासन पर बठे हुए राजा के लिए यह आवद्यक नहीं कि किसी का आदर 

करने के लिए आसन से उठा जाए। इसीको देवराज इंद्र ने शास्त्र मान 
लिया। एक बार आचार्य बृहस्पति सभा में पधारे। पर देवराज अपनी 
उक्त धारणा के फलस्वरूप न तो आसन से उठे, न अध्ये-पाद्य-आसन आदि 
ही देकर देवगुरु का समुचित सत्कार किया। देवगुरु बहस्पति, जो सभी 
विद्याओं के पारंगत थे और जिनकी न केवल देवता, बल्कि असुर भी पृजा 
किया करते थे, देवराज की यह अशिष्टता देख कर बड़े खिन्न हुए। फिर भी 
यह सोच कर कि ऐश्वर्य के मद के कारण ही यह भूल इंद्र से हुई हे, वे चपचाप 
इंद्रसभा छोड़ कर अपने घर चले गए। देवगरु के बिना इंद्र की सभा श्री- 
विहीन हो गई। 

अब इंद्र को अपनी भूल मालूम हुई। उनका कलेजा धड़कने लगा। 
उन्हें भय हुआ कि कहीं कोई अनर्थ न हो जाय। उन्होंने आचार्य के परों 
पड़ कर क्षमा मांगने का नि३*ुचय किया। 

लेकिन आचाये का तो कहीं पता ही नहीं था। उन्होंने अदश्य-रूप 
ले लिया और इंद्र के बहुत खोजने पर भी उनका कहीं पत७ न चला। 
इससे देवराज बड़े उदास हो गये और अनथ की भावी आशंका मानों उन्हें 
खाने लगी। 

इधर बहस्पति के चले जाने के बाद हो देवराज को शक्ति घटने लग 
गई। ज्यों-ज्यों इंद्र-देवताओं की शक्ति घटती गई त्यों-त्यों असुरों की शवित 
बढ़ती गई । और समय पा कर असुरों ने देवताओं पर धावा बोल दिया। 
देवताओं की असुरों के हाथों बुरी गत हुई। यह देख कर ब्रह्मा दुखी हुए । 
उनके हृदय को चोट लंगी। 

बोले--- देवताओ ! इंद्र की नासमझी के कारण तुम लोग आचार्य 
बृहस्पति को गंवा बंठे। त्वष्टा के पुत्र विश्वरूप बड़े तपस्वी हें। अब तुम 
उनके पास जाओ ओर उनसे आचार्य बनने को प्राथना करो। तब तुम्हारा 
काम ठीक से होगा और उसमें कोई कमी न रहेगी।” 

यह सुन देवता बड़े खुश हुए और ब्रह्मदेव के कहे अनुसार त्वष्टा के 
यहां गए। त्वष्टा के पुत्र विश्वरूप यद्यपि उमर में छोटे थे, फिर भी महान्‌ 

तपस्वी थे। देवताओं ने जाकर उनसे निवेदन किया--- आप अल्पबय के 
होने पर भी सभी वेदों फे पारंगत हे। कृपा करके आप हमारे पुरोहित- 
आच्य बन जाय॑।” विश्वरूप ने देवताओं की बात मान ली। 

तपस्वी ओर विशुद्ध आचरण वाले विश्वरूप से शिक्षा पाकर देवताओं 
की दाक्ति बढ़ी ओर वे असुरों के त्रास से बच गये। 

विश्वरूप थे तो त्वष्टा के पुत्र; परंतु उनकी माता असुर-कुल की थों-- 
देव-कुल की नहीं । इस कारण इंद्र के मन में विव्वरूप के प्रति शंका पैदा हो 
गई। वे सोचने लगे कि जब इनकी माता असुर-कुल की हूं तो कहीं ये असुरों 
के तरफदार न हों। देवराज को यह शंका दिन-पर-दिन बढ़ती हो गई 
ओर वे यहां तक सोचने लगे कि उनके कारण मुझ पर और कोई विपद्‌ 
न आ जाय। इस विचार से देवराज ने तपस्वी विश्वरूप को धोखा देकर 
उनकी तपस्या में विध्न डालने के लिए अप्सराएं भेजना शुरू किया। 
इंद्र की आज्ञा पाकर अप्सराएं विश्वरूप के सामने जाकर नाचने-गाने 
लगीं और कामवासना को भड़काने वाले हाव-भाव दिखा कर उन 
को मोह-जाल में फंसाने को चेष्टा करने लगीं; कितु विश्वरूप इन बातों से 
जरा भी प्रभावित न हुए। अपने ब्रह्मचयं पर अटल रहे। 

जब देवराज ने ऐसी चालों से काम न बनते देखा तो घोर पाप करने 
पर उतारू हो गए। उन्होंने तपस्वी विश्वरूप को वज्ञ्नरप्रहार करके मार 
डाला; पर इससे उनको ब्रह्म-हत्या का महान्‌ पातक लगा। यह पाप-पंक 
किसी प्रकार धोये न धुला । तब इंद्र ने अपने पाप का प्रायश्चित किया 
और अपना पाप सारे संसार को बांट दिया। कहा जाता हे कि इंद्र के 
इसी पाप के कारण धरती के कुछ हिस्से खारे हो गए हे और स्त्रियों को 
कुछ ऐसे शारीरिक कष्ट सहने पड़े हें, जो पुरुषों को नहीं होते। जल के फेन 
ओर बुलब॒ले इसी पाप के परिणाम कहे जाते हे । 

छ 

जब त्वष्टा को मालूम हुआ कि इंद्र ने उनके पुत्र की हत्या कर दी तो 

उन्हें इंद्र पर असोम क्रोध हुआ । उन्होंने इंद्र से बदला लेने की ठानी। 

और इसी कामना से होमाग्नि में मंत्र पढ़ कर आहुति दी। इस होमाग्नि 
से वत्रासुर नाम का एक देत्य निकला, जो आगे चल कर इंद्र का शत्रु बना । 
आग से उत्पन्न होते हुए वत्रासुर को पुकार कर त्वष्टा ने कहा-- हे इंद्र 
रिपु! तुम आगे बढ़ो और मेरो कामना हूँ कि तुम्हारे हाथों पातकी इंद्र 
का वध हो। 

त्वष्टा के आदेशानसार व॒न्रासुर इंद्र को मारने निकल पड़ा। वत्रासुर 
ओर इंद्र में भारी युद्ध हुआ वत्रासुर का पलड़ा भारो हो रहा था। ऋषि- 
मुनियों को भय हुआ कि कहीं इंद्र की पराजय न हो जाय । उन्होंने भगवान्‌ 
विष्ण की शरण ली। उनको अभय देकर भगवान्‌ बोले--डरो मत। 
इंद्र के बज्च्र में मे प्रवेश करूंगा जिससे अंत में देवराज ही की जीत होगी ।” 

ऋषि-मुनि तथा देवता भगवान्‌ विष्णु से अभय प्राप्त कर के 
बत्रासुर के पास गये और बोले-- व॒त्र ! तुम इंद्र से मित्रता कर लो। 
तुम दोनों समान बलशाली हो। तुम दोनों के इस युद्ध के कारण संसार को 
बहुत पीड़ा पहुंच रही है । लोग बड़े तंग आ गये हे ।” « 

“निर्दोष तपस्वियो ! आप क्षमा कीजिए । इंद्र में और मुझमें एकता 
कंसे हो सकती है ? समान तेजवालों में कभी मित्रता होते आपने देखी 
हैं?” बनच्र ने नम्नता से कहा। 

“तुम इस बात में संदेह न करो ! सज्जनों की मित्रता सदा स्थिर हो 
हुआ करतो हे--चंचल नहीं ।” ऋषियों ने वत्र फो समझाया। 

वुत्र ने मान लिया। वह बोला-- आप लोगों की इच्छा पूर्ण हो। 
में युद्ध बंद किये देता हूं; कितु एक बात है। इंद्र का मुझे कोई भरोसा नहीं 
है। धोखा देकर कहीं वह मुझ पर घात न कर बंठें ! अतः आप मुझे यह वर- 
दान दें कि इंद्र द्वारा में पत्थर, काठ, या धातु के बने किन्‍्हीं शुष्क 
या गीले हथियारों से या बाण से न मारा जाऊं। न में दिन में, न रात 
में ही मारा जाऊं। इतना आप करेंगे तो कृपा होगी।” 

ऋषियों ने तथास्तु' कह कर वरदान दिया और विदा हुए । वन्रासुर 
का भय ठीक हो निकला। इंद्र की मित्रता झूठी और दिखावटी साबित हुई। 

मित्रता करना तो दूर, देवराज तो बत्र को मारने की ही ताक में थे। एक दिन 
संध्या के समय समुद्र के किनारे इंद्र की व॒त्र के साथ भेंट हो गई। देवराज 
ने सोचा कि असुर को मारने का यही ठीक समय हे। न तो अब दिन हे, 
"न रात। इस सुअवसर से लाभ उठा रूं। यह सोच कर इंद्र ने व॒त्रासुर पर 
आक्रमण किया। दोनों में काफी देर तक युद्ध होता रहा, पर हार-जीत का 
निर्णय न हो सका। अंत में व॒त्र ने कहा--“अरे अधम ! अपने उस वज्य 
का मुझ पर प्रह्मर क्‍यों नहीं करता, जिसका वार कभी खाली नहीं जाता? 
सुना हैँ, तेरे उस शस्त्र में स्वयं हरि ने प्रवेश किया हे । उसी का वार कर न, 
जिससे में सदृगति को तो पहुंच जाऊं।” यह कह कर व॒त्र ने हरि का ध्यान 
किया और उनकी स्तुति करने लगा। 

हरि का ध्यान करते हुए व॒त्र पर देवराज ने अपने वज्च्र से प्रहार किया 
ओर उसका दाहिना हाथ काट दिया। किन्तु वत्रासुर इससे बिचलित न 
हुआ। अधिक उत्साह के साथ बाएं हाथ में एक मसल लेकर उसने इंद्र 
पर आघात्‌ किया। तब इंद्र ने उसका बायां हाथ भी काट डाला । दोनों 
हाथों के कट जाने पर वत्र ने मुंह खोलकर इन्द्र को एकदम निगल लिया | यह 
देख देवता लोग चौंक पड़े ओर शोर मचाने लगे। 

परंतु इंद्र मरे नहीं। बृत्र का पेट चोर कर निकल आये। उन्होंने मंत्र पढ़ 
कर समुद्र के फेन में ही वच्ध का आह्वान किया ओर वही फंन वृन्नासुर पर 
चला दिया । ठोक उसी समय भगवान्‌ हरि ने उस फेन में प्रवेश किया 
ओर बव॒त्रासुर मृत होकर पृथ्थी पर गिर पड़ा । 

सारा संसार जो इस लगातार होने वाले युद्ध से पीड़ित था, वत्रासुर 
के मारे जाने से बड़ा खुश हुआ। पर इंद्र के मन में शांति नहीं थी । एक तो 
ब्रह्म-हत्या का पाप उन पर पहले से ही था, दूसरे प्रतिज्ञा-भंग करके वृत्र 
को जो मारा, उससे वे तेज-विहीन हो गये। अपमान एवं पाप का बोझ 
उनके लिए असह्य हो उठा। वे बहुत लज्जा अनुभव करने लगे और किसी 
को मुंह दिखाने योग्य न रहे । इस कारण अदृश्य होकर छिपे-छिपे 
रहने लगे। 

राजा के बिना प्रजा नहीं रह सकती। राजा से मतलब किसी एक 
व्यक्ति-विशेष से ही नहीं होता, बल्कि किसी भी राजवंश या राज-काज करने 
वाली संस्था से भी हो सकता है । देवराज के अदृश्य हो जाने से देवता मर 
ऋषि-मुनि बहुत उदास हो गये। 

मत्येलोक के राजा नहुष बड़े प्रतापी, रण-कुशल और शीलवान थे। 
देवताओं और ऋषियों ने उन्हीं नहुष के पास जाकर प्रार्थना की कि इस 
समय आप ही इंद्र का पद स्वीकार करें और हमारे अधीश बन जाय॑। 

नहुष स्वभाव के बड़े नम्र थे। ऋषियों और देवताओं की प्रार्थना 
सुनकर बोले-- मुझमें इतनी सामथ्य कहां कि में आप लोगों की रक्षा कर 
सक्‌ं ! मेरी ओर इंद्र की तुलना ही कया ! 

पर देवताओं ने आग्रह करके कहा-- हमारी तपस्या का सारा फल 
आपको प्राप्त हो जायगा । इसके साथ ही जिस पर भी आपकी दृष्टि पड़ेगी, 
उसीका तेज आपको मिल जायगा। इससे आप बड़े शक्ति-संपन्न हो जायेंगे। 
आप स्वर्ग में पधारियें और देवराज के पद को सुशोभित करेजिये। ' 

इस पर राजा नहष ने ऋषियों ओर देवताओं की प्रार्थना स्वीकार कर 
ली। 

कक 

तात्पय यह कि क्रांति कोई नई बात नहीं है। इस पौराणिक आख्यान 
में यह बताया गया हूँ कि देवलोक में भी क्रांति हुई और देवताओं ने 
इंद्र को सिहासनच्युत कर के नहुष को देवराज बना लिया । आगे यह भी 
पढ़ने योग्य है कि नहुष का अंत में पतन कंसे हुआ । 

ब्रह्म-हत्या के दोष से पीड़ित हो कर पद-च्यूत होने के बाद इंद्र कहीं 
जा कर छिप रहे और देवराज के पद पर महाराज नहुष सुशोभित हुए। 

शुरू-शुरू में देवताओं में नहुष का बड़ा मान था। मत्येलोक में राजा 
रहते समय उन्होंने जो यश और पुण्य कमाया था उससे उनकी बुद्धि स्थिर 
रहा करती थी ओर वे पाप कर्मों से बचे रहे। उसके बाद उनके बरे दिन 
प्रारंभ हो गग्ने। उनकी नम्थ्ता और सच्चरित्रता जाती रही। इंद्र के पद 
को प्राप्त करने से वे मर्दांध हो गये। 

स्वरगंलोक में सुख-भोग हो तो प्रधान होता हँ। अतः देवेंद्र नहुष 
भोग-विलास में लगे रहे। उनके सन में काम-वासना का निवास हो गया। 
बुद्धि ठिकाने न रही। 

एक दिन वुष्ट-बुद्धि नहुष ने सभासदों को आज्ञा देकर कहा-- क्या 
कारण हैँ कि देवराज की रानी शो मेरे पास अभो तक नहीं आई ? इंद्र 
तो अब में हूं न! शी को शीघ्य ही मेरे भवन में भेजना चाहिये।” 

इंद्र-पत्नी ने जब यह बात सुनी तो उन्हें असोम दुःख और क्रोध हुआ। 
तत्काल ही वह देवगुरु बहस्पति के पास गई और विलाप करने लगीं-- 
“आचार्य देव, इस पापी से मेरी रक्षा करें।' 

गरु बहस्पति ने इंद्राणी को अभय देकर कहा-- पुत्री ! भय न 
करो। शीघ्य ही इंद्र वापस आयंगे। उन्हें तुम फिर से प्राप्त करोगी। चिता 
न॒ करो। 

नहुष को जब यह बात मालम हुई कि इंद्राणी मेरी इच्छा पूरी करने 
को राजी नहीं हें और जाकर देवगुरु को शरण लो है तो उसके क्रोध का 
ठिकाना न रहा। 

नहुष को क्रोध के मारे आपे से बाहर होते देख देवता बहुत डरे। थे 
बोले-- देवराज, आप क्रोध न करें। आप नाराज हो जायंगे तो सारे विश्व 
को पीड़ा पहुंचेगी। आखिर शचीदेवी पराई स्त्री हे। उन्हें पाने की आप 
अभिलाषा न करें। आप धर्म की रक्षा करें। ” 

पर वासनांध नहुष ने देवों की बात पर ध्यान नहीं दिया। देवता 
बोल ही रहे थे कि नहुष बात काट कर बोला-- अच्छा ! आपको अब 
धर्म की बातें सुझने लगी हें ! उन दिनों जब इंद्र ने गोतम-पत्नी अहल्या का 
सतीत्व नष्ट किया था तब आपका धर्म कहां गया था ? उस समय आपने 
इंद्र को कुमार्ग से क्‍यों नहीं रोका ? तपस्या करते समय आचार्य विश्वरूप 
को जब इंद्र ने हत्या की थी तब आप लोग क्या करते थे ? वत्र को जब 
इंद्र ने धोखे से सारा था तब आप लोगों ने उसे क्‍यों क्षमा कर दिया था ? मे 
कहता हूं कि शचीदेवी के लिए यही श्रेयस्कर होगा कि अब वह मेरे पास 
आजाय । और आप लोगों की भी भलाई इसी में हैं कि उसको किसी प्रकार 
समझा कर मेरे हवाले कर दें। 

नहुष के क्रोध से देवता डर गये। उन्हें भय हुआ कि वे कहीं कोई अनर्थ 
न करदें। उन्होंने आपस में सलाह कर के तय किया कि इंद्र-पत्नी को समझा- 
बुझाकर किसी तरह नहुृष के इच्छानुकल बनादें। यह विचार कर सभी 
देवता इकट्ठे होकर इंद्राणी के पास पहुंचे। उन्होंने इंद्र-पत्नी को नहुष 
की कोति और तेज आदि के बारे में समझा कर आग्रह-पृ्वंक अनुरोध किया 
कि ये देवराज की इच्छा पूरी करने में आनाकानी न करें। सतो शक्चीदेवी 
यह सुन कर भय व क्रोध से कांप उठीं। वह बृहस्पति के पास दौोड़ी गईं, 
ओर हाहा-कार कर के बोलौों--“मुझसे यह हो नहीं सकता । 
हे ब्राह्मणोत्तम ! से इस समय आप ही को शरण में हूँ। इस बिपद्‌ से 
मेरी रक्षा करें।" 

बहस्पति ने शचीदेवी को धीरज देते हुए कहा, “शरणागत 
दीन को शवात्नु के हाथों सौंपने वाले--दगा करने वाले--का निशचय 
ही नाश हो जायगा। उसके बोये हुए बीज भी उग नहीं सकेंगे, 
सड़कर मिट जायंगे । निई्चय रखो कि में तुम्हारा साथ नहीं छोड्‌ंगा । 
डरो नहीं। नहुष का सर्वेनाश निकट ही है। समय के फेर से जो संकट 
पहुंचता है वह समय के बीत जाने से ही दूर भी होता है ।” 

बहस्पति ने संकट से बचने का जो मार्ग गृढ़ बाकक्‍्यों में श्री को 
बताया तो प्रखर-बुद्धि इंद्राणी ने उसे तुरत समझ लिया। उन्हें धीरज 
बंधा और वह बेधड़क नहुष के पास चली गईं । 

इंद्रपद के घमंड और काम-वासना के कारण नहुष की बुद्धि ठिकाने 
नहीं थी। इंद्राणी को देखते ही वह हुए से फ्ला न समाया। उसने 
सोचा कि इंद्राणी अब मेरी इच्छा पुरी करने के लिए ही आई है। वह मेरी 
ही बन गई है। प्रेम भरे शब्दों में वह शचीदेवी से बोला--- 

“हे सुंदरी ! आज तो तीनों लोकों का में ही स्वामी हूं, न्याय करने 
बाला हूं। इसलिए पाप का भय तुम्हें नहीं होना चाहिए। तुम मेरो पत्नी 
बन जाओ ।* 

दुष्ट नहुष की बातें सुनकर सती इंद्राणी कांप उठी। फिर भी 
उसने अपने आपको संभाल लिया और बोली-- 'दिवराज! धोरज धरिये! 
आखिर मुझे आप की ही तो होना हे । पर फिर भो इस बात का पता और 
लगा लेना चाहिए कि इंद्र अभी जोबित हैं या नहीं । और अगर जीवित 
हैं तो कहां हें? इधर-उधर उनकी जांच-पड़ताल कर लेनी चाहिए । इसके 
बाद अगर वे न मिलें तो फिर में निःशंक होकर आपके पास चलो आऊंगी । 
तब मुझे कोई पाप नहीं लग सकता। आशा हूँ, मेरी इस प्रार्भना को सामने 
में आपको कोई आपत्ति न होगी ॥* 

यह सुनकर नहुष बहुत खुश हुआ । बोला-< 

“तुम्हारा कहना ठीक हे । इंद्र की खोज कर लेना उचित होगा । 
उसका पता लगा कर जरूर वापस आजाना । देखो, मुझे जो बचन दे 

चुकी हो उसे न तोड़ना ।” 

इस प्रकार नहुष को राजी करके शचीदेवी बहस्पति के घर लौट आईं । 

$ 

उधर देवताओं ने भगवान्‌ विष्णु के पास जाकर बिनती कौ-- 
“जगन्नाथ ! आप ही के तेज से वृत्रासुर का संहार हुआ था; कितु 
ब्रह्म-हत्या का जो पाप इंद्र को लगा हे उससे पीड़ित होकर लोकनिदा 
के डर से वे कहीं छिपे हे । आप ही कोई ऐसा रास्ता बतावें कि जिससे 
इंद्र पाप से विमुक्त हो सकें और दुष्ट नहुष से इंद्र-पत्नी की रक्षा हो ।॥” 

भगवान्‌ विष्णु बोले-- इन्द्र को चाहिए कि वह मेरी आराधना करे। 
मेरी भक्ति करने से उसके हृदय का कलंक धुल्ू जायगा और कामांध 
नहुष का भी नाश होगा ।* 

कर 

उधर इंद्राणी ने सती-देबवी की पुजा करके उनके अनुग्रह से इंद्र के 
निवास-स्थान का पता लगा लिया और वहां जा पहुंचीं । ईंद्र ने अपना 
परमाणु जितना छोटा रूप बना लिया था ओर मान-सरोवर के एक 
कमल की नाल के रेशे से चिपके हुए तपस्या व भगवान्‌ की प्राथना 
करते हुए प्रतीक्षा कर रहे थे कि कब मेरे पाप धुलकर मेरे भाग्य जागेगे। 
पति की यह दशा देखकर सतो शचीदेवी से न रहा गया। वह शोक- 
बिह्ल हो कर रो पड़ीं । रोते-रोते इंद्र को अपनी कष्ट-कथा भी कह 
सुनाई । 

इंद्र ने गाची को ढाढ़स देते हुए कहा-- प्रिय ! धीरज रखो। नहुष 
घोर पाप फरने पर उतारू हो गया हैँ। नहृुष के अधःपतन का समय 
अब दूर नहीं हे । तुम एक काम करो । उसके पास अफेली ही चली जाओ 
और यह दिखाओ कि उसकी इच्छा पूरी करने को तुम राजी हो । लेकिन 
महुष से यह कहना कि वह पालफी में बंठ कर तुम्हारे महल में आवे 
और सातों ऋषि (सर्प्तषि) उसकी पालकी उठा कर चलें। इससे महुष का 
सर्वताश हो जायगा ।” 

पति की बात सानकर शचीदेवी सीधी नहुष के पास गईं । शची को 
देख कर नहुष बड़ा खुश हुआ । सोचा कि इंद्राणी बात की पक्‍को हे । 
बोला-- हे मंगलकारिणी शची, में तुमसे बहुत खुश हूं । तुम्हारी जो 
भी अभिलाषा हो में उसे पूरा करने को तैयार हूं । तुमने अपने वचन 
का पालन किया और समय पाकर आगई इससे में बहुत प्रसन्न हुआ 
हूँ 

“आपकी प्रसन्नता को में अपना अहोभाग्य समझती हूं। आप तो सारे 
जगत्‌ के अधीश हँे--आप ही मेरे भावी पति हे । इस कारण में आपकी 
इच्छा पुरी करू उससे पहले आप मेरी एक इच्छा पूरी करने की कृपा करे । 
आप मेरे यहां ऐसे भव्य वाहन पर सवार होकर पधारें जो भगवान्‌ विष्ण, 
रुद्र था और किसी देव या असुर को भी दुलंभ हो । मेरी इच्छा हे कि 
उस यान को सप्तषि उठा कर चलें। तब म॑ बढ़ कर आपका स्वागत 
करूंगी और आपकी हो जाऊंगी ॥* 

“सुंदरी! बलिहारो हे तुम्हारी कल्पना की ! जिस वाहन की 
तुम्हारी इच्छा है वही मुझे भी बहुत पसंद हे । फिर मुझे यह भी वर प्राप्त 
है कि जिसे देखूं उसीका तेज मुझ में आजाय । तो यह भो बहुत सूझ की 
बात हें कि सातों ऋषि मेरी पालकों वहन करें। जाओ ! तुम्हारी 
इच्छा जरूर ही पूरो होगी ।” नहुष कामोन्मत्त होता हुआ बोला । 

शची के अपने भवन में चले जाने के बाद नहुष ने सातों ऋषियों 
को बुला भेजा और आज्ञा दी कि उसकी पालकी उठा कर उसे 
शचीदेवी के महल पर ले चलें। ऋषियों ने लाचार होकर आज्ञा 
समान लो । ऋषियों का यह घोर अपमान देख कर तीनों लोक अज्ञात 
भय से कांप उठे । 

नहुष की पालकी को उठाते हुए ऋषि ज्यों-ज्यों आगे बढ़ते जाते थे त्यों- 
त्यों नहुष के पाप का बोझ भी बढ़ता जाता था। नहुष के मन में तो श्री 
को सुंदर म्‌त्ति अंकित थी ओर उसके मिलने की कल्पना से ही वह उताबला 
हो उठा । जितनी जल्दी हो सके उस सुंदरो को प्राप्त करने की उसको 

उत्कठां बलवती होती गई । वह बार-बार ऋषियों को डांट कर कहने लगा 
कि जल्दी चलो, ओर जल्दी चलो । अगस्त्य मुनि को, जो पालकी उठाने 
वालों में से थे, उसने लात मार कर डांटते हुए कहा-- सर्प! सर्प! ! /* 

आज कल 'रिक्शा' चलाने वालों को रिक्शा पर बैठे लोग “चलो! 
ज़्रा जल्दी चलो! !” कह कर तेजी से चलने को कहते हें। कुछ उसी 
प्रकार का दृदय उस समय भी रहा होगा। 

महषि अगस्त्य को नहुष ने जब लात मार कर डांटा तो उसके पाप 
का घड़ा लबालब भर चुका था । इस व्यवहार से अगस्त्य मुनि बड़े ऋद्ध 
हुए ओर बोले-- 

“अधम! अभी स्व से तेरा पतन हो । त्‌ ने ऋषियों को सप्प! 
सपं! ” कहकर पुकारा हैँ, इसलिए तू सर्प (अजगर ) का ही जन्म लेकर 
मत्येलोक में ही पड़ा रह ।॥” 

अगस्त्य का इस प्रकार शाप देना था कि नहृष पालको से नीचे ओधे 
मुंह गिर पड़ा और अजगर का शरीर लेकर पृथ्वी में बहुत काछ तक जीता 
ओर शाप से छूटकारा पाने को राह देखता रहा । 

& 

इंद्र फिर से देवराज के पद पर सुशोभित हुआ और वाच्षी देवी का 

मन शांत हो गया । 
छः 

उपप्लब्य में महाराज युधिष्ठिर और द्रोपदी को यह कथा सुनाकर 
सद्रराज शल्य ने उनको दिलासा दिया ओर कहा-- 

“जीत उन्हीं की होती हे जो धीरज से काम लेते हे । ऐश्वर्य के घमंड 
में सदांध होने वालों का नाश भी निश्चय ही हुआ करता हूँ । यूधिष्ठिर ! 
तुमने अपने भाइयों एवं द्रोपदी के साथ ठीक उसी प्रकार असंख्य कष्ठ उठाए 
जसे इंद्र ओर शची ने उठाए थे । शीघछ्य ही तुम इन सभी कष्टों 

से छूट जाओगे और राज्यसुख भी भोगोगे । कर्ण और वुर्योधन को बद्धि 
फिर गई है। अपनी दुष्टता के फलस्वरूप निईपुचरय ही उनका सर्वनाश 
होकर रहेगा, जंसे नहुष का हुआ । 


९ ०४४४ 
राजदूत संजय 


उपप्लव्य-नगर सें रहते हुए पांडवों ने अपने मित्र-राजाओं को दूतों 
द्वारा संदेश भेज कर कोई सात अक्षौहिणी सेना एकत्र की । उधर कोरवों 


ने भी अपने मित्रों द्वारा काफ़ो बड़ी सेना इकट्ठी कर ली, जो ग्यारह अक्षोहिणी 
थी । 


आजकल के सेना-विभाग में जसे विभिन्न दलों को सिला कर एक 
डिवोजन बनता हे, वेसे ही उन दिनों कई विभाग मिलाकर एक अक्षोहिणी 
बनती थी । उन दिनों को फोजी रोति यह थी कि एक रथ, एक हाथी, 
तीन घोड़े ओर पांच पेंदल सिपाहियों के हिसाब से सेना इकट्ठी को जाए । 
एफ अक्षोहिणी में २१,८७० रथ होते थे और हाथी, घोड़े, पंदल आदि की 
संख्या उसी हिसाब से होती थी । साथ ही हर तरह के युद्ध के सामान 
ओर हथियार भी इकट्ठे हुआ करते थे । आजकल आमंड कार (बख्तर- 
बंद गाड़ियां ) जो काम देती हें वही काम उन दिनों रथों से लिया जाता था। 
आजकल की लड़ाइयों में टकों' का जो स्थान है, वही उन दिनों हाथियों 
को प्राप्त था । 

पांचाल नरेश के पुरोहित, जो युधिष्ठिर की ओर से राजदूत बन कर 
हस्तिनापुर गए थे, नियत समय पर धृतराष्ट्र की राज-सभा में पहुंचे । 
यथाबिधि कुशल-समाचार पूछने के बाद पांडवों की ओर से संधि का 
प्रस्ताव करते हुए वे बोले-- 

“अनावि-काल से जो धर्म॑न्तत्त्व प्रचलित रहा है, बह आपको विंदित 


राजदूत संजय २७ 


ही है । राजकुल का यह धर्म रहा हें कि पिता की सम्पत्ति पर पुत्रों का अधि- 
कार होता हूँ । जिस प्रकार राजा धृतराष्ट्र महाराज विचित्रवोय के पुत्र 
हैं, उसी प्रकार महाराज पांड भी थे। तो उनकी पेत॒क सम्पत्ति पर भी दोनों, 
का समान अधिकार होना चाहिए। लेकिन यह कहां का न्याय हें कि 
धतराष्ट्र के पुत्र संपूर्ण राज्य के स्वामी होजायं और पांडु-पुत्र राज्य से 
वंचित रहें ? कुरुवंश के बीर पांडवों को जो कुछ कष्ट उठाना पड़ा, 
उस सबको वे भूल गए हैँ और अब शांति की इच्छा रखते हुए संधि की 
प्राथंना करते हैं । उनका विचार हूँ कि युद्ध से संसार का नाश ही होगा 
और इसी कारण वे युद्ध से घृणा भी करते हें--वे लड़ना नहों चाहते । 
इसलिए न्याय एवं पहले के समझोते के अनुसार यही उचित होगा कि आप 
उनका हिस्सा उन्हें दे देने की कृपा करें। इसमें विलंब न कीजिए ।* 
यह सुन विवेकशील ओर महारथी भोष्म बोले-- 

“ईश्वर की कृपा से पांडव कुशल से हे। कितने ही राजा उनकी 
सहायता करने को तेयार है । इतने शक्ति-सम्पन्न होने पर 'भी वे युद्ध 
की चाह नहीं रखते--संधि ही चाहते हूं। इसलिए यही न्यायोचित 
हैं कि उन्हें उनका राज्य वापस दे दिया जाय ।* 

भीष्म की वह बातें कर्ण को अप्रिय लगीं । वह बड़े क्रोध के 
साथ भीष्म की बात काटकर बोल उठा--बक्राह्मण-श्रेष्ठ ! आपकी 
बातों में कोई नयी दलील तो हूं नहीं ॥ आप तो वही पुरानी राम- 
कहानी सुना रहे हे। इससे क्‍या लाभ होना हूँ ? युधिष्ठिर अपने 
राज्य को जुए के दाव में रख कर हार चुके । अब उसे वापस मांगने का 
उन्हें अधिकार ही क्‍या रहा ? लेकिन शायद युधिष्ठिर इस धोंस से राज्य 
बापस कर देने की मांग कर रहे हों कि मत्स्यराज एवं पांचाल राज की सेनाएं 
उनकी तरफ है; परंतु यह युधिष्ठिर की भारी भूल हैं । यह बात आप साफ 
समझलें कि धमकी देकर दुर्खंधिन से कुछ प्राप्त नहीं किया जा सकता 
भोर फिर तेरह॒वां बरस पूरा होने से पहले ही उन्होंने प्रतिज्ञा-भंग करके 
अपने को प्रकट कर दिया हे । इसलिए शर्ते के अनुसार उनको फिर बारह 

बरस के लिए वनवांस भोगना पड़ेगा ।” 

कर्ण के इस प्रकार बीच में उनकी बात कॉटंकर बोलने से भीष्म को 
बड़ा क्रोधष आया । वे बोले-- राधा के पुत्र! तुम बेकार को बातें कर 
रहे हो । यदि हम युधिष्ठिर के दृत के कहे अनुसार संधि न करेंगे तो 
निदचय ही युद्ध छिड़ जायगा और उसमें दुर्योधन आदि सबको पराजित 
होकर मृत्यु के मुंह में जाना पड़ेगा ।” 

भीष्म की बातों से सभा में खलबली मचते देखकर धृतराष्ट्र बोले-- 
“पांडवों की ही नहीं, बल्कि सारे संसार को भलाई को ध्यान में रख कर 
मेने यह निश्चय किया हे कि अपनी तरफ से संजय को दूत बनाकर पांडवों 
के पास भेजा जाय । हे द्विजश्रेष्ठ, आप जाकर युधिष्ठिर को इस बात को 
सूचना देने की कृपा करें ।” 

फिर धृतराष्ट्र ने संजय को बुलाकर कहा-- संजय! तुम पांड- 
पुत्रों के पास जाओ ओर मेरी तरफ से उनकी कुशल पूछो। 
फिर वहां शीक्ृष्ण, सात्यकी, विराट आदि राजाओं से भी कहना कि 
मेने सप्रेम उन सबकी कुशल पूछी हँ। वहां जितने राजा उपस्थित हें 
उन सबको शांति से समझा कर कहना कि धृतराष्ट्र नें उन सबको सविनय 
नमस्कार कहा है । ऐसी बातें न करना जो किसी को बुरी लगें या कोई 
नाराज हो जाए। इस तरह तुम वहां जाकर मेरी ओर से युद्ध न होने को, 
शांति की, चेष्टा करो ।” 

संजय उपप्लब्य को रवाना हो गये । वहां पहुंच कर युधिष्ठिर की 
सभा में सबको विधिवत्‌ प्रणाम करके बोले-- 

“धमराज | मेरे अहोभाग्य कि मुझे फिर आपके दशन हुए। राजा 
लोगों से घिरे हुए आप ऐसे ही प्रतीत हो रहे हे जैसे देवराज इंद्र । यह 
देख कर मेरा मन बड़ा प्रसन्न हो रहा है, मझे असीम आनंद का अनुभव 
हो रहा है । महाराज धृतराष्ट्र नें आपकी कुशल पूछी है और कहा है कि 
थे युद्ध की बात ही नहीं करना चाहते । वे तो आपकी मित्रता ही चाहते हूँ 
और ज्ञांति की इच्छा रखते हूं ।” 

संजय की य बातें सुन कर राजा युधिष्ठिर बड़े प्रसन्न हुए और बोले- 
“यदि यही बात हे तो धृतराष्ट्र के पुत्रों की रक्षा हो गई । हम सब भी 
दारुण दुःख से बच गए । मे भी संधि ही चाहता हूं । युद्ध का विचार करते 
ही मेरा मन घ॒णा से भर जाता है। यदि हमें अपना राज्य वापस सिले 
जाय तो हम अपने सारे कष्ट भूल जायेंगे। ” 

संजय ने कहा--“युधिष्ठिर ! धृतराष्ट्र के पुत्र निरे मूर्ख हे । वे न 
पिता की बात पर ध्यान देते है, न भीष्म की ही कुछ सुनते हैं । वे तो अपनी 
ही म्‌र्खता की धुन में मस्त रहते हें । फिर भी आपको उत्तेजित न होना 
चाहिए । आप सदा से ही न्याय एवं धर्म पर स्थिर रहे हे । आप युद्ध की 
चाह न करें । यद्ध करके जो संपत्ति प्राप्त की जाती हे, उससे कभी सुख 
को आज्ञा नहीं की जा सकती । बंधु-बांधवों का वध करके जो राज्य प्राप्त 
किया जाय उससे किसी की कुछ भी भलाई नहीं हो सकती । अतः राजन, 
आप युद्ध का विचार तक न करें। समुद्र तक फले हुए विशाल राज्य को प्राप्त 
कर लेने के बाद भी यह किसी के बस की बात नहीं हैँ कि वह बुढ़ापे और 
मृत्यु पर विजय पाले । यद्यपि दुर्योधन और उसके साथी म्खता करने 
पर ही तुले हुए ह, तथापि आप तो अपना धर्म एवं अपनी क्षमाशीलता कदापि 
न छोड़ें । चाहे दुर्योधन आपको आपका राज्य वापस देने से इन्कार भो 
क्यों न करदे तो भी आपको चाहिए कि आप न्याय के मार्ग से विमुख न हों। 

संजय की ये बातें सुन कर युधिष्ठिर बोले-- संजय ! संभव हू तुम्हारी 
बातें सच हों और इसमें तो संदेह ही क्या है कि धर्म ही सबसे बड़ी चोज़ 
है । लेकिन हम अपनी ओर से तो अधर्म पर उतारू हो नहीं रहे है । श्रीकृष्ण 
धर्म का मर्म जानते हें। वे दोनों पक्ष के लोगों के हित-चितक हें। वे जो सलाह 
देंगे वेसा ही में करूंगा। 

श्रीकृष्ण बोले-- “जहां एक तरफ मे पांडवों की भलाई चाहता हूं 
वहां यह भी चाहता हूं कि धृतराष्ट्र के पुत्र भी सुख-पृबंक रहें । यह बड़ी 
जटिल समस्या है, जिसका हल करने के लिए में स्वयं हस्तिनापुर जाना उचित 
समझता हूं । मेरी यही इच्छा है कि पांडवों के हित को किसो तरह को 

चोट पहुंचाये बिना कौरवों से संधि करली जा सकती हो तो करली 
जाय। यदि में इस में कृतकार्य हो जाऊं तो कौरवों के भी प्राण 
बच जायेंगे और मुझे भी पवित्र कार्य करने का यश प्राप्त होगा । यदि 
शांति स्थापित हो गई तो फिर पांचों पांडव, महाराज धृतराष्ट्र की सेवा- 
टहल तक करने को प्रस्तुत होंगे । शांति ही की वे इच्छा रखते हैं; परंतु 
साथ हो वे युद्ध के लिए भी तेयार है । अब यह महाराज धृतराष्टर का ही 
काम हूँ कि दोनों बातों में से जिसे चाहें, पसंद करलें।' 

श्रीकृष्ण के बाद यूधिष्ठिर फिर बोले-- “संजय! कौरवों की राज- 
सभा में जा कर महाराज धृतराष्ट्र को मेरी तरफ से प्रार्थनापृवंक यह 
संदेशा सुनाना--'महाराज ! यह आप हो की उदारता का फल था कि 
हमें प्रारंभ में ही राज्याभिषेक का सोभाग्य प्राप्त हुआ था । उन दिनों 
आप ही ने तो मुझे राजा बनाया था । अब आप ही हमे राज्य-संपत्ति से 
वंचित करके अनाथों की भांति दूसरों के मोहताज न बनादें। दोनों पक्ष 
वालों के लिए, क्या इस विज्ञाल संसार में सुख-पूर्वक जीवन बिताने के लिए, 
पर्याप्त स्थान नहीं है जो हम एक दूसरे के साथ शत्र॒ता करें ।' इस प्रकार 
धृतराष्ट्र को आप मेरी यह प्रार्थना सुना देना । 

“पितामह भीष्म को भी मेरा प्रणाम कहें और सेरी तरफ से उनसे यह 
अनुरोध करें कि वे ऐसा कोई उपाय करें जिससे उनके सभी पोत्र प्रेम-पुर्वंक 
जीवन बिता सकें । यही संदेश चाचा विदुर को भी सुनाइयेगा । 
विदुर ही हमारे हित का उपाय बता सकेंगे और दुर्योधन को समझा कर 
मेरा यह संदेश सुनादें कि 'प्रिय भाई, राजकुमार हो कर यदि हमें मृगछाला 
पहन कर वनवास करना पड़ा तो वह तुम्हारे ही कारण । तुम्हींने हमारी 
पत्नी का राज-सभा में घोर अपमान किया, जिस से माता कुंती रो पड़ी थीं। 
हमने यह सब सह लिया, तुम हमें हमारा न्‍्यायोचित अधिकार दे दो । अभी 
भी समय हे। पराई संपत्ति की चाह न करना। कम-से-कम हमें पांच गांव 
तो दे देना । हम पांचों भाई इसी से संतोष कर लेंगे और संधि करने को 
तेयार होंगे । हे भाई, हम सभी हिल-मिलकर रहें और संतोष के साथ 

दिन बितायें, ऐसो मेरो इच्छा हे । संजय ! दुर्योधन को मेरा यही संदेश 
सुना देना। में तो शांति के लिए भी तेयार हूं और युद्ध के लिए भी । ” 

यथिष्टठिर के ये संदेश लेकर संजय, पांडवों तथा श्रीकृष्ण से बिदा 
हो कर, हस्तिनापुर को रवाना हो गये । 

संजय को पांडवों के पास भेजने के बाद महाराज धुतराष्ट्र चिता 
के मारे बड़े व्याकुल रहे। रात भर उन्हें नींद नहीं आई । उन्होंने बिदुर को 
बुला भेजा और उनके आने पर उनके साथ ही बातें करते हुए सारी रात 
बिताई । 

विदुर ने धृतराष्ट्र को समझाकर कहा--“'राजन्‌ ! पांडवों को राज्य 
वापस दे देना ही उचित होगा। दोनों पक्ष के लोगों की भलाई इसी में है । 
आपको चाहिए कि पांडवों के साथ आप वही व्यवहार करें जो अपने पुत्रों 
से करते रहे हं। न्याय न केवल धर्म के बल्कि युक्तित के भी अनुकूल होता 
हैं। ' विदुर इस प्रकार कई तरह से धृतराष्ट्र को उपदेश देते रहे । 

दूसरे दिन सवेरे संजय पांडवों के पास से हस्तिनापुर लोट आये । 
राज-सभा में आकर उन्होंने युधिष्ठिर की सभा में जो चर्चा हुई थी 
उसका सारा हाल कह सुनाया । फिर बोले-- 

“खास कर दुर्योधन को चाहिए कि अजुन की बातें ध्यान से सुनें । 
अर्जुन ने कहा है कि इसमें कोई संदेह ही नहीं हे कि श्रीकृष्ण और में दोनों 
मिल कर दुर्वोधिन और उनके साथियों का नाश करके ही रहेंगे । मेरा 
गांडीव धनुष युद्ध के लिए लालायित हो रहा हैं । धनुष की डोरी आप ही 
आप टंकार कर उठती है । तरकश से बाण ऊपर झांक कर पुछ रहे हे-- 
'कब ? कब ?” मूर्ख दुर्योधन का विनाशकाल निकट पहुंच चुका है । यही 

कारण है कि वह हमें युद्ध के लिए छेड़ रहा है । उसे पता नहीं है कि जो 
अर्जुन सारे देवताओं को पराजित करने को सामर्थ्य रखता है वह दुर्योधन 
की क्या गत न बनायेगा, यही धनंजय का कहना था। 

संजय के इस प्रकार कहने पर भीष्म ने दुर्योधन को दुबारा समझा कर 
कहा-- दुर्योधन ! अर्जुन और श्रीकृष्ण को नर-नारायण का अवतार 
समझना। जब वे दोनों इकट॒ठ होकर तुम्हारे विरुद्ध लड़ने लगेंगे तब लुम्हें 
इस बात की सचाई मालम हो जायगी। 

दुर्यंधन को समझाने के बाद भीष्म धृतराष्ट्र से बोले--“राजन्‌ ! 
सृत-पुत्र कर्ण बार-बार यही दम भर रहा है कि मे पांडवों को खत्म कर 
डालंगा । कितु में कहता हूं कि पांडवों की शक्ति का सोलह॒वां हिस्सा तक 
भी उसमें नहीं हैँ । तुम्हारा पुत्र उसीका कहा माना करता हें और अपने 
नाश का आप हो आयोजन कर रहा है । विराट नगर पर आक्रमण करते 
समय जब अर्जुन ने हमारा दर्प चर किया था, कर्ण बहीं तो था ! वह वहां 
कुछ कर भी सका ? गंधर्व जब दु्यंधिन को कंद करके ले गये तब यह 
ढपोलशंख कर्ण कहां छिप गया था ? गंधर्बों को अर्जुन ही ने तो भगाया 
था ओर दुर्योधन को उनसे मुक्त किया था। 

धृतराष्ट्र ने बड़े संतप्त हो कर दुर्योधन को समझाया-- “बेटा, 
भीष्म जो कहते हें वही करने योग्य हैँ । युद्ध न होने दो । संधि ही करना 
उचित हैं। यह सब में अनुभव करता हूं; परंतु क्या करूं ? में कितनी ही 
बार क्‍यों न समझाऊं, फिर भी ये मूर्ख अपने ही रास्ते जा रहे हें । जिम 
में विवेक और अनुभव है, वे सृब एक स्वर से कहते हे कि संधि हो कर लेनी 
चाहिए। मेरी भी यही राय हे कि पांडवों से संधि करलें। पर पता नहीं, 
क्यों तुम इन सब पर ध्यान नहों देते ? ” 

दुर्योधन, जो ये सब बातें सुन रहा था, उठा ओर अपने पिता का 
साहस बंधाता हुआ बोला-- “पिताजी, आप तो ऐसे भय-विह्नल हो रहे हैं, 
सानो हम सब कमज़ोर से भी कमज़ोर हें । जितना सेना-बल चाहिए था, 
उतना हमने इकट्ठा कर लिया । अब इसमे कोई संदेह नहीं रहा कि 

हम विजय अवध्य प्राप्त करेगे । आप भी कंसे भोले लोग हैं जो यह भी 
नहीं समसते हे कि स्वयं युविध्टिर हमारा सेन्य-बल देखकर घबरा उठे हे 
और इसी कारण से आ० राज्य की बात छोड़कर अब केवल पांच गांवों की 
ही याचना कर रहे है । कया इस पांच गांवों बाली मांग से यह महीं सिद्ध 
होता कि हमारी ग्यारह अक्षोहिणी सेना देखकर युधिष्ठिर के मने में 
भय हो गया ह. ? आप मुझे यह बताइये कि ग्यारह अक्षोहिणी सेना का पांडव 
अपनी सात अक्षोहिणी सेना से कंसे सुकाबछा कर सकेंगे ? इतने पर भी 
आपको हमारी विजय के बारे मे संदेह हो रहा है ! महान्‌ आइचर्य है ! ” 

धृतराष्ट् ने फिर समझाते हुए कहा-- बेटा, जब पांच गांव देने से ही 
यद्ध टलता है तो युद्ध से बाज आओ । इसमे तुमको क्या आपत्ति हूँ ? तुम्हारे 
पास तो फिर भी पुरा-का-पूरा ही राज्य रह जाता है। अब हुठ न करो ।” 

लेकिन इस उपदेश से दुर्योधन चिढ़ गया ओर तेज होकर बोला-- 
“में तो सुई की नोक बराबर भूमि भी पांडवों को नहीं देना चाहता । 
आपकी जो इच्छा हो, करे। अब इसका फंसला तो यद्ध-भामि में ही होगा ।” 
यह कहता-कहता दुर्वोधन उठ खड़ा हुआ और बाहर चला जाया। 
सभा में खलबली मच गई ओर गड़बड़ी में सभा भंग हो गई । 

७ 

इधर संजय के उपप्लव्य से रवाना हो जाने के बाद यृधिष्टिर श्रीकृष्ण 
से बोले--- वासुदेव ! संजय पृतराष्ट्र के मानो दूरारे प्राण है । उनकी 
बातों से मुझे धृतराष्ट्र के मन की बात स्पष्ट रूप से मालम हो गई। धृतराष्ट्र 
हमें कुछ दिये बिना ही संधि कर लेना चाहते हु । पहले संजय ने मीठी 
बातें कीं तो मे बड़ा प्रसन्न हुआ । कितु बाद में उन्होंने जो कुछ कहा, 
उससे मेरी प्रसन्नता चली गई । उनका वह कहना मुझे घोर अन्याय प्रतीत 
हुआ । धृतराष्ट्र ने हमसे सचाई नहीं बरती । परीक्षा का समय अब आ ही 
गया मालम होता हैं । इस संकट भरी घड़ी में आपको छोड़कर और कोई 
हमारी रक्षा नहीं कर सकता । मेने तो कहला भेजा हू कि में तो केवल 
पांच ही गांबों से संतोष मान लगा । कितु ऐसा लगता हे कि वे दुष्ट इतना 

भी देने को तेयार न होंगे । आप ही बताइये कि यह अन्याय सहा भी 
जाय तो कंसे ? इस बारे में आप ही हमें सलाह दे सकते हें । धर्म, नीति 
एवं युक्ति के जानकार आपके सिवाय हमारे लिए ओर कोई नहीं है 

युधिष्ठिर की ये बातें सुनकर श्रीकृष्ण ने कहा-- “युधिष्ठिर ! 
दोनों पक्ष के लोगों की भलाई के हित मेने एक बार स्वयं हस्तिनापुर जाने 
का इरादा कर लिया हे । धृतराष्ट्र की सभा में जाऊंगा और तुम लोगों के 
स्वत्वों को बिना युद्ध के बचाने की चेष्टा करूंगा । यदि में सफल हुआ तो 
इससे सारे संसार का ही कल्याण होगा ।* 

युधिष्ठिर ने कहा-- श्रीकृष्ण ! मुझे लगता है कि आप वहां न 
जायं । इस अवसर पर शत्रुओं के बीच आपका जाना ठीक नहीं मालम 
देता । और वहां जाने से कुछ हो सकता है, ऐसा भो मुझे नहीं लगता । 
दुर्योधन ऐसा व्यक्ति नहीं जो अपना हठ छोड़ दे । फिर उसका कोई ठिकाना 
नहीं कि वह कब क्या कर बेठे ? इस कारण आपको ऐसी जगह भेजने की 
मेरी जरा भी इच्छा नहीं हें । मुझे भय ह॑ कि कहों वह आप पर ही कुछ 
न कर बेंठे ।” 

श्रीकृष्ण बोले-- घधर्मपुत्र ! में दुयंधिन से भली भांति परिचित 
हूँ । फिर भी हमें प्रयत्त तो करना ही चाहिए, जिससे मुझे या तुम लोगों को 
संसार के लोग कोई दोष न दे सकें । किसोको यह कहने की गुंजाइश ही 
में नहीं रखना चाहता कि मने शांति स्थापित करने का जो प्रयास करना 
चाहिए था वह नहीं किया । में शांति की ही बातचीत करने के लिए दृत 
बनकर जा रहा हूं । मेरा वे बिगाड़ ही क्या सकते है ? और अगर उन्होंने 
कुछ छेड़छाड़ की तो में उन्हें वहीं खत्म कर दूंगा । भले ही मेरे शांतिदृत 
बनकर जाने से शांति स्थापित न हो सके, पर फिर भी कम-से-कम इतना तो 
होगा कि कोई हमें इस बात का दोषी नहीं ठहरा सकेगा कि हमने संधि के 
लिए कोई कसर छोड़ी । इसलिए मेरा तो जाना ही ठीक होगा । तुम 
इसमें आपत्ति न करो ।” 

इस पर युधिष्ठिर बोले-- अ्रीकृष्ण ! आप तो सर्वेज्ञ हें। हमारे 

गुणों व अवगणों का पूर्ण ज्ञान आपको हे और उनके गुणों व अवगणों का 
भी । किसी बात को समझाने या किसी बात का समथन करने में आपसे 
चतुर कोन जो सकता हुँ ? अतः हम अपनी स्थिति आपको ओर क्या 
बतायें ?” | 

यह सुन श्रीकृष्ण बोले-- “अजातगत्रु ! में तुम्हारे मन की बात 
जानता हूं । तुम्हारा मन सदा धर्म पर ही स्थित रहता है, धर्म का ही 
विचार करता रहता हे । कितु दुर्वोधनादि के ह॒दयों में दष ही भरा 
रहता है । जो-कुछ कहना होगा मे सब वहां अवश्य उनसे कहूंगा और हर 
उचित ढंग से उन्हें समझाने का प्रयत्न करूंगा । मे भलीभांति जानता हूं 
कि शांति-पूर्ण ढंग से बिना युद्ध के जो भी प्राप्त हो, बहुत थोड़ा होने 
पर भी तुम उसोको अधिक समझोगे । इस बात को ध्यान में रखते हुए 
में उनसे समझोते की बातचीत करूंगा । जो उत्पात हो रहे ह उनसे तो युद्ध 
होने की ही सूचना मिलती हूं । फिर भी कर्तव्य की प्रेरणा हे कि हम शांति 
की यह अंतिम चेष्टा करे । 

इतना कहकर श्रीकृष्ण हस्तिनापुर के लिए बिदा हुए । 


५ आओ 

शांति की बातचीत करने के उहेश्य से श्रोकृष्ण हस्तिनापुर को गये । 
उनके साथ सात्यकी भी गये । 

प्रस्थान करने से पहले श्रीकृष्ण काफी देर तक पांडवों से चर्चा करते 
रहे । पांचों भाइयों ने शांति को ही पसंद किया यहांतक कि वीर 
भीमसेन ने भी यही कहा कि युद्ध से सारे वंश का नाश हो जायगा । हम सबों 
के लिए संधि कर लेना ही श्रेयस्कर होगा । 

इससे यही सिद्ध होता है कि पराक्रमी और वोर लोग शांतिप्रिय ही 

हुआ करते हैं । शांतिप्रियता कायरता नहीं हुआ करती । 

लेकिन द्रौपदी की राय कुछ और ही थी । दुर्घोधिन और उनके भाइयों 
के हाथों हुए अपमान को वह भूल न सकी । अपने बिखरे बालों को हाथ में 
लिये शोक-विल्वूुल-सो होकर वह श्रीकृष्ण के सामने खड़ी हो गई और 
बोली-- 

“मधुसूदन ! मेरे इन बिखरे केशों को तो जरा देखो । फिर जो कुछ 
उचित हो करता । अर्जुन ओर भीम भले ही युद्ध न करे। मेरे पिता तो 
बढ़ें ही है । फिर भी थे मेरे पांचों छोटे-छोटे पुत्रों को साथ लेकर युद्ध के 
मेंदान में जा डटेंगे । पिताजी भी युद्ध करने न आयें तो न सही । सुभद्रा 
का पुत्र अभिमन्यु तो है । उसको अगुआ बनाकर मेरे पांचों बेटे कोरवों से 
लड़ेंगे । हृदय में प्रतिहिसा की जो आग थुआं दे रही है, उसे युधिष्ठिर की 
खातिर तेरह साल तक मेने दबाये रक्खा-- भड़के न दिया । लेकिन अब 
मुझसे सहा नहीं जाथगा ।” वह कहते-कहते द्रौपदी की आंखें डबडबा आई । 
उसका गला रुध गया । 

पांचालराज-पुत्री द्रोपदी को इस प्रकार दुःखी होकर बोलते देखा तो 
श्रीकृष्ण कह उ3--- रोओ मत, बहन कृष्णा ! रोने का कोई कारण नहीं 
है। शांति-स्थायन की जो झर्ते मे रबखंगा, उन्हें धतराष्ट्र के बेटे नहीं मानेंगे 
ओर फछूत: युद्ध होकर ही रहेगा। युद्ध-क्षेत्र में पड़ी कौरवों की लाश कुत्तों 
और सियारों का आहार बनेगी । थह निश्चित बात है । अब थोड़े ही दिन 
ओर रह गये हुं और जुम देखोगो कि तुम्हारे अपमान का बदला लिया 
जायगा ओर तुम्हारो ही बिजय होगी । तुम दुःखी न होओ ।” 

इस प्रकार द्रोपदी को सांत्वना देकर श्रीकृष्ण बिदा हुए। रास्ते में 
कुशस्थल नामक स्थान में एक रात ठहरे और वहां विश्राम किया । 

हस्तिनापुर में जब यह खबर पहुंची कि श्रीकृष्ण पांडवों की ओर से 
दूत बनकर संधि-चर्चा के लिए आ रहे हे तो सारे नगर में बड़ी उत्कंठा 
को लहर दोड़ गई । धृवराष्ट्र नें आज्ञा दी कि नगर को खब सजाया जाय । 
पुरवासियों ने द्वारकाधीश के स्वागत की धूमधाम से तंयारियां कों। 

दुःशासन का भवन दुर्ंधिन के भवन से अधिक ऊंचा ओर सुंदर 
था, इसलिए धृतराष्ट्र ने आज्ञा दी कि उसी भवन में सपरिवार श्रीकृष्ण को 
ठहराने का प्रबंध किया जाय । नगर के बाहर जिस रास्ते से श्रीकृष्ण का 
रथ आ रहा था, स्थान-स्थान पर उनके विश्राम आदि के लिए सत्कार- 
मंडप बनाये गये थे । 

इसी बीच बिदुर से भी धृतराष्ट्र ने सहाह की । कहा--“विंदुर ! 
वासुदेव के लिए हाथो, घोड़े, रथ आदि उपहा र-भेंद करने का प्रबंध करो । 
और भी कई तरह के उपहार उन्हें भेठ किये जायं--ऐसी मेरी कामना हैं ।* 

विदुर ने फहा--'राजन्‌ ! आपका दिचार ठोक नहों। गोविंद 
एसे व्यक्ति नहीं, जो इन प्रलोभनों से वश में आजाय॑ । वे हमारे यहां जिस 
उद्देश्य से आ रहे हे उसे सफल बनाने से ही उन्हें संतुष्ट किया जा सकता है । 
श्रीकृष्ण शांति-दूत बनकर आरहे हूं । आपस में संधि करा देने से ही उनको 
प्रसन्ञ किया जा सकेगा, पाथिव उपहारों से नहीं ।* 

श्रीकृष्ण हस्तिनापुर पहुंच गये । नगर का हर मार्ग, गली ओर 
कचा खूब सजाया गया था। सड़कों यर लोगों की बड़ी भीड़ थी । सब 
श्रीकृष्ण को देखने की इच्छा से इकट्ठ हुए थे । इस कारण कृष्ण को रथ को 
गति धोमी करनो पड़ी । रथ धीरे-धीरे धृतराष्ट्र के भवन के पास जा पहुंचा । 

पहले श्रीकृष्ण धृतराष्ट्र के भवन में गये । वहां उनका राजोचित 
सत्कार किया गया । फिर धृतराष्ट्र आदि से बिदा लेकर थे बिदुर के भवन 
में गये । माता कुंती वहीं श्रीकृष्ण की प्रतीक्षा में बेठी थीं। श्रीकृष्ण 
को देखते ही उन्हें अपने पुत्रों का स्मरण हो आया । उनसे न रहा गया, 
जी भर आया। आंखों से आंसू उमड़ पड़े । 

श्रीकृष्ण ने उन्हें मीठे वचनों से सांत्वना दी और उनसे बिदा लेकर 
दुर्योधन के भवन में गए। दुर्यंधिन ने श्रीकृष्ण का बढ़िया स्वागत किया और 
उचित आदर-सत्कार करके भोजन का न्योता दिया । श्रीकृष्ण ने कहा-- 
“राजन ! में अब राजदूत बनकर आया हूं । राजदूतों का यह नियम होता 
हूँ कि जबतक उनका कार्य सफल न होजाय तबतक भोजन न करें । जिस 

उहेश्य को लेकर में यहां आया हुआ हूं वह पूरा होजाय तब मुझे भोजन का 
न्यौता देना उचित होगा ।” यह कहकर वे विदुर के यहां लौट गये ओर वहां 
भोजन करके विश्राम किया । 

७ 

इसके बाद श्रीकृष्ण और विदुर में आगे के कार्यों के बारे में सलाह हुई । 
विदुर ने कहा-- भीष्म, द्रोण आदि महारथी दुर्योधन की सहायता करने 
पर विवश हें, इसलिए दुर्योधन मदांध हो गया हैं । वह सोचता है कि 
कौरवों को कोई हरा नहों सकेगा । ऐसे म्‌र्ख के साथ शांति की बातें करना 
निष्फल ही साबित होगा । जो लोग दुष्ट हे और निकृष्ट से निकृष्ट काम 
करते नहीं सकुचाते, उनकी सभा में आपका जाना भी उचित नहीं ।” 

दुर्योधनादि के गुणों से जो भी परिचित थे, उनका भी यही कहना था 
कि कोई-न-कोई कुचक्र रचकर श्रोकृष्ण के प्राणों तक को हानि पहुंचाने 
की वे लोग चेष्टा करंगे । 

विदुर की बातें ध्यान से सुनने के बाद श्रीकृष्ण बोले-- 

“आपने जो कुछ कहा, बिलकुल ठीक कहा । मुझे भी यह आशा 
नहीं हे कि दाांति स्थापित करना संभव होगा । फिर भी लोग हमें दोष 
न दे सके, इसो उहेश्य से संधि का प्रस्ताव लेकर में आया हूं । मेरे प्राणों 
की चिता आप न करें ।” 

दूसरे दिन सवेरे, दुर्शोधन और शकुनि ने आकर श्रीकृष्ण से कहा-+- 
“महाराज आपकी प्रतीक्षा कर रहे हे । इस पर विदुर को साथ लेकर 
श्रीकृष्ण धृतराष्ट्र के भवन में गये । 

वासुदेव के सभा में प्रविष्ठ होते ही सभी सभासद उठ खड़े हुए । 
श्रीकृष्ण ने बड़ों को विधिवत्‌ नमस्कार किया और आसन पर बेंठे । राजदूत 
एवं संभ्रांत अतिथि का-सा उनका सत्कार किया गया । इसके बाद श्री- 
कृषण उठ और पांडवों की मांग सभा के सामने रक्खी ओर फिर धृतराष्ट्र 
की ओर देखकर बोले-- 

“राजन ! प्रजा का नाश करने वाला रास्ता न पकड़िये । जो आपका 

हित है, उसे आप अहित समझे बंठे हें और बराई को भलाई समझते हे । 
पिता के नाते यह आपका कर्तंव्य है कि पुत्रों पर काब्‌ रखें और उनको सही 
रास्ते पर लाय॑ । पांडव शांति-प्रिय हें; परंतु साथ ही यह भी समझ लीजिए 
कि वे युद्ध के लिए भी तेयार हैं । पांडव आपको पिता-रूप मानते हें और 
आपकी अधीनता में सुखपूृर्वक रहना चाहते हे । आप भी उनको अपना 
पुत्र समझें और ऐसा उपाय करें जिससे आपके भाग जाग जाय॑ ।” 

यह सुन धृतराष्ट्र ने कहा-- सभासदो ! मुझे दोषी न समझा जाय । 
म॑ भी वही चाहता हुं जो श्रीकृष्ण को प्रिय हैं । कितु करूं क्या ? मुझमें 
इतनी शक्ति नहीं कि पुत्रों से अपनी आज्ञा मनवाऊं। मे निर्दोष हूं, लेकिन 
विवश भी। श्रीकृष्ण ! तुम्हीं मेरे पुत्र दुयधिन को समझाओ न ।॥” 

इस पर श्षीकृष्ण बोले-- “दुर्योधन ! महान लोगों के वंशज होकर 
तुम्हारे लिए यही उचित था कि धर्म के पथ पर चलते; परंतु अभी तुम जो 
विचार कर रहे हो, वह तो नीच कुल का-सा हो है । लोगों को भय हे कि 
कहीं तुम्हारे कारण इस यश्यस्वी कुल का नाश न होजाय । मे इतना 
ही करना चाहता हूं कि पांडबों का आधा राज्य लौटा दो और उनके साथ 
संधि करलो । यदि यह बात हो गई तो स्वयं पांडव तुम्हें युवराज और 
धृतराष्ट्र को महाराज के रूप में सहर्ष स्वीकार कर लेगे ।” 

भीष्म और द्रोण ने भी दुर्योधन को बहुत समझाया । फिर भी दुर्योधन 
ने अपना हठ नहीं छोड़ा । श्रीकृष्ण का प्रस्ताव स्वीकार करने पर वह राजी 
न हुआ । 

“दुर्योधन की करतूत से गांधारी एवं धृतराष्ट्र को जो पीड़ा पहुंच 
रही है, उसीसे मुझे दुःख होता है ।” विदुर ने कहा । 

धृतराष्ट्र ने दुबारा पुत्र से आग्रह करके कहा कि श्रीकृष्ण का प्रस्ताव 
मानले, नहीं तो कुल का सर्वनाश हो जायगा । 

भीष्म और द्रोण ने भी बार-बार दुर्योधन को समझाया और सही 
रास्ते पर लाने का प्रयत्न किया । कहा--“संधि कर लेने में ही तुम्हारी 
भलाई हूँ। युद्ध का बिचार छोड़ दो ।” 

जब सबसे इस प्रकार बार-बार आग्रह किया तो दुर्योधन उठकर 
अपने पक्ष का समर्थन करने लगा । योला-- 'भधस्‌दन, आप पांडवों 
के हि6तेबी है । यही कारण है कि हर तरह से आप मेरी निदा करने और मझे 
दोष देने लगे हैं। सभी सभासद सेरे ही सिर पर दोष मढ़ रहे ह; कितु 
इसमें खेरा कसूर ही कया हैं ? मुझे तो अपना कोई दोष नहीं दीखता । 
चोपड़ का खेल युधिष्ठिर ने अपनी खशी से छेला और राज्य गंवा बैठे । 
अब आप ही बतावें कि इसमें मेरा क्या दोष हो सकता है? मुझ पर नाहक वयों 
सारा दोष मढ़ा जा रहा है ? खेल में वे हारे >तेर शर्त के अनसार बन में 
गये । सेसे कोनसा ऐसा अपराध किया कि जिसके लिए अब वे यद्ध छेडकर 
हम सबको सष्ठ कर देना चाहते हूं ? सेना-बल से ओर धमकी से मानने 
वाले हम नहीं है । जब में निरा बालक था आप हो छोगों से पांडवों को राज्य 
का आया हिस्सा दिलाथा था। उसपर उनका कोई अधिकार न था। 
बंश की देखभाल करने वाले बढ़ लोगों ने यह जो छिय्रा बह न जाने भय के 
कारण किया, अथवा नासमझी के कारण, से नहों जानता । पर उस समय 
ली मेने उनकी बात सानली थी । उसके बाद पांडव फिर उसे खुद ही गंवा 
बंठे । तो फिर अब में उसे वापस देने को राजी कंसे हो सकता हूं ? में तो 
सुई की नोक भर ज़मीन भी उन्हें बिना युद्ध के देने को तैयार नहीं हूं ।” 

दुर्घोधन ने अपने आपको निदंषि सिद्ध करने की जो चेप्टा की उससे 
श्रीकृष्ण को हंसी आगई। वे बोले-- “नाससक्न दुर्योधन ! शकुनि के 
साथ कुमंत्रणा करके तुम्हींने तो चोसर का कुचऋ रचा था ! द्रोपदी को 
भरी सभा के सासने घसीट रछाकर अपमानित करना तुम्हारा ही तो काम 
था। इतना सब कुछ करने पर अब यह सिद्ध करने का तुम प्रयत्न कर रहे हो 
कि तुमने कोई अपराध नहीं किया ! 

यह कहकर श्रीकृष्ण ने दुर्येबिन को उन सब अत्याचारों का विस्तत 
रूप से स्मरण दिलाया जो उसने पांडवों पर किये थे । 

भीष्म, द्रोण आदि प्रमुख बद्धों ने भी श्रीकृष्ण के इस वक्‍तव्य का समर्थन 
किया । 

यह देखकर दुःशासन ऋुद्ध हो उठा और दुर्बंधिन से बोला-- “भाई, 
माजूम होता हैँ, ये लोग अभी आपको कद करके पांडवों के हवाले कर देगे । 
चलिए, यहांसे निकल चले। हमें यहां अधिक देर नहीं रहना 
चाहिए ।” ह 

इस पर दुर्योधन उठा ओर भाइयों के साथ सभा से बाहर चला गया । 

श्रीकृष्ण ने सभासदों से कहा-- सहाजतो ! सारे वंश की रक्षा 
के लिए कभी-कभी एक व्यक्ति का बलिदान देगा ही पड़ता है । शिशुपाल 
ओर कंस के मारे जाने पर यादव एवं वष्णिकुल के लोग सुखपुवबंक जीवन 
व्यतीत करने पाये हैं । आए तो जानते ही ह कि सारे देश की भलाई 
के हित एक गांव को स्थाग देना पड़ जाता हैं । इसी रोति के अनुसार आप 
छोग भो अपने वंश को रक्षा के हित दुर्षोधन का त्याग करदे ।” 

इसी बीच धघृतराष्ट्र ने बिंदुर से कहा कि तुम गांधारी को जरा सभा में 
ले आओ । उसकी सुझ बहुत स्पष्ट हैं ओर वह दूर की सोचा करती है । 
ही सकता हूं, उसकी बातें दुर्योधन को स्वीकार हो जाय॑ । यह सुन विदुर 
ने राजसेवकों को आज्ञा देकर देवो गांधारी को बुला लाने को भेजा । 

गांधारी सभा में आईं और धृतराष्ट्र से कहकर दुर्योधन को सभा में 
फिर ब॒लाया गया । 

दुर्योधिन सभा में लोट आया । क्रोध के कारण उसकी आंखे लाल 
हो रही थीं। गांधारी ने भो उसे कई तरह से समझाया, परंतु दुर्योधन 
ये बाते मानने वाला कब था ? अपनी सा को भी उसने नाहीं कर दिया 
ओर दुबारा सभा से निकलकर चला गया । 

बाहर जाकर दुखंधिन ने साथियों के साथ मिलकर एक षड़यंत्र रचा 
ओर राजदूत श्रीकृष्ण को पकड़ने का प्रयत्न किया । श्रीकृष्ण ने तो पहले 
ही से इन सब बातों की कल्पना करली थी। दुर्यंधिन की व्यर्थ चेष्टा 
देखकर वे हंस पड़े और अपना विद्वव रूप धारण कर लिया । व्यासजी कहते 
हैं कि उस समय जन्म के अंबे धृतराष्ट्र को भी दिव्यचक्षु प्राप्त होगए 
और उन्होंने भी भगवान कृष्ण के विश्वरूप के दर्शन किये । 

धपह देखकर धृतराष्ट्र विस्मय में आगये और प्रार्थना की-- हे कमल- 
नयन ! अहोभाग्य सेरा कि आपके विश्वरूप के दशन प्राप्त हुए । 
अब इन नेत्रों से और किसीको देखना नहीं चाहता । मेरी दृष्टि फिर से 
नष्ट हो जाय ।” 

यह प्रार्थना करते ही धृतराष्ट्र की दृष्टि चली गई । वे फिर से श्रंधे 
होगये । वे श्रीकृष्ण से बोले-- “जनादंन, हमारी सारी चेष्टायें व्यर्थ 
ही गईं। दुर्योधन सही रास्ते पर आता दिखाई नहीं देता ।” 

यह सुन श्रीकृष्ण उठे । सात्यकी और विदुर उनके दोनों ओर 
होगए । श्रीकृष्ण ने तब सब सभासदों से विधिवत आज्ञा ली और सभा से 
चलकर सीधे देवी कुंती के पास पहुंचे । उनको सभा का सारा हाल 
कह ॒ सुनाया । 

कुंती बोली-- जाकर मेरे पांचों पुत्रों को मेरे शुभाश्षीर्वाद कहना । 
जिस उद्देश्य के लिए क्षत्रिय-मातायें पुत्र जन्मती हे उस उद्देश्य की पूति का 
समय आ पहुंचा हैँ । अब तुम्हीं मेरे पुत्रों की रक्षा करना ।” 

क्षत्रिय-स्त्री पुत्रों को जन्मती हुं तो युद्ध में उनको बलि चढ़ाने हो के 
लिए। 

पुरुषोत्तम कृष्ण अपने रथ पर आरूढ़ होकर उपप्लब्य की ओर तेजी 
से रवाना हो गये । 

अब युद्ध अनिवार्य ही हो गया था । 


; धप८ ; 
वात्सल्य एवं कत्तेव्य 


श्रीकृष्ण के हस्तिनापुर से लौठते ही श्ांति-स्थापना की जो थोड़ी- 
बहुत आज्ञा रही थी, वह भी लोप हो गई । क्‌ती देवी को जब पता चला 
कि कुलनाशी युद्ध छिड़ेगा ही तो वह बड़ी व्याकुल हो उठों । 

एक ओर तो यह भय था कि संभव है वंश का सर्वनाश न हो जाय, 
दूसरी ओर क्षत्रियोचित संस्कृति की प्रेरणा थो कि समर-भूमि में खेत रहना 
ही पुत्रों के लिए श्रेयस्कर होगा । वह पुत्रों से कसे कहतीं कि अपमान की 
कड़वी घूंट पीकर रह जाय॑ जिससे युद्ध न होने पावे ? यदि कहती भी हे, 
तो क्षत्रवीर पांडव उनकी सानते भी क्‍यों ? वे तो लड़ेंगे ही । तो फिर ? 
नतीजा यही न होगा कि सारे वंश का अमल उच्छेदन हो जाय ! जब 
वंश का हो नाश हो जाय तो फिर उससे किसीको क्‍या फायदा पहुँच 
सकता हैँ ? तबाही के परिणाम-स्वरूप कह सुख प्राप्त होता हू ? हा देव ! 
यह भी कंसी दुविधा हैं ! कंसे इससे बच पाऊं ? 

साता कूंती के मन में इसी प्रकार भय एवं वीरता में घोर खींचतान- 
सी हो रही थी । मन में एक हक-सी उठती-- 

“भीष्म, द्रोण, कर्ण जेसे अजेय महारथियों को मेरे पुत्र कंसे परास्त 
कर पायंगे ? इन तीनों महावीरों का विचार करते ही मन सिहर उठता 
हैं। औरों की तो कोई बात ही नहीं । कौरवों की सेना में ये तोनों ही ऐसे 
हे जो मेरे पुत्रों के प्राणहहारी बन सकते हे । उनमें से आचाये द्रोण शायद 
मेरे पुत्रों का वध न करें। शिष्यों पर अपने प्यार के कारण, या शिष्यों 
से लड़ना उच्चित न समझ कर, वे मेरे पुत्रों को जोवित छोड़ दें तो 
आइचये नहीं । पितामह भीष्म की भो यही बात हो सकतो हू । अपने 
पोतों के प्राणों के प्यासे वे नहीं होंगे । रहा कर्ण ! उसीका मुझे डर है । 
दुर्मोधन की मनचाही करने की खातिर मेरे पुत्रों को मारने की कर्ण ने ठान 
रक्‍्खी हे । पांडवों के नाम से ही उसे घणा हू । वीर भी तो वह बड़ा हे । जब 
भी उसका विचार मन में उठता है, एक भयंकर-सी आग मन में धधक 
उठती है। मेरा जेठा लड़का अपने ही भाइयों के प्राणों का प्यासा बने, यह 
मेरी हो करतुत का तो फल हे! क्‍यों न इसो समय उसके पास जाऊं और 
उसके जन्म का सच्चा हाल उसे बता दू'। अपने जन्म का हाल मालम होने 
पर शायद उसके विचारों में परिवर्तते हो जाय और वह पांडवों को 
मारने का विचार छोड़ दे । 

चिता के कारण आकुल हो रही क्‌ती अपने पुत्रों की सुरक्षा का विचार 
करती हुई गंगा के किनारे वहां जा पहुंची जहां कर्ण रोज संध्या 
बंदन किया करता था । 

वहां कर्ण संध्या करता दिखाई दिया । पूर्व को मुंह किये, हाथ जोड़े, 
ध्यानसग्न होकर कर्ण खड़ा था । कंती उसोकी पीठ से रलाशकर उसका 
उत्तरीय अपने सिर पर रखे खड़ी हो गई। सूर्य के मध्यात्न होनेतक 
कर्ण इसी प्रकार खड़ा-खड़ा जप करता रहा । सूर्य के ताप की उसे परवाह 
नेथी। 

मध्याद्व के बाद कर्ण का जप पूरा हुआ। उसने मुड़कर देखा, 
तो उसे बड़ा आइचर्य हुआ कि कोई राजकुल की स्त्री धूप से बचने के 
लिए उसके उत्तरो् को अपने सर पर रख कर खड़ी हे । वह समझ न 
पाया कि बात क्‍या हैँ । वह विस्मय में पड़ गया । और जब उसने गौर 
से देखा तो उसे यह जानकर असीम आइचये हुआ कि महाराज पांडु की 
पत्नी ओर पांडदों की माता देवी कुंती ही उसका उत्तरीय रार पर लिये 
खड़ी ह । 

“राबा ओर सारथी जभिरथ का पुत्र कर्ण आपको नमस्कार करता 
है । आज्ञा कीजिए, क्‍या सेवा से आपकी करूं ?” कर्ण ने शिप्टलापुवंक 
अभिवादन करके पुछा । 

“कर्ण ! यह न समझो कि तुम केवल सूत-पुत्र ही हो । न तो राधा 
तुम्हारी मां हैं, न अधिरथ तुम्हारा पिता । तुमको जानना चाहिए कि 
राजकुसारी पृथा की कोख में सुण के अंश से तुम उत्पन्न हुए हो । तुम्हारा 
कल्याण हो ।* कुंती ने गद-गद्‌ स्व॒र में कहा । थोड़ी देर सुस्ताने के बाद 
फिर बोली-- 

“कर्ण ! ये कबच-कुंडल तुम्हारे जन्म के ह। तुम देव-कुमार हो । 
फिर भी अपने ही भाइयों को न पहचान पाये और दुर्योधन के पक्ष में होकर 
मेरे पुत्रों से शत्रुता कर रहें हो ! धृतराष्ट्र के बेटों के आश्रित रहना तुम्हारे 
लिए अपमान की बात हे। तुम अर्जुन के साथ मिल जाओ; बोरता से लड़ो 

ओर राज्य प्राप्त करो । दोनों भाई मिल जाओ ओर शात्र का दर्षे 
चर करो। सारा संसार तुम्हारे आगे सिर शकाबेगा । बलरास और 
श्रीकृष्ण को जोड़ी की भांति तुम भी दोनों प्रतापी बीर होगे । पांच छोटे 
भाई तुम्हारे अधोन रहेंगे और तुम उनसे घिरकर ऐसे प्रकाशमान होओगे 
जसे देवताओं से घिरे हुए इंद्र । जहां कत्तव्य धुंघला-सा दिखाई पड़े, या 
जब भनुष्य असमंजस में पड़ जाय तब शास्त्रोचित ढंग से माता-पिता को 
संत॒ष्ट करना ही धर्म माना गया हैं ।” 

कर्ण अभी-अभी सूर्य नमस्कार पुरा फर चका था कि इतने में माता 
कुंती का यह अनुरोध सुनकर उसके मन में विचार आया कि क्या सूर्य 
भगवान भी माता की बात का अनुमोदन कर रहे हे ? परंतु फिर भी 
यह सोच कर कि सूय देव शायद भेरी परीक्षा ही ले रहे हों, अपने दिल 
पर पत्थर-सा रख कर वह बोला-- 

“मां ! तुम्हारों ये बातें धर्म के विरुद्ध हैं। यदि तुम्हारी 
खातिर में अधर्म करने पर उतारू हो जाऊं ओर क्षत्रियोच्ित कत्तंथ्य पर 
कुठाराघात कर दूं, तो उससे बड़ी हानि मुझे मेरा कौन-सा दूसरा दुश्मन 
पहुंचा सकेगा ? बचपन में तुमने सुझे पानी सें फंक दिया और अब, 
जब वर्ण-संकरों का समय बीत गया, मुझे क्षत्रिय कह कर पुकारने लगी हो ! 
माता की हेसियत से मेरे प्रति तुम्हारा जो कत्तेव्य था उसे तुमने समय पर 
तो पूरा किया नहीं। और अब अपने पुत्रों की नलाई के लघाल से सुझे यह सब 
सुना रही हो। यदि इस समय मे दुर्योधन का साथ छोड़कर पांडदों की तरफ 
चला गया तो क्षत्रिय लोग ही मुझे कायर कहेंगे । जिनका नमक आजतक 
खाया, जिन्होंने मुझे धन-संपत्ति और गौरब प्रदान किया उन धृतराष्ट्र- 
पुत्रों का साथ ऐसे संकट-भरे क्षण में छोड़ देने की सलाह तुम दे रही हो ! 
केसे में उनकी मित्रता का बंधन तोड़ दूं, जब कि मुझोको वे युद्ध के सागर को 
पार कराने वाली नेग्रा-समान समझते हे । मने ही तो उन्हें युद्ध के लिए 
उभाड़ा हे । अब, जबकि यद्ध आगया है, तो उनको मंझधार में केसे छोड़ जाऊ 
सहायता देने का तो दम भरूं, कितु सहायता का ससय आने पर उनसे दगा 

कर दूं ? यह तुम्हारी कंसी सलाह है ? मेने दुर्योधन का नमक खाया हे। अब 
उसका ऋण चुकाना होगा। चाहे प्राणों की आहुति ही क्‍यों न देनो पड़े। 
यह ऋण तो चुकाना हो होगा । वरना भोजन पदाथे की चोरी करने वाले 
नीच की अपेक्षा भी में अधिक नीच समझा जाऊंगा। आज मेरा कर्त्तव्य यही है 
कि मे तुम्हारे पुत्रों के विरुद्ध सारी शक्ति लगा कर लड़ूं। में तुमसे असत्य बोल 
ही क्‍यों ? मुझे क्षमा कर दो । मेने तुम्हारे पुत्रों के विरुद्ध लड़ने का ब्रत 
लिया हे। लेकिन हां, तुम्हारी भी बात एकदम व्यर्थ न होगी । अब में 
यह करूंगा कि अर्जुन को छोड़कर और किसी पांडब के प्राण नहीं लंगा । 
हां, या तो अजुन इस युद्ध में काम आयगा, या में काम आजाऊंगा। दोनों में 
से एक को तो मरना ही पड़ेगा । और चारों चाहे मुझे कितना भी क्‍यों न 
तंग करें, मे उनको नहीं मारूंगा। मां, तुम्हारे तो पांच पुत्र हर हालत में 
रहेंगे--चाहे मे मर जाऊं चाहे अर्जुन । हम दोनों में से एक बचेगा और 
बाकी चार तो रहेंगे ही । तुम चिता न करो । 

अपने बड़े पुत्र को ये क्षत्रियोचित बातें सुनकर माता कुंती ने उसे अपने 
गले से लगा लिया । उससे कुछ बोला न गया, गला रुंध गया और 
आंखों से आंसुओं की घारा बह चली । कुछ देर बाद संभलकर 
बोली--““विधि की बात को कोई नहीं टाल सकता । तुमने अपने चार 
छोटे भाइयों की प्राण-रक्षा का जो वचन दिया है वही मेरे लिए बड़ी 
बात हें । तुम्हारा कल्याण हो ।” 

कर्ण को इस प्रकार आशीर्वाद देकर कुंती अपने महल में चली आई । 


मी 4 


पांडवों के सेनापति 


श्रीकृष्ण उपप्लव्य लौट आए और हस्तिनापुर की चर्चा का हाल 
पांडवों को सुनाया । 

“जो सत्य एवं हित के अनकल था, वह उपाय मेने बताया 
था। कितु सब व्यर्थ हो हुआ । अब दंड से ही काम लेना पड़ेगा। 
सभा के सभो वृद्धजनों के कहने पर भी मूर्ख दुर्योधन ने न माना। अब तो 
युद्ध की ही जल्दी तेयारी होनी चाहिए ।” 

युधिष्ठिर अपने भाइयों से बोले-- भैया ! अब शांति की आशा 
नहीं रही । सेना सुसज्जित करो और व्यूह-रचना सुचारु रूप से कर लो।” 

छ 

पांडवों की विशाल सेना को सात हिस्सों में बांद दिया गया। द्रुपद, 
विराट, धृष्टयुम्न, शिखंडो, सात्यकी, चेकितान, भीससेन आदि सात 
महारथी इन सात दलों के नायक बने। अब प्रइन उठा कि सेनापति किसे 
बनाया जाय ? सबकी राय लो गई। 

युधिष्ठिर ने सबसे पहले सहदेव की राय मांगी--सहदेव ! इन 
सातों महारथियों में से किसी एक सुयोग्य वीर को सेनापति बनाना होगा। 
हमारा सेनापति रण-कुशल हो। अग्नि के समान शत्रु-संन्य को दग्ध करने 
वाले भीष्म की शक्ति सहने का माहा उसमें हो । इन सातों में से कोन ऐसा 
है, सहदेव ! जो तुम्हारी राय में इन सभी गुणों से युक्त है । 

उन दिनों की प्रथा थी कि छोटों की राय पहले ली जाय । इससे जवानों 
का आत्म-विश्वास बढ़ता और उनमें जोश आजाता । छोटों से पुछे बगर 
ही बड़ों की राय ले ली जाती, तो फिर छोटों की अपनो ओर से कुछ कहने 
की हिम्मत ही न बंधतो । डरते, कि कहीं उहंड की उपाधि प्राप्त न हो। 

“अज्ञातवास के समय हमने जिनके यहां आश्रय लिया था, जिनको 
छत्रछाया में सुरक्षित रहते हुए हम अपने खोये हुए राज्य को प्राप्त करने 
की तेयारियां कर रहे हे, वही विराटराज हमारे सेनापति बनने योग्य है ।” 
सहदेव ने कहा। 

फिर नकुल से राय ली गई। 

“मुझे तो यही उचित प्रतीत होता हे कि पांचालराज द्रुपद, 
जो आयु में, बुद्धि में, वीरता में, कुल में एवं बल में सर्वेश्रेष्ठ हे, हमारे 

सेनापति बनाये जाय॑। उन्होंने भारद्वाज से अस्त्र-विद्या सोखी है। द्रोण 
से युद्ध करने के अवसर को बे मुद्दत से प्रतीक्षा किये बठे है । वे सभी राजाओं 
से सम्मानित हु, द्रोपदी के पिता हैं, पिता की ही भांति वे हमारा सहारा 
बने हुए हैं। मेरो राय में वही हमारी सेना के नायक बनने और द्रोण ओर 
भीष्म का सामना करने योग्य हे। नकुछ ने कहा।. 

अजुन ने कहा-- जो जितेंद्रिय हु, द्रोण का वध ही जिनके जीवन का 
एकमात्र उद्देश्य है, वही वोर धष्टद्यम्न हमारे सेनापति बनें। जिनके बाणों 
के प्रहार से स्वयं परशुराम भोंचक्के से रह गये, उन भीष्म के बाणों को सहने 
की शक्ति, साहस एवं बल यदि किसीमे हे, तो धृष्टदम्न में ही है। उन्हींकी 
सेनापति बनाया जाय ।* 

भोम ने कहा-- राजन्‌ ! अजेन ने जो कहा, ठीक कहा। फिर भी 
महात्माओं और ऋषि-मुनियों का कहना है कि शिखंडी का जन्म ही हुआ 
भीष्म के प्राण लेने के लिए। तेज और रोब में भी वह परशुराम के समान 
दिखाई देता है । मेरी राय मे महारथी भीष्म को सिवाय शिखंडी के और 
कोई हरा भो नहीं सकेगा । अतः शिखंडी को ही सेनापति 
बनाया जाय । 

अंत में युधिष्ठिर ने पुछा-- श्रीकृष्ण की राय वया है ? ” 

श्रीकृष्ण ने कहा-- इन सबने जिन-जिन बीरों के नाम एछिये, जे 
सभी सेनापतित्व के योग्य हे । कितु अर्जन की राय मुझे सभी दृष्टि से टीक 
प्रतीत होती है। मं उसीका समर्थन करता हूं। धृष्टद्युम्न को ही सारो सेना 
का नायक बना दिया जाय ।* 

जिसने स्वयं द्रोपदी का अजुन से पाणिग्रहण करवाया था, जो राज- 
सभा में हुए द्रोपदी के घोर अपमान ओर उस पर किये गए घोर अत्याचार 
की कल्पनामात्र से ही भड़क उठता था, अपनी बहन के अपमान का कौरवों 
से बदला लेने की प्रतीक्षा में जिसने तेरह बरस बड़ी बेचेनी में काटे थे, 
वही वीर द्रपदराज-कुमार धष्टयूम्न पांडबों को सेना का नाथक बनाया 
गया और उसका विधिवत्‌ अभिषेक किया गया। बीरों को सिह- 

गजना, भेरियों के भरव-नाद, शंखों की तुमुल ध्वनि, दुंदुभि के गर्जन आदि 
से मानो आकाश फटने-सा लगा था। अपने कोलाहल से दिद्ञाओं को 
गुंजाती हुई पांडवों की सेना कुरुक्षेत्र के मंदान में जा पहुंची । 


श्ट 
है श छ 
है ्््‌ ५ हे 


कौरवों के सेनापति 


उधर कौरवों की सेना के नायक थे भीष्म पितामह। दुर्वधिन ने उनके 
पास अंजलिबद्ध होकर कहा-- दिवताओं की सेना का भगवान कात्ति- 
केय ने जिस शान से संचालन किया था, उसी तरह पितामह हमारे सेना- 
नायक बन कर विजय एवं यश प्राप्त करें। जैसे ऋषभ (बेल) के पीछे 
बछड़े जाते है, वेसे ही हम भीष्म का अनुकरण करेंगे।” 

भीष्म ने तथास्तु कहा । पर साथ में एक दाते भी छगा दी । 
बीले-- मेरे सामने जेसे धृतराष्ट्र के लड़के हे, बसे ही पांडव भी हे। 
दोनों ही मेरे लिए बराबर हे। इसमें संदेह नहीं कि जो प्रतिज्ञा में कर चुका 
हैं, उसको निभा दूंगा । युद्ध का संचालन करके अपना ऋण अवश्य ही 
चुका दू्‌गा। शत्रु-दल के हजारों-लाखों बीरों को मेरे बाणों का शिकार 
होना ही पड़ेगा। परंतु फिर भी पांडपुत्रों का वध करना मुझसे न हो 
सकेगा। लड़ाई छेड़ते समय मेरी सम्मति किसीने नहीं लो थी। इसी कारण 
मेने निश्चय कर लिया हूँ कि जान-बुझकर, अपने प्रयत्न से, पांड-पुत्रों का 
वध म॑ नहीं करूंगा। इसके अलावा एक बात और भी हे। सुत-पुत्र कर्ण, 
जो तुम लोगों का बहुत ही प्यारा है, शुरू से ही मेरी सलाहों का विरोध 
करता आया हे। पहले उससे सलाह ले लेना ठीक होगा। अगर वही सेना- 
पति बन जाय, तो मुझे कोई आपत्ति न होगी।” 

कर्ण का उद्वंड व्यवहार सदा से ही भीष्म को बहुत खटकता था । 
कर्ण घमंडी भी बहुत था। उसने भी हठ कर लिया कि जबतक 
भीष्म जीवित रहेंगे, तबतक वह युद्ध-भूमि में प्रवेश नहीं करेगा। भीष्स 

के मारे जाने के बाद हो वह लड़ाई में भाग लेगा और केबल अजुन को 
ही मारेगा । 

कई सद्‌्गणों से विभूषित सज्जनों में भी अक्सर बराबर के लोगों के 
प्रति स्पर्डा, और अपने से बढ़े हुए लोगों के प्रति ईर्ष्या हुआ करती है । 
यह तब भी कोई नई बात नहीं थी। आज हम किस क्षेत्र में यह कम पाते 
हे? 

दुर्योधन ने सब आगा-पोछा सोचकर भोष्म की शर्त मानली ओर उन्हीं 
को सेनापति नियक्त किया। फलत:ः कर्ण तबतक के लिए युद्ध से विरत 
रहा। पितामह के नायकत्व में कौरव-सेना समुद्र की भांति लहरें मारती 
हुई कुरुक्षेत्र की ओर प्रवाहित हुई। 


* ६१: 
बलराम 


इधर युद्ध की तंयारियां हो रहो थीं और उधर एक रोज श्री बलराम- 
जी पांडवों की छावनी में एकाएक आ पहुंचे । नीले रंग का रेशमी वस्त्र पहने, 
सिह की-सी चाल वाले, उभरी हुई भुजाओंवाले हलधर को आया देखकर 
श्रीकृष्ण, युधिष्ठिर आदि बड़े प्रसन्न हुए। सबने उठकर उनका सम॒- 
चित आदर-सत्कार किया । श्री बलरामजी ने अपने से बड़े बढ़े विराटराज 
ओर द्रपदराज को विधिवत्‌ प्रणाम किया और धमराज के पास बेठ गये । 

“भरत-वंश में लालच, क्रोध ओर ह्वेंष का बोलबाला हो गया । शांति 
की चेष्टाएं नाकाम रहीं। ओर सुन रहा हूं कि कुरुक्षेत्र की समर-भूमि में 
अब युद्ध भी छिड़ने वाला है । यहो सुनकर मे यहां आया हूं कि कुछ 
अपना दिल आप लोगों के सामने हलका कर आऊं । कहते-कहते श्री बलराम 
का गला भर आया। ठंडी आहें भरते वे कुछ देर चुप रहे। फिर बोले- 

“धम्मपुत्र ! अब संसार का सत्यानाश हो होने वाला है। भयानक, वीभत्स 


बलराम ५१ 


दृश्य देखने में आयंगे। पृथ्वी का हरा-भरा शरीर, कटे हुए अंगों से ओर 
खनी कीचड़ से सनने बाला हें। विधि के प्रपंच में पड़कर संसार भर के 
राजा-महाराजा और सारी क्षत्रिय-जाति के लोग, पागलों की भांति मृत्यु 
की खोज में निकले हे और यहां आकर इकट॒ठे हुए हें । कितनो ही बार मने 
कृष्ण को कहा कि हमारे लिए तो पांडव ओर कौरव दोनों ही एक समान 
है । दोनों को म्खेता करने की सुझी हे। इसमें हमें बीच में पड़ने को आव- 
इयकता नहों। पर कृष्ण ने मेरो नहीं मानी । अर्जुन के प्रति उसका इतना 
स्नेह हैं कि उसने तुम्हारे पक्ष में रहकर यद्ध करना भी स्वीकार किया । और 
जिस तरफ कृष्ण हो, उसके विपक्ष में में भला कसे जाऊं ? भीम ओर 
दुर्योधन, दोनों ही ने मुझसे गदा-युद्ध सीखा है। दोनों ही मेरे शिष्य हे। 
दोनों पर मेरा एक जेंसा प्यार है। इन दोनों कुरुवंशियों को यों आपस में 
लड़-मरते देखकर मुझसे नहीं रहा जाता। लड़ो तुम लोग । पर यह सब 
देखने में यहां नहीं रह सकता। मुझे संसार से विराग-सा हो गया है । 
अतः में तो तोर्थ करने जा रहा हूं।" 

भ्रातू-कलह के इस भीषण दृश्य को देखकर बलराम को दुःसह क्षोभ 
हुआ। उन्होंने भगवान का ध्यान किया और तीथ-यात्रा करने को निकल 
पड़े। 

छठ 

धर्म-संकट का अर्थ हें दुविधा। कभी-कभी हरेक मनुष्य को दो ऐसे 
कत्तंव्यों का सामना करना पड़ता हे जो एक-दूसरे के विरुद्ध होते ह। ऐसे 
ही अवसरों पर लोग किकत्तंव्यविमृढ़ हो जाते हे। जो सच्चरित्र हे, उन्हें 
बार-बार ऐसी दुविधा का सामना करना पड़ता हैं। जो कषत्ते हें, वे तो अपनी 
ही इच्छाओं के इशारे पर चला करते ह। उन्हें असमंजस का सामना करने 
की आवश्यकता ही क्‍या हे ? जिन्होंने इच्छा की कंचुली मन से उतार दी 
हो, उन्हें तो अक्सर किकत्तंव्यविम्‌ढ़ होना पड़ता हें। महाभारत के इस 
आख्यान में भीष्म, विदुर, युधिष्टिर, कर्ण आदि शीलवान लोगों को 
कितनी ही बार दुविधा में पड़ना पड़ा। पुराणों में हम पढ़ते हेँ कि कंसे- 

कंसे अपने स्वाभाविक गुणों के अनुसार हरेक व्यक्ति ने धर्मं-संकट से छुट- 
कारा पाया था। 

तात्पयं यह कि समस्या के एक होने पर भी उसके हल कई हुआ 
करते हें । 

आजकल के समालोचक इंस मूल तथ्य को भूल जाते हु और एक ही 
माप-दंड से सबको नापने का प्रयत्न करते ह। यह ठीक नहीं है। रामायण 
में दशरथ, कुंभकर्ण, मारीच, भरत, लक्ष्मण आदि दुविधाओं के भंवर में 
पड़े और निकल भी आए। हरेक ने इसके लिए अलग-अलग रीति बरती, 
और उससे हम लाभ उठा सकते ह। महाभारत को यह आख्यायिका बताती 
है कि बलराम ने दुविधा से बचने के लिए किस प्रकार तटस्थ रहना उचित 
समझा। 

महाभारत के युद्ध के समय सारे भारतवर्ष में, दो ही राजा यद्ध में 
सम्मिलित नहीं हुए--तटस्थ रहे। एक तो थे श्री बलराम । और दूसरे थे 
भोजकट के राजा रुक्‍्मी । रुक्मी की छोटी बहिन रुक्मिणी ही श्रीकृष्ण 
की पत्नी थी । 


5 व जप 
रुक्मिणी 


विदर्भ देश के राजा भीष्मक के पांच पुत्र और एक पुत्री थी। पुत्री 
का नाम था रुक्मिणी । रुक्सिणी की सुंदरता अनुपम थी ओर स्वभाव 
म॒ृदुल । जब वह बालिका थी, तभी श्रीकृष्ण की प्रशंसा हर तरह के लोगों 
के मुंह उसने सुनी थी और उनपर अनुरक्‍्त हो गई थी। जसे-जसे दिन 
बीतते गये, सन-ही-सन उसकी यह इच्छा दृढ़ होती गई कि श्रीकृष्ण की वह 
पत्नी हो और जीवन सफल करे। उसके परिवार के छोगों की भी यही 
राय थी । पर भीष्मक का बड़ा पुत्र रुकमी श्रीकृष्ण से बेर रखता था। 

श्रीकृष्ण से रुक्मिणी के विवाह की चर्चा सुन कर उसने पिता से आग्रह 
किया कि कृष्ण के बजाय चेदिराज शिशुपाल से रुक्सिणी का विवाह होना 
ज्यादा ठीक होगा। राजा भीष्मक थे वृद्ध । राजकुमार की बात जोर 
पकड़ गई। ओर ऐसे आसार नजर आने लगे कि शिशुपाल के साथ ही 
रुक्मिणी का संबंध होगा। 

रुक्मिणी श्रीकृष्ण को जी से चाहती थो। वह देवी को अंशावतार थी। 
शिशपाल जसे राक्षसी-स्वभाव वाले से उसका मन कंसे मानता ? फिर 
भी अबला ही जो थी। उसके मन में भय हुआ कि शायद पिताजी भी 
मेरा बचाव न कर पायेंगे। हठी भाई का उद्देश्य कहीं पूरा न हो जाय। 
यह सोचकर रुक्मिणी व्याकुल हो उठी। बहुत सोच-विचार के बाद 
उसने निईरचय किया कि किसी-न-किसी तरह इस दुःख-जाल से 
छुटना ही होगा। नारी-सुलभ लज्जा को एक ओर रखकर उसने एक 
ब्राह्मण पुरोहित के हाथ श्रीकृष्ण के पास प्रेम-संदेशा लिख भेजा। और 
उन पुरोहित से प्रार्थना को किसी प्रकार श्रीकृष्ण को राजी करके मेरी 
रक्षा करें । 

ब्राह्मण पत्र लेकर द्वारका पहुंचा ओर श्रीकृष्ण से मिला । रुक्मिणी 
को व्यथा और उनकी प्राथना द्वारकाधोश को सुनाने के बाद उसने वह पत्र 
श्रीकृष्ण को दिया। पत्र में लिखा था-- 

“में तो आप ही को पति मान चुकी हूं। मेरा हृदय आप हो की संपत्ति 
हो गई हे। जो वस्तु आपकी हे, उसीको चोरी करने के लिए राजा शिशुपाल 
घात लगाये बठा हे । इससे पहले कि आपकी वस्तु शिशुपाल के हाथ पड़ जाय, 
आप यहां आयं; श्रौर आकर अपनी चीज को बचा लें। लेकिन मुझे प्राप्त 
करना सरल भी नहीं हे। शिशुपाल और जरासंध की सेनाओं को हराकर 
भगाने के बाद ही आप मुझे प्राप्त कर सकेंगे। शोयें दिखलाकर, वीरोचित 
रीति से, आप मुझे लेजायं । बड़े भेया ने निश्चय कर लिया है कि शिशुपाल 
के साथ ही मेरा ब्याह करें। विवाह के दिन प्रथा के अनुसार मुझे पूजा के 
लिए गोरो-संदिर जाना होगा। साथ में सहेलियां भी होंगी। वह अवसर 

मुझे बचाने का हो सकता हैं। तभी आप मुझे लेजों सकेंगे। यदि आप 
यह न करेंगे, तो में अपने प्राणों का उत्सगंं कर दूंगी, जिससे कम-से-कम 
अगले जन्म में तो आपको पा सके... 

द्वारकाधीश ने पत्र पढ़ा। एक क्षण कुछ सोचा किया ओर रथ 
मंगाकर विदर्भ देश को रवाना हो गये। 

७ 

विदर्भ देश को राजधानी कुंडिनपुर को शोभा अनूठी हो रही थी। 
राजकन्या का विवाह होने वाला था, इसलिए नगर बड़ी सुंदरता के साथ 
सजाया गया था । विवाह की तंयारियां बड़ो धमधाम से हो रही थीं। 
शिशुपाल अपने बंधु-बांधवों के साथ आ पहुंचा था । ओर ये सब-के-सब 
द्वारकाधीश के गात्रु थे । 

उधर जब श्री बलराम ने सुना कि कृष्ण अकेछे विदर्भ देश रवाना 
हो गये, तो वे बड़े चितित हुए । सोचा, विदर्भ नरेश की पुत्री के सिलसिले में 
ही कष्ण वहां गया होगा। वहां संभव है, कृष्ण अपने दुश्मनों से घिर जाय 
ओर उसके प्राणों पर संकट आ जाय। यह सोचकर उन्होंने तत्काल 
ही एक बड़ी सेना इकट्ठी को ओर कुंडिनपुर को वेग से प्रस्थान कर दिया । 

उधर विवाह के दिन राजकन्या रुक्मिणी राजमहलू से निकलकर 
गौरी-मंदिर की ओर चली। साथ में सहेलियां और सेनिकों की एक बड़ी 
भीड़ उसको घेरे हुए थी। मंदिर में जाकर उसने विधिपुर्वक देवी की पूजा 
की । पूजा के बाद रुक्मिणी ने हाथ जोड़कर देवी से प्रार्थना कौ-- 

“देवी ! तेरे चरणों में में सिर नवाती हूं। मेरी मनोव्यथा तुम बड़ी 
अच्छी तरह जानती हो। में तुमसे क्‍या कहूं ? मुझे यही वरदान दो कि 
श्रीकृष्ण मेरे पति बनें।' 

रुक्मिणी जब मंदिर से निकलीं तो सामने श्रोकृष्ण का रथ देखा । 
देखते ही उसकी ओर कुछ ऐसी खिचो हुई-सी चलीं जेसे चुंबक की ओर 
लोहे की सुई। रथ के पास पहुंचते ही श्रीकृष्ण ने सहारा देकर उसे रथ पर 
खढ़ा लिया ओर सैनिकों तथा सहेलियों के देखते-देखते श्रीकृष्ण का रथ 

हवा से बातें करने लगां। 

सेनिक लोग कुमार रुक्‍मी के पास दौड़ गये ओर इसको सूचना की। 
तुरंत ही रुक्मी ने सेना लेकर श्रीकृष्ण का पीछा किया। पर रास्ते में ही 
बलरामजी की सेना, जो कुंडिनपुर की ओर जा रही थी, मिली। श्रो- 
कष्ण रुक्मिणी समेत उस सेना से आ मिले। दोनों सेनाओं में घमसान 
युद्ध हुआ। बलराम और श्रीकष्ण ने रुक्मो की सेना को तितर-बितर कर 
दिया ओर विजय का डंका बजाते हुए द्वारका लोट आये। वहां पहुंचने 
पर श्रीकष्ण ने रुक्मिणी के साथ विधिपूर्वक ब्याह कर लिया। 

अभिमानी रुक्‍्मी श्रीकृष्ण के हाथों हार जाने के कारण बहुत ही 
दुःखित हुआ। नगर में वापस जाते उसे बड़ी झेंप आई। विदर्भ न जाकर, 
जहां श्रीकृष्ण के साथ य॒द्ध हुआ था वहीं भोजकट नाम का नया नगर 
बसाकर वह रह गया। 

७ 

कुरुक्षेत्र में होने वाले यद्ध के समाचार सुनकर रुक्मी एक अक्षोहिणी 
सेना लेकर युद्ध में सम्मिलित होने को गया। उसने सोचा कि यह अवसर 
बासुदेव की मित्रता प्राप्त कर लेने के लिए ठीक होगा । इसलिए बह पांडवबों 
के पास पहुंचा ओर अर्जुन से बोला-- पांड पुत्र ! आपको सेना से 
शत्रु-सेना कुछ अधिक मालम होती हं। इस कारण मे आपकी सहायता 
करने को आया हूं। शत्रु-सेना के जिस हिस्से पर आप कहें आक्रमण करने 
को तंयार हूं। में इतना शक्तिशाली हूं कि द्रोण, भीष्म या क॒पाचाये, 
इनमें से किसी एक को युद्ध में जीत सकता हूं। में आपको विजय दिला 
दूंगा। अतः बताइये कि आपकी क्‍या इच्छा हे ?” 

यह सुन अजुन ने हंसते हुए श्रीकृष्ण की ओर देखा और रुक्मी से बोले-- 
“राजन ! हम शत्रु की भारी सेना देख कर भय नहीं खाते । न हम इस 
शर्त पर आपको सहायता ही चाहते ह। आप बिना क्षिसो शर्ते के सहायता 
करना चाहते हों, तो आपका स्वागत हे। नहीं तो आपकी इच्छा ।” 

यह सुन रक्‍्सी बड़ा ऋद्ध हुआ और अपनी सेना लेकर दुर्योधन के पास 

चला गया। 

“पांडव हमें नहीं चाहते; इस कारग में आपकी सहायता को आया 
हूं । रुक्‍्मी ने दुर्योधन से कहा। 

“यह बात है ? पांडवों के अस्वोकार करने पर आपने हमारी तरफ 
आने की कपा की ! कितु पांडवों ने जिसकी सहायता स्वीकार नहीं को 
उसकी सहायता स्वीकार करने की हमें ज़्ररूरत नहीं ।” यह कहकर दुर्योधन 
ने भी रुक्मी की सहायता ठुकरा दी । बेचारा रुक्‍्मी दोनों तरफ से अपमानित 
होकर भोजकट को वापस लौट गया। 

७ 

रुक्‍्मी कत्तंव्य से प्रेरित होकर नहीं, बल्कि अपनी प्रतिष्ठा बढ़ाने के 
उद्देश्य से कुरुक्षेत्र गया और अपमानित हुआ। युद्ध में तटस्थ रहने के भी 
कई कारण होते ह। कोई शांति-प्रियता के कारण युद्ध में शरीक नहीं होते । 
कोई स्वार्थ, गवे आदि राजसी गुणों के कारण; और कोई सुस्ती, भय, 
आदि ताससो गुणों के कारण युद्ध से किनाराकशी करते है । मतलब यह 
कि सबका कार्य एक जेसा होने पर भी उहेश्य में अपने-अपने स्वभाव के 
अनुसार आकाश-पाताल का अंतर हो जाता हैं। 

महाभारत में बलराम भी तटस्थ रहे ओर रुकमी भी। कितु जहां 
बलराम सात्त्विक-गुण से प्रेरित होकर युद्ध से हट गये, वहां रुक्मी को अपने 
राजसी गुण के कारण तटस्थ रहना पड़ा। 

युद्ध आरंभ करने के एक दिन पहले पितामह भीष्म, दुर्योधन को 
धीरज बंधाने के लिए, उनके पक्ष के वीरों की युद्ध-कुशलता एवं दूसरी 
खूक्यों का सुविस्तृत वर्णन करने लगे। अपनी ओर से लड़ने वाले वीरों 

की विशेषताएं सुनकर दुर्योधन का हौसला बढ़ता गया। इतने में कर्ण का 
जिक्र आया। 

भीष्म ने कहा-- मे कर्ण को कोई बड़ा भारी वोर नहीं मानता; 
यद्यपि वह तुम्हारे स्नेह का पात्र बंना हुआ हैँं। पांडवों के प्रति तुम्हारे 
मन में हेष-भाव बढ़ाना उसीका काम्म था। अपने मुंह अपनो प्रशंसा 
करते वह कभी नहीं थकता। उसके गे को कोई सीमा ही नहीं। मं तो 
अतिरथियों में भी उसकी गिनती नहीं करता। उसमें विवेक की बहुत कमी 
हैं। उसे दूसरों की निदा करने का व्यसन-सा हो गया हे। इसके अलावा, 
अपने जन्म-जात कवच-कुंडलों से भी वह हाथ धो बठा हें। इसलिए वह 
युद्ध में हमारी अधिक सहायता कर सकेगा, इसमें शंका है। इसके अतिरिक्त 
परशुरामजी का शाप उसने ओर ले लिया हूँ। ऐन वक्‍त पर इसकी स्मरण- 
शक्ति नष्ट हो जायगी। इस कारण इस बात की कोई आशा नहों की जा 
सकती कि अर्जुन के साथ लड़ने पर कर्ण जीवित भी रह सकेगा ।” 

भीष्म को बाते सच्ची होने पर भो कण्ण एवं दुर्योधन को बहुत कड़वी 
लगीं। 

इतने में आचार्य द्रोण ने भी जले पर नमक छिड़का। वे बोले-- 
“पितामह बिल्कुल ठीक कहते हे । कर्ण सदांध हैं, घमंडी हु । जिन बातों 
पर ध्यान देना चाहिए उनकी ओर ध्यान न देने के कारण तथा अनावश्यक 
बातों को तूल देने से मेरा भी ख़याल है कि अर्जुन के साथ युद्ध में इसकी हार 
ही होगी।' 

दोनों वृद्ध-योद्धाओं को कड़वी बातें सुनकर कर्ण को बड़ा गुस्सा 
आया। उसकी आंखें लाल हो गई। भीष्म की ओर देखकर वह बोला-- 

“पितामह, मेने आपका क्या बिगाड़ा है, जो आप मुझे हमेशा ही नोचा 
दिखाने के लिए कमर कसे बंठे रहते ह। आप मुझसे जलते क्‍यों हे, और 
घ॒णा करते ह ? ओर इस प्रकार कड़वे वचनों से बेधते रहते ह ? इससे मेरे 
दिल पर उलटा ही असर होता है। आपको राय में में युद्ध के योग्य नहीं 
हैं। तो आपके बारे में भी मेरो राय सुन लोजिये। असल बात यह हैँ कि 

आप मुझसे नफरत करते हें और दु्यंधिन का भला नहीं चाहते। यही कारण 
है, आप हर उचित-अनुचित उपायों से हम दोनों मित्रों में फूट पंदा करने 
की चेष्ठा कर रहे हैं। और मेरे प्रति दुर्मोधन का स्नेह कम करने का 
प्रयत्त करते रहते हें। आप इतने समझदार होकर यह अन्याय क्‍यों करते 
हैं ? फिर बुढ़ापे के कारण अब आपमें दम भी तो कुछ नहीं रहा है जो 
इतना बढ़-चढ़ कर बोल रहे ह। आपको नहीं मालम कि क्षत्रियों में इज्जत 
बढ़ापे की नहीं, बल्कि बोरता की होती है। दुर्योधन ओर मेरे बीच जो 
मि ता कायम है, उसे तोड़ने और हममें मन-मुटाव पेदा करने का आपका 
प्यत्न व्यर्थ ही होगा।* 

भीष्म के प्रति इतना कह चुकने के बाद कर्ण दुर्योधन को संबोधन 
करते हुए बोला-- महाराज आप भलोभांति सोच-विचार कर वही 
करें, जिसमें आपका हित हो। मेरी राय में तो इन बूढ़े भीष्म का भरोसा 
अधिक नहीं करना चाहिए। ये तो यही चाहते हैं कि हममें आपस की फूट 
पंदा हो जाय, ओर सदा अनबन बनी रहे। मेरे बारे में इन्होंने जो कुछ 
फहा है, उससे आपके काम में अड़चन ही पंदा होगी। यह मेरा तेज कम 
करने ओर मेरा होसला पस्त करने को मानो कमर कसे बेठ हें। ये यह नहीं 
सोचते कि बुढ़ापे में जीवन का क्या ठिकाना। मौत तो इनके दरवाजे 
पहुंची हुई हे । फिर भी गवे इतना कि और किसीको कुछ समझते ही 
नहीं। माना कि वद्धों से सलाह लेनी और उनकी सलाह माननी चाहिए। 
पर बुढ़ापे में कार्य-शक्ति की एक सीमा होती है। फिर इनका बढ़ापा 
ऐसा है कि मानो फिर से जवानी आ रही हो। पर ऐसी ऊपर से थोपी 
जवानी भो क्या काम दे सकती हे ? आपने क्‍या सोचकर इन वृद्ध को सेना- 
पति बनाया हे ? परिणाम यही होगा कि पराक्रम दूसरे लोग करेंगे और यहा 
इनको प्राप्त होगा। प्राणों पर तो खेलेंगे जवान लोग, और यश्ञ प्राप्त करेंगे 
बढ़े। जबतक सेना का संचालन इनके बढ़े, कांपते हाथों में रहेगा, तबतक 
मेरा होसला नहीं बढ़ेगा। में लड़ाई नहीं कर सक्‌ंगा। मुझे तो आप भीष्म 
के बाद ही याद करना। में तभी हथियार उठाऊंगा ।” 

धर्मड में भूले हुए व्यक्तियों को अपने दोष नहीं सुझते। वे अक्सर 
यही समझते रहते हे कि दोष बताने वाले में घमंड बहुत अधिक होता हें । 
अपना दोष दूसरे के मुंह से सुनना भी उन्हें नागवार लगता हे। 

भोष्म को कर्ण की अनगल बातों पर क्रोध तो बहुत आया। पर उन्होंने 
समय की विषमता का विचार करके क्रोध पी लिया। वे बोले-- 

“कर्ण! परिस्थिति बड़ी विकट है। और मेरे कंधों पर इसे संभालने 
का भार हे। इसी कारण तेरे इन अनुचित वचनों को मने सुन लिया है 
ओर सह लिया हैँ। यदि यह बात न होती, तो अबतक तुम जीवित भी 
न रह पाते। कौरवों के पास न जाने किस बरी घड़ी में तुम आये कि जिससे 
उनपर यह भारो संकट आ पड़ा ह ।” इतना कहकर भोष्म ने अपनेको 
संभाल लिया। 

दोनों को इस प्रकार वाक-युद्ध करते देख दुर्योधन बोले-- पितामह ! 
आप शांत हो जायं। मं तो आप दोनों ही की सहायता का अभिलाषी 
हूँ ओर दोनों ही की मदद से विजय प्राप्ति की आशा कर रहा हूं। दोनों 
ही महान्‌ वीरता का परिचय देन वाले हु और कल सूर्य उगते ही युद्ध शुरू 
होन वाला हैे। ऐसे अवसर पर हम आपस में न झगड़ें। 

भीष्म तो शांत हो ही गये थे। कितु कर्ण अपनो ज़िद्द पर अड़ा रहा। 
उसने यही हठ पकड़ लो कि जबतक भीष्म सेनापति रहेंगे तबतक वह हथि- 
पार नहीं उठायगा। द्वाचार होकर दुर्योधन ने मान लिया और कर्ण का 
प्रण पुरा होकर रहा। महाभारत के युद्ध में पहले दस दिन कर्ण ने लड़ाई 
में बिल्कुल हिस्सा नहीं लिया। हां, उसने अपनी सेना को अवश्य लड़ाई में 
भेज दिया। 

दस दिन पूरे हुए। महारथी भीष्म का शरोर तीरों से बिध कर 
छलनी-सा बन चुका था। युद्ध के मेंदान में वह हताहत पड़े थे। तब 
जाकर कर्ण को होश आया। उसे अपनो भूल महसूस हुई। उसने भीष्म 
फे पांव पकड़ कर क्षमा मांगी। भीष्म ने कर्ण को क्षमा ही नहीं किया 
बल्कि आशीर्वाद भी दिया। 

इस पर स्वयं कर्ण की प्रेरणा से आचार द्रोण सेनापति बनाये गये। 
द्रोणाचाय के सेनापतित्व में कर्ण ने युद्ध में हिस्सा लिया। द्रोणाचार्य भी 
खेत रहे। उसके बाद फिर कर्ण ने सेनापतित्व स्वीकार करके युद्ध का 
संचालन किया। 

कुरुक्षेत्र के मंदान में दोनों तरफ की सेनाएं लड़ने को तेयार खड़ी थीं। 
उन दिनों की रीति के अनुसार दोनों पक्ष के वीरों ने युद्ध-नीति पर चलने 
की प्रतिज्ञाएं लीं। 

यद्ध को प्रणाली एवं पद्धति समय-समय पर बदलती रहती थी। उन 
दिनों की युद्ध-प्रणाली को ध्यान में रखते हुए हमें यह कथा पढ़नो चाहिए । 
तभी हर घटना का सही चित्र हमारे सामने आवेगा। नहों तो घटनाओं 
में कहीं-कहीं अस्वाभाविकता का भ्रम हो सकता हूं। 

महाभारत के युद्ध की शत ये थों : 

रोज सुर्यास्त के बाद लड़ाई बंद होजाय । युद्ध बंद होने के बाद 
दोनों पक्ष के लोग प्रेम के साथ आपस में मिलें। सैसान बल वालों में ही 
टक्कर हो। अनुचित या अन्यायपूर्ण ढंग से कोई लड़ नहीं सकता। सेना 
से दूर हट जाने वालों पर बाणों या हथियारों का प्रहार न हो। रथी 
रथी से, हाथीसवार हाथोसवार से, घड़सवार घुड़सवार से ओर पेदल पैदल 
से ही लड़े । शात्रु पर विश्वास करके जो लड़ना बंद कर दे उस पर, या 
डरकर हार मानने या सिर झुकाने वाले पर शस्त्र का प्रयोग न होना चाहिए । 
दो योद्धा आपस में युद्ध कर रहे हों, तो उनको सूचना दिये बिना, या सावधान 
किये बिना, तीसरे को उन पर या किसी एक पर हास्त्र नहीं चलाना चाहिए। 
निह॒त्ये, असावधान, पीठ दिखाकर भागने वाले, या कवच से रहित लोगों 

को हथियार चलाकर नहीं मारना चाहिए। हथियार पहुंचाने और ढोनेवालों, 
अनुचरों, भेरो बजाने वालों और शंख फूंकने वालों पर भी हथियार चलाना 
नहीं चाहिए। लड़ाई के इन नियमों को कौरवों एवं पांडवों दोनों न 
प्रतिज्ञापवंक मान लिया। 

ज्यों-ज्यों समय बदलता जाता हे, संसार की रीतिनीति भी बदलती 
जाती है। न्याय एवं अन्याय की विवेचना भी एक जंसी स्थिर नहीं रहती; 
न ही न्याय अन्याय को निर्धारित करने वाले नियम ही कायम रहते हे । 
आजकल की लड़ाइयों में जो नीति बरंती जाती है, उसके अनुसार, जो भी 
सामान या जानवर लड़ाई में काम दे सक, उन सबको नष्ट किया जा सकता 
है। चाहे वे घोड़े ज॑ंसे बेज़बान जानवर हों, या दवाइयों जंसी आवश्यक 
वस्तुएं हों। कितु उन दिनों को रोति कुछ ओर ही थी। 

कहने का मतलब यह नहीं कि उन दिनों के प्रचलित विधि-निषेधों 
का कभी उल्लंघन होता ही नहीं था। उलटे, महाभारत के कई प्रसंगों से 
साफ पता चलता हैँ कि उन दिनों भी, विभिन्न कारणों से शर्ते कभी-कभी 
तोड़ी जाती थीं। कभी-कभी ऐसा हुआ करता हैँ कि कुछ खास अवसरों 
पर, विशेष कारणों से, प्रचलित नियमों का उल्लंघन करना पड़ता ह। 
कभी-कभी यहां तक नोबत पहुंच जाती ह कि पुराने विधि-निषेधों के स्थान 
पर नये ही नियम बनाने पड़ जाते ह। 

महाभारत के युद्ध में भी कभी-कभी ये नियम तोड़े गये हे अवदय; 
कितु आम तोर पर सबने उपरोक्त शर्ते मान ली थों और उन्हींके अनुसार 
वे लड़े भी थे। कभी किसोके शत तोड़ने की खबर पड़ी, तो उसकी सबने 
निदा ही की; तोड़ने वाला भी लज्जित हुआ और अंत में पछताया । 

सेनापति भोष्म ने कौरव-सेना के वीरों को उत्साहित करते हुए कहा-- 

“बीरो ! वह देखो तुम्हारे सामने ख्वग का द्वार तुम्हारा स्वागत 
करने के लिए खुला पड़ा हैं। तुमको ऐसा अहोभाग्य प्राप्त हो सकता है 
कि तुम देवराज इंद्र के साथ या ब्रह्मा के साथ इंद्रलोक या ब्रह्मलोक में 
जाकर निवास करो। तुम सब उसी मार्ग का अनुसरण करो, जिस पर 

तुम्हारे बापदादाओं एवं उनके भी पुवंजों के पवित्र चरण-चिह्न अंकित 
हैं। तुम्हारे विख्यात बंशों का यही सनातन धर्म रहा हे कि या तो विजय 
का यश प्राप्त करें, या वीरोचित सरवगं। अतः वीरो ! चिता छोड़ दो, 
और आनंद एवं उत्साह के साथ जझ पड़ो । यश और कीत्ति प्राप्त करो । 
घर में पलंग पर पड़े-पड़े बीमारी से मरना क्षत्रियोचित मुत्यु नहीं हे। क्षत्रिय 
का यही धर्म हें कि समर-भूमि में जोहर दिखलावे; विजय प्राप्त करे या 
दस्त्र-प्रहार से मृत्यु को प्राप्त हो। 

सेनापति भीष्म को ये उत्साह भरी बातें सुनकर वीर योद्धाओं ने 
भेरियां बजाकर कोरवों का जयजयकार किया । मानो मरते दमतक 
युद्ध करने और वोर गति प्राप्त करने की घोषणा को। 

कौरव-सेना के वीरों की ध्वजाएं बड़ी शान से रथों पर फहरा रही 
थीं। भीष्म की ध्वजा में ताड़ के पेड ओर तारिकाओं का चित्र अंकित था। 
सिंह को पूंछ से चित्रित अव्वत्थामा की ध्वजा हवा में लहरा रही थी। 
द्रोणाचार्य की ध्वजा हरे रंग की थी और उस पर कमंडल एवं धन॒ष के 
चित्र प्रकाश में चमक रहे थे। दुर्योधन को सुविख्यात ध्वजा में सांप फन 
फंलाये हुए दिखाई देता था। कपाचायं की ध्वजा पर वृषभ का और 
जयद्रथ की ध्वजा पर शकर के चित्र सुशोभित हो रहे थे। इसी भांति 
हरेक बोर के रथ पर विभिन्न रंग-रूप को ध्वजाएं लहरा रहीं थीं। 

कौरवों को सेना की व्यूह रचना देखकर युधिष्ठिर ने अर्जुन को आज्ञा 
दी-- 

“शत्रुओं को सेना संख्या में बहुत बड़ी मालम होती हे। हमारी सेना 
कुछ कम हैं, इस कारण इसकी व्य्‌ह-रचना ऐसे करो, जिसमें वह अधिक 
न फंल जाय । एक जगह सब वीरों को इकट॒ठे रहकर लड़ना होगा। अतः 
सेना को सूची-मुख (सुई की नोक के समान) व्यह में सज्जित करो।* 

इस प्रकार दोनों पक्ष की सेनाओं की व्यूह-रचना हो गई। अर्जुन 
ने युद्ध के लिए तेयार हुए बीरों को देखा, तो उसके मन में शंका हुई कि 
हम यह कया करने जा रहे हे। उसने अपनी यह शंका श्रोकृष्ण पर प्रकट 

की ओर तब अजुन के इस भ्रम को दूर करने के लिए श्रीकृष्ण ने जिस कर्मेयोग 
का उपदेश दिया, वह तो विश्वविख्यात हे । श्रीमद्भगवद्गीता के रूप में 
वह ग्रंथ आज भी सारे संसार के लोगों को--चाहे वे किसी भी देश के हों-- 
मुक्ति-मार्ग पर चलने का रास्ता बताता हें। 


शष्ट्‌ 
* ५६५१ 

सब लोग इसीको राह देख रहे थे कि कब युद्ध शुरू हो। पर एकाएक 
पांडव-सेना के बीच में हलचल मच गई। देखते क्या हे कि धमराज युधि- 
एिठर ने अचानक अपना कवच ओर धनुष बाण उतार कर रथ पर रख दिया 
हैं ओर रथ से उतरकर हाथ जोड़ कौरव-सेना के हथियार-बंद सेनिक- 
पंवितयों को चीरते हुए भीष्म की ओर पेदल जा रहे है। बिना कुछ सूचना 
दिये उनको इस प्रकार जाते देखकर दोनों ही पक्ष वाले अचंभे में आगये। 

अर्जुन तुरंत रथ से कद पड़ा और युधिष्ठिर के पीछे कौरव सेना में 
घुस गया। दूसरे पांडव और श्रीकृष्ण भी उनके साथ हो हो लिये। उन्हें 
यह डर हो रहा था कि अपनी स्वाभाविक शांति-प्रियता के आवेश में 
कहीं युधिष्ठिर इस घड़ी युद्ध न करने को या युद्ध बंद करने की न ठान लें। 

अर्जुन लपककर युधिष्ठिर के पास जा पहुंचा और उनसे बोला-- 
“महाराज, आप इस हालत में हमें छोड़कर कहां जा रहे ह ? आपने कवच 
और हास्त्र क्‍यों उतार डाले ? शत्रु तो कवच और अस्त्र-शस्त्रों से सज्जित 
खड़े है। और बस, अभी युद्ध शुरू ही होने वाला हं। आखिर आपकी 
मंशा क्‍या है? ह 

पर युधिष्ठिर को तो यह सब सुनाई नहीं देता था। वे अपनो ही धुन में 
चले जा रहे थे । अर्जुन की बाक्ें उन्होंने सुनी ही नहीं । वह आगे 
बढ़ते चले गये। 

इतने में श्रीकृष्ण बोले-- अर्जुन ! में समझ गया कि महाराज युधि- 
ष्ठिर की इच्छा क्या है। वे युद्ध शुरू होने से पहले पितामह भीष्म आदि 
बड़े-बढ़ों की अनुमति एवं आश्ञीर्वाद प्राप्त करने के लिए उस प्रकार निः- 
गस्त्र होकर जा रहे हे। क्‍योंकि बिना बड़े-बढ़ों की आज्ञा लिये युद्ध करना 
अनुचित माना जाता हें। यही कारण हे कि धर्मराज ने यह न्यायोचजित 
और विजय प्राप्त करने वाली नोति अख्तियार की। धर्मराज का उहेश्य 
अच्छा ही हैं।” 

उधर दुयंधिन की सेना के बीरों ने जब देखा कि युधिष्ठिर बाहें ऊपर 
उठाये और हाथ जोड़े चले आ रहे हे तो समझा, कि वे संधि करने के उद्देश्य 
से ही आ रहे होंगे । यह सोचकर किसीने तो उन्हें घिक्‍कारा । कुछ ने 
आनंद का अनुभव किया। वे आपस में कहने लगे--वह देखो ! राजा 
युधिष्ठिर हाथ जोड़े निःशस्त्र होकर चले आ रहे हे। हमारो भारो सेना 
देखकर वे डर गये और अब हमसे सुलह करने आ रहे हे। धिक्‍्कार 
हैं ऐसे डरपोकों को, जो सारे क्षत्रिय-कुल के अपमान का कारण बन 
रहे हैं 

शत्रु-सेना के हथियार-बंद वीरों की कतार को चौरते हुए युधिष्ठिर 
सीधे पितामह भीष्म के पास जा पहुंचे ओर झुककर उनके चरण छुये । फिर 
बोले--पितामह ! हमने आपके साथ लड़ने का दुः:साहस कर ही लिया। 
कपया हमें युद्ध शुरू करने की अनुमति दीजिये ओर आशीर्वाद भी कि 
हम य॒द्ध में विजय प्राप्त करें।” 

भीष्म बोले--- वत्स युधिष्ठिर, मुझे तुमसे यही आशा थी। तुमने 
भरत-वंश की मर्यादा रख लो। तुमसे मे बहुत हो प्रसन्न हुआ। म स्वतंत्र 
नहों हूं--विवश होकर मुझे तुम्हारे विपक्ष में रहना पड़ा ह। फिर भी 
मेरी यही कामना हे कि रण में तुम्हारी विजय हो । जाओ, हिम्मत से युद्ध 
करो--विजय तुम्हारी ही होगी। तुम कभी परास्त नहीं हो सकते।” 

भीष्म को आज्ञा ओर आशीर्वाद प्राप्त कर लेने के बाद युधिष्ठिर 
आचाय॑ द्रोण के पास गये और परिक्रमा करके उनको दंडवत किया। 

आचार्य ने आशीर्वाद देते हुए कहा--“धन किसीके अधीन नहीं होता । 
कितु मनुष्य तो धन ही का गुलाम बना रहता हे; यही कारण हे कि में 
भी कौरवों के अधीन हूं--उनका साथ देने को बंधा हूं। फिर भी मेरी 
यही कामना है कि जीत तुम्हारी ही हो।” आचार्य द्रोण से आशीष ले 
धर्मराज ने आचार्य कप एवं मद्रराज शल्य के पास जाकर उनके भी आश्ञी- 
बाद प्राप्त किये और अपनी सेना में लोट आये। । 

युद्ध शुरू हुआ, तो पहले बड़े योद्धाओं में हंद्व होते लगा। बराबर 
की ताकत वाले, एक ही जसे हथियार लेकर दो-दो की जोड़ी में लड़ने लगे। 
अर्जुन के साथ भीष्म, सात्यकि के साथ कृतवर्मा और अभिमन्यु बहत्पाल 
के साथ भिड़ गये। भीमसेन दुर्योधन से जा भिड़ा। युधिष्ठिर शल्य के 
साथ लड़ने लगे। धष्टरुम्न ने आचाये द्रोण पर सारी शक्ति लगाकर 
हमला बोल दिया ओर इसी प्रकार प्रत्येक वीर युद्ध-धम का पालन करते 
हुए हंद-पुद्ध करने लगा। 

इन हजारों हंद्व-युद्धों के अलावा संकुल' युद्ध भी होने लगा । हज़ारों- 
लाखों सेनिक झुंड-के-झुंड जाकर विरोधी सेनिक दल पर टूट पड़ने लगे। 
इस प्रकार एक दल के दूसरे दल से लड़ने को संकुल-युद्ध' कहा जाता था। 
दोनों पक्ष के असंख्य सनिक पागलों की भांति अंधाधुंध लड़े और गाजर- 
मूली को भांति कट मरे। रक्त ओर मांस के साथ रोंदी जाकर हरी-भरी 
भूमि कीचड़-भरे दलदल-सी बन गई। ऊपर से कितने ही घोड़े और हाथी 
भी इस दलदल में कट-कटकर गिरे। इस कारण रथों का चलना कठिन 
हो गया। उनके पहिये कीचड़ में धंस जाते थे। कभी-कभी लाशों के अटक 
जाने से भी रथों की गति रुक जाती थी। 

आजकल की युद्ध-प्रणाली में द्वंद्न-युद्ध की प्रथा तो बंद हो गई है। 
अंधायुंध संकुल' युद्ध ही हुआ करता हूँं। 

भीष्म के नेतृत्व में कौरव-बीरों ने दस दिन तक युद्ध किया। दस दिन 
के बाद भीष्म आहत हुए और द्रोणाचाय्यें सेनापति नियुक्त किये गये। 
द्रोणाचा्यं भी जब खेत रहे तो कर्ण को सेनापतित्व ग्रहण करना पड़ा। 


क 

सत्रहवें दिन की लड़ाई में कर्ण का भी स्वगंवास हुआ। उसके बाद शल्य 
ने कौरवों का सेनापति बनकर सेना का संचालन किया । 

इस प्रकार महाभारत का युद्ध, कुल अठारह दिन चला। युद्ध के 
अंतिम दिनों में घोर अन्याय और कुचक्रों से काम लिया गया । कुयुक्तियों 
का बोलबाला हो गया। 

प्रायः देखा जाता हें कि धर्म अचानक नष्ट नहीं हो जाता । समय- 
समय पर उसे विषम परिस्थितियों का सामना करना पड़ता है और 
उसकी परीक्षा-सोी हुआ करती हं। बड़े-बड़े धर्मात्मा भी ऐसी नाजक 
घड़ियों में अपना औसान भूल जाते हें और अधम को राह चल पड़ते हें। 
बड़े जिस रास्ते जायं, साधारण लोग भी उसीका अनुसरण करते हे । 
फलत: अधम पर सब-के-सब उतारू हो जाते हं। धीरे-धीरे धर्म की आवाज 
नक्कारखाने में तृती की-सी हो जाती हे। अंत में धर्म का नामो-निशां 
तक समिट जाता हैं और संसार पर अधर्म ही का राज हो जाता है । 


: ६६ : 

अक्सर कोरवों को सेना के अग्रभाग पर दुःशासन ही रहा करता था 
ओर पांडवों की सेना के आगे भीमसेन । वीरों के गन, शंखों के बजने 
की तुमुल ध्वनि, विविध बाजों का शब्द, भेरियों का भरवनिनाद, धोड़ों का 
हिनहिनाना, हाथियों का चिघाड़ना आदि सभी शब्दों ने मिलकर आकाश को 
गंंजा दिया था। बाणों को सांय-सांय” करके जाते देखकर ऐसा प्रतीत 
होता था मानो आकाश से तारे टट रहे हों। बाप ने बेटे को मारा। बेटे ने 
पिता के प्राण लिये। भानजे ने मामा का वध किया । मामा ने भानजे 
का काम तमाम किया। युद्ध का यह दृष्प था। 

पहले दिन की लड़ाई में भीष्म ने पांडवों पर ऐसा हमला किया कि देख- 

कर पांडव-सेना थर्रा उठी । पितामह का रथ जिधर चला, उधर ही 
कालदेव का भयंकर नृत्य-सा होने लगा। सुभद्रा-पुत्र अभिमन्यु यह देखकर 
क्रोध में आगया ओर वृद्ध पितामह का बढ़ना रोका । दोनों पक्ष के बीरों 
में से सबसे छोटे बालक अभिमन्यु को, सबसे वयोवद्ध धनुर्धारी भीष्म से 
भिड़ते देखकर देवता लोग भो मुग्ध हो गये । 

अभिमन्य्‌ का रथ आगे बढ़ा । उसकी ध्वजा पर सोने का कणिकार 
वक्ष चित्रित था। अभिमन्यु ने क्ृतवर्मा पर एक बाण चलाया, शल्य पर 
पांच और भीष्म को नो बाण मारे। एक और बाण ने दुर्मुख के सारथी का 
सिर धड़ से अलग गिरा दिया। दूसरे बाण ने कृपाचार्य के धनुष को नष्ट 
कर दिया। अभिमन्यु की यह यद्ध-कुशलता देखकर देवताओं ने फल बर- 
साये। भोष्म ओर उनके अनुगामी दौोरों ने भी सुभद्रा-पुत्र की भ्रि-भ्रि 
प्रशंसा की और कहा कि यह पिता के ही समान वीर हे। 

इसके बाद कौरव-वीरों मे अभिमन्यु को चारों ओर से घेर लिया और 
एक साथ उस पर बाणों की बौछार कर दी। कितु अभिमन्यु इससे तनिक 
भी विचलित न हुआ। भीष्म ने जितने बाण मारे उन सबको अभिमन्यु ने 
अपने बाणों से काटकर उड़ा दिया। एक बाण उसने ऐसा निशाना ताककर 
सारा कि जिससे भीष्म की ध्वजा कट गई । भोष्म के रथ की ध्वजा 
कटी देखकर भीमसेन का दिल ब्रांसों उछल पड़ा और वह सिंह की भांति 
दहाड़ उठा। काकाजी को गरज सुनकर भतीजे का होसला दस ग॒ना 
बढ़ गया । 

सुकुमार बालक की इस अदभुत रण-कुशलता को देखकर पितामह 
का मन भी अभिमान एवं आनंद से फूल उठा। उनको खेद हुआ कि 
समझ बढ़े को अपनी सारी दशबित लगाकर अपने पोते से लड़ना पड़ 
रहा है ! यह सोचकर वे बड़े व्यथित हुए । फिर भी अपना कत्तंव्य समझकर 
बालक पर बाणों को बोछार करने लगे। यह देखकर विराट, उत्तर, धुष्ट- 
थम्न, भोमसेन आदि पांडव-पक्ष के दौरों ने आकर चारों ओर से अभि- 

मन्यु को घेर कर अपने बीच में ले लिया और सूबोंने, करछ्रेम पर जोरों का 

हमला कर दिया। इसका नतीजा यह हुआ कि भीष्म को अभिमन्यु को 
तरफ से ध्यान हटाकर इन लोगों से अपना बचाव करना पड़ गया। 

विराटराज-पुत्र कुमार उत्तर हाथो पर सवार होकर शल्य से आ 
भिड़ा। शल्य के रथ के चारों घोड़े हाथी के पांव के नीचे आगये और कुचल 
कर मर गये । यह देख मद्रराज बड़े जोश में आगये और अपना दाक्ति 
नामक हथियार उत्तर पर चला दिया। वह अस्त्र उत्तर का कवच 
भेदकर उसको ठीक छाती के अंदर जा लगा । उसके हाथ से अंकुश 
ओर तोमर छटकर गिर गये ओर हाथी के मस्तक पर से राजकुमार 
उत्तर का मृत-शरीर पृथ्वी पर लढ़क पड़ा । 

उत्तर के स्वर्ग सिधार जाने पर भी उसके हाथी ने शल्य पर धावा 
करना न छोड़ा । मद्वराज में और उत्तर के हाथी में ऐसी भीषण भिड़ंत 
हुई कि देखते ही बनता था। शल्य ने खड्ग का प्रहार करके हाथी की 
सूंड काटकर गिरा दी। तिस पर भी हाथी का जोश ठंडा न हुआ। यह 
देखकर शल्य ने उसके मर्म-स्थानों को बाणों से बीध डाला । तब बह हाथी, 
भयानक चिघाड़ के साथ गिर पडा। 

विराटराज के जेठे पुत्र इवेत ने दूर से देखा कि उसके छोटे भाई को 
शल्य ने मार डाला हें; इससे उसे अपार क्रोध हो गया। क्रोध के मारे 
वह ऐसे लाल हो उठा जेसे घी डालने से अग्नि प्रज्वलित हो उठी हो । राज- 
कुमार ने अग्नि-ज्वाला की भांति मद्रराज के रथ पर हमला कर दिया। 
कुमार इवेत के हाथों शल्य की कहों म॒त्यु न हो जाय, इस भय से सात रथिकों 
ने मद्रराज को अपने घेरे में ले लिया। उन सातों ने रथ पर से इवेत पर उजले 
बाणों की बौछार की तो ऐसा प्रतीत हुआ जसे काले-काले बादलों पर असंख्य 
बिजलियां कौंध रही हों।॥ श्वेत इससे तनिक भी विचलित न हुआ। उसने 
अपने तेज बाणों के प्रहार से कौरव-बवीरों के धनुष काट डाले। इस पर 
सातों वीरों ने सात शक्तियों का श्वेत पर प्रयोग किया। दवेत ने सात 
भाले फेंककर शक्तियों के टकड़े कर दिये। इवेत ने वह कमाल दिखाया 
कि स्वयं कौरव-वीर भी विस्मित रह गये। इतने में शल्य को आफत में 

फंसा देखकर दुर्योधन एक भारी सेना लेकर उनकी रक्षा के लिए चला। 
इस सेना में ओर पांडव-सेना में भयानक युद्ध छिड़ गया । हजारों वीर 
खेत रहे। असंख्य रथों के धुरें उड़ गये। हजारों की संख्या में हाथी और 
घोड़े ढेर होकर गिर पड़े। इवेत ने दु्यंधिन की सेना की धज्जियां उड़ा दीं 
ओर उसे तितर-बितरकर के भीष्म पर ही वार कर दिया। और दोनों में 
घमासान युद्ध होने लगा। 

राजकुमार इवेत ने भीष्म के रथ की ध्वजा फिर काटकर गिरा दी। 
भीष्म ने इवेत के रथ के घोड़े और सारथी को बाणों से मार गिराया और 
रथ की ध्वजा काट डाली। तब फिर इवेत ने अपना शक्ति नामक शस्त्र 
भीष्म पर चला दिया । भीष्म ने तोर चलाकर उसे बीच ही में 
रोक लिया । 

इस पर इवेत ने भारी गदा उठाकर जोरों से घुमाई ओर भीष्म के रथ 
पर दे मारी। देखते-हो-देखते भीष्म ने रथ पर से कदकर अपने प्राण बचा 
लिये। श्वेत की गदा के वार से भीष्म का रथ च्र-चर होकर बिखर गया। 
भीष्म क्रोध के मारे आपे से बाहर होगयें और एक बाण खींचकर दवेत पर 
जोर से मारा। बाण के रूंगते ही विराट-कुमार श्वेत के प्राण-पर्खेरू उड़ 
गये। यह देख दुःशासन बाज बजाता हुआ नाच उठा। इसके बाद भीष्म 
ने पांडवों की सेना में भयंकर प्रलय मचा दी । 

पहले दिन की लड़ाई में पांडवों की सेना बहुत ही तंग आगई । 
धरराज युधिष्ठिर के मन में भय छा गया । दुर्यंधन आनंद के कारण 
झमता हुआ दिखाई दिया । पांडव घबराहट के साथ श्रीकृष्ण के पास 
गये और उपाय सोचने लगे। 

श्रीकृष्ण सबका साहस बंधाते हुए युधिष्ठिर से बोले-- भरतश्रेष्ठ ! 
आप कोई चिता न करें। आपके चारों भाई विख्यात श्र हे । तो फिर 
आप नाहक भय-विह्नल क्‍यों हो रहे हे ”? आपका साथ देने के लिए जब 
विराटराज, पांचालराज, उनके वीर पुत्र धष्टयम्न एवं हम हे तो फिर घबराने 
का कारण ही क्या रहा ? क्या आपको यह भी स्मरण नहीं रहा कि भीष्स 

की हत्या करना ही शिखंडी के जीवन का एकमात्र ध्येय हे ?” इस प्रकार 
श्रीकृष्ण युधिष्ठिर और पांडव-सेना का धोरज बंधाने लगे। 


ऊ* ६७: 

पहले दिन की लड़ाई से पांडव-सेना की जो दुर्गति हुई उससे सबक 
लेकर पांडव-सेना के नायक धष्टशुम्न ने दूसरे दिन बड़ी सतकंता के साथ 
व्यह-रचना की ओर सेनिकों का साहस बंधाया। 

क्षुब्ध सागर-सी फंली अपनी सेना को देखकर दुयंधिन मारे दर्प के 
मस्त हो उठा और गरजकर बोला-- बीरो! प्राण हथेली पर लेकर 
लड़ो । जीत हमारी होकर रहेगी।* 

भीष्म के सेनापतित्व में कौरव-सेना ने पांडवों की सेना पर फिर 
भीषण आक्रमण कर दिया। पांडवों की सेना तितर-बितर हो गई। 
बड़ा हाहाकार सच गया। असंख्य बीर मौत के घाट उतारे जाने लगे। 

यह देख अर्जुन से न रहा गया। अपने सारथी वासुदेव से बोला-- 
“यदि हम इसी प्रकार लापरवाह रहे तो भीष्म हमारी सेना को मटियामेट 
करके छोड़ेंगे। इसलिए हमें मन लगाकर लड़ना होगा और भीष्म का वध 
करके हो दम लेना होगा। नहीं तो हमारो सेना की कुशल नहीं ।* 

“डीक कहते हो, धनंजय ! यह लो। में भीष्म की ओर अपना रथ 
लिये चलता हूं। खूब सतक॑ रहना। लो, यह भीष्म खड़े हे। कहते- 
कहते श्रीकृष्ण ने अर्जुन का रथ भीष्म की ओर घमा दिया। 

अर्जुन के रथ को अपनी ओर तेजी से आते देखकर भीष्म ने उसका 
बाणों से वीरोचित स्वागत किया। सारा विद्वव जिन्हें बीरों में श्रष्ठ 
कहकर पुजता था। उन महारथी भीष्म ने बड़ी सतकंता के साथ, चुने हुए 
बाण, निशाना लगाकर अजुन पर चलाये। दुर्योधन ने पहले ही से आज्ञा 

दे रकखी थी कि सभी वीर हर हालत में भीष्म की ही रक्षा में तत्पर रहें । 
अत: कौरव-बोर भीष्म को चारों ओर से घेरकर अर्जुन का मुकाबला करने 
लगे। 

कितु अर्जुन भला कब इन आधातों की परवाह करने वाला था! 
बह निधड़क कौरव-सेना की पंक्ति तोड़ता हुआ आगे बढ़ा। सारी कोरव- 
सेना में तीन हो ऐसे बीर थे, जो अर्जुन का मुकाबला कर सकते थे। भीष्म, 
द्रोण तथा कर्ण। इन तीन बीरों को छोड़कर और कोई भी अजुन के आगे 
क्षण भर भी नहीं टिक सकता था। सारे कौरव-बीरों को अपना प्रतिरोध 
करते देखकर अजुन ने उनकी पंक्ति तोड़ दो और उनके ठीक बोचोंबीच 
जा डटा और फिर अपना गांडीव-धनष हाथ में लेकर इस कुशलता 
से उसने युद्ध किया कि कौरव-सेना के सभी महारथी देखकर दंग रह गये। 
शत्रुओं के रथों के बीच होता हुआ अर्जुन का रथ इस वेग से इधर-उधर 
चक्कर काठता रहा कि कोई उसे कहीं देख नहीं पाता था। इस अद्भुत 
युद्ध-कुशलता को देखकर दुर्योधन का कलेजा कांप उठा। एकबारगी भीष्म 
पर से उसका विश्वास उठ-सा गया । 

भय-विहल्लूल होकर वह बोला--“पितामह, प्रतीत होता है, आपके 
व आचाय द्रोण के जीते-जो अर्जुन और श्रीकृष्ण सारी कौरव-सेना को 
खाक में मिलाकर रहेंगे। महारथो कर्ण ने, जो मुझसे स्नेह करता हैं, 
आपके कारण हथियार न उठाने का प्रण कर रक्‍्खा हे। जान पड़ता है, 
मुझे निराशा ही का सामना करना होगा । आप मुझे किसी विधि जबारें 
ओर कोई-न-कोई उपाय करके अजुन को मौत के मुंह में पहुंचा दें।” 

इन कट बचनों से भीष्म को बड़ा क्रोध हुआ ओर जोश में आकर 
भीष्म ने अजून पर जोरों से हमछा कर दिया। भीष्म और अर्जुन में ऐसा 
भयानक संग्राम छिड़ गया कि आकाश में स्वयं देवता लोग उसे देखने के 
लिए आ इकटढठे हुए। भोष्म और अर्जुन दोनों ही के रथों में सफेद घोड़े 
जुते हुए थे। दोनों ही समान शक्ति-संपन्न थे ओर रण-कुशलता में भी एक 
दूसरे से कम न थे। बड़े उत्साह के साथ दोनों बोौरों ने अपनी-अपनी कुश- 

लता दिखाई, मानों उन्हें उसमें असोम आनंद आ रहा हो। बड़ी देर तक 
यह यद्ध होता रहा। दोनों तरफ से एक दूसरे पर असंख्य बाण चलाये गये। 
बाणों ने बाणों को काटकर गिरा दिया। कभी-कभी भीष्म के चलाये कुछ 
बाण श्रीकृष्ण की छाती पर भी लग गये। घावों से लहु निकलने लगा। 
श्रीकृष्ण के इयाम रंग के शरीरौं पर खन की बंदें ऐसी सुशोभित 
हुईं जैसे तमाल वक्ष (पलाश-वक्ष ) की हरी-भरी टहनियों पर लाल-लाल 
फूल शोभा दे रहे हों। श्रीकृष्ण को इस प्रकार घायल देखकर अर्जुन आपे 
से बाहर हो गया। कऋ्रोधित होकर वह भीष्म पर टूट पड़ा और एक बार 
जोर का वार कर दिया। 

इस प्रकार अर्जुन ओर भीष्म के बीच बड़ी देरतक तुमुल युद्ध होता 
रहा। फिर भी हार-जीत का कोई निर्णय न हो सका। दोनों ने अद्भुत 
चतुरता का परिचय दिया था। जब दोनों के रथ वेग से आकर एक दूसरे 
से टकराते थे तब दूर से देखनेवाले को केवल ध्वजा देखकर ही पहचानते 
थे कि कौनसा रथ भीष्म का और कौनसा अर्जुन का। वरना दोनों रथों 
में कोई अंतर ही दिखाई नहीं पड़ता था। यह चमत्कार देखकर मनुष्य तो - 
मनुष्य, स्वयं देवता लोग भी विस्मय में पड़ जाते थें। एक ओर यह अदभुत 
युद्ध हो रहा था, दूसरी ओर द्रुपदराज के पुत्र धृष्टय्यम्न, जो द्रोणाचार्ये 
के जन्म के बरी थे, आचार के साथ भिड़ हुए थे। 

आचाय॑ द्रोण ने धृष्टद्युम्न पर पेने बाणों की बौछार करके उन्हें 
घायल कर दिया। पर धृष्टयुम्न जरा भी न घबराया । बह घणा- 
पूर्वक हंसता हुआ आचाये पर पेने बाण बरसाता रहा । आचार्य ने 
सहज हो में उन बाणों को काट गिराया | इससें धृष्ट्यूम्न का 
सारथी भी मारा गया। इससे राजकुमार को बहुत क्रोध हो आया। 
उत्तेजित होकर भारी गदा हाथ में लेकर वह द्रोण पर टूट पड़ा। आचार्य 
ने गदा को बाणों से च्र-च्रकर दिया। फिर धृष्टर्युम्न तलवार लेकर 
द्रोण पर ऐसे झपटा, ऊँसे हाथी पर सिह। कितु द्रोण ने शरों की वर्षा से 
राजकुमार का शरीर बरी तरह से बींध डाला। यहां तक कि धुष्टयुम्न 

से चला भी नहीं गया । इतने में पांचाल राजकुमार कौ यह हालत 
देखकर भीमसेन उसके बचाव के लिए दोड़ा और द्रोणाचायं पर बाणों की 
एक साथ वर्षा कर दी ः इससे पल भर के लिए द्रोण रुक गये । यह समय 
पाकर भीमसेन ने धृष्टद्यम्न को अपने रथ पर बिठा लिया ओर यद्ध-क्षेत्र 
से निकाल लिया। 

यह देख दुर्योधन ने कलिगराज की सेना को आज्ञा दी कि वह भीम का 
पीछा करे और उस पर हमला करे। 

कलिग-सेना को भीमसेन ने तहस-नह्स कर दिया। उस सेना के 
असंख्य संनिक मु॒त्यु के घाट उतार दिये। भीम ने ऐसा प्रलय मचाया कि 
देखकर सेना हाहाकार कर उठी। वह कहने लगी कि कहों यमराज तो 
भीम के रूप में नहीं उतर आये ! एक बार निराशा का यह भाव मन में 
आना था कि कौरव-सेना की हिम्मत टूट गई। सेतिकों के मन में भय 
छा गया। उनका होसला पस्त हो गया। कौरव-सेना का यह हाल देखकर 
भीष्म अर्जेन से लड़ना छोड़कर उनकी सहायता के लिए इधर ही आ पहुंचे । 
यह देखकर सात्यकि, अभिमन्यु आदि पांडव-वीर भी भीमसेन की रक के 
लिए आगये और भीष्म पर सबने हमला कर दिया । सात्यकि के चलाये 
एक बाण ने भीष्म के सारथी को मार गिराया। सारथी के गिर जाने पर 
घोड़े हवा से बातें करते हुए अत्यंत वेग से भाग खड़े हुए। यह देख पांडव- 
सेना के वीर बांसों उछल पड़े और साथ ही कौरवों की सेना पर ट्ठ पड़े। 
इससे कौरव-सेना मे बड़ी तबाही मची। सब कौरव-बीर पश्चिम को ओर 
देख-देखकर यह मनाने लगे कि युद्ध बंद हो, ताकि इस तबाही से मुक्ति 
मिले। 

निदान सूर्य अस्त हुआ। संध्या हुई । भीष्म द्रोणाचाय से बोले-- 
“आचाये ! उचित यही होगा कि अब युद्ध बंद कर दिया जाय। आज 
हमारी सेना के वीर बड़े थके ह।” 

और युद्ध बंद हुआ। अर्जुन आदि पांडव-बीर विजय के बाजे बजाते 
और आनंद से झमते हुए अपने शिविरों को लोटे। 

पहले दिन की लड़ाई के बाद पांडवों में जो आतंक छाया हुआ था, 
वह आज के युद्ध के ढाद कोरवों के मन में छा रहा था। 


१ व 
तीसरा दिन 


तीसरे दिन सबेरे भोष्म ने अपनी सेना की गरड़ के आकार में व्यह- 
रचना को और उसके अगले सिरे का बचाव दुर्योधन के जिम्मे किया । सब 
प्रकार की तेयारियां बड़ी सतकंता के साथ की गई थीं। इसलिए कौरवों 
को वृढ़ विश्वास था कि ज्ञत्रु आज हमारा व्यूह तोड़ ही नहीं सकेंगे। 

उधर पांडवों ने भी बड़ी सतकंता के साथ व्यूह-रचना को। अजुन 
और धुृष्टय्ुम्न ने सलाह करके कोरवों का गरुड़-व्यह तोड़ने के उद्देंइ्य से 
अपनी सेना का व्यह अर्द्ध-चंद्र की शक्ल में बनाया। एक सिरे पर भीमसेन 
और दूसरे सिरे पर अजुन रक्षा करने के लिए खड़े हो गये कि जिससे सेना 
का बचाव भलोभांति हो सके। 

इस प्रकार दोनों सेनाओं को व्यह-रचना हो जाने के बाद दोनों पक्ष 
फिर युद्ध में लग गये और एक दूसरे पर हमला करने लगे। दोनों सेनाओं की 
टुकड़ियां इस प्रकार आपस में एक दूसरे से गुथ गई और उनमे इतना भीषण 
रूग्राम होने लगा कि रथों, हाथियों ओर घोड़ों के तेज्ञ चलने के कारण 
धूल उड़कर आकाश में छा गई, जिसके कारण सूरज भी छिप गया। अर्जुन 
ने कौरव-सेना पर बड़ा भीषण हमला किया। फिर भी वह दत्र-सेन्य का 
मोर्चा न तोड़ सका। 

कौरव-सेना के बीरों ने भी पांडवों की कतारें तोड़ने की चेष्टा की 
और वे सारी हाक्ति लेकर अर्जुन पर टट पड़े । कौरब-वीरों 
ने, अपने सब प्रकार के पने हथियारों से अर्जन के रथ पर भीषण 
हमला कर दिया। टिड्डी-दल की भांति अपनी ओर आते हुए उन हथियारों 

को अर्जन ने अपनी रण-क्रुशलता से रोक लिया और बड़ी तेज्ञी से अपने 
चारों ओर बाण चलाते हुए उसने बाणों का एक घेरा-सा खड़ा कर लिया 
ओर इस प्रकार दत्रु-दल के भयानक हथियारों को निकम्मा कर दिया। 

उधर दूसरो ओर शकुनि को भारो सेना के साथ आया देखकर 
सात्यकि ओर अभिमन्यु ने उसका मकाबला किया। शकुनि भी बड़ा कुशल 
योद्धा था। सात्यकि के रथ को उसने तहस-नहस कर दिया। तब सात्यकि 
जोश में आगया और अभिमन्यु के रथ पर चढ़कर शकुनि की सेना पर 
भीषण हमला करके उसे नष्ट कर दिया । 

युधिष्ठिर जिस सेना का संचालन कर रहे थे, उस पर 
भीष्म और द्रोणाचार्य एक साथ ट्ट पड़े । यह देख नकुल और सहदेव 
यधिष्ठिर की सहायता करने दोड़ पड़े और द्रोणाचार्य को सेना पर 
बाणों से जोरों का हमला कर दिया । उधर भीम ओर घटोत्कच ने एक साथ 
दुर्योधन पर हमला बोल दिया । घटोत्कच ने ऐसी' कुशछूता का परिचय 
दिया कि उसके सामने स्वयं भीसमसेन का पराक्रम भी फीका पड़ गया । 

भीमसेन के चलाये एक बाण से दुर्षोधन जोर का धक्का खाकर बेहोश 
होगया ओर रथ पर गिर पड़ा । यह देख उसके सारथी ने सोचा कि दुर्योधन 
को लड़ाई के संदान से हटा लिया जाय जिससे कोरव-सेना को दुर्योधन 
के मच्छित होने का पता न चले । उसे भय हुआ कि अगर सेना को 
पता चल गया कि दुर्योधन मूच्छित होगये हु तो खलबली मच जायगी 
ओर व्यूह-रचना टूट जायगी । इन्हीं विचारों से प्रेरित होकर सारथी 
जल्दी से रथ को युद्धि-भूमि से हटा कर छावनी की ओर होगया । कितु 
उसने जो सोचा था, हुआ उससे उलटा ही । कौरव-सेना का अनुशासन 
स्थिर रखने के उद्देश्य से उसने जो कार्य किया था, वही उसके अनुशासन के 
टूटने और सेना में खलबली मच जाने का कारण बन गया । कोरब- 
सेनिकों ने समझा क़ि दुर्योधन युद्ध-क्षेत्र से भाग खड़े हुए । इससे सारी 
कौरव-सेना भयभीत हो उठी । सेनिकों में भगदड़ मच गई । इस प्रकार 
सेना का अनुशासन भंग हो जाने पर व्यूह-रचना भी नष्ट हो गई । 

घबराये हुए और भय के मारे भागने वाले सैनिकों का पीछा करके भीमसेन 
ने उन्हें बाण मार-सार कर बहुत परेशान किया । 

तितर-बितर हो रही कौरव-सेना को सेनापति भीष्म एवं आचाय॑ 
द्रोण ने किसो तरह इकट्ठा किया और फिर से व्यवस्थित रूप से व्यूह- 
रचना की । इसी बीच दुर्योधन की मूर्च्छा दूर हुई तो उसने भी मेंदान 
में आकर परिस्थिति को सम्हालने में भीष्म और द्रोण का हाथ बंटाया । 
जब जरा श्ञांति हुई ओऔर व्यवस्था बंधी तो वह भीष्म के पास गया ओर 
पितामह भोष्म को जली-कटी सुनाने लूगा। बोला-- 

“आप और आचायेंजी क्‍या करते है, जो अपनी सेना को भी ठीक से 
सम्हाल कर नहीं रख सकते और जब उस पर हमला होता हे तो उसे 
तितर-बितर होते देख कर भी कुछ करते-धरते नहीं । आपके सेनापतित्व 
में सेना का यह हाल हो, यह हमारे और आपके लिए बड़े अपमान की बात 
है । पर मालस ऐसा होता हें कि आप पर इसका कोई असर नहीं हो रहा 
है । इसका तो यही अर्थ हे कि आप पांडवों को चाहते हे । यदि यह 
सही है, तो पहले ही से आपने क्‍यों नहीं कह दिया कि मे पांडवों, सात्यकि, 
धृष्टद्यम्न आदि के विरुद्ध नहीं लड़ सकता। मुझे स्पष्ट क्यों नहीं बता दिया 
कि तेरे बात्र ही मेरे प्रिय हे ”? यदि यह बात न होती--और आप और 
द्रोणाचायं मन लगा कर पांडवों से लड़ते तो उस सेना को हराना आप दोनों 
के बाय हाथ का खेल है । अब भी समय हे कि आप दोनों स्पष्ट रूप से मुझे 
बता दें । अगर मेरा साथ छोड़ देना है तो बिना किसी झिझक के कह दें 
ओर पांडबों के पक्ष में चले जायं । में अकेला ही उनसे लडंगा ।” 

युद्ध में बरी तरह से हार जाने से दुर्योधन घबरा गया था। फिर 
उसे पहले ही से मालम था कि भीष्म मेरी चालों को पसंद नहों करते। 
यही नहीं, घृणा की दृष्टि से देखते हें । इसो कारण खिसिया कर उससे 
इस प्रकार भीष्म को जली-कटी सुनाई । 

दुर्योधन की इन मूखंता भरी और नादान बातों पर भीष्म को जरा 
हंसी-सी आईं। वे बोले-- बेटा ! मेने अपनी बात तुमसे छिपाई कहां हू ? 

स्पष्ट रूप से तुमको जो सलाह मेने दी--उसकीो ओर तुमने जरा भी ध्यान 
नहीं दिया । कितनी बार तुम्हें समझा कर कहा कि पांडवों पर विजय तुम 
कभी नहीं पा सकोगे । पर तुमने मेरी चेतावनी पर ध्यान ही कब दिया 
और कर्ण के बहकावे में आकर यद्ध छेड़ दिया । यह मेरी तो भूल नहीं थी । 
फिर यदि मे तुम्हारा साथ दे रहा हूं तो वह केवल कर्तव्य से प्रेरित होकर । 
यद्यपि में बढ़ा हो गया हूं, पर लड़ाई में में पीछे हटने वाला नहीं हूं । तुम 
अपने मन से यह खरुयाल हटा दो कि में पांडवों के प्रेम के कारण उन्हें 
हराने में कोई कोई कसर उठा रखंगा ।” 

इतना कह कर भीष्मने फिर से युद्ध शुरू कर दिया। 

इधर पांडवों की सेना में आनंद छाया हुआ था। दिन के पहले 
भाग में उन्होंने कौरव-सेना पर जिस प्रकार हमला कर के तितर-बितर 
कर दिया था, उससे इस बात की आशा न थी कि भीष्म इस बिखरो सेना को 
फिर से इकट्ठा करके हम पर ट्ट पड़ेगे । पर उनका यह विचार गलत 
साबित हुआ। भीष्म ने ऐसा भयानक हमला किया कि पांडव-सेना 
के पांव उखड़-से गये । ऐसा प्रतीत होने लगा, मानो भीष्म ने माया से 
अपने को एक से अनेक बना लिया हो । जिधर देखो, उधर भीष्म ही भीष्म 
दिखाई देते थे । दुर्योधन की जली-कटो बातों ने उनके क्रोध को इतना 
भड़का दिया कि वे एसे दिखाई दिये, जेसे कोई जलता हुआ अंगार इधर-से- 
उधर घमकर प्रलय मचा रहा हो । जो भी भीष्म के सामने आया कि 
भस्म होगया, जेसे पतंग आग में गिरकर भस्म हो जाता है। भीष्म ने ऐसा 
प्रलयंकारी युद्ध किया कि पांडव-सेना भय-विह्लूल हो उठी और 
तितर-बितर होकर भागने रूगी। श्रीकृष्ण, अर्जुन और शिखंडी के 
प्रयत्नों के बावजूद सेना अनुशासन न रख सकी । 

यह सब देख श्रीकृष्ण बोले-- “अर्जुन ! अब तंयार हो जाओ । 
आज तुम्हारी परीक्षा का समय आगया । तुमने शपथ खाई थी न, कि भीष्म 
द्रोण आदि गरुजनों एवं मित्रों तथा संबंधियों का संहार करूंगा ? 
अब समय आगया कि अपनी शपथ को पूरा कर दिखाओ । हमारी सेना 

इस समय भय-विचलित हो रही है । उनके पांव उखड़ रहे हे । यही समय 
हैं कि भीष्म पर जोर का आक्रमण करके अयनी सेना का उत्साह बंधाओ 
ओर उसे नष्ट होने से बचाओ ।* 

अर्जुन ने यह सब देखा और श्रोकृष्ण के कथन पर विचार करके 
निइचय-पुर्वक बोला-- साधव, आप रथ को भीष्म की ओर कर लोजिए ।” 

अर्जुन का रथ तेजी से भीष्म की ओर चला। भीष्म ने अर्जुन को अपनी 
ओर आते देख बाणों की बौछार से उसे रोकने की चेष्टा की । अजुन ने 
गांडीव पर चढ़ाकर तीन बाण ऐसे खींच कर मारे कि भीष्म का धनुष 
ट्ट गया । भीष्म ने दूसरा धनष हाथ में लिया ओर प्रत्यंचा चढ़ाना ही 
चाहते थे कि अर्जुन के बाण ने उसके भी टुकड़े कर दिये । अर्जुन की यह 
निपुणता देखकर पितामह मुग्ध हो गये । पर भीष्म ने भी बड़ी निपुणता 
से एक साथ बहुत से अचक बाण अर्जुन को लक्ष्य करके मारे । अजेन नें 
उन बाणों का काट तो किया, परतु श्रीकृष्ण को उससे तसल्‍ली न हुई । 
उन्होंने मन-ही-मन सोचा कि भीष्म के प्रति अर्जन के मन में जो श्रद्धा है, 
उसके कारण अजुन ठीक से युद्ध नहीं कर रहा हे । उधर भीष्म का आक्रमण 
तो हर घड़ी बल पकड़ता जा रहा था। पांडव-सेना घबराई हुई भाग रही 
थी । ऐसी विषम परिस्थिति पर जरा भी हिचकिचाने से बना-बनाया काम 
बिगड़ने का भय था । 

यह सोचकर श्रीकृष्ण ने, भीष्म के बाणों से बचने के लिए, अर्जुन 
के रथ को घ॒ुमा-फिरा कर बड़ी निपुणता से चलाया; परंतु फिर भी 
भीष्म के चलाये हुए कई बाण अजुन एवं श्रीकृष्ण के शरोर पर लग ही 
गये । इसपर श्रीकृष्ण को असीम क्रोध हो आया । उनसे न रहा गया । 
उन्होंने खुद भीष्म को मारने की ठाती । घोड़ों की रास छोड़ दी और चक्र 
हाथ में लेकर रथ पर से कद पड़े ओर भोष्म को ओर दोड़े । 

कितु भीष्म इससे ज़रा भी विचलित न हुए। उनके मुख पर प्रसन्नता 
झलक रही थी। आह्धाद के साथ बोल उठे--“आओ, माधव, आओ ! 
आओ [ नमस्कार है तुम्हें ॥ मेरे अहोभाग्य कि मेरी खातिर तुम्हें रथ 

पर से उतरना पड़ा! यह लो, करो मेरा वध कि जिससे मेरा सुयश तीनों 
लोकों में व्याप्त हो जाय । तुम्हारे हाथों मरकर तो मे बह पद प्राप्त करूंगा, 
जिससे इस पार लोौटना नहीं पड़ता 

अर्जुन यह देख सन्न रह गया। उसने सोचा कि यह तो बड़ा अनर्थ हो 
जायगा । वह रथ से उतरा ओर श्रोकृष्ण के पीछे भागा । बड़े परिश्रम 
से श्रीकृष्ण के पास पहुंचकर उन्हें पकड़ पाया और बोला--'नाराज 
न हों, माधव, में स्वयं यह करूंगा । मेरी सुस्ती को क्षमा करें । 

अर्जुन के आग्रह पर श्रीकृष्ण वापस छोटे ओर फिर से अर्जुन का रथ 
हांकने लगे । 

श्रीकृष्ण के इस कार्य से अ्जुन उत्तेजित हो उठा और कौरव-सेना पर 
वह मानो वज्य के समान गिरा । हजारों की संख्या में कौ रव-वी रों को उसने 
मोत के घाट उतार दिया ओर शाम होते-होते कौरव-सेना बड़ी बुरी तरह 
से हार गई । थकी-हारी सेना मशालों की रोशनी में अपने शिविर को लौट 
चली । 

कौरव-सेनिक आपस में बातें करते थे कि भीष्म को हराना अर्जुन 
की ही सामथ्यं की बात थी । अर्जुन के सिवा और किसकी हिम्मत होती, 
जो हारी लड़ाई को जीत में बदल लेत।। 


: ६६९: 
चौथा दिन 
लड़ाई में हर दिन एक हो जेसी घटनाएं हुआ करती हे । मार-काट 
व हार-जीत के सिवाय उसमें होता भी क्या हे कि जिससे कथा मनोरंजक 
बने ? परंतु महाभारत के आख्यान की सर्व प्रधान घटना ही युद्ध है । 


उसे अगर ध्यान से न पढ़ा जाय तो कथा के भावों और भावोहंगों का 
सही परिचय प्राप्त नहीं हो सकता । 

पौ फटी । भीष्म ने कोरवों को सेना का फिर से व्यूह रचा । द्रोण, 
दुर्योधन आदि बीर उन्हें घेर कर खड़े हो गये । वे उस समय ऐसे मालूम 
होते थे मानो देवताओं से घिरे देवराज इंद्र वज्ध हाथ में लिये खड़े हों । 
भीष्म ने सब देखभाल कर सेना को आगे बढ़ने की आज्ञा दो । हनुमान 
की ध्वजा वाले रथ पर से अर्जुन ने भीष्म की हलचलों का निरीक्षण कर लिया 
और युद्ध के लिए तेयार हो गया । लड़ाई शुरू हो गई । 

अव्वत्थामा, भ्रिश्रवा, शल्य, चित्रसेन, शल-पुत्र आदि पांचों वीरों 
ने बालक अभिमन्यु को एक साथ घेर लिया ओर भीषण वार करने लगे । 
अज्जुन का वीर बालक उससे जरा भी विचलित न हुआ और पांचों आक्रमण- 
कारियों का इस दढ़ता के साथ मुकाबला किया, जसे हाथियों के समह का 
एक सिह का बच्चा मुकाबला करता हो । अर्जुन ने जब यह देखा तो उसे 
बड़ा क्रोध आया ओर तुरंत अभिमन्यु के पास पहुंच गया । अर्जुन के आजाने 
से युद्ध में और गरमी आगई। इतने में धष्टयम्न भी एक भारी सेना 
लेकर उधर ही आ पहुंचा । 

शल का पुत्र मारा गया । यह खबर पाकर शल और शल्य दोनों 
उस जगह आ पहुंचे ओर धृष्टट्युम्न पर बाणों को वर्षा करने लगे । शल्य , 
ने एक तीखा बाण चला कर धृण्टद्यूप्न का धनुष काट डाला। यह देख 
अभिमन्य से न रहा गया । उससे शल्य पर तेज शाणों की बोछार कर दी । 
अभिमन्य का क्रोध देखकर कोरव-बोर कांप उठे । शल्य पर भारी संकट 
आया जानकर दुर्योधन ओर उनके भाई उसको मदद पर आगये और दल्य को 
चारों ओर से घेर लिया । इसी बोच भीमसेन भी उधर आ पहुंचा और जम- 
कर युद्ध करने लगा। दुःशासन आदि ने जब यह देखा तो एकबारगी 
कांप उठे । यह देख दुर्योधन को बड़ा क्रोध हो आया । उसने क्रोध में ही 
हाथियों को भारो सेना लेकर भीमसेन पर हमला कर दिया । चिघाड़ते 
हुए हमला करने वाले हाथियों का मुकाबला करने के लिए भीमसेन रथ पर 
से कूद पड़ा और लोहे की एक भारो गदा लेकर उन पर पिल पड़ा । भीम 
की मार खाकर हाथी भयभीत हो उठे और आपस में ही लड़ने लगे। 

बह दृद्य बड़ा भीषण व साथ-साथ दयनीय भी था। कौरवों की हाथी- 
सेना का यह हाल देखकर पांडव-सेना के वीरों ने उन हाथियों पर बाणों 
की और बोछार कर दी जिससे वे और भी भयभीत हो गये । 

भीमसेन उन मस्त हाथियों के बीच में घुस गया और उनको बुरी तरह 
से काट-काटकर गिराने लगा। उस समय ऐसा मालम होता था, मानो देवराज 
इंद्र पदंतों के पंख काट रहे हों । असंख्य हाथी मारे गये और पहाड़ों की 
भांति रण-भूमि मं गिर पड़े | बचे-खुचे घबराहट के सारे इधर-उधर 
भागते हुए कोरज। की सेना का ही नाश करने लगे । 

पह सब देखकर दुर्षोधन से न रहा गया । उसने आज्ञा दे दी कि सारी 
कौरद-सेना एकत्र होकर अकेले भीम पर आक्रमण कर दे। पर कोरव- 
सेना के इस आक्रमण से भीमसेन जरा भी विचलित न हुआ और सुमेरु 
पर्वत के समान अचल डटा रहा । 

इसी बीच पांडव-सेना के ओर बोर भीम को सहायता को आ पहुंचे । 

दुर्योधन ने भीम पर जो बाण चलाये थे, उनमें से कई भी मसेन की छाती 
पर लग गये थे। इससे भीम जरा चिढ़ गया था। वह फिर से रथारूढ़ 
होगया ओर अपने सारथी से बोला-- 'विशोक ! देखो तो, धृतराष्ट्र के 
ये बेटे मेरे सामते युद्ध-क्षेत्र में आ खड़ हुए है । में बड़ा ही खश हूं । मेरे 
हच्छा-रूपी पेड़ पर मानो आज ही फल निकल रहे हे और मेरे हाथ आगये ह। 
तुम रास को ज्ञरा संभाल कर पकड़ लो । घोड़ों को सतर्कता से हांको । 
में आज ही इन सबको यमराज के दरबार में भेजे देता हूं ।” 

यह कहते-कहते भीमसेन ने धनुष तामकर दुर्वोधन पर कई बाण 
एक साथ चला दिये। बाणों का प्रहार ऐसा भोषण था कि दुर्योधन के अगर 
कवच न होता तो उसके प्राण ही न रहते । कवच के कारण वह बच गया । 
पर इस हमले में भोमसेन ने दुर्वोधन के आठ भाई मार डाले । 

दुर्योधन ने भी क्रोध में आकर कई तीखे बाण भीमसेन पर चलाये । 
एक बाण से भीमसेन के धनुष के टुकड़े कर दिये । इस पर भोमसेन ने 
दूसरा धनुष ले लिया ओर तलवार की-सो तेज्ञ धार वाला बाण चलाकर 

दुर्योधन का धनुष काट डाला। दुर्योधन ने भी दूसरा धनुष ले लिया और खब 
निशाना साध भीमसेन की छाती पर एक भीषण अस्त्र चलाया। चोट 
खाकर भीम मूच्छित-सा होकर रथ पर बेठ गया । यह देख अभिमन्यु 
आदि बीरों ने दुर्योधन पर प्रखर अस्त्रों की वर्षा कर दी। अपने पिता का 
यह हाल देखकर घटोत्कच के क्रोध का ठिकाना न रहा। वह आपे से बाहर 
होगया ओर उसने भयानक युद्ध शरू कर दिया । घदोत्कच के भीषण 
आक्रमण के आगे कौरव-सेना टिक न सकी । 

सेना को विद्वलू होती देखकर भीष्म पितामह द्रोण से बोले-- 
“द्िजवर ! इस राक्षस के आगे आज हम नहीं ठहर सकंगे । एक तो 
हमारे सनिक थके हुए हे, दूसरे शाम भी हो चली हे । अंधेरा हो जाने पर 
तो राक्षस की दक्ति ओर भी बढ़ेगी । इस कारण आज का युद्ध अभी 
बंद कर दें । कल फिर देखा जायगा।* यह कहकर भीष्म ने सेना लोटा ली । 

उस दिन की लड़ाई में दुर्योधन के कितने ही भाई मारे गये । चिता- 
ग्रस्त दुर्योधन अपने शिविर में जाकर व्यथित हृदय बेठ गया । उसकी 
आंखें भर आईं । 

हा 

हस्तिनापुर में बठ, संजय के मुंह से भारत-युद्ध की घटनाओं का वर्णन 
सुनते हुए, धृतराष्ट्र आत्त स्वर में बोले-- 

“संजय ! तुम तो सदा मेरे ही बंध मित्रों एवं पुत्रों के 
मारे जाने ओर दुःख उठाने की बात सुनाते जा रहे हो ! क्‍या 
इसका मतलब यह हे कि मेरे पुत्र और उनके साथी ही हार 
रहे हैं ? संजय ! सचमुच मुझे बहुत शोक होता हूँ । कौन-सी ऐसी 
बात हें, जिससे मेरे पुत्र जीतने की आशा करते हैँ ? यह मेरे लिए 
असह्य हो रहा हैं । ऐसा मालम होता हूँ, मानो प्रारब्ध का लिखा कोई 
मेट नहीं सकता 

संजय ने उत्तर दिया-- “राजन्‌ ! यह जो कुछ अन्याय हो रहा है, 
वह सब आप के ही कर्म का परिणाम है । अब घबराने से क्या बन सकता 

है ? अस्थिर न होइए ! दृढ़ता के साथ सारी घटनाओं का हाल 
सुनते जाइए ।” 

“विदुर की सब बातें अब सच साबित हो रही है ४ कहफर 
धृतराष्ट्र नें गहरी सांस ली और अपने बिस्तर पर पड़ गये । 

“संजय ! जंसे कोई तेर कर सम॒द्र को पार नहीं कर सकता वंसे-ही 
इस असीम दुःख को मे कभी पार नहीं कर सकंगा ।” धततराष्ट्र ने रुद् 
कंठ से कहा । 

कुरुक्षेत्र के मदान का आंखों देखा हाल संजय धृतराष्ट्‌ को सनाता 
जाता था। वहांका बयान सुनते-सुनते धतराष्ट्र व्यथित हो जाते ओर 
वह दुःख उनकी सहन-शक्ति से भारी हो जाता, तो वह कुछ कह-सुनकर 
अपना शोक-भार हलका कर लेते । 

"मेरे सारे पुत्र भीमसेन के ही हाथों मार डाले जाने वाले हं! हमारे पक्ष 
में कौनसा ऐसा श्र-वीर है, जो मेरे पुत्रों की रक्षा कर सके ! मेरे ध्यान में 
तो ऐसा कोई वीर हमारी तरफ़ दीखता नहीं । युद्ध में हार कर हमारी 
सेना मंदान छोड़कर भागती हूँ तो भीष्म, द्रोण, कृप, अश्वत्थामा आदि 
बोर खड़े-खड़े क्या देखा ही करते हे ? सेना को बचाने का वे कोई प्रयत्न 
नहीं करते ? कौन-सी अशुभ घड़ी में मेरे बंटों की रक्षा करने का 
उन्होंने निश्चय किया था ? अगर यही हालत रही तो मेरा एक भी पुत्र 
जीता नहीं बचता दीखता । हा देव ! तूने मेरे भाग्य में क्या लिख रखा 
है?” कहकर वृद्ध धृतराष्ट्र रोने लगे । 

संजय बोले--राजन्‌ ! शांत होइए । पांडब धरम पर स्थिर हे । 
इसलिए युद्ध में भी विजय उन्हींकी होनी है । माना कि आपके भी पुत्र 
बड़े वीर हे । कितु उनके मन में कुबिचार ही उठते ह। यही कारण 
हैं कि उनकी अवनति ही होती जा रही है । पांडवबों की उन्होंने बुराई की । 
वे अब अपने ही किये का फल पा रहे है । पांडव ओर कुछ नहीं करते, 
केवल क्षत्रियोचित ढंग से न्‍्यायपुवंक युद्ध कर रहे हु । न्याय के मार्ग से 
विचलित न होने के कारण उनका बल नष्ट नहीं हुआ । उल्टें वह बढ़ 

रहा हे । आपको विदुर ने, द्रोण ने, भीष्म ने और मेने कितना समझाया । 
फिर भी आपने किसीकी न सुनी । अपने हितेषियों की बात न मानी । 
अपनी ही राह चले । जैसे कोई योगी म्‌खंता-बश दवा न खाने की हठ 
करे, वेसे ही आप अपने मूर्ख पुत्र ही की राय मानते रहे ओर वह बात नहों 
मानी जिससे कुल का हित हो सकता था । अब आप पछता रहे हैं, लेकिन 
इससे क्‍या फायदा हो सकता हे ? ओर सुनिये, आपके पुत्र दुर्योधन 
ने भी चोथी रात को भीष्म से यही प्रश्न किया जो आपने अभी मुझसे 
किया । भीष्म ने उसका क्या उत्तर दिया, यह भी आपको अभी सुनाता हूं ।” 

इस भूमिका के साथ संजय ने कहना शुरू किया । 

श्ः 

चोथ दिन का युद्ध बंद हुआ। रात हो चली । दुर्योधन अकेले 
पितामह भीष्म के शिविर में गया ओर बड़ी नम्प्रता के साथ पुछा--पितामह ! 
यह तो सारा संसार जानता हें कि आप, द्रोण, कप, अश्वत्थामा, कृतवर्मा, 
भ्रिश्रवा, विकणं, भगदत्त आदि साहसी वीर मृत्यु से जरा नहीं डरते । 
इसमें भी कोई संदेह नहीं कि आप लोगों की शक्ति ओर पराक्रम के 
सामने पांडवों की सेना कुछ नहीं हे । आपम से एक-एक के विरुद्ध पांचों 
पांडव इकट्ठे भी जुट जायं, फिर भी जीत उनकी नहीं हो सकेगी। इतना 
सब कुछ होते हुए भी क्‍या कारण है कि कुंती के पुत्र हमें रोज़ युद्ध में 
हराते जाते हैँ ? अवश्य इसमें कोई रहस्य मालम होता हुं । मुझे यह 
समझाइये ।” 

भोष्म ने शांत-भाव से उत्तर दिया-- बेटा दुर्योधन ! मेरो बात 
सुनो । मेने कितने ही प्रकार से तुम्हें समझाया । ऐसी युक्तियां बताई 
जिनसे तुम्हारा हित हो सकता था। परंतु तुमनें एक न सुनी । बुजुर्ग 
का कहा न माना। पर अब भी चेत जाओ पांडवों से संधि कर लो, जिसमें 
तुम्हारी भी कुशल हो और संसार को भी । आखिर दोनों एक ही कुल 
के हो--भाई-भाई हो । राज्य को आपस में बांटकर दोनों बंधु-गण 
सुखपुर्वंक भोग सकते हो । इससे पहले भो मेंने तुम्हें यहो सलाह दो । 

पर तुमने नहीं मानी । उल्टे पांडवों का अपमान किया । अब तुम यह 
अपने ही किये का फल पा रहे हो | भगवान्‌ कृष्ण जिनके रक्षक हूँ, उन 
पाण्डवों की विजय अवश्य होगी, इसमें संदेह नहीं । में अब भी तुमको 
सावधान किये देता हूं कि पांडवों से संधि कर लेना ठीक होगा । इससे एक 
तो तुम्हें शक्तिमान भाई प्राप्त होंगे। दूसरे, तुम राज्य का भी सुख भोग 
सकते हो । स्मरण रहे--श्रीकृष्ण और अर्जन नर-नारायण के अवतार 
हैं। उनकी अवहेलना करोगे तो तुम्हारा सर्वनाश निश्चित हे ।" 
भीष्म से बिदा लेकर दुर्योधन अपने शिविर में चला गया। पलंग 
पर लेटा हुआ बड़ी देरतक विचारों में ड्बा रहा । उसे नींद नहों आई । 


हि 
* ७० $ 

अगले दिन सुबह होने पर दोनों सेनाएं फिर सुसज्जित हो गई। 
भीष्म ने आज ओर भी अधिक सुरक्षित रूप से अपनी सेना की व्यूह-रचना 
को । उधर पांडव-सेना की भो व्यूह-रचना युधिष्ठिर ने बड़ी सतकंता 
से की । सदा को भांति भोमसेन सेना के आगे खड़ा होगया । शिखंडी, 
धृष्टय्यम्न ओर सात्यकि, उनके पीछे सेना की रक्षा करते हुए खड़े रहे 
और सब पांडव-वबीर श्रेणी-बद्ध होकर उनके पीछे। सबसे पिछली कतार में 
युधिष्ठिर, नकुल और सहदेव खड़े थे । 

शंख-ध्वनि के साथ लड़ाई शुरू हो गई । भोष्म ने धनुष तानकर 
बाणों की झड़ी लगानी शुरू कर दी ओर शीघ्य पांडव-सेना को नाकोंदम 
कर दिया । सेना में हाहाकार मच गया । यह देखकर धनंजय ने भीष्म 
पर कई बाण मारे ओर उन्हें बहुत सताया । 

सदा की भांति अपनी सेना को भयभीत होते देखकर दुर्योधन ने 
आचार्य द्रोण को बुरा-भला कहा, जिससे द्रोण क्रोध में आगये और बोले-- 

“तुम पांडबों के पराक्रम से परिचित नहीं हो, यही वजह है जी तुंम ऐसी 
बकझक किया करते हो । फिर भी में अपनी ओर से तो कोई कसर नहों 
रखता ४ यह कहकर द्रोणाचार्य पांडवों को सेना पर ट्ट पड़े । यह देख 
सात्यकि ने उसका पुरो ताकत से जवाब दिया । दोनों में भयानक 
युद्ध छिड़ गया । परंतु आचाये द्रोण के आगे भला सात्यकि कबतक 
दिकता ? सात्यकि की बरी गत होते देखकर भोमसेन उसकी सहायता 
को दोड़ा ओर आचाय॑ पर बाणों की बोछार कर दी । 

इसपर युद्ध ओर भी जोर पकड़ गया। द्रोण, भीष्म ओर शल्य, 
तीनों कौरव-बोर भीमसेन के मुकाबले में आ डटे । यह देखकर शिखंडी 
ने भीष्म और द्रोण पर तीखे बाणों की झड़ी लगादी । शिखण्डी के मंदान 
में आते ही भीष्म रंग-भूमि छोड़कर चले गए । भीष्म का कहना था 
कि शिखंडो चूंकि जन्म से पुरुष नहीं, स्त्रो हें, इसलिए उसके साथ लड़ना 
क्षात्र-धर्म के विरुद्ध हे । 

जब भीष्म मंदान छोड़कर हट गये तो द्रोणाचार्य ने शिखंडी पर 
हमला कर दिया । महारथी होते हुए भी, द्रोण के आगे शिखंडी ज्यादा 
देर न टिक सका । विवश होकर द्रोण के आगे से उसे हट जाना पड़ा । 

दोपहर तक भीषण संकुल युद्ध होता रहा। दोनों तरफ से सेनिक 
आपस मे गुत्थमगृत्था होकर लड़ने लगे । दोनों तरफ के असंख्य वीर 
इस युद्ध में बलि चढ़ गये । 

तीसरे पहर दुर्योधन ने सात्यकि के विरुद्ध एक भारो सेना भेज दी । 
सात्यकि ने उस सेना का स्ेनाश कर दिया ओर भूरिश्रवा को खोजते हुए 
जाकर उनसे भिड़ गया। कितु भूरिश्रवा भी साधारण वीर न था। 
बड़ा पराक्रमी था। सात्यकि को सेना पर जोरों से हमला करके सबको 
खदेड़ दिया । अकेला सात्यकि अंततक डठा रहा । यह हाल देखकर 
सात्यकि के दसों पुत्र भ्रिश्रवा पर टूट पड़े । 

दसों वीर युवकों के हमले का अकेले भूरिश्रवा ने बड़ी बीरता से 
मुकाबला किया । यद्यपि सात्यकि के दसों बेठों ने उसे घेरकर बाणों को 

बीछार कर दी तो भी भ्रिश्रवा ने अद्भुत चतुरता का परिचय दिया। उन 
सबके धनुष उसने काट डाले और दसों को एक साथ ही यमपुरी पहुंचा दिया। 
दसों पराक्रमी वीर जमीन पर धड़ाम से ऐसे गिर पड़े जेसे वज्य गिरने पर 
पेड़ । अपने सारे पुत्रों को यों युद्ध-भूमि में मृत होकर पड़े देखकर सात्यकि 
मारे शोक ओर क्रोध के आपे से बाहर होगया और भूरिश्रवा पर झपटा । 
दोनों के रथ आपस में टकराकर च्र-चर होगये । तब दोनों ढाल-तलवार 
लेकर भूमि पर लड़ने लगे । इतने में भीम तेजी से रथ चलाता हुआ सात्यकि 
कफे आगे आ खड़ा हुआ ओर उसे जबरदस्ती रथ पर बिठाकर युद्ध-भूमि 
से बाहर लेआया । भूरिश्रवा तलवार का ऐसा धनी था कि जिसके आगे 
किसीकी नहीं चलती थी। भीमसेन यह बात भली-भांति जानता था 
और इसो कारण उसने सात्यकि को भूरिश्रवा से लड़ने से रोक लिया । 

उस दिन संध्या होते-होते अर्जुन ने हजारों कौरव-संनिकों का जोवन 
समाप्त कर दिया । जितने वीर अर्जुन के विरुद्ध लड़ने के लिए दुर्योधन 
ने भेजे वे सब ऐसे बेबस होकर मरे जेसे आग में कीड़े । यह देखकर पांडब- 
सेना के बीरों ने अर्जुन को चारों ओर से घेर लिया और ज्ञोर का जयजय- 
कार कर उठे । इतने में सूरज डूबा ओर भीष्म ने युद्ध बंद करने की आज्ञा 
दी । थकेथकाये सेनिक अपनी-अपनी छावनी की ओर चले गए। 


2 

अगले दिन प्रातःकाल युधिष्ठिर की आज्ञा के अनुसार सेनापति 
धष्टययुम्न ने पांडव-सेना की मकर-व्यूहू में रचना की । उधर क्रोंच-व्यूह 
में रची हुई कोरव-सेना सामने खड़ी थी । 

उन दिनों, सेन्य-व्यहों के नाम, किसी पशु या पक्षी के-से होते थे । 
यह तो सब जानते हें कि व्यायाम के जो आसन प्रचलित हूँ, उनके भी नाम 

पशु-पक्षियों के नाम॑ पर होते हें--जेपे मत्स्पासन, गरुड़ासन, इत्यादि । 
यह भी उसी समय से प्रचलित हुआ है, ऐसा मालम होता हैँ । सेना-व्य हों 
के नाम भी इसी भांति रखे जाते थे । ु 

किसी व्यूह-विशष की रचना करते समय इन बातों का ध्यान 
रखना पड़ता था कि सेना का फंलाव कसा हो ? विभिन्न सेना-विभागों का 
बैंटवारा कंसा हो ? अर्थात प्रत्येक स्थान पर कौन-सा विभाग किस संख्या 
में स्थित हो, कौन-कौन से सेना-नायक किन-किन मुख्य स्थानों पर खड़े रह 
कर सेन्य-संचालन करें, आदि। इन सब बातों को खूब सोच-विचार कर 
आक्रमण एवं बचाव दोनों प्रकार की कारंवाइयों की कुशल व्यवस्था रखना 
ही व्यूह-रचना का उद्देश्य होता था। जिस व्यह्‌ू का आकार मगरमच्छ 
का-सा होता उसका नाम मकर-व्यूह रखा जाता था। क्रौंच, गरुड़ आदि 
व्यूहों के भी नाम इसो तरह पड़े । उन दिनों के समर-शास्त्र में कई प्रकार 
के व्यहों का वर्णन पाया जाता हैं । 

भारत-पुद्ध के संचालक योद्धा लोग, जिस दिन जो उद्देश्य साधना 
हो, उस पर और घटनाओं के रुख पर पहले ही से सोच-विचार कर लेते थे 
और उसीके अनुसार व्यूह-रचना का नि३चय करते थे । 

छठे दिन सवेरे युद्ध छिड़ते हो दोनों तरफ को जन-हानि बड़ी 
तादाद में होने लगी । 

आचार्य द्रोण का सारथी मारा गया। इस पर द्रोण ने स्वयं रास 
पकड़कर रथ चला लिया और पांडव-सेना में घुस कर ऐसा प्रलय 
मचाया मानो आग का अंगारा रुई के ढेर को जलाकर राख कर रहा हो । 

शीघ्ा ही दोनों सेनाओं के व्यूहू टूट-फूट गये । इस पर दोनों पक्ष 
के सेना-सम्‌ह बांध तोड़कर निकल पड़े और एक-दूसरे से भिड़ गये। 
एसी मार-काट मचों कि रक्‍त की नदी-सी बह निकली सारे युद्ध-क्षेत्र 
में मरे हुए हाथी-घोड़े, और खेत रहे सेनिकों की लाझों तथा टूटे रथों के 
बड़े-बड़े ढेर लग गये । 

इतने में भीमसेन शत्रु-सेन्य में अकेले घुस गया और दुर्योधन के भाइयों 

का वध करने को इच्छा से उन्हें खोजने लगा । शीघ्र ही दुर्षोधन के भाइयों 
ने भीम को आ घेरा | दुःशासन, दुविषह आदि ने एक साथ भीमसेन पर 
चारों ओर से बाणों का वार कर दिया । वायुपुत्र भीम, जिसे भय छ तक 
न गया था--ऐसे आक्रमण से भला कब विचलित होने वाला था ! वह 
अकेले ही उन सभीके मुकाबले में डटा रहा । दुर्योधन के भाइयों की 
इच्छा तो भीमसेन को कंद कर लेने की थी। कितु भीमसेन की इच्छा 
उन सबका काम ही तमाम कर डालने की थी ! लड़ाई की भयानकता 
का क्‍या कहें ! ऐसा भयानक संग्राम हुआ कि जेसे देवताओं तथा असुरों 
के बीच हुआ बतलाते हे । इतने में अचानक भीमसेन को न जाने क्‍या 
सूुझा । वह उठ खड़ा हुआ और अपने सारथी विशोक से बोला-- “विशोक ! 
तुम यहीं पर ठहरे रहो, म जरा आगे चलता हूं ओर धृतराष्ट्र के इन दुष्ट 
पुत्रों का काम तमाम करके लोटंगा । मे न लौट, तबतक तुम यहीं 
पर खड़े रहना ।” यह कहकर भीमसेन हाथ में गदा लेकर रथ पर 
से कद पड़ा और शत्रु-दल के बीच में जा घुसा । घोड़ों, सवारों एवं रथों 
को चकनाच्र करता हुआ वायुपुत्र भीमसेन दुर्योधन के भाइयों की ओर 
इस प्रकार बढ़ रहा था, मानो कराल काल हाथ में दंड लिये घूम रहा हो । 

धष्टयुम्न ने जब भीमसेत को रथ पर चढ़कर शत्रु-सेना में घुसते देखा 
तो वेग से उसका पीछा किया । अंत में भीम के रथ को एक जगह 
खड़ा देखा । पर वहां रथ पर अकेला सारथी ही था, भीमसेन न था । 
वह चौंक पड़ा और अज्ञात आशंका से उसका दिल धड़कने लगा । रथ के 
पास जाकर सारभी से पुछने लगा-- 

“विशोक ! मेरे प्राणप्रिय भीमसेन कहां गये ? 

सारथी विशज्ञोक ने द्रुपद राजकुमार को नमस्कार करके सिवेदम 
किया, सेनापते ! पांडु-पुत्र मुझे यहां पर ठहरने की आज्ञा देकर आप 
हाथ में गदा लिये इसी सेना-समुद्र में कद पड़े हे ओर धृतराष्ट्र के पुत्रों की 
खोज में हें। आगे का हाल तो मुझे मालम नहीं ।* 

यह सुन धृष्टय्युम्न शंकित हो उठा। उसे भय हुआ कि कहीं सारे 

कौरव-पुत्र एक साथ मिलकर भीमसेन पर हमला न कर दें । यह 
सोच पांडब-सेनापति स्वयं भी शात्रु-सेना में घुस पड़ा । भीमसेन 
की गदा की मार से जो हाथी-घोड़े मरे पड़े थे, उन्हीं के द्वारा भीम का 
पता लगाता हुआ धष्टहाम्न आगे बढ़ा । 

दूर शत्रुओं के समह में भीससेन दिखाई दिया। धृष्ट्युम्न ने देखा 
कि भीमसेन हाथ में गदा लिये भूमि पर खड़ा हे। उसकी लाल-लाल 
आंखों से मानो चिनगारियां निकल रही हे, सारा शरीर घावों से भरा हे । 
शत्रु-दल के रथारूढ़ वीर, भीमसेन को चारों तरफ से घेरे हुए बाणों की बोछार 
कर रहे हे । यह देखकर धृष्टयम्न का हृदय अभिमान एवं श्रद्धा से भर 
आया । वह रथपर से कद पड़ा और दोड़कर भीम को छाती से लगा लिया 
और खींचकर अपने रथ पर बिठा लिया । फिर उसके शरीर पर 
लगे बाणों को एक-एक करके निकालने लगा । 

यह देख दुर्योधन ने अपने सेनिकों से कहा-- दिखते क्‍या हो ? 
द्रपद-कुमार और भीमसेन पर हमला बोल दो । भले ही वे चुनोती स्वीकार 
करें या न करे। दोनों में से कोई बचने न पावे ।” यह सुनते ही कितने ही 
कोरव-वीर एक साथ उन दोनों पर टूट पड़े । भीम ओर धुृष्टयुम्न 
ने न तो चुनोती दी, न स्वीकार ही की । वे युद्ध करने को प्रस्तुत न हुए । 
फिर भी कौरव-बीर उन पर बाण बरसाते रहे । 

यह देख धृष्टयूम्न से न रहा गया। उसने कौरवों पर मोहनास्त्र 
का प्रयोग किया जिससे वे सब अचेत हो गये । (धष्टय्यम्त ने मोहनास्त्र 
का प्रयोग द्रोणाचायं से सीखा था। ) इतने में दुर्योधिन वहां आ पहुंचा । 
उसने मोहनास्त्र के प्रभाव को दूर करने वाला अस्त्र चलाया । उसके प्रयोग 
से सारे कौरव-बीर फिर जाग्रत हो उठे और दुर्योधन ने सबको उत्साहित 
करके धृष्टद्यम्न पर ज्ञोरों से आक्रमण कर दिया । 

इतने में युधिष्ठिर ने वीर अभिमन्यु के सेनापतित्व में भीमसेन 
ओर धुृष्ट्युम्न की सहायता के लिए सेना भेज दी । अभिमन्यु 
ठीक समय पर अपनी सेना के साथ धष्टयम्न की सदद पर जा पहुंचा । 

धह मदद पहुंच जाने पर धष्टहाम्न बड़े उत्साह के साथ लड़ने लगा। इधर 
भीमसेन भी ज़्ञरा विश्राम करके केकय-राज के रथ पर आरूठ होकर 
कौरवों पर भीषण प्रहार करने लगा। इतना सब होने पर भी 
द्रोण के पराक्रम एवं उपग्रता के आगे भीमसेन आदि की वीरता फीकी-सी 
पड़ जाती थी । आचाय॑ं द्रोण ने द्रपद कुमार के सारथी और घोड़ों को मार 
डाला और उसके रथ को चकनाच्र कर दिया। इस पर धुृष्टयुम्न 
अभिमन्यु के रथ पर जा चढ़ा और अविचलित भाव से अपना युद्ध जारो 
रक्‍खा । पर अंत में द्रोण ने वह तबाही मचाई कि पांडव-सेना के पांव 
उखड़ गये । पांडव सेनिकों के हृदय कांप उठे । 

इसके बाद तो अंधाधुंध संकुल युद्ध होने लगा । असंख्य बीर और सनिक 
सारे गये । दुर्योधन ओर भोमसेन के भी दो-दो हाथ हुए। दोनों ने पहले तो 
वाक-बाणों का एक दूसरे पर प्रहार किया । फिर हथियारों की लड़ाई 
हुई । दोनों वीर रथों पर आरूढ़ होकर एक-दूसरे पर भीषण शास्त्र-प्रहार 
करने लगे। अंत में दुर्योधन बरी तरह घायल हुआ और बेहोश होकर 
रथ पर गिर पड़ा । तब कृपाचाय ने बड़ी चतुराई से उसे अपने रथ पर 
ले लिया जिससे दुर्योधन की जान बच गई । उसी समय भीष्म उधर आ 
पहुंचे और कौरव-सेना का संचालन आप ही करने लगे । उन्होंने पांडब- 
सेना को तितर-बितर कर दिया। बड़ी देर तक इसी प्रकार तुमुल युद्ध 
होता रहा, यहांतक कि पश्चिमी आकाश लाल हो चला । सूरज डबा 
ही चाहता था । फिर भी कुछ महृत्त तक युद्ध जारो ही रहा । 

सुय/स्त के बाद युद्ध समाप्त हुआ । आज का युद्ध इतना भयंकर था 
कि धुष्टय्युम्न और भीससेन के सकुशल शिविर में लौट आने पर युधिष्ठिर 
ने बड़ा आनंद सनाया । उनकी खुशी की सीमा न थी । 

दुर्योधन का सारा शरीर घावों से भरा था। असह्य पीड़ा हो रही थी । 
पितामह भीष्म के पास जाकर वह बड़ा झल्लाया और बोला--पितामह ! 
प्रतिदिन पांडबों की ही जीत होती जा रही हे । वे ही हमारे व्यह को 
तोड़ते और हमारे बीरों को मौत के घाट उतारते जा रहे हे, फिर भी न जाने 
आप क्यों कुछ करते-धरते नहीं ?” 

दुर्योधन को सांत्वना देते हुए भीष्म ने उत्तर दिया-- 

“बेटा दुर्योधन ! द्रोणाचार्य, शल्य, कृतवर्मा, अश्वत्थामा, विकर्ण, 
भगदत्त, शकुनि, राजा सुशर्म, मगध नरेश, कृपाचार्य और स्वयं मुझ जसे 
महारथी लोग जब तुम्हारी खातिर प्राणों तक की बलि चढ़ाने को तयार हैँ 
तो फिर तुम्हें चिता काहे की? धीरज धरो, भगवान्‌ सब ठीक ही करेंगे ।” 
यह कहकर भीष्म सेना की व्यूह-रचना में लग गये । 

जब व्यूह-रचना हो चुकी तो भीष्म बोले-- 'राजन्‌ ! अपनी इस 
सेना को तो देखो! हजारों को सख्या में रथ-घोड़े, घुड़-सवार, उत्तम हाथी, 
देश-विदेश से आये हुए हास्त्र-धारी सैनिक आदि से सज्जित इस विराट- 
सेना से सनष्यों की कौन कहे, देवताओं तक को परास्त किया जा सकता हैं, 
फिर भय किस बात का ? ” 

यह कह कर भीष्म ने दुर्योधन को एक ऐसा लेप दिया, जिसके लगाने से 
दुर्योधन के सारे घाव ठीक हो गये और वह फिर से ताजा हो उठा । इससे 
दुर्योधन का साहस एवं उत्साह बढ़ गया और वह खुशी-खुशी फिर लड़ने को 
तत्पर हो गया । 

उस दिन कौरवों की सेना का व्यूह मंडलाकार रचा गया । एक-एक 

हाथी के निकट सात-सात रथ खड़े थे। हरेक रथ की रक्षा के लिए सात 
घुड़-सवार सेनिक नियुक्त थे। एक-एक घुड़-सवार का सात-सात धनुर्धारी 
वीर साथ दे रहे थे। एक-एक धनुर्धारी वीर का बचाव करने को दस- 
दस वीर ढाल लिये खड़े थे । सभी वीर अभेद्य कवच पहने हुए थे। इस 
सुसज्जित, विशाल सेना-समह के बीच में, अपने रथ पर खड़ा दुर्योधन ऐसे 
शोभायमान हुआ, जंसे देवताओं की सेना में देवराज इंद्र । 

उधर युधिष्ठिर ने पांडवों को सेना को वज्ञ्र-व्यह' में रचवाया । 
उस दिन का युद्ध केंद्रित न था, बल्कि कई मोर्चों पर व्याप्त था। प्रत्येक 
मोर्च पर विख्यात वीरों में घमासान युद्ध होता रहा । एक मोच्चे पर अर्जुन 
के विरुद्ध स्वयं भीष्म डटे हुए थे । एक स्थान पर द्रोणाचार्य और विराट- 
राज में भीषण युद्ध हो रहा था। दूसरे एक मोर्चे पर शिखंडी और 
अव्वत्थामा में लड़ाई हो रही थी । एक जगह धुृष्टय्म्न और दुर्योधन भिड़े 
हुए थे। एक ओर नकुल और सहदेव अपने मामा शल्य पर बाण 
बरसा रहे थे। दूसरी ओर अवंति के दोनों राजा युधामन्यु से 
लड़ते दिखाई दे रहे थे । एक मोचचे पर दुर्योधन के चार भाइयों की अकेला 
भीमसेन खबर ले रहा था तो दूसरे मोर्चे पर घटोत्कव और भगदत्त में 
भयानक ढूंढ छिड़ा हुआ था । किसो और सोचें पर अलम्ब॒ंष और सात्यकि 
की टक्कर थी, तो कहीं दूर पर भ्रिश्नवा धृष्टयम्न का मुकाबला कर रहे 
थे । युधिष्ठिर का श्रुतायु के साथ द्वंद्द हो रहा था, जबकि कृपाचाय और 
चेकितान एक दूसरे मोर्चे पर भिड़ रहे थे । 

७ 

द्रोणाचार्य के साथ हुई लड़ाई में विराटराज को हार खानी पड़ी । 
उनका रथ, सारथी और घोड़े सब नष्ट हो गये । इस पर विराटराज 
अपने पुत्र शंख के रथ पर चढ़ गये । विराट-कुमार उत्तर एवं इवेत, पहले 
ही दिन की लड़ाई में काम आ चुके थे । सातवें दिन के युद्ध में तीसरे कुमार 
शंख ने पिता के देखते-देखते प्राण त्याग दिये। 

उधर शिखंडी के रथ को अव्वत्थामा ने तोड़-फोड़ डाला । इस पर 

शिखंडी जमीन पर कूद पड़ा और ढाल-तलवार लेकर अद्वत्थामा पर झपटा, 
कितु अव्वत्थामा ने बाणों की बोछार से उसकी तलवार के टुकड़े कर दिये । 
पर अपनी टूटी तलवार ही शिखंडी ने बड़े जोर से घुमा कर अव्वत्थामा 
पर फेंक मारी । अव्वत्थामा ने कुशलूता से एक बाण ऐसा निशाना 
ताक कर मारा कि वेग के साथ आ रही तलवार रास्ते में ही कट गिरी । 
शिखंडी बरी तरह घायल हुआ और सात्यकि के रथ पर चढ़कर मंदान 
छोड़ कर भाग गया । 

राक्षस अलम्बष ओर सात्यकि में जो युद्ध हुआ, उसमें पहले सात्यकि 
की बड़ी बुरी गत हुई । कितु थोड़ी ही देर में वह संभल गया और राक्षस 
अलंबूष की बुरी तरह खबर ली । अलम्ब॒ुष हारकर उल्टे पांव भाग खड़ा 
हुआ । 

दुर्योधन के रथ के घोड़े धष्ट्युम्न के बाणों के बुरी तरह शिकार हुए । 
इस पर दुर्योधन हाथ में खड़ग लेकर मेंदान में कद पड़ा और धुष्टयुम्त 
की ओर झपटा । कितु शकुनि ने बीच में पडकर दुर्योधन को रथ पर बिठा 
लिया ओर यद्ध-भूमि से हटा लिया । 

अबंती के दोनों भाई-- विद और अनुविद युधामन्यु के विरुद्ध 
लड़े और हार गये । उनकी सारी सेना नष्ट-भ्रष्ट हो गई । 

वद्ध भगदत्त हाथी पर सवार होकर घटोत्कच से लड़ा और उसको 
सारी सेना को तितर-बितर कर दिया । अकेला घटोत्कच अंत तक डटठा 
रहा। भयानक युद्ध हुआ और अंत में घटोत्कच हारकर मंदान छोड़ भाग 
खड़ा हुआ। भगदत्त की इस विजय पर कौरव-सेना में बड़ी खुशी सनाई गई। 

एक दूसरे मोर्चे पर मद्रराज शल्य, अपने भानजों नकुल और सहदेव से 
लड़ रहा था। नकुल के रथ के घोड़े मारे गये । वह तुरंत सहदेव के रथ 
पर सवार होकर मामा शल्य पर बाण चलाने लगा । सहदेव के चलाये 
पैने बाणों से गल्य मच्छित हो गया । शल्य का यह हाल देखकर उसके 
सारथी ने बड़ी चतुराई से अपने रथ को वहांसे हटा लिया जिससे शल्य के 
प्राणों की रक्षा हो गई । कौरव-सेना ने जब देखा कि स्वयं राजा शल्य 

मंदान छोड़ कर भाग रहे हैं तो उसमें घबराहट फेल गई । माद्री पुत्रों ने 
विजय-शख बजाते हुए शल्य की सेना को तहस-नहस कर दिया । 
दोपहर को युधिष्ठिर और श्रुतायु में ज़ोर का यद्ध होने लूगा । युधि- 

ष्ठिर का रथ श्रुतायु के रथ की ओर बढ़ा । जाते-जाते युधिष्टिर ने श्रुतायु 
पर कई बाण चलाये । श्रुताय ने उन सब बाणों को रोका ही नहीं, बल्कि 
सात तीखे बाण युधिष्ठिर पर खोंच कर मारे, जिससे युधिष्ठिर का कवच 
टूट गया ओर वह घायल हो गये । इस पर युधिष्ठिर को बड़ा कोध आगया 
ओर उन्होंने एक बड़ा भयानक बाण श्रुतायु की छाती पर मारा । उस दिन 
युधिष्ठिर अपने स्वाभाविक शांत-भाव से रहित-से हो गये और क्रोध के 
कारण प्रज्वलित हो उठे । अंत में श्रुतायु अपने रथ, घोड़े और सारथी 
से हाथ धो बेठा और घायल होकर लड़ाई का मंदान छोड़कर भाग खड़ा 
हुआ । इस पर दुर्योधन की सेना में खलबली मच गई । सेनिक घबराहट 
में पड़ गये । इस घटना के बाद तो दुर्योधन की सेना का साहस और टूट 
गया और सनिकों में भय छा गया । 

राजा चेकितान कृपाचार्य के साथ लड़ने लगा । कृपाचार्य ने चेकितान 
के सारथी को मार डाला और रथ को भी चकनाच्र कर दिया । इस पर 
चेकितान, खडग लेकर जमीन पर कूद पड़ा और कृपाचार्ये के घोड़ों और 
सारथी को मार डाला । तब आचाये कृप भी रथ से उतरे ओर पृथ्वी पर ही 
खड़े हो चेकितान पर कई बाण चलाये । उन बाणों के प्रहार से चेकितान 
बहुत ही परेशान हो गया और तब क्रोध में आकर क्ृपाचार्य पर अपनी 
गदा वेग से घुमा कर फेंकी; परंतु कृपाचार्य ने उसे भी बाणों से काट दिया । 
इस पर चेकितान तलवार घुमाता हुआ क्रपाचायें पर झपटा । क्रपाचार्ये 
ने भी तुरंत धनुष फेंक दिया और खड़ग लेकर तयार हो गये । दोनों में 
घात-प्रतिघात होता रहा । अंत में दोनों ही घायल होकर गिर पड़े । 
भीससेन चेकितान को और हकुनि कृपाचार्य को अपने-अपने रथ पर 
बिठाकर शिविर में लेगये । 


धृष्टकेतु ने छियानवें बाण भूरिश्रवा की छाती पर ताक कर चलाये । 

सभी बाण निशाने पर जा रंगे । उस समय भूरिश्रवा उन बाणों के साथ 
ऐसे देदीप्पमान हुए, जसे सूर्य अपनी किरणों से सुशोभित होते हें । 
ऐसे में भी भ्रिश्रवा धृष्टकेतु के पीछे बुरी तरह पड़ गये और उसे युद्ध- 
भूमि से खदेड कर छोड़ा । 

दुर्योधन के तीन भाई अभिमन्यु के साथ लड़ कर बरी तरह हारे। 
अभिमन्य चाहता तो उनके प्राण ले लेता । कितु उसे भीमसेन की प्रतिज्ञा 
याद थी । इस कारण उनको जीवित छोड़कर दूसरी ओर को हट गया । 
इतने में पितामह भीष्म अभिमन्यु से भिड़ पड़े । अर्जन ने जब यह देखा 
तो श्रीकृष्ण से बोला-- सखे ! से भीष्म पर हमला करना चाहता हूं । 
आप उधर को ही रथ चलाइये 

अर्जुन के वहां पहुंचते हो उसके और भाई भी वहां आ 
पहुंचे । अकेले भीष्म पांचों पांडवों का सामना करने लगे । पर यह यद्ध 
अधिक देर नहीं चला । सुरज अस्त होने लगा और युद्ध बन्द हुआ । दोनों 
पक्ष के सेनिक और वीर थके-मांदे, घावों की पीड़ा से तड़पते व कराहते हुए 
अपने शिविरों में जा पहुंचे । 

दोनों तरफ़ के वीरों ने अपने-अपने शरीर पर लगे बाण निकाले और 
घावों को वेद्यक-रीति के अनुसार पानी से धो कर औषधि रूगाई और 
थोड़ा विश्राम करने लगे । कुछ देर मन-बहलाव के लिए संगीत और 
वाद्य का आनंद लेने लए । दोनों ओर के सेनिक उस आनंद में इतने 
लीन हो गये कि युद्ध की चर्चा तक भूल गये । 


अल, 


2 ()२ 


आठटवां दिन 


आठवें दिन सवेरे भीष्म ने कोरव सेना को व्यूहरचना कछए को शकल 
से की । इस पर युधिष्ठिर धृष्टद्युम्न से बोले-- कौरवों के कूमे-व्यूहू को 

देखकर अपने सेन्‍्य की व्यूह-रचना इस तरह करो कि जिससे शात्रु-व्यह को 
तोड़ा जा सके। जल्दी इसकी व्यवस्था होनी चाहिए । 

तब धृष्टययुम्न ने पांडवों की सेना की तीन शिखरों (चोटियों) वाले 
व्यूह में रचना की । इस व्यूह के एक सिरे पर भीमसेन और दूसरे सिरे पर 
सात्यकि अपनी-अपनो सेनायें लेकर मुस्तेदी से खड़े होगए । बीच ब्राले 
सिरे पर स्वयं युधिष्ठिर खड़े रहे । 

सामरिक कला में हमारे पूर्वजों को काफी प्रवीणता प्राप्त थी। 
लड़ने के तौर-तरोकों के बारे में यद्यपि कोई सुविस्तृत शास्त्र तो नहीं रचा 
गया तो भो प्रायः सभी क्षत्रियों को उनका परंपरागत ज्ञान पोीढ़ी-दर-पीढ़ी 
प्राप्त होता चला आता था। धात्रु पक्ष के अस्त्र-शस्त्र तथा उन शास्त्रों की 
शक्ति इत्यादि बातों को देखते हुए, उस समय की प्रचलित युद्ध-पद्धति के 
अनुसार, उन दिनों के राजा लोग, अपने अस्त्र-शस्त्रों एवं तौर-तरीकों में 
आवश्यक परिवत्तंत और परिवद्धन भी समय-समय पर कर लेते थे । 

कुरुक्षेत्र के युद्ध को हुए कई हज़ार वर्ष हो चुके हें। अतः महाभारत 
में जिस युद्ध का वर्णन हे, उसकी आजकल के युद्ध की कारंबाइयों के साथ 
तुलना करके उसे कोरो कल्पना ठहरा देना या निरर्थक बतंगड़ समझना 
उचित नहीं । अभी डेढ़ ही सौ साल हुए, इंग्लेड के बीर नेलरून ने अपनी 
सुप्रसिद्ध नौ-सेना को लेकर फ्रांसीसियों के छक्के छूड़ा दिये थे। कितु 
यदि उसी विजेता नेलसन के जहाजों ओर हथियारों की तुलना आजकल की 
नो-सेना व हथियारों से की जाय तो उसके समय की लड़ाइयां विलक्षण ही 
प्रतीत होंगी ! यदि डेढ़ हो सो बरस के पहले की परिस्थिति यह थी तो 
भारत-युद्ध के समय को बात तो पूछना हो क्‍या हैं! 

एक बात ओर भी हू, जिसे हमें ध्यान में रखना चाहिए । युद्ध को ही 
विषय बनाकर जो काव्य या आख्यान-ग्रंथ रचा जाय, उससे युद्ध की कारं- 
वाइयों एवं विभिन्न हथियारों का प्रामाणिक विवरण तथा व्याख्या की 
आद्या नहीं की जा सकती । हमारे यहां प्राचीन काल में युद्ध के जो तौर- 
तरीके ओर पद्धति प्रचलित थी, वह क्षत्रियोचित संस्कृति का ही एक अंग 


ही 

मानी जाती थी । युद्ध के तौर-तरीकों के रहस्य एवं गति-बिधि का ज्ञान 
उन्हीं लोगों तक सोमित रहा जिनका उनसे काम पड़ता था। कवियों या 
ऋषियों के रचित ग्रंथों में उन पद्धतियों को व्याख्या या विवरण नहीं 
पाये जा सकते । आजकल के किसी गलप या उपन्यास में कहों किसी रोग 
के इलाज का जिक्र हो तो लेखक से इस बात की तो आशा नहीं की जाती 
कि वह इलाज का पुरा विवरण, दवाओं की फेहरिस्त के साथ देता जाय । 
यदि दे भी तो बड़ा बेतुका-सा होगा ! ठोक इसी तरह व्यासजोी से भी 
युद्ध-प्रणाली के पूरे ज्ञास्त्र की आशा रखना सवेथा अनुचित होगा । 

“मकर-व्य्‌ह क्या चोज होती है ? क्‌मं-व्यूह किसे कहते है ? शयृंगाटक 
होता क्‍या हें ? बाणों को बौछार से अपने चारों तरफ किला-बंदी कर 
लेना कसे हो सकता था ? शरीर के बाणों से बिध जाने पर भी कंसे जीवित 
रहा जाता था ? कबवचों से बीरों की कहांतक रक्षा होती थी ?” इत्यादि 
बातों का विवरण व्यासजी ने अपने ग्रंथ में इस ढंग से नहीं दिया हे जिससे 
आजकल के पाठकगण उसे समझ सकें । जितना विवरण उन्होंने दिया हें 
वही उनकी विशेष प्रतिभा का द्योतक है । 

हे 

आठवें दिन का युद्ध शुरू हुआ तो पहले ही धावे में भीमसेन ने धृतराष्ट्र 
के आठ बेटों का वध कर दिया । यह देखकर दुर्योधन का हृदय विदीणं 
होगया । कोरव-सेना के लोग डरे कि कहों भीमसेन अपनी प्रतिज्ञा आज ही 
न पूरी करदें । 

उस दिन एक ऐसी घटना हुई जिससे अर्जुन शोक-विह्वल हो उठा । 
उसका लाड़ला बेटा और साहसी बीर इरावान, जो एक नागकन्या से पेदा 
हुआ था, उस दिन खेत रहा । वीर इरावान पांडवों की सहायता के लिए 
आया हुआ था ओर उसने ऐसी कुशलता से युद्ध किया था कि सारी कौरव- 
सेना में भारी तबाही मच गई थी । यह देखकर दुर्योधन ने राक्षस वीर 
अलंबष को इरावान के विरुद्ध लड़ने के लिए भेजा। दोनों में बड़ी देर 
तक घोर संग्राम होता रहा । अंत में राक्षस के हाथों इरावान मारा गया । 

अर्जुन को जब इस बात की खबर मिली तो यह दुःख उससे सहा 
नहीं गया । भरी हुई आवाज में श्रीकृष्ण से बोला-- वासुदेव ! चाचा 
विदुर ने पहले ही कहा था कि दोनों पक्ष वालों को युद्ध से दुःसह दुःख प्राप्त 
होगा । धिक्‍कार हे हमें, जो सिर्फ संपत्ति के अर्थ ऐसे निकृष्ट कार्य करने 
पर उतारू हो गए हे! इस भारी ह॒त्याकांड के परिणामस्वरूप हम या वे 
(कौरव ) न जाने कोनसा सुख प्राप्त करेंगे ? मधुसूदन, अब मेने जाना 
कि भाई युधिष्ठिर ने क्‍यों दुर्मोधन से अनुरोध किया था कि कम-से-कम 
पांच गांव देकर ही संधि करलें। सचम॒च उन्होंने दूर की सोच्ी थी। 
कितु मुख दुर्योधन ने पांच गांव भी देने से इन्कार कर दिया, जिससे अब 
दोनों पक्षों में ये जो पाप-कर्म हो रहे ह--उन सबका वही कारण बना । 
यदि मे इस युद्ध में भाग ले रहा हूं तो वह केवल इसी लिए कि लोग यह कह 
कर मेरो निदा न करें कि यह कायर हे, डरपोक हे ! 

“जब मे यद्ध-क्षेत्र मे पड़े हुए इन क्षत्रियों को देखता हूं तो मेरा हृदय 
गरम हो उठता है । धिक्कार हे हमारे जीवन को, जो अधर्म की ही भित्ति 
पर स्थित है ! 

७ 

भीमसेन के पुत्र घटोत्कच ने जब देखा कि इरावान मारा गया तो 
उसने इतने जोर से गजना की कि सारी सेना सुतकर थरथरा उठी और 
उसके बाद वह कौरव-सेना पर टूट पड़ा ओर घोर प्रहूय मचाने लगा । 
कई स्थानों पर घबराहट के मारे सेना बिखर गई । यह हाल देखकर स्वयं 
दुर्योधन घटोत्कच के मुकाबले में आगया । 

दुर्योधिन का साथ देने के लिए वंग-नरेश भी अपनी गज-सेना के साथ 
उधर ही जा पहुंचे । दुर्वोधन ने बड़ी वीरता के साथ युद्ध किया ओर घटोत्कच 
की सेना के कितने ही वीरों को मार गिराया । इस पर घटोत्कच को बड़ा 
क्रोध हो आया। उसने दुर्योधन पर शक्ति नामक हथियार का प्रयोग किया । 
उसके प्रहार से तो दुर्वोधन मारा हो जाता । पर वंग-नरेश ने अपना 
हाथी बीच में डालकर उसको बड़ी खूबी से बचा लिया । दुर्यंधिन के बजाय 

हाथी घटोत्कच की शक्ति की भेंट चढ़ गया । 

इसी बीच में भीष्म को पता लग गया कि दुर्योधन संकट में हे । तो 
उन्होंने आचाय॑ द्रोण के नेत॒त्व में एक भारी सेना दुर्योधन की सहायता के 
लिए भेज दी। कुमुक पहुंच जाने पर कई सुविख्यात कौरव-बीरों ने घटोत्कच 
पर एक साथ हमला कर दिया । 

उस समय जो गजंन चारों दिशा में हुआ उससे युधिष्ठिर को मालूम 
होगया कि घटोत्कव पर कोई आफत आई है। उन्होंने तत्काल भीमसेन 
को घटना-स्थल पर भेज दिया । भीमसेन के आजाने पर तो युद्ध की 
भयानकता ओर भी अधिक होगई । पर जल्दी ही सुर्यास्त होगया और 
युद्ध भी बंद हुआ । 

नवें दिन का युद्ध शुरू होने से पहले दुर्योधन भीष्म के पास गया और 
हमेशा को तरह जलीकटी सुनाकर उनके हृदय पर मानो 
भालों का प्रहर-सा करने लगा । पितामह को इससे पीड़ा तो बहुत हुई ; 
परंतु फिर भो उन्होंने धीरज न छोड़ा । वे बोडे-- 

“बेटा, तुम्हारी ही खातिर यथाशक्ित प्रयत्न कर रहा हूं ओर युद्ध 
में अपने प्राणों तक की आहुति देने को प्रस्तुत हूं । फिर भी तुम इस बढ़े को 
इस प्रकार जब-तब क्लेश क्‍यों पहुंचाते हो? उचित और अनुचित का 
कुछ खयाल किये बिना तुम जो ये कटु वचन कह रहे हो, सो क्‍यों? मुझे ऐसा 
लगता हूँ कि विनाश का समय निकट आजाने पर हरा भी पीला ही दीख 
पड़ता हैं । तुम्हारी इन बातों से भी ऐसा हो मालम देता है। तुम्हें भी हित 
में अहित का भ्रम हो रहा हैं और सब उलटा ही सूझ रहा है । जानबूझ कर 
अपनो ही इच्छा से तुमने जो वर मोल लिया उसका परिणाम अब तुम्हें 

भुगतना पड़ रहा हैं। इस परिस्थिति में धर्म एवं कर्तव्य की दृष्टि से तुम्हारे 
लिए अब्न उचित यही हें कि पोरुष एवं शौय से काम लो और निर्भय होकर 
युद्ध करो। मे क्षत्रिय हूं। शिखंडी के विरुद्ध मुझसे लड़ा नहीं जायगा । 
एक स्त्री का वध करना मुझसे नहीं हो सकता । न ही मे पांडवों की 
हत्या अपने हाथों से करने पर राजी हूंगा । बस, ये मेरे दृढ़ विचार हैं । 
इन दो को छोड़कर और चाहे किसीसे भी मुझे लड़ने भेज दो। मे पीछे 
नहीं हटंगा । दूसरे सारे क्षत्रिय वीरों से खुले दिल से लड़ने को म प्रस्तुत 
हूं । तुम्हें भी यही शोभा देता है कि अविचलित होकर क्षत्रियोचित बीरता 
के साथ यद्ध करो और दूसरों को दोष देना छोड़ो ।” 

भीष्म ने इस प्रकार दुर्यंधन को उपदेश ओर सेन्‍्य की व्यह रचना के 
बारे में आवइयक सूचनाएं देकर बिदा किया । 

दुर्योधन का क्षुब्ध हृदय भीष्म की बातें सुन कर कुछ शांत हुआ । 
दुःशासन को बुला कर बोला-- “भेया ! आज हमें अपनी सारी शक्ति 
और संन्यबल युद्ध में लगाना होगा। पितामह भीष्म के आइवासन पर मुझे 
पुरा भरोसा हें। वे सच्चे हृदय से हमार लिए लड़ रहे हे। उनको 
यदि आपत्ति हे तो शिखंडी से लड़ने भे ही । कहते हे कि शिखंडी के विरुद्ध 
लड़ना उनकी प्रतिज्ञा के विरुद्ध होगा । अतः: हमे ओर किसीकी चिता भी 
नहीं । केवल इसी बात की व्यवस्था खब सतर्कता से करनी चाहिए कि 
शिखंडी पिताममह के सामने न आने पावे । गाफिल सिह का जंगली कुत्ता 
भी वध कर सकता हूं ।” 

७छ 

नवे दिन के युद्ध में अभिमन्यु ओर अलंबुष मे घोर संग्राम छिड़ गया । 
धनंजय के पुत्र ने पिता की ही भांति रण-कौशल का परिचय दिया । अलंब॒ष 
का रथ चूर हो गया। उसे युद्ध-क्षेत्र से जान लेकर भागना पड़ा । 

दूसरी तरफ सात्यकि अव्वत्थामा से भिड़ा हुआ था। द्रोण की अर्जुन 
से थोड़ी देर लड़ाई रही । उसके बाद सभी पांडव वीरों ने पितामह पर एक 
साथ हमला कर दिया । भीष्म की रक्षा के लिए दुर्वोधन ने दुःशासन को 

भेज दिया । भीष्म ने अद्भुत पराक्रम से लड़कर पांडवों के सारे प्रयत्न 
बेकार कर दिये । पांडवों की सेना की पितामह ने उस दिन तो बड़ो दु्गंत 
की । बन में भूली-भटकी फिरने वाली गायों की भांति पांडव-सेनिकों को 
भी बड़ी दोन और दयनोय अवस्था हो गई । 

यह देखकर श्रीकृष्ण ने रथ रोक लिया ओर अर्जुन से बोले-- पार्थ! 
जिस अवसर की प्रतीक्षा में तुम भाइयों ने तेरह वर्ष बिताए 
वह अवसर अब हाथ आया हे। क्षत्रिय-धर्म को स्मरण कर लो ओर भीष्म 
को मारने में आगा-पीछा न करो ।॥* 

यह सुन कर अजुन ने सर झुका लिया और बोला-- “पूजने योग्य 
आचार्यो और पितामह की ह॒त्या करने से वनवास करना ही श्रेयस्कर था । 
फिर भी आपका कहा मानता हूं। रथ चलाइए ॥ 

अर्जुन ने अनमने होकर यह कहा ओर चितित भाव से लड़ने लगा । 
कितु भीष्म तो ऐसे प्रकाशमान हो रहे थे जसे दुपहरी का सूर्य ! 

अर्जुन का रथ जब भीष्म की ओर बढ़ा तो पांडव-सेना में उत्साह 
की लहर दोड़ गई । वीरों में पुन साहस आगया । पर भीष्म ने अर्जुन 
के रथ पर बाणों की ऐसी वर्षा की कि जिससे सारा रथ ही बाणों के अंधकार 
में मानो छिप गया। न तो अजुन दिखाई देता था, न श्रीकृष्ण । न 
रथ दिखाई देता था, न घोड़े । फिर भी श्रीकृष्ण जरा भी न घबराए। 
अविचलित भाव से सतकता के साथ रथ चलाते रहे । अर्जुन के बाणों ने 
कई बार भीष्म के धनष को काट-काट कर गिरा दिया । हर बार भीष्म 
अर्जुन के कोशल की सराहना करते ओर दूसरा धनुष उठा लेते और फिर 
अजुंन ओर श्रीकृष्ण पर बाण चलाते, यहांतक कि अर्जुन और श्रीकृष्ण 
दोनों को बड़ी पीड़ा हुई । 

इस पर कृष्ण झुंझला कर अर्जुन से यह कहते हुए कि 'तुम ठीक तरह 
से नहीं लड़ते हो' और कुपित से होकर रथ से उतर पड़े और हाथ में चक्र 
लेकर भीष्म पर झपदे । 

क्रोध में भरे श्रीकृष्ण को अपनी ओर आते हुए देख भीष्म पितामह 

उनका स्वागत करते हुए बोले-- भगवान्‌ कृष्ण ! स्वागत हो ! तुम्हारे 
हाथों मारा जाकर में अबश्य ही स्व प्राप्त करूंगा ।” 

इतने में अर्जुन दौड़कर श्रीकृष्ण के पास पहुंचा ओर दोनों हाथों से 
उन्हें कसकर पकड़ लिया । बोला-- “केशव ! आपने शस्त्र न उठाने की 
प्रतिशा की है ! अपना वचन आप न तोड़िये । पितामह को बाणों 
से सार गिराने का काम मेरा हूं । से ही इसे प्रा करूंगा । आप चलिये। 
मेरा रथ चलाते रहिए | मेरे लिए यही बहुत हैँ ।” 

यह ॒ सुन वासुदेव फिर रथ पर चढ़ गए और उसे चलाने लगे । 

भीष्म ने फिर से युद्ध शुरू किया । पांडवों की सेना की बड़ी बुरी 
गत बनी । सनिक बहुत पीड़ित हो रहे थे। थोड़ी देर में सूर्यास्त हुआ 
ओर उस दिन का युद्ध बंद कर दिया गया । 


नह की 
भीष्म का विलोह 


दसवें दिन का युद्ध शुरू हुआ। आज पांडवों ने शिखंडी को आगे 
किया था। आगे-आगे शिखंडी ओर उसके पीछे अजुन । शिखंडी की 
आड़ में अजुन ने पितामह के ऊपर खब बाण बरसाये । आज भीष्म का तेज 
ऐसा प्रखर हो रहा था मानो ग्रोष्म में मध्याद्ष का सूर्य । 

शिखंडो के बाणों ने वृद्ध पितामह का वक्ष-स्थल बंध डाला | क्षण 
भर के लिए भीष्म की आंखों से मानो चिगारियां निकलीं । ऐसा 
प्रतीत हुआ मानो उनको अग्निमय दृष्टि ही शिखंडी को जलाकर राख 
कर देगी; परंतु पल भर बाद हो भीष्म का क्रोध श्ञांत हो गया । 

उन्होंने अपने को संभाल लिया और यह सोचकर कि जीवन-संध्या 
हुआ ही चाहती है, वे कुछ देर शिखंडी का प्रतिरोध किये बिना म॒त्ति वत्‌ 
खड़े रहे । यह दृश्य देखकर सब अंचभे में आगये । देवता तक विस्मित 

हो उठे । . 

पर भीष्म के मन की बातें शिखंडी क्या जानता ? वह तो बाण-पर- 
बाण बरसाये ही जा रहा था। भीष्म ने अपने मंह पर ज़्ञरा भी बल न आने 
दिया ओर शिखंडो के बाणों का प्रत्युत्तर नहीं दिया। अर्जुन ने जब 
यह देखा कि पितामह प्रतिरोध नहीं कर रहे तो जरा जी कड़ा करके भीष्म 
के ममं-स्थानों को लक्ष्य करके तीखे बाणों से बींधना शुरू किया । भोष्म का 
सारा शरोर बिध गया । पर इतने पर भी उनका मुख मलिन न हुआ | वे 
मुस्कराते हुए पास ही खड़े दुःशासन से कहने लगे--“ देखो, ये वाण अर्जुन के 
हैं, शिखंडी के नहीं । जैसे केकड़ी के शरीर को उसके बच्चे हो फाड़ देते हैं, 
उसी प्रकार अर्जुन के ये बाण मेरे शरीर को बींध रहे हे ।” अपने प्यारे 
शिष्य के चलाये बाणों के प्रति भी पितामह की इस प्रकार की कोमल भावना 
ही थी । 

भीष्म ने शक्ति-अस्त्र अर्जुन पर चलाया । अर्जन ने उसे तीन बाणों 
से काट गिराया । अब भीष्म को यह निश्चय होगया कि आज का युद्ध 
उनका आखिरो युद्ध होगा । इस कारण वे हाथ में ढाल-तलवार लेकर 
रथ से उतरने लगे । इतने में अजुन के चलाये बाणों से उनकी ढाल के 
टुकड़े-टकड़े होगए । अर्जन का बाण बरसाना जारी था । उसके बाणों 
ने पितामह के शरीर पर उंगली रखने को भी जगह न छोड़ी थी। पितामह 
के सारे शरीर पर बाण-हो-बाण चुभ गये थे । और ऐसी अवस्था में ही 
भीष्म रथ से सिर के बल जमीन पर गिर पड़े। भीष्म के गिरने पर 
आकाश में खड़े देवताओं ने अपने दोनों हाथ जोड़ कर नमस्कार किया 
ओर दिशाओं में सुवास भरो मंद-मंद पवन पानीकी बंद छिड़काती हुई 
चलने ऊगी । 

आकाश से पृथ्वी पर उतरकर प्राणीमात्र के शरीर तथा आत्मा के लिए 
कफल्याण-स्वरूप पुजनीया माता गंगा के पुत्र महात्मा भीष्म, पिता शांतनु को 
सुख पहुंचाने की खातिर राज्य-भ्री एवं सुख-भोग को त्याग कर आजीवन 
ब्रह्मचयं के त्रत पर अटल रहने वाले महान्‌ वीर भीष्म, परशुराम को 

परास्त करने वाले अद्वितीय योद्धा भीष्म, अविश्वासी दुर्षोधन की खातिर 
अपने सत्यव्रत पर दृढ़ रहकर, तिल-तिल करके प्राणों की आहुति देते रहकर, 
तथा यद्ध-भूमि में आग के तप्त अंगारे के समान तीखे बाणों से सारे शरीर के 
बिध जाने पर भी अपनी शक्ति के अंतिम क्षण तक पांडवों को कंपाने वाले 
भीष्म, महाभारत के युद्ध के दसवें दिन, शवित की अंतिम बूंद समाप्त 
हो जाने पर रथ से भूमि पर गिरे ! और भीष्म के गिरने के साथ ही कौरवों 
के हृदय भी गिर गये । 
७ 

भीष्म गिरे तो पर उनका शरोर भूमि पर न लगा। सारे दरीर में 
जो बाण लगे थे वे एक तरफ से घुस कर दूसरी तरफ निकल आए थे । 
भीष्म का शरोर ज़मीन पर न पड़ कर उनके सहारे ही ऊपर उठा रहा । 
उस विलक्षण शर-शय्या पर पड़े भीष्म के शरीर से एक अन॒ठी आभा फूट 
रही थी । वे पहले से भी अधिक ज्वलंत दिखाई दे रहे थे । भीष्म के गिरते 
ही दोनों पक्ष के वीरों ने युद्ध बंद कर दिया और भीष्स के दशनार्थ झुंड-के-झुंड 
दोड़ पड़े । भरत देश के सभी राजा भीष्म के आगे सिर झकाये, हाथ जोड़े 
उसी प्रकार खड़े रहे, जैसे सारे देवता स॒त्टिकर्ता ब्रह्मा को नमस्कार करने 
खड़े हों । 

७ 

“मेरे सिर के नीचे कोई बाण नहीं लगा है, इस कारण वह लटक 
रहा हैं। उसे ऊपर उठाये रखने के लिए सिर के नीचे कुछ सहारा तो कोई 
लगा दो । अपन चारों ओर खड़े राजाओं से भीष्म ने कहा । 

पास में खड़े राजा जोग शिविरों में दौड़े और कई सुंदर और मुलायम 
तकिये ले आए । रेशम ओर रुई के उन कोमल तकियों को पितामह ने 
लेने से इन्कार कर दिया | अजुन से बोले-- “बेटा अर्जन, मेरे सिर के 
नीचे कोई सहारा नहों ६ । वह लटक रहा हैँ । कोई ठीक-सा तकिया तो 
लगादो 

भीष्स ने प्रे बचन उसी अजुन से कहे जिसने अभी-अभी प्राणहारी 

बाणों से उनको बोंध डाला था । भीष्म का आदेश सुनते ही अर्जुन ने अपने 
तरकश से तीन तेज बाण निकाले और पितामह के सिर को उनकी नोक पर 
रख कर उनके लिए उपयुक्त तकिया बना दिया । 

भीष्म बोले-- 'हे राजागण ! अर्जुन ने जो सिरहाना बनाया है, 
उसीसे में प्रसन्न हुआ हूं । अभी मेरा शरीर त्याग करने के लिए उचित 
समय नहीं हुआ हे । अतः सूर्यनारायण के उत्तरायण होने तक में यहीं और 
ऐसा हो पड़ा रहूंगा। मेरी आत्मा भी उस समय तक दारोर में स्थित 
रहेगी । आप लोगों में से जो भी उस समय तक जीवित बचें, वे आकर 
मुझे देख जाय॑ ।* 

इसके बाद पितामह ने अर्जुन से कहा-- बेटा ! मेरा सारा शरीर 
जल रहा है और प्यास लग रही है । थोड़ा पानी तो पिलाओ ।” 

अर्जुन ने तुरंत धनुष तानकर भीष्म की दाहिनी बगल मे पृथ्वी पर 
बड़े जोर से एक तोर मारा । बाण पृथ्वी में घसकर सीधा पाताल जा 
लगा । उसी क्षण उस स्थान से जल का एक सोता फूट निकला । कवि 
कहते हें कि इस प्रकार माता गंगा अपने महान ओर प्यारे पुत्र को 
प्यास बुझाने स्वयं आईं और भीष्म ने अमृत के समान मधुर और शोतल 
जल पीकर अपनी प्यास बुझाई । वे बहुत ही खुश ओर प्रसन्न दिखाई दिये । 

फिर दुर्योधन से बोले-- “बेटा दुर्षोधन ! तुम्हें अच्छी बुद्धि प्राप्त 
हो ! देखा तुमने, अजन ने मेरी प्यास कसे बुझाई ? कैसे जल निकला ? 
यह बात संसार में और किसीसे हो सकतो हे? अब भी समय हे । विलंब 
न करो । अर्जुन से संधि कर लो। मेरी कामना हे कि मेरे साथ ही इस 
युद्ध का भी अवसात हो जाय । बेटा ! तुम मेरी बात पर ध्यान देकर 
पांडवों से अवश्य संधि करलो ।” 

मृत्यु को सामने देखने पर भी जेसे रोगी को दवा नहीं सुहाती, कड़बी 
ही लगती है, वसे ही दुर्योधन को पितामह को ये बातें बहुत ही कड़वी लगीं । 
वह कुछ बोला नहीं । 

धीरे-धीरे सभी राजा अपने-अपने शिविरों को लोट आये। 


: 9६ : 
पितामह थोर कण 


जब कर्ण को यह पता चला कि भीष्म पितामह घायल होकर रणक्षेत्र 
में पड़ है तो वह उनके पास गया, उनको दंडवत प्रणाम किया और 
बोला-- 

“पुज्य कुलनायक ! सबंथा निर्दोष होने पर भी आपको घणा का 
पात्र बना हुआ यह राधापुत्र कर्ण आपको प्रणाम करता है ।” 

प्रणाम करके जब कर्ण उठा तो पितामह को उसके मुख पर भय की 
छाया-सी दिखाई दी । यह देख भीष्म का दिल भर आया । बड़े प्रेमपुर्वंक 
कर्ण के सिर पर उन्होंने हाथ रखा और आश्ञीर्वाद दिया और चुभे हुए 
बाणों से होने वाले कष्ट को दबा कर बोले-- “बेटा, तुम राधा के पुत्र 
नहीं--देवी कुंती के पुत्र हो । यह मुझे संसार का सारा मर्म जानने वाले 
नारदजी ने बताया है । सूयंपुत्र ! मेने तुमसे हष नहीं किया । अकारण 
ही तुमने पांडवों से वर रखा । इसी कारण तुम्हारे प्रति मेरा मन मलिन 
हुआ । तुम्हारी दान-वीरता ओर श्रता से मे भलीभांति परिचित हूं । 
इसमें कोई संदेह नहीं कि ३रता में तुम कृष्ण और अर्जुन की बराबरी कर 
सकते हो । तुम पांडवों के जेंठे हो । इस कारण तुम्हारा कत्तंव्य यह हे कि 
तुम उनसे मित्रता कर लो। मेरी यही इच्छा हे कि इस युद्ध में मेरे सेना- 
पतित्व के साथ-ही-साथ पांडवबों के प्रति तुम्हारे बेर-भाव का भी आज ही 
अंत हो जाय । 

पह सुन कर्ण बड़ी नम्गरता के साथ बोला-- “पितामह ! म जानता 
हूं कि मे कुंतो का पुत्र हूं। यह भी मुझे सालम हे कि मे सुत-पुत्र नहीं हूं । 
परंतु फिर भी दुर्योधन से मेने जो संपत्ति प्राप्त की हे, उसके कारण मे उनकी 


१०८ महाभारत-कथा 


सहायता करने को बाध्य हो चुका हूं। यह बात मुझसे हो हो नहीं सकती 
कि अब में दुर्योधन का साथ छोड़ दूं और उनके शत्रओं से जा मिलं। 
मेरा कत्तंव्य यही हे कि में दुर्योधन के ही पक्ष में रहकर युद्ध करू । आप 
कृपया मुझे इस बात की अनुमति दें कि में दुर्योधन की तरफ से लड़ । मने 
जो कुछ किया या कहा, उसमें जितने दोष हों, उनके लिए मुझे क्षमा करदें ।” 

कर्ण का कथन भीष्म बड़े ध्यान से सुनते रहे । उसके बाद बोले-- 
“जो तुम्हारी इच्छा हो, वही करो । जीत धर्म की ही होगी ।॥” 

भीष्म के आहत होने के बाद भी महाभारत का यद्ध बंद नहीं हुआ । 
पितामह ने सबके हित के लिए जो सलाह दी, कौरवों ने उस ओर ध्यान 
नहीं दिया ओर युद्ध जारो रकखा । 

छे 

भीष्म के बिना कौरवों की सेना ठीक उसी तरह नि:सहाय जान पढड़ो 
जैसे गड़रिये के बिना भेड़-बकरियों का झुंड । सत्य पर अटल रहने वाले 
भीष्म के आहत होते ही सभी कौरव एक रबर से बोल उठे-- कर्ण! अब 
तुम्हीं हमारो रक्षा कर सकते हो ।* 

कौरवों ने सोचा कि कर्ण के युद्ध में सम्मिलित हो जाने पर अवध्य 
हमारी ही जीत होगी । जब तक भीष्म रोनापति बने रहे तब तक कर्ण ने 
युद्ध में भाग नहीं लिया था । भीष्म ने कर्ण का दप दूर करने के विचार से जो 
कुछ कहा था, उस पर बिगड़कर कण ने शपथ खा कर कहा था कि जब तक 
भीष्म जोवित रहेंगे तब्॒तक में युद्ध नहीं करूंगा । अगर उनके हाथों 
पांडबवों का वध और दुर्षोधिन की जीत हो जायगी तो मे दुर्वंधिन 
की आज्ञा लेकर वन में चला जाऊंगा । और अगर वे युद्ध में हार गये 
और वीरोचित स्वर्ग को प्राप्त होगये तो उस समय में अकेला ही लड़कर 
सारेपांडवों को युद्ध में परास्त करके दुर्योधन को विजेता का यज्ञ दिलाऊंगा । 

दस दिन पहले जिस कर्ण ने यह शपथ खाई थी ओर दुर्योधन की सहमति 
से उसे निभाया था, वही कर्ण आज युद्ध में आहत भीष्म के पास पंदल दोड़ा 
गया और उनके सामने हाथ जोड़कर खड़ा होगया और बोला-- 


पितामह ओर कर्ण १०६ 


“परशुराम को परास्त करने वाले बीर ! आज आप शणिखंडी के 
हाथों आहत होकर इस युद्ध-भमि में पड़े हे । धर्म के शिखर माने जाने वाले 
आप जेसे महात्मा का जब यह हाल हुआ तो इसका यही अर्थ हो सकता है 
कि संसार में पुण्य का फल किसीको प्राप्त नहीं होता ! कौरवों को संकट 
की बाढ़ से पार लगाने वाली नोका के सदश थे आप ! अब आपके बिना 
पांडवों के हाथों कौरबों को भारी पीड़ा पहुंचने वाली हैँ । इसमें कोई 
संदेह नहीं कि कृष्ण और अर्जुन उसी प्रकार कौरवों का सर्वनाश कर देंगे 
जसे पवन और अग्नि मिलकर जंगऊ का नाश करती हे । आपसे प्रार्थना 
हैँ कि आप अपनी कृपा-दृष्टि मन्न पर डालकर अनुगहीत करें ।” 

महात्मा भीष्म कर्ण को आश्यीर्वाद देते हुए बोले-- कर्ण ! जिसने 
भी तुम्हें अपना मित्र बना लिया, उसको तुम बसे ही सहारा दिया करते हो, 
जसे नदियों को समुद्र, बीजों को मिट्ो ओर प्राणियों को मेघ । अब दुर्योधन 
की तुम्हीं रक्षा करना । जिसके लिए तुमने कांभोजों को जीता था, हिमालय 
के दुर्गों पर बसे हुए किरातों को कुचल डाला, जिसके लिए गिरिक्रज के 
राजाओं से लड़कर विजय प्राप्त की और जिसके लिए ओर भी कितने ही 
प्रतायी कार्य किये है, उसी दुर्योधन की सेना के अब तुम ही रक्षक बनकर 
रहना । तुम्हारा कल्याण हो । जाओ, ओर शत्रुओं से युद्ध करो । कौरवों 
की सेना को अपनी ही संपत्ति समस्कर उसकी रक्षा करो ।* 

भीष्म पितामह से आशीष पाकर कर्ण बहुत प्रसन्ञ हुआ और रथ पर 
चढ़कर यद्ध-क्षे तर में जा पहुंचा । कर्ण को देखते हो दुर्षोधन आनंद के मारे 
फूल उठा। भोष्म के विछोह का जो दुःख उसके लिए दुःसह-सा प्रतीत हो 
रहा था, अब कर्ण के आजाने पर किसी तरह उसे भूल जाना उसके लिए 
संभव मालूम होने छगा । 


* ७७9 :; 


सेनापति द्रोण' 


दुर्योधन और कर्ण इस बारे में सोच-विचार करने लगे कि अब सेनापति 
किसे बनाया जाय ? 

कर्ण बोले-- “यहां पर जितने भी क्षत्रिय उपस्थित हैं, वे सब सेनापति 
बनने की योग्यता रखते हैं । शारीरिक बल, पराक्रम, यत्नशीलता, बढ़ि, 
शरता, धीरज, कुल, ज्ञान आदि सभी बातों में यहां इकट॒ठे हुए सभी क्षत्रिय 
राजा एक-दूसरे की समता कर सकते हे । पर सवाल यह हे कि इनमें से 
सेनापति किसे बिनाया जाय? सभी एक साथ तो सेनापति बन नहीं सकते । 
किसी एक को ही इस पद के लिए चुनना होगा और संभव हे इससे दूसरे 
लोग बरा मानें। यह हमारे लिए हानिकर साबित होगा । इन सब 
बातों को ध्यान में रखते हुए मुझे तो यही सबसे अच्छा प्रतीत होता हैँ कि 
आचार्य द्रोण को ही सेनापति बनाया जाय । वे सभी वीरों के आचार्य हे, 
शस्त्र-धारियों में श्रेष्ठ हे और क्षत्रियों में तो उनकी समता करने वाला 
कोई है नहीं । मेरी राय में तो अयने आचाय॑ को ही सेनायति के पद पर 
बिठाया जाय ।” 

कर्ण की यह बात दुर्योधन ने मान लो । 

“आचार्य ! जाति, कुल, ज्ञास्त्र-ज्ञान, वय, बुद्धि, वीरता, कुशलता 
आदि सभी बातों में आप सबसे श्रेष्ठ हें । आप ही अब इस सेना का सेना- 
पतित्व स्वीकार करें । हमारी इस सेना का यदि आप संचालन करेंगे तो 
यह निश्चित हे कि युधिष्ठिर को अवश्य जीत लेंगे । ” यह कहकर 
दुर्योधन ने सभी क्षत्रिय वोरों के सामने द्रोणाचाय से सेनापतित्व स्वीकार 
करने को विनतो को । 


सेनापति द्रोण १११ 


एकत्र राजा लोगों ने यह सुनकर सिहनाद करके दुर्योधन को प्रसन्न 
किया । शास्त्रोचित रीति से द्रोणाचार्य का सेनापति पद पर अभिषेक 
हुआ । उस समय ऐसा जयजयकार हुआ, मानो आकाश विदोीण्ण 
हो जायगा । बंदी लोगों के स्तुति-गान और जय-घोष को सुनकर कौरव तो 
ऐसे उत्साह में आगये कि उन्हें यह भ्रम होने लगा कि उन्होंने पांडवों पर 
विजय हो पाली । 

क 

आचाय॑ं द्रोण ने युद्ध के लिए सेना को शकट-व्यह में रचा । कर्ण के 
रथ को उसी दिन पहले-पहल युद्ध के मंदान में इधर-उधर चलते देख कौरव- 
सेना के वीरों में एक नया ही जोश और आनंद दौड़ गया । 

कोरवों की सेना के सिपाही आपस में बातें करने लगें-- “पितामह 
तो अर्जुन को मारना नहीं चाहते थे । अनमने भाव से युद्ध कर रहे थे । 
परंतु कर्ण ऐसा नहीं करेंगे । अब तो पांडवों का नाश होकर रहेगा ।” 

द्रोणाचाय ने पांच दिन तक कौरवों की सेना का संचालन करते हुए 
घोर युद्ध किया। यद्यपि अवस्था में वे बढ़े थे, फिर भी जवानों को 
लजाने वाली फरर्तो के साथ युद्ध के मंदान में एक छोर से दूसरे छोर तक 
चक्कर काटते रहे ओर पागलों के से जोश के साथ युद्ध करते रहे । उनके 
भीषण आक्रमण के आगे पांडवों की सेना उसी तरह तितर-बितर हो जाती थी, 
जैसे आंधी के चलने पर मेघ-राशि । सात्यकि, भीस, अर्जुन, धृष्टरूम्न, 
अभिमन्यु, द्रपद, काशीराज आदि सुविख्यात वीरों के विरुद्ध अकेले द्रोणाचार्ये 
भिड़ जाते और एक-एक को खदेड़ देते । पांचों दिन उनके हाथों पांडवों 
की सेना बहुत ही सताई गई । आचार्य द्रोण ने पांडव सेना के नाकों दम 
कर दिया । 


« जप: 


दुर्याधन का कुचक्र 


द्रोणाचायं के सेनापतित्व ग्रहण करने के बाद दुर्योधन, कर्ण और 
दुःशासन, तोनों ने आपस में सलाह करके एक योजना बनाई और उसके 
अनुसार दुर्योधन आचार के पास जाकर बोला, “आचार्य ! किसी भी 
उपाय से आप युधिष्ठिर को जीवित हो कंद करके हमारे हवाले कर सर्के 
तो कहना ही क्‍या ! इससे अधिक हम आपसे कुछ नहीं चाहते । यदि 
इस एक कार्य को आप सफलतापूर्वक पूरा करदें तो फिर मे ओर मेरे साथी 
संतोष मान हंगे ।” 

यह सुनकर द्रोणाचार्य एक दम खुश हो उठे॥ पांडवों को मारना 
उनको भी प्रिय न था। यद्यपि कत्तंव्य से प्रेरित होकर वे युद्ध में शरीक 
हुए थे, फिर भी उनके मन-ही-मन यही संघर्ष चल रहा था कि पांड-पुत्रों 
को--विशेषकर युधिष्ठिर को--मारना अधमे तो नहीं हू ! इस कारण 
अब दुर्यंधिन की यह सूचना पा करके बड़े खुश हुए । 

बोले-- दुर्वाधन ! तुम्हारी क्‍या यही इच्छा ह कि युधिष्ठिर 
के प्राणों की रक्षा हो जाय ? तुम्हारा कल्याण हो ! जब तुम्हींने यह 
कह दिया कि धर्मपुत्र के प्राण न लिये जायं॑ तो फिर इसम शक ही क्या 
हो सकता है कि वह अजात-त्र है ? लोगों ने शतन्नुरहित' की जो उपाधि 
उसको दी है वह आज साथंक हुई ओर तुमने उसे सार्थक किया । जब तुम 
स्वयं यह अनुरोध करने लगे हो कि युधिष्ठिर का वध न किया जाय, उसे 
जीवित ही पकड़ लिया जाय तो इसमें तो थुधिष्ठिर का यश दस ग॒ना बढ़े 
जाता हे। धन्य हे युधिष्ठिर को, जिसका कोई दात्र नहीं ! ” 

यह कह आचाये कुछ देर सोचते रहे और फिर बोले-- “बेटा ! 

सेने जान लिया कि युधिष्ठिर को जीवित पकड़वाने से तुम्हारा वया उद्देश्य 
है । तुम्हारा उद्देश्य यही है न कि पांडवों को आधा राज्य देकर उनसे 
संधि कर लें, नहीं तो युधिष्ठिर को जीता पकड़ने की बात हो तुम क्यों 
करते ? ” यह कहते-कहते आचार्य द्रोण बहुत ही गदगद्‌ हो उठे और वे 
सोचने लगे-- 

“बुद्धिमान धर्मपुत्र का जन्म सफल है, वृतीनंदन बड्भ गी है, एिस्‍ने 
अपने शी र-स्व भाव से सबको प्रभावित कर दिया है । बार-बार यही सोचने 
लगे और धारमिक जीवन की विजय पर असीम संतोष का अनुभव करने लगे । 
फिर यह सोचकर कि दुर्योधन के मन में अपने भाइयों के प्रति अभीतक 
स्नेह हु, द्रोण और भी प्रसन्न हुए । 

छ 

कितु दुर्मोधन का उद्देश्य तो कुछ और ही था ! उसके हृदय में वेरभाव 
ओर कुकमे को इच्छा ज्यों-की-त्यों बनी हुई थी--वह तनिक भी कम नहों 
हुई थी । जब द्रोणाचार्प ने युणिष्ठिर को जीता पकड़ने की बात मान ली 
तो ऐसा करने का अपना उद्देश्य भी उसने आचायें को बताया । 

दुर्योधन को अबतक यह विदित हो चुका था कि युधिष्ठिर को मार 
डालने से न तो युद्ध बंद होगा, न पांडवों का क्रोध ही कम होगा । उलठे, 
पांडब ओर भी अधिक उत्तेजित हो जायंगे और तबतक लड़ेंगे, जबतक 
कि सारे सेनिक खत्म न हो जाय । दुर्घोधिन को यह भी पता चल गया था 
कि उसीकीो हार होगी और पांडवों की जीत होगी । यदि ऐसा न होकर 
दोनों तरफ के सभी योद्धाओं का नाश हो गया तो भी क्ृष्ण तो मरेंगे नहीं । 
न ही द्रोपदी जसी स्जियां ही मरेंगी । कृष्ण जीवित रहे तो यह भी निश्चित 
हैं कि राज्य द्रोषदी या कुंतो के हाथों में चला जायगा । अतः युधिष्ठिर 
का वध करने से कोई लाभ नहीं हो सकता । उलटे, यदि युधिष्ठिर को जीता 
पकड़ लिया जाय तो युद्ध भी शीघ्य ही बंद हो जायगा और जीत भी कौरवों 
की होगी । थोड़ा-सा राज्य युधिष्ठिर को देने का बहाना करना होगा, 
सो वह कर देंगे ओर बाद में फिर जुआ खेल कर सहज हो में उसे छोन 


८ 

भी लेंगे। क्षत्रियोचित धर्म मानने वाले और बात के पक्के युधिष्ठिर को 
जुआ खेलकर वन में भेजा जा सकता है । इधर दस दिन के युद्ध में दु्यंधिन 
को यह भी मालूम हो चुका था कि लड़ने से कुल की तबाही ही होती है, 
लेकिन सफल होना शायद संभव नहीं होगा । इन्हीं सब विचारों से प्रेरित 
होकर दुर्योधन ने द्रोणाचाय से युधिष्ठिर को जीवित पकड़ लाने का अनुरोध 
किया था । 

द्रोण को जब दुर्योधन के असली उदेश्य का पता लगा तो वे बहुत 
उदास हो गये। उनको विचार आया कि वे झूठ ही आनंद मनाते थे कि दुर्यंधिन 
का दिल अच्छा हे । इससे उनके मन में दुर्योधन के प्रति बड़ी घृणा उत्पन्न 
हो गई । वे मन-ही-मन दुर्योाधित की निदा करने लगे। परंतु फिर भी 
यही सोचकर उन्होंने संतोष मान लिया कि युधिष्ठिर के प्राण न लेने का कोई- 
न-कोई बहाना तो सिला ही । 

इधर पांडवों को जासुसों द्वारा यह मालूम हो गया कि आचार्य द्रोण 
ने युधिष्ठिर को जीवित पकड़ने का निहचय किया है | पांडव तो द्रोणाचार्य 
की अद्वितीय श्रता एवं दास्त्र-विद्या के अनुपम ज्ञान से भलीभांति परिचित 
थे ही। अत: जब सुना कि द्रोणाचार्य ने युधिष्ठिर को पकड़ने का नि३चय हो 
नहीं किया है, बल्कि प्रतिज्ञा भी की हं तो उन्हें भी भय हो आया । सबको 
यही चिता होने लगी कि किसी भी तरह युधिष्ठिर की रक्षा का प्रा-पूरा 
प्रबंध किया जाय । 

इस कारण पांडव-सेना की व्यूह-रचना इस तरह से की गई कि जिससे 
युधिष्ठिर के चारों ओर उनकी सुरक्षा के लिए काफी सेना मुस्तेदी से रह सके । 
सेना का एक बहुत बड़ा दल युधिष्ठिर की रक्षा के निमित्त नियुक्त किया गया । 

| 

द्रोण के सेनापतित्व में युद्ध प्रारंभ हो गया । पहले दिन के संग्राम 
में उन्होंने अपने पराक्रम का काफी परिचय दिया । जेसे आग किसी सूखे 
वन को जलाती हुई फंलती हे, बसे ही पांडव-सेना को जलाते हुए आचाये 
द्रोण चक्कर काटते रहे । किसीको पता भो नहीं चला कि द्रोण हें किस 

मोरचे पर । ऐसो फुरती के साथ इधर-उधर रथ चलाते, बाण बरसाते 
ओर सर्वनाश मचाते रहे कि पांडव सेना को भ्रम हुआ कि कहीं द्रोण अनेक 
तो नहों बन गए । 

पांडव-सेना का व्यूह उस मोरचे पर टूट गया जिस पर सेनापति धुष्ट- 
च्ुम्न था और महारथियों में घोर ढंंद्न्‍व छिड़ गया । माया-युद्ध का निपुण 
शकुनि सहदेव से युद्ध करने लगा । जब उनके रथ टूट गये तो दोनों वीर 
रथ से उतर पड़े और गदाएं लेकर एक-दूसरे से ऐसे टकराये, मानो दो पहाड़ 
जीवित होकर भिड़ गये हों । 

भीससेन ओर विविशति में जो युद्ध हुआ, उसमें दोनों के रथ ट्टफ्ट 
गए। इहाल्य नें अपने भानजे नकुल को बहुत सताया । नकुल 
को इससे बड़ा क्रोध चढ़ा । उसने मामा के रथ की धवजा और छतरो काटकर 
गिरादो और विजय का शंख बजा दिया । दूसरी ओर कृपाचार्य धृष्टकेतु 
पर ट्ट पड़े और उसको खदेड़ छोड़ा । सात्यकि और कृतवर्मा में भो भयानक 
युद्ध हुआ । | 

विराटराज कर्ण से जा भिड़े । सदा की भांति अभिमन्यु ने अद्भुत 
पराक्रम का परिचय दिया । उसने अकेले ही पोरव, कृतवर्मा, जयद्रथ, शल्य 
आदि चारों महारथियों का मुकाबला किया और चारों को परास्त कर दिया । 

इसके बाद भीम ओर शल्य में अचानक गदा-युद्ध छिड़ा । अंत में भीम 
ने दाल्य को बरी तरह हराया और शल्य को युद्ध-क्षेत्र से हटना पड़ा । यह 
देख कौरव-सेना का साहस डगमगाने लगा। इस पर पांडव सेना ने कौरव- 
सेना पर जोरों का हमला कर दिया । इससे कोरव-सेना में खलबली मच गई । 

द्रोण ने जब यह देखा तो अपनी सेना का हौसला बढ़ाने के लिए अपने 
सारथी को आज्ञा दी कि रथ उस ओर ले चलो, जिधर युधिष्ठिर युद्ध कर 
रहे हों। द्रोण के सुनहरे रथ के आग सिधु-देश के चार सुंदर और फ्रतीले 
घोड़े जुते हुए थे। द्रोण का आज्ञा देना था कि घोड़े हवा से बातें करते हुए 
युधिष्ठिर के रथ की ओर रथ को ले दौड़े । आचार्य के रथ को अपनी ओर 
आते देख युधिष्ठिर ने आचाय॑ पर बाज्ञ के पर लगे तोखे बाण चलाये, कितु 

आचार्य उनसे जरा भी विचलित न हुए। उलटे धर्मराज पर उन्होंने कई 
बाण चलाये और उनका धनुष काटकर गिरा दिया। युधिष्ठिर संभलें, 
इसके पहले ही द्रोणाचार्य वेग से उनके निकट जा पहुंचे । धृष्टयुम्न ने हजार 
चेष्टा की, परंतु वह द्रोण को नहीं रोक सके । उनका प्रचंड वेग किसीफके 
रोके नहीं रुकता था। 

युविष्ठिर पकड़े गए ! ' 'युधिष्ठिर पकड़े गए! की चिल्लाहट से सारा 
कुरुक्षेत्र गुंज उठा । 

इतन में हो एकाएक न जाने कहांसे अर्जुन उधर आ पहुंचा । रक्त की 
नदी को पार करता हुआ, हड्डियों के पहाड़ों को लांघता हुआ और धरती 
को कंपाता हुआ अर्जुन का रथ आ खड़ा हुआ । देखते ही द्रोणाचार्य जरा 
देर के लिए सच्च रह गये । 

और अर्जुन के गांडीव धनुष से बाणों की ऐसी अविरल बौछार हो 
रही थी कि कोई देख नहीं पाता था कि कब बाण धनुष पर चढ़ते ओर कब 
चलते । कुरुक्षेत्र का आकाश बाणों से छा गया और इस कारण सारे 
मंदान में अंधकार-सा छा गया था । 

द्रोणावार्य पीछे हुट गए । युधिष्ठिर को जीवित पकड़ने का उनका 
प्रपत्न विफल होगया और संध्या होते-होते उस दिन का युद्ध भी बंद हुआ। 
कोौरव-सेना में भय छा गया। पांडव-सेना के वीर ज्ञान से अपने-अपने 
शिविर को लौट चले । सेन्य समह के पीछे-प,छे चलते हुए कृष्ण और अर्जुन 
अयने शिविर में जा पहुंचे । 

इस प्रक्नार ग्यारहवें दिन का युद्ध समाप्त हुआ ॥ 

बारहवां दिन 


पहले ही दिन युधिष्ठिर को जीवित पकड़ने की चेष्टा के विफल हो जाने 
पर आचाय॑ द्रोण दुर्योधन से कहने छलगे-- “राजन ! अर्जन के पास रहने 
पर युधिष्ठिर को पकड़ना असंभव हूं । अपनी तरफ से जो कुछ करना हैं 
वह मे करूंगा । यदि कोई उपाय करके अर्जुन को युधिष्ठिर से अलग 
करके उसे कहीं दूर हटा दिया जाय तो म॑ व्यूह्‌ तोड़कर युधिष्ठिर के पास 
पहुंच जाऊंगा और यदि वह मेदान से डटा रहा तो निशचय हो कंद करके 
ले आऊंगा । यदि युधिष्ठिर भाग खड़ा हुआ तो वह भी हमारी ही जीत 
होगी ।” 

द्रोणाचार्य को ये बातें कौरवों के मित्र त्रिगतं-नरेश सुशर्म ने सुनलीं । 
उन्होंने अपने भाइयों के साथ मिलकर मंत्रणा की कि अर्जुन को युधिष्ठिर 
से अलग हटाने का क्‍या उपाय किया जाय ? सबते अंत में यही निशचय 
किया कि संशप्तक ब्रत धारण करके अर्जुन को युद्ध के लिए लछकारा जाय 
ओर लड़ते-लड़ते उसे युधिष्ठिर से दूर हटा कर लेजाया जाय । 

यह निश्चय करके उन्होंने एक भारी सेना इकट्ठी को ओर नियमानुसार 
संशप्तक ब्रत की दीक्षा ली । सबने घास के बने वस्त्र धारण कियें। अग्नि 
की पूजा की ओर फिर शपथ खाई कि हम लोग युद्ध में धनंजय का वध किये 
बिना नहीं लौटेंगे । यदि भय के कारण पीठ दिखाकर भाग आये तो हमें 
महापाप करने का दोष प्राप्त हो । हम प्राणों तक का उत्सग करने को 
प्रस्तुत रहेंगे । 

यह शपथ लेने के बाद संशप्तकों ने वे सब दान-पुण्य किये, जो मरणासन्न 
व्यक्तियों से कराये जाते हे और फिर वे युद्ध-क्षेत्र में दक्षिण की ओर 

मुख करके कूद पड़े और अर्जुन को युद्ध के लिए ललकारा । 

संशप्तक ब्रत ली हुई त्रिगर्त-देश के वीरों की इस टोली को कौरव-सेना 
का आत्मघात-दल' समझा जा सकता हैं। आजकल की लड़ाइयों में भी 
यह प्रणाली प्रचलित है, जिसके अनुसार कोई दल-विशेष या व्यक्ति-विशेष 
किसी खास उद्देश्य की पूति के लिए कटिबद्ध होकर निकलते ह और 
कृतकार्य हुए बिना जीवित नहीं लौटते । अंग्रेज़ी में ऐसे वीरों की टोली को 
स्पूसाइड स्क्‍्वेंड ( $घांशंत० 54०४० ) कहते हे । 

संशप्तक-ब्रत-धारी त्रिगत बीरों ने अर्जन को नाम लेलेकर पुकारा और 
उसे युद्ध के लिए चुनोती दी । 

अजुन ने युधिष्ठिर से कहा, 'राजन्‌ ! देखिये, ये लोग संशप्तक-ब्रत 
लेकर मुझे ललकार रहे हू । आप तो जानते ही हूँ कि मेने यह प्रण कर 
रक्‍्खा हे कि किसीके ललकारने पर युद्ध में ज़रूर जाऊंगा । राजा सुशर्म 
और उनके साथी मुझे युद्ध के लिए ललकार रहे हे । इसलिए मे तो जा रहा 
हुँ और उनका सबनाश करके ही लोटूंगा । आप मुझे आज्ञा दीजिए ।” 

युधिष्ठिर ने जब यह देखा तो बोले-- “भैया, आचार्य द्रोण का इरादा 
तो तुम्हें मालम हू । उन्होंने मुझे जीवित पकड़ लेजाने का दुर्योधन को वचन 
दिया हूँ । तुम तो जानते ही हो कि द्रोणाचार्य बड़े बली है, श्र हु. और 
कष्ट-सहिष्ण हूं, शास्त्र-विद्या के पारंगत हु और अपनी प्रतिज्ञा के लिए पूर्ण 
प्रयत्नशील ह । उनके प्रण और उनके सामर्थ्य को ध्यान में रखकर जो 
तुम्हें उचित लगे, वह करो । यही मेरा कहना है ।” 

अर्जुन ने कहा-- आपकी रक्षा पांचालराज पुत्र सत्यजित करेंगे। जब- 
तक वे जीवित रहेंगे तबतक आपपर किसी तरह की आंच नहों आ सकती ।” 

और सत्यजित को युधिष्ठिर का रक्षक तेनात करके अर्जुन संशप्तकों 
की ओर ऐसे लपका जसे भूखा शेर शिकार पर लपकता हो । 

छः 

अर्जुन ने श्रीकृष्ण से कहा-- कृष्ण ! देखिए वे त्रिग्ते-लोग खड़े 

है । प्राणों के भय के कारण तो उन्हें रोना ही चाहिये था, कितु ब्रत के नशे 

के कारण ये बड़े खुश हो रहे हूँ । स्वर्ग को प्रतीक्षा करते हुए वे आनंद के 
मारे अपने आपेमें नहीं मालम होते ।” यह कहते-कहते अर्जुन शत्रु-सेना के 
पास जा पहुंचा । 
# 
महाभारत के युद्ध का बारह॒वां दिन था, बहुत ही भयानक युद्ध हो रहा 
था। अर्जुन ने त्रिगर्तो पर ऐसा आक्रमण किया कि त्रिग्ते-सेना के वीर 
विचलित होने लगे । इस पर घबराये हुए सनिकों का उत्साह बढ़ाते हुए 
राजा सुशर्म सिह की भांति गरज उठा। 
बोला-- 'शरो ! याद रक्‍खो ! क्षत्रियों की भरी सभा में तुम 
लोगों ने शपथ खाकर ब्रत धारण किया है । घोर प्रतिज्ञा करने के बाद भय- 
विह्नल होना तुम्हें शोभा नहीं देता । लोग तुम्हारी हंसी उड़ायेगे । 
डरो नहीं ! आगे बढ़ो ओर प्राणों की बलि चढ़ा दो ।” 
यह सुन सभो वीरों ने एकद्टूसरे को प्रोत्साहित करके शंख बजाते हुए 
फिर भयानक युद्ध शुरू कर दिया । 
उनका यह युद्ध देखकर श्रीकृष्ण से अजुन ने कहा--  हृषीकेष ! 
जबतक इनके तन मे प्राण रहेंगे, ये मंदान से हटेंगे नहीं । अतः अब हमें 
भी झिझ्कना नहों चाहिए। आप रथ चलाइए ।” 
मधुसूदन ने रथ चलाया और अपने सारथ्य की कुशलता का अद्भुत 
परिचय दिया। श्रीकृष्ण का चलाया वह रथ उस समय ऐसे ही शोभित हुआ 
जसे देवासुर संग्राम के समय इंद्र का रथ शोभित हो रहा था। अर्जुन के 
गांडीव ने भी अपनी पूरी चतुराई का परिचय दिया । त्रिगर्तों को एक ही 
समय में सौ-सोौ अर्जुन दिखाई देने लगे और अर्जुन के द्वारा घायल बीर 
ऐसे दिखाई दिये जसे हजारों फलों से लदे पलास के पेड़ । 
घोर संग्राम होने लगा । एक बार तो अजुन का रथ त्रिगर्तों के बाणों 
की बौछार से मानो अंधकार में विलीन हो गया। 
: “अजुन क्‍या हाल हुँ ? कुशल से तो हो ?” श्रीकृष्ण ने रथ हांकते 
हुए हृछा । 

अनजुत ने हाँ कहते-कहते त्रिगर्तों के मारे बाणों के अंधेरे में ही गांडौव॑ 
तान कर ऐ ) बाण मारे कि जिनप्े शत्रुओं की बाण-वर्षा हवा में उड़ गई । 

उस समय युद्ध-भूमि का दृश्य ऐसा भयानक प्रतीत हुआ मानो प्रलय के 
समय रुद्र की नृत्य-भूमि हो । सारे मंदान पर जहांतक दृष्टि पहुंचती थी, 
बिना सिर के धड़, टूटे हाथ-पेर आदि के ढेर पड़े दिखाई देते थे । 

& 

उधर अर्जुन को संशप्तकों से लड़ने गया देख द्रोणाचार्य ने अपनी सेना को 
आज्ञा दी कि पांडवों की सेना के व्यह के उस स्थान पर आक्रमण किया 
जाय जहां पुथिष्ठिर हों । युधिष्ठिर ने देखा कि द्रोणाचार्य के सेनापतित्व में 
एक भारी सेना उनकी ओर बढ़ी चली आ रही हूँ । वे धृष्टद्युम्न को सचेत 
करते हुए बोले-- “वह देखो! ब्राह्मण वीर आचार्य द्रोण मुझे पकड़ने के 
लिए आ रहे हें। सतकंता के साथ सेना की देखभाल करना ।” 

धष्टयुम्न द्रोण के आने की प्रतीक्षा किये बिना ही आगे बढ़ चला। 
द्रपद के पुत्र धृष्ट युम्न को, जिसका जन्म हो द्रोणाचार्य के वध के लिए हुआ 
था, अपनी ओर आते देखकर द्रोणाचार्य क्षण भर के लिए भयभीत से हुए, 
मानो काल का आगमन हो रहा हो । उन्हें स्मरण हो आया कि धृष्टयुन्न 
के हाथों मेरी मृत्यु निश्चित है और आचार्य उसकी ओर न बढ़कर 
जिधर राजा द्वपद युद्ध कर रहे थे, उस तरफ को घम गये। 

द्रपद की सेना को खूब परेशान करने और खून की नदी बहाने के 
बाद द्ोणाचार्य ने फिर युधिष्ठिर की ओर अपना रथ बढ़ाया । आचार्य 
को देखते ही युधिष्ठिर अविचलित भाव से बाणों की वर्षा करने लगे। इस 
पर सत्यजित द्रोणाचाय पर टुट पड़ा । भयानक संग्राम छिड़ा । इस समय 
द्रोणाचाय ऐसे प्रतीत हुए मानो साक्षात काल हो । पांडव-सेना के वीरों 
को एक-एक कर के वे मारने लगे । पांचाल राजकुमार ब॒क के प्राण उनके 
बाणों ने ले लिये । सत्यजित का भी वही हाल हुआ । 

यह देख विराट का पुत्र शतानीक द्रोण पर झपटा और दूसरे ही 
'क्षण दतानीक का सिर कुंडलों के साथ युद्ध-भूमि पर छोटने लगा । इसी 

ब्रीच केदस नाम का राजा द्रोणाचार्य से आ टकराया और उसके भी प्राण* 
पसेरू उड़ गये। द्रोण आगे बढ़ते ही चले । उनके प्रबल वेग को रोकने के 
लिए हिम्मत करके वसुधान आया और वह भी यमलोक पहुंचा । युधामस्य, 
सात्यकि, शिखंडी, उत्तमौजस्‌ आदि कितने ही महारथियों को तितर- 
बितर करते हुए द्रोणाचार्य युधिष्ठिर के नजदीक जा पहुंचे । उस समय 
द्रपदराज का एक और पुत्र पांचाल्य अपने प्राणों की जरा भी परवा न करके 
अदम्प जोश के साथ द्रोग पर टूट पडा । वह भी मृत होकर रथ से जमीन 
पर इस प्रकार पड़ा जसे आकाश से तारा टटकर गिरता हो । 

“राधेय ! आचार्य द्रोण का पराक्रम तो देखो ! पांडवों की सेना 
कसी बेहाल होकर इधर-उधर भाग रही है । में कहता हूं कि ये पांडब 
अब युद्ध में हार जावेंगे ।” दुर्यंधित ने कहा । 

कर्ण को यह ठीक नहों लगा । बोला-- दुर्योधन ! पांडवों को हराना 
इतना सरल काम नहीं हँ। पांडव ऐसे व्यक्ति नहीं कि जो युद्ध से इतनी 
जल्दी पीछे हट जाय॑ं । वे कभी उन घोर यातनाओं को नहीं भूल सकेंगे 
जो उन्हें विष से, आग से और जुए के खेल से पहुंची थीं। वनवास के 
समय जो कष्ट झेलने पड़े उन्हें भो दे नहीं भूल सकते । देखो तो, दे पांडव 
बीर फिर से इकट॒ठे होकर आच्चार्य पर हमला कर रहे हें । कितने ही वीर 
युधिष्ठिर की रक्षा के लिए आगये है। भीम, सात्यकि, युधामस्‍्यु, 
क्षत्रधमं, नकुल, उत्तमौजस्‌, द्रुपद, विराट, शिखंडी, धृष्टकेतु आदि बहुत 
से वीर आ गये है और अब द्रोणाचार्य पर अचानक हमला हो रहा हू । 
आचार्य के कंधों पर इतना भार लादकर हम यहां बेकार खड़े रहें यह ठीक 
नहीं होगा । यद्यपि वे महान्‌ वीर है फिर भी उनकी सहन-शकक्ति को भो 
कोई सीमा होती है । भेड़िये भी एक साथ हमला करके एक भारी हाथी 
को मार सकते हैं। इसलिए चलो, चलें । उन्हें अकेले छोड़ना ठीक महीं ।” 
यह कहता हुआ कर्ण आचाये द्रोण की सहायता को चल दिया। 


$ 
* ट० ४ 


शूर भगदत्त 


आचार्य द्रोण युधिष्ठिर को जीवित पकड़ने को कई बार चेष्टा 
करके हार गये । तब दुर्वेधिन ने एक भारी गज-सेना भीम की ओर बढ़ा 
दी । भीमसेन ने रथ पर ही खड़े उन लड़ाक्‌ हाथियों के झुंड का मुकाबला 
किया । बाणों को बौछार से हाथियों को ब्री दशा हो गई । अद्धंचन्द्र 
बाणों के प्रहार से दुर्योधन के रथ की ध्वजा कटकर गिर गई ओर धनुष 
भी टूट गया । दुर्योधन को यों बेहाल होते देखकर अंग नाम का स्लेच्छराज 
एक बड़े हाथी पर सवार होकर भीमसेन के सम्मुख आ डटा | स्लेच्छराज 
पर भीम ने नाराच बाणों की जोरों की वर्षा को जिससे म्लेच्छराज को 
अपने हाथी समेत मंदान से लौटना पड़ा। यह देख वहांकी सारी कौरव 
सेना भयभीत होकर भाग खड़ी हुई । 

हाथी ओर रथों में जुते हुए घोड़े जब घबराकर भागने लगे तो हजारों 
पदल सेनिक उनके परों तले कुचल गये ओर मृत्यु को प्राप्त हुए। कौरव सेना 
को इस प्रकार घबराहट के मारे भागते देखकर देश के राजा भगदत्त से 
न रहा गया । वह अपने विख्यात लड़ाक्‌ हाथी सुप्रतीक पर सवार होकर 
भीमसेन को ओर .बढ़ा । अपनी सूंड को घुमाता हुआ वह हाथी भीमसेन 
पर झपटा और उसके रथ और घोड़ों को तहस-नहस कर दिया । रथ के 
नष्ट हो जाने पर भी भीससेन बिलकुल नहीं घबराया । हाथियों के मर्म- 
स्थानों के बारे में उसकी जानकारी खूब थी। इस कारण वह जमीन पर कद 
पड़ा ओर चालाकी से भगदत्त के हाथी के पांवों के बीच में से घुसकर उसके 
शरीर से सठकर नीचे खड़ा हो गया और उसके मर्म-स्थानों पर घूंसे 
सार-सार कर उसे बेहाल कर दिया । हाथी मारे दर्द के जोरों से चिघाड़ने 

लगा। कुम्हार के चाक की भांति वह अपने चारों ओर चक्‍कर खाने लगा 
ओर अपने-आपको छड़ाने का प्रयत्न करने लगा। घूमते-घूमते अचानक हाथी 
ने अपनी संंड से भीमसेन को पकड़ लिया और उसे जमीन पर पटककर 
अपने परों से कुचलने ही वाला था कि इतने में भीमसेन बड़ी चपलता 
से उसकी पकड़ में से छठक गया और फिर से उसके पेरों के बीच जा घुसा 
ओर पहले की भांति उसे मारे घंसों के तंग करने लगा । 

भीमसेन को यह आशा थी कि पांडव सेना का कोई हाथी इधर निकल 
आवे और सुप्रतीक पर आक्रमण करदे तो उसे इस संकट से बच निकलने 
का मौका मिले । पर सेना के और वीरों को इस बात का पता नहीं लगा । 
उधर काफी समय तक भीम का पता न चला तो सेनिकों ने शोर मचाया 
कि भीससेन मारा गया । भगदत्त के हाथी ने भोमसेन को मार दिया ! 

यह शोर सुनकर युधिष्टिर ने भी विश्वास कर लिया कि भीमसेन 
सचमुच ही मारा गया होगा । यह सोचकर उन्होंने अपने वीरों को आज्ञा 
दी कि भगदत्त पर हमला बोल दो । 

इतने में दशाणणं देश के राजा ने अपने लड़ाक्‌ हाथो पर सवार होकर 
भगदत्त के हाथी पर हमला कर दिया । 

दशार्ण के हाथी ने बड़े जोरों के साथ युद्ध किया और सुप्रतीक पर जोर 
का हमला किया । फिर भी सुप्रतीक के आगे वह अधिक देर टिक नहीं सका । 
सुप्रतीक ने अपन दांतों से दशार्ण के हाथी की पसलियां चर कर दीं । दशार्ण 
का हाथी चक्‍कर खाकर गिर पड़ा । इसी बोीच समय पाकर भीमसेन 
सुप्रतीक के परों के बीच में से निकल भागा । 

इधर युधिष्ठिर की भेजी कुमुक आ पहुंची थी और वृद्ध भगदत्त को 
चारों तरफ से पांडव वीरों ने घेर लिया । बाणों के वार से उसका हाथी 
ओर वह स्वयं दोनों बुरी तरह घायल हो गये; परंतु फिर भी भगदत्त 
इससे विचलित नहीं हुआ । दावानल की भांति बढ़े वीर भगदत्त का कलेजा 
जल रहा था । घेरे हुए शत्रु-वन्द की बिलकुल प्रवाह न करके उसने सात्यकि 
फे रथ को ओर ही हाथी दोड़ा दिया । हाथी ने सात्यकि के रथ को उठाकर 

हवा में फेंक दिया । सात्यकि फ्रती से जमीन पर कद पड़ा, वरना उसका 
बचना कठिन हो जाता । उसका सारथोी बड़ा कुशल था। उसने आकाश 
में फेंके गये रथ और घोड़ों को बड़ी कुशलता से बचा लिया और फिर से 
रथ को उठाकर ठीक-ठाक कर लिया और सात्यकि के नजदीक ले आया । 

भगदत्त के हाथी ने पांडव-सेना को बहुत तंग किया । वह निधड़क 
होकर सेना के अंदर घसकर सेतिकों को उठा-उठाकर फेंकने लगा 
और उसने चारों और तबाही मचा दी । इस हमले से सेनिकों को बड़ी 
घबराहट हुई। हाथी पर ज्ञान से खड़ा राजा भगदत्त ठीक उसो तरह 
पांडव सेना के वीरों को मौत के घाट उतार रहा था जंसे देवराज इंद्र 
अपने ऐरावत पर खड़े असुरों का बध कर रहे हों । 

इसी बीच भीमसेन फिर से रथ पर सवार होकर सुप्रतीक पर हमला 
करने लगा; परंतु मतवाले हाथी ने उसके रथ के घोड़ों की ओर सूंड 
बढ़ाकर जोर से ऐसी फुंकारें मारी कि घोड़े घबराकर भाग खड़े हुए । 

छ 

उधर दूसरी ओर दूर पर अर्जुन संशप्तकों से लड़ रहा था । उसने देखा 
कि जहां पांडव-सेना थो वहां आकाश तक धूल उड़ रही हु और हाथी 
की चिघाड़ें भी सुनाई दे रही हे । यह देखकर उसने ताड़ लिया कि जरूर 
कुछ-न-कुछ अनर्थ हो रहा होगा । वह श्रीकृष्ण से बोला-- 

“मधुसुदन, सुनिये तो! भगदत्त के लड़ाक्‌ हाथी सुप्रतीक की चिघाड़ 
सुमाई दे रही है। लड़ाकू हाथो को चलाने वालों में भगदत्त का सानो 
संसार में कोई नहीं हे । मुझे डर हे कि कहीं बह हमारी सेना को तितर-बितर 
करके हरा न दे। हमे शीघ्र ही उधर चलना चाहिए। इन संगप्तकों 
को जितना हरा चुके हें अभी तो उतना ही काफी है । इनको यहीं छोड़कर 
उधर चलना जरूरी मालम देता है, जहां द्रोणाचाय युधिष्ठिर से लड़ 
रहे हैं ।” 

श्रीकृष्ण ने अर्जुन की बात मान ली और उन्होंने रथ उसी ओर घुमा 
दिया, जिधर भगदस के हाथी और भीम का युद्ध हो रहा था। सुशमंयाज 

ओर उसके भाई संशप्तक अर्जुन के रथ का पीछा करने लगें और 'ठहरो-ठहरो' 
चिल्लाते हुए आक्रमण भी करने लगें। यह देख अर्जुन बड़ी दुविधा में पड़ा । 
क्षणभर के लिए किकत्तव्य विमढ़-सा होकर सोचने लूगा कि क्या करें ? 
सुशर्म यहां पर लऊकार रहा हें। उधर उत्तरी मोर्चे पर सेना का व्यह 
टूट रहा हैं और संकट का मौका आय! है । उधर जाय॑ तो सुशर्म समझेगा 
कि यह डरकर भाग रहा हे, यहीं पर डटे रहें ओर उधर सेना को तुरंत 
मदद न पहुंची तो कियाकराया सब मिट्टी सें सिल जायगा ।” 

अर्जुन इसी सोच-विचार में पड़ा हुआ था कि इतने में सुझर्म ने एक शक्ति- 
अस्त्र अजुन पर छोड़ा और एक तोमर श्रीकृष्ण पर। सवेत होकर तुरंत ही 
अर्जुन ने तीन बाण मारकर सुशर्म को जवाब दे दिया और भगदत्त की 
ओर रथ को तेज्ञी से बढ़ाये चलने के लिए श्रीकृष्ण से कहा । 

अर्जुन के पहुंचते ही पांडवों की सेना में नया उत्साह आगया । सब 
जहां-के-तहां रुक गये । भागते की किसीने चेष्टा न की । सेना सम्हर 
गई और तुरंत हमला करने को प्रस्तुत ही गई । अर्जुन आते ही कौरव 
सेना की ओर जोरों का हमला करके भगदत्त की तरफ़ बढ़ा। भगदत्त ने 
तत्काल अपना हाथी अर्जुन पर चला दिया। भगदत्त का हाथी अर्जुत के रथ 
पर काल की तरह झपटा; पर श्रोकृष्ण ने बड़ी कुशलता से रथ को हाथी 
के रास्ते से हटाकर बचा लिया । 

हाथी पर सवार भगदत्त ने अजुन ओर श्रीकृष्ण दोनों ही पर बाण 
बरसाने शुरू किये । अजुन ने हाथी के कवच पर तीर मारकर पहले उसीको 
तोड़ दिया । इस कारण सुप्रतोक के शरीर पर बाणों का असर होने लगा । 
इससे उसे बहुत पीड़ा हुई। यह देख भगदत्त ने श्रीकृष्ण पर एक शक्ित 
फेंकी । अर्जुन ने बाणों से उसके दो टुकड़े कर दिये । इसके बाद भगदत्त 
ने एक तोमर अर्जुन पर चलाया । तोमर अर्जुन के मुकुट पर जा लगा । 
इससे अर्जुन को बड़ा क्रोध आया । उसने अपना मुकुट संभालकर रख 
लिया और बोला-- 'भगदत्त. ! अब इस संसार को अंतिम बार अच्छी 
तरह से देख लो ।/ और यह कहते-कहते अपना गांडीव धनुष तान लिया । 

राजा भगदत्त उम्र का वृद्ध था। उसके पके बाल ओर भरे हुए चेहरे पर 
वृद्धावस्था के कारण झुरियां देखकर सिह का स्मरण हो आता था। भौंहों 
पर का चमड़ा लटककर आंखों पर आ पड़ता था । भगदत्त उसे एक रेशमी 
कपड़े से उठाकर बांधे रखता था । उसेको श्रता का कोई सानी नहीं था । 
अपने शील स्वभाव और प्रताप के कारण वह क्षत्रियों में बड़ा प्रसिद्ध था । 
यहांतक कि लोग बड़ी श्रद्धा से कहा करते थे कि भगदत्त इंद्र का मित्र हे । 
अर्जुन के चलाये बाणों से भगदत्त का धनुष टूट गया । तरकञञ का भी वही 
हाल हुआ ओर अर्जुन ने भगदत्त के मर्म-स्थानों पर भी बाण चलाकर 
छेद डाला था । 

उन दिनों योद्धा लोग कवच पहना करते थे । अस्त्र-शस्त्र विद्या सिखाते 
समय यह भी सिखाया जाता था कि कबच के होते हुए भी किसीके शरीर 
को बाणों से कंसे बींधा जा सकता है । 

वृद्ध भगदत्त के सब हथियार नष्ट हो गये। इसलिए उन्होंने हाथी चलाने 
का अंकुश ही उठा लिया और उसे अभिमंत्रित करके अर्जुन पर छोड़ा । 
वह अस्त्र अजुन के प्राण ले ही लेता यदि श्रीकृष्ण अपनी छाती आगे न कर 
लेते । वष्णवास्त्र के मंत्र से अभिमंत्रित होने के कारण श्रीकृष्ण को छाती 
पर लगते ही वह शक्ति वनमाला-सी बनकर श्रोकृष्ण की शोभा बढ़ाने लगी। 

अर्जुन के अभिमान को इससे बड़ा धक्का लगा । वह श्रोकृष्ण से बोला, 
“जनादंन ! शत्रु का चलाया हथियार अपने ऊपर लेना क्या आपके लिए 
उचित था ? जब आप यह घोषणा कर चुके हे कि केवल रथ चलायंगे, 
युद्ध न करेंगे तो फिर यह कहांका न्याय कि धनुष लिये तो में सामने खड़ा 
रहूं और वार आप अपने ऊपर झेल लें ! ” 

यह सुन श्रोकृष्ण हंसते हुए बोले-- भैया ! तुम नहों जानते ! 
यदि में इसे अपने ऊपर न ले लेता तो यह अस्त्र तुम्हारे प्राण लेकर ही छोड़ता । 
वह मेरी चीज थी ओर मेरे पास छोट आई ।” 

क 
अर्जुन ने सुप्रतीक पर तानकर एक बाण चलाया। वह हाथी के सिर 

को चीरता हुआ इस प्रकार अंदर चला गया जैसे सांप बिल के अंदर जाता 
है । बाण के लगने से हाथी चिघाड़ता हुआ बेठ गया । भगदत्त ने उसे 
बहुत उकसाया, डांटा-डपटा; लेकिन हाथी ने उसकी एक न सुनी ओर 
बेठा ही रहा । पीड़ा के मारे ब्रा हाल था उसका । बेहाल होकर वह दांतों 
से जमीन खोदने लगा और थोड़ी ही देर बाद खत्म हो गया । 

हाथी के मर जाने पर अजुन को दुःख हुआ । वह चाहता था कि अकेले 
भगदत्त को ही गिरावे और हाथी को न मारे। पर ऐसा न हो सका । 
उसके बाद अजुन के पने बाणों से भगदत्त की आंखों के ऊपर बंधी रेशमी 
पट्टी कट गई जो उसकी आंखों के ऊपर लटक आनेवाली चमड़ी को ऊपर 
उठाए रखतो थी । इससे भगदत्त की आंखें बंद हो गईं । उसे कुछ नहीं 
सूझने लगा । वह अंधरे में मानो विलीन हो गया। थोड़ी ही देर बाद 
एक ओर पेनें बाण ने उसकी छाती छेद डाली । 

सोने की माला पहने भगदत्त जब हाथी के मस्तक पर से गिरा तब ऐसा 
प्रतीत हुआ मानो किसो पर्वत की चोटी पर से फूलों से लदा हुआ वक्ष आंधी 
से उखड़कर गिर रहा हो । भगदत्त को गिरते देखकर कौरवों की सेना 
मारे भय के तितर-बितर होने रूूगी । 

कितु शकुनि के दो भाई वषक ओऔर अचल तब भी विचलित न हुए 
और जमकर लड़ते रहे। उन दोनों बीरों ने अर्जुन पर आगे और पीछे से 
बाणों की वर्षा करके खूब परेशान किया । अर्जन ने थोड़ी देर बाद उन दोनों 
के रथों को तहस-नहस कर दिया ओर उनको सेनाओं पर भी भयानक 
बाण-वर्षा की । सिह-शिशुओं के समान बे दोनों भाई अर्जन के बाणों से 
घायल होकर गिर पड़े ओर मृत्यु को प्राप्त हुए । 

अपने अनुपम बोर भाइयों के मारे जाने पर शकुनि के क्षोभ और क्रोध 
की सीमा न रही । उसने माया-युद्ध शुरू कर दिया और उन सब उपायों 
से काम लिया जिनमें उसे कुशलता प्राप्त थी । परंतु अर्जन ने उसके एक-एक 
अस्त्र को अपने जवाबी अस्त्र से काट डाला और उसकी माया का प्रभाव 
दूर कर दिया। अंत में अर्जुन के बाणों से शकुनि ऐसा आहत हुआ कि 

उसे युद्ध-क्षेत्र से हट जाना पड़ा । 

इसके बाद तो पांडवों की सेना द्ोणाचार्य की सेना पर ट्ठ पड़ी । 
असंख्य वीर खेत रहे । खून की नदियां बह चलीं । थोड़ी देर बाद सुर्य अस्त 
हुआ । द्रोण ने देखा कि उनकी सेना बुरी तरह मार खा रही है। कितने ही 
सेनिक घायल हो गये हूँ, कितने ही वीरों के कवच ट्ट गये हे । लोगों में 
लड़ने का साहस नहीं रहा हे । यहांतक हालत हो गई कि किसी-किसी की 
तो बुद्धि भी ठिकाने नहीं रही । अपनी सेना का यह हाल देखकर द्रोणाचार्य 
ने लड़ाई बंद कर दी। दोनों पक्षों की सेनाएं अपने-अपने डेरों को चल 
दीं ओर इस प्रकार बारह॒वें दिन का यद्ध समाप्त हुआ । 


* ८३ ५ 
अभिमन्यु 

बारह॒वें दिन का युद्ध समाप्त हो जाने पर पांडव सेना अर्जुन की प्रशंसा 
करती 3ई उत्साह के साथ अपने शिविर में लोट चली । उधर कौरव- 
पक्ष के वीर लज्जा अनभव कर के चितित भाव से धीरे-धीरे अपने डेरों 
में जाने लगे । 

अगले दिन सबेरा हुआ तो दुर्बंधन क्रोध में भरा हुआ आचाये द्रोण 
के शिविर में गया और आचारयें को नमस्कार करके उपस्थित सेनिकों को 
ओर ध्यान न देते हुए आचायें पर बरस पड़ा: 

“आचाये ! युधिष्ठिर को नज़दीक में पाकर भी उन्हें पकड़ने में 
आप असमर्थ रहे । यदि सचमुच आपको हमारी रक्षा की चिता होती 
तो कल जो-कुछ हुआ वह आप न होने देते । यदि आप युधिष्ठिर को जीबित 
ही पकड़ने का दृढ़ संकल्प कर लेते तो फिर किसमें इतनी शक्ति हे जो आपकी 
इच्छा को पूरा होने से रोक सके ? आपने मुझे जो वचन दिया था, न जाने 
क्यों अभोतक उसे आपने पुरा नहीं किया । आप लोग महात्मा हें और 


अभिमन्य १२६ 


महात्माओं के कार्य भी बड़े ही विलक्षण होते हें ।” 

दुर्योधन के इस प्रकार सबके सामने कहने पर आचाये द्रोण को बड़ी 
चोट लगी ।+ वे बोले-- 

“दुर्योधन ! अपनी सारी शक्ति लगाकर म॑ तुम्हारे लिए ही लड़ 
रहा हूं। क्षत्रिय होकर इस भांति कुविचार करना तुम्हें शोभा नहीं देता । 
मेने तो पहले भी तुम्हें बता दिया था कि हमारा उद्देश्य तबतक सफल नहीं 
हो सकता जबतक अजुन युधिष्ठिर के पास रहेगा और तुमको फिर से यह 
बताये देता हूं कि अर्जुन को युधिष्ठिर से अलग हटाकर कहीं दूर ले जाये 
बिना तुम्हारा उद्देश्य सिद्ध नहीं हो सकता । यद्यपि में जहांतक हो सकेगा, 
इस बात का प्रयत्न जारो ही रखंगा ।” 

आचार द्रोण को दुर्योधन पर क्रोध तो बहुत आया, पर उन्होंने अपनेको 
दांत कर लिया। 

७ 

तेरहव दिन भी संशप्तकों (त्रिगर्तों) ने अर्जुन को युद्ध के लिए 
ललकारा । अर्जुन भी चुनौती स्वीकार करके उनके साथ लड़ता हुआ 
दक्षिण दिज्ञा की ओर चला। नियत स्थान पर पहुंचने पर अजुन ओर संदप्तकों 
के बीच घोर संग्राम छिड़ गया । 

अर्जुन के दक्षिण की ओर चले जाने के बाद द्रोणाचार्य ने कौरव-सेना 
की चक्र-व्यूह में रचना की ओर युत्रिष्ठिर पर धावा बोल दिया । युधिष्टठिर 
की ओर से भीम, सात्यकि, चेकितान, धुृष्ट्युम्न, कुंति भोज, उत्तमौजस, 
विराटराज, ककेय वीर--आदि और भी कितने ही सुविख्यात महारथियों 
ने द्रोणाचायं के आक्रमण की बाढ़ को रोकने की जीतोड़ कोशिश की । 
फिर भी द्रोण का वेग उनके रोके नहीं रुक सका । यह देख सभी महारथी 
चिता में पड़ गये । 

सुभद्रा का पुत्र अभिमन्यु अभी बालक ही था। फिर भी अपनी रण- 
कुशलता और शू्ूरता के लिए वह इतना प्रसिद्ध हो चुका था कि लोग उसको 
कृष्ण एवं अर्जुन की समता करने वाला समझते थे । 


९ 

युधिष्ठिर ने इस वीर बालक को बुलाकर कहा-- “बेटा ! द्रोणाचार्य 
हमें बहुत तंग कर रहे हें । यदि हमें हारना पड़ा तो अर्जुन हमारी निदा 
करेगा । द्रोण के रचे चक्र-व्यूह को तोड़ना हमारे और किसी वीर से हो 
नहीं सकता । अकेले तुम्हीं ऐसे हो जिसके लिए द्रोण के बनाये इस व्यूह को 
तोड़ना संभव हे । द्रोण की सेना पर आक्रमण करने को तेयार हो ?” 

यह सुन अभिमन्यु बोला-- “महाराज, इस चकव्यह में प्रवेश करना तो 
मुझे आता है, पर प्रवेश करने के बाद कहीं कोई संकट आगया तो व्यूह से 
बाहर निकलना मुझे याद नहों हे ।” 

युधिष्ठिर ने कहा-- बेटा, व्यूह को तोड़कर एक बार तुम भीतर 
प्रवेश कर लो; फिर तो जिधर से तुम आगे बढ़ोगे, उधर से ही हम तुम्हारे 
पीछे-पीछ चले आवेंगे और तुम्हारी मदद को तंयार रहेंगे । 

युधिष्ठिर की बातों का समर्थन करते हुए भीमसेन ने कहा-- तुम्हारे 
ठीक पीछे-पीछे में चलंगा। धृष्टययम्न, सात्यकि आदि वीर भी अपनी- 
अपनी सेनाओं के साथ तुम्हारा अनुकरण करेंगे । एक बार अगर तुमने 
व्यूह को तोड़ दिया तो फिर यह निश्चित समझना कि हम सब कोरव-सेना 
को तहस-नहस कर डालेंगे ।” 

यह सब सुन कर बालक अभिभन्‍यु को मामा कृष्ण ओर बीर पिता अजुन 
की वीरता का स्मरण हो गया । बड़े उत्साह के साथ वह बोला-- मे 
अपनी वीरता ओर पराक्रम से मामा श्रोकृष्ण और पिताजी को अबबहय 
प्रसन्न करूगा ।* 

युधिष्ठिर ने आशीर्वाद देते हुए कहा-- तुम्हारा बल हमेशा ब्रढ़ता 
रहेगा । तुम यशस्वी होओगे ।” 

७ 

“सुमित्र ! वह देखो ! द्रोणाचाय के रथ की ध्वजा ! उसी ओर 
रथ चलाओ, जल्दी करो ।” अपने सारथी को उत्साहित करते हुए अभिमन्यु 
ने कहा और सारथी ने भी उसी ओर अपना रथ चलाया । 

रथ की गति से संतोष न पाकर अभिमन्यु ने सारथी को और तेज्ञी 

से रथ चलाने को उकसाया। उत्साह में आकर वह बार-बार कहने लगा-- 
“चलाओ, और तेज़ चलाओ ।” 

इस पर सारथी नम्रभाव से बोला, “भैया! महाराज युधिष्टिर ने 
आप पर यह बड़ी भारो जिम्मेदारी डाली हें। मेरे विचार से आप थोड़ी देर 
ओर सोच-विचार करलें और उसके बाद व्यह में प्रवेश करने का तय करें । 
यह आपके ध्यान में रहे कि द्रोणाचार्य अस्त्र-विद्या के महान्‌ आचार्य हें 
ओर महाबली हें । आप तो अवस्था में भी अभी निरे बालक ही हैं ।” 

यह सुन अभिमन्यु हंस पड़ा और बोला-- “सुमित्र ! तुमको यह याद 
रखना चाहिए कि मेरे मामा श्रीकृष्ण हे और पिता हे महारथी अर्जुन ! 
भय ओर शंका का भूत मेरे पास तक नहीं फटक सकता । शत्र पक्ष के सभी 
वीरों की शक्ति मेरी शक्ति का सोलह॒वां हिस्सा भी नहीं हो सकती । इनको 
देखकर में सोच-विचार में पड़ें ? तुम फिक्र सत करो । चलाओ रथ 
तेजी से द्रोणाचार्य की सेना की ओर । खूब तेज़ी से चलाओ ।” 

अभिमन्यु की आज्ञा मानकर सारथी ने रथ उधर ही बढ़ा दिया । 

है ७ 

तीन-तीन वर्ष के सुंदर और वेगवान घोड़े उस सुनहरे रथ को बड़े 
वेग से खींचते हुए कौरव सेना की ओर दोड़े । कौरव सेना में हलचल मच 
गई। अरे अभिमन्यु आया और उसके पोीछे-पीछे पांडब वीर भी 
चले आ रहे है !” 

कणिकार वक्ष फी ध्वजा फहराते हुए अभिमन्य्‌ के रथ को अपनी ओर 
बड़े वेग से आते हुए देखकर कौरव-सेना के दिल एकबारगी दहल उठे । 
सब मन में कहने लगे-- “बौरता में अभिमन्यु अर्जन से भी बढ़कर सालूम 
होता है । आज के युद्ध में भगवान्‌ ही रक्षक है । ओर अभिमन्यु का रथ 
धड़धड़ाता हुआ ऐसा चला---मानो शोर का बच्चा हाथियों पर झपट 
रहा हो । कौरव-सेना-रूपी समुद्र में एक मुहृत्ते के लिए ऐसा भंवर-सा 
आगया जंसे किसी बड़ी नदों के मिलने पर समुद्र में आता हेँ। 
द्रोणाचार्य के देखते-देखते उनका बनाया व्यूहू टूट गया और अभिमन्यु 

व्यूह के अंदर दाखिल हो गया । 

कौरव वीर एक-एक करके अभिमन्यु का सामना करने आते गये और 
यमधाम को कूंच करते गये जेसे आग में पड़कर पतंगे भस्म हो जाते हें । 
जो भी सामने आया उस बाल-बोर के बाणों की मार से मारा गया। यज्ञ- 
शाला की जमीन पर जसे दर्भ फंला दी जाती है, उसो तरह अभिमन्यु ने 
कौरव-सेना की लाशों सारे युद्ध-क्षेत्र में बछा दीं । जिधर देखो उधर धनुष, 
बाण, ढाल, तलवार, परसे, गदा, अंकुश, भाले, रास, चाबक, शंख आदि 
बिखरे पड़े थे ! कटे हुए हाथ, फूटे सिर, कपाल, दारीर के टकड़े आदि के 
ढेर से सारा मंदान ऐसे ढंक गया था कि खोजने पर भी कहीं मिट्टी नहीं दिखाई 
देती थी। 

अभिमन्यु द्वारा किये गय इस स्वबनाश को देखकर दुर्योधन को बड़ा 
क्रोध आया । वह स्वयं जोश में आकर उस बालक से जा भिड़ा । द्रोणाचार्य 
को जब पता लगा कि दुर्योधन अभिमन्य से युद्ध करने गया हे तो उन्होंने 
तुरंत कई सनिकों को उसकी सहायता के लिए उधर भेज दिया कि जल्दी 
से जाकर दुर्योधन को रक्षा करें। थोड़ी देर तक धोर युद्ध होता रहा । 
इतने में द्रोण की भेजी कुमुक आ पहुंची ओर दुर्योधन को बड़े परिश्रम के बाद 
अभिमन्य के हाथों से छुड़ाया गया । बालक अभिमन्यु को इस बात का बड़ा 
दुःख हुआ कि हाथ में आया शिकार बच कर निकल गया। दुर्योधन की 
सहायता को जो वीर आये थे उन पर वह टूट पड़ा और उन सबको मार-मार 
कर ब्रेहाल कर दिया । वे बड़ी मुश्किल से अपने प्राण लेकर भाग खड़े हुए । 

कौरव-सेना ने जब यह हाल देखा तो युद्ध-धर्म और लज्जा को उसने ताक 
में रख दिया । बहुत-से वीर एक साथ उस अकेले बालक पर ट्ट पड़े, कितु 
जैसे समुद्र की उमड़ती हुई लहरें बार-बार रेतीले किनारे पर टकरा कर 
छितरा जाती ह, वेसे ही वीर अभिमन्यु से टकराकर वे सभी वीर हर बार 
बिखर जाते थे । उन सबके बीच अभिमन्यु चट्टान की तरह अटल खड़ा 
रहा । कुछ देर बाद द्रोण, अव्वत्थामा, कृपाचाये, कर्ण, शकुनि आदि 
सात महारथियों ने अपने रथों पर चढ़कर चारों तरफ से अभिमन्यु पर एक 

साथ हमला बोल दिया । इसो बीच अश्मख नामक एक राजा अपना रथ 
बड़े वेग से चलाता हुआ अभिमन्यु पर झपटा । अभिमन्यु ने उसके बेग को 
रोक लिया और दो ही बाणों के वार से उसके प्राण प्वेरू उड़ गये । इसके 
बाद अभिमन्यु ने कर्ण के अभेद्य कक्‍च को छेद डाला और उसको काफी 
परेशान कर डाला । और भी कितने ही बोरों को आहत होकर मंदान में 
पीठ दिखानी पड़ी । बहुतों के प्राणों की बलि चढ़ गई । मद्रराज शल्य 
बरी तरह घायल हुए ओर रथ पर ही अचेत होकर पड़ गये । यह देख कर 
शल्य का छोटा भाई क्रोध के मारे आपे से बाहर हो गया ओर बड़े वेग 
से अभिमन्यु पर झपटा, पर अभिमन्यु ने इसके रथ को नष्ट कर दिया और 
उसका भी काम तमाम कर दिया। 

अपने मामा ओर पिता से पाई हुई अस्त्र-शिक्षा की कुशलता को काम में 
लाकर शत्रु दल को सवेनाश का सामना कराने वाले वीर-बालक की श्रता 
तथा रण-कुशलता को देखकर आनंद के का रण द्रोणाचार्य की आंखें एकबारगी 
कमल की भांति विकसित हो गईं । 

“अभिमन्यु की समता करने वाला वीर कोई नहीं है ।” द्रोण ने मग्ध 
हो कर कृपाचाय से कहा । दुर्योधन ने जब इस प्रकार द्रोण को अभिमन्यु 
की प्रशंसा करते हुए सुना तो उसे बड़ा क्रोध आया । 

बह बोला-- 'आचाये को अजुन से जो स्नेह हे, उसी कारण वे उसके 
पुत्र की अनुचित प्रशंसा में व्यय समय गंवा रहे हं। वे चाहते तो इस 
बालक का दमन करना कोई भारो बात नहीं थी, पर आचाय॑ इसे मारना 
थोड़े ही चाहते हे 

बात यह थो कि दुर्योधन ने अधर्म से प्रेरित होकर युद्ध की यह बला 
सिर मोल ले ली थी। इस कारण उसे अक्सर द्रोण, भीष्म आदि पर 
अविश्वास होता रहता था और इससे बड़ा व्यथित भी हो जाता था । 

छः 

“इस नासमझ लड़के को तो में अभी ठिकाने लगाये देता हूं ।” यह कह- 
कर सिहनाद करके ओर हंख बजाकर दुःशासन ने अभिमन्यु पर 

बाणों से हमला कर दिया । 

दुःशासन और अभिमन्यु में बड़ी देरतक युद्ध होता रहा । दोनों 
अपने-अपने रथ पर चढ़कर पंतरे बदलते हुए और एक-दूसरे को चकमा 
देते हुए युद्ध करते रहे । अंत में दुःशासन घायल होकर रथ पर ही अचेत 
हो गया। उसका चतुर सारथी यह हाल देखकर युद्ध के मंदान से उसका रथ 
दूर लेगया । पराक्रमो दुःशासन की इस पराजय के कारण पांडव-सेना में 
खुशी छा गई ओऔर अभिमन्यु के जयजयकार से सारी दिशाएं गंजने लगीं । 

इसके बाद महाबली कर्ण ने फिर से अभिमन्यु पर हमला कर दिया । 
अभिमन्यु उससे परेशान तो हुआ पर वह घबराया तनिक भी नहीं । उसने 
एक बाण ठीक निशाना ताक कर ऐसे मारा कि कर्ण का धनुष कटकर 
गिर पड़ा । 

इससे ऋद्ध होकर कर्ण के भाई सूतपुत्र ने अभिमन्यु पर आक्रमण किया 
ओर दूसरे ही क्षण अभिमन्यु के बाणों ने उसके सिर को धड़ से अलग करके 
पृथ्वी पर गिरा दिया। लगे हाथ अभिमन्यु ने कर्ण की भी कसकर खबर ले 
ली और उसे उसकी सेना के साथ युद्ध के मंदान से खदेड़ दिया । 

जब कर्ण का यह हाल हुआ तो फिर कौरव सेना की पंक्तियां टूट गईं । 
सेनिक तितर-बितर होकर भाग खड़े हुए । द्रोण ने उन्हें डटे रहने को हज़ार 
उकसाया; पर फिर भी कोई डटे रहने का साहस न कर सका। जिसने ज़रा 
साहस किया कि अभिमन्यु ने उसकी ऐसी गत बनाई जसे सुखे जंगल को 
आग तबाह कर देती हे । 


« पान -« 
अभिमन्यु का वध 


जेसा कि पहले तय हुआ था, पांडवों की सेना अभिमन्यु के पीछे-पीछे 
चली ओर जहांसे व्यूह तोड़चर अभिमन्यु अंदर , .घुसा बहांसे 

व्यूह के अंदर प्रवेश करने लगी । सिधु देश का पराक्रमी राजा जयद्रथ, 
जो धृतराष्ट्र का भानजा था, यह देख अपनी सेना को लेकर पांडव-सेना 
पर ट्ट पड़ा । जयद्रथ के इस साहसपूर्ण काम और सुझ को देखकर कोरव- 
सेना में उत्साह की लहर दोड़ गई । कौरव-सेना के सभी वीर उसो जगह 
इकटरठ होने लगे जहां जयद्रथ पांडव-सेना का रास्ता रोके हुए खड़ा था । 
शीध्य ही टूटे मोरचों की दरारें भर गईं । जयद्रथ के रथ पर चांदी का शूकर- 
ध्वज फहरा रहा था। उसे देख कौरव-सेना की स्फूति बहुत बढ़ गई और 
उससे नथा उत्साह भर गया । व्यह को भेदकर अभिमन्यु ने जहांसे रास्ता 
किया था, वहां इतने सेनिक आकर इकट॒ठे होगये कि व्यूह फिर पहले ज॑सा 
ही मज़बत हो गया। 
क्ष 

व्यहु के द्वार पर ही एक तरफ युधिष्ठिर, भीमसेन और दूसरी ओर 
जयद्रथ में युद्ध छिड़ गया। युधिष्ठिर ने जो भाला फेंककर मारा तो जयद्रथ 
का धनुष कट कर गिर गया । पलक मारते-मारते जयद्रथ ने दूसरा धनुष उठा 
लिया ओर दस बाण युधिष्ठिर पर मारे । भीमसेन ने बाणों की बोछार से 
जयद्रथ का धनुष काट दिया, रथ की ध्वजा ओर छतरी को तोड़-फोड़ दिया 
ओर रणभूमि में गिरा दिया। उस पर भी सिधुराज नहीं घबराया । उसने 
फिर एक दूसरा धनुष ले लिया और बाणों से भीससेन का धनुष काट डाला। 
पल भर मे ही भीमसेन के रथ के घोड़े ढेर हो गये । भीमसेन को लाचार 
हो रथ से उतरकर सात्यकि के रथ पर चढ़ना पड़ा । 

जयद्रथ ने जिस कुशलता ओर बहादुरी से ठीक समय व्यूह की टूटी 
किलेबंदी को फिर से पूरा करके मजबत बना दिया उससे पांडव बाहर ही 
रह गये । अभिमन्यु व्यूह के अंदर अकेला रह गया । पर अकेले अभिमन्यु 
ने व्यूह के अंदर ही कौरवों की उस विशाल सेना को तहस-नहस करना शुरू 
कर दिया । जो भी उसके सामने आता खत्म हो जाता था । 

दुर्योधन का पुत्र रृक््मण अभी बालक था; पर उसमे बीरता की आभा- 
सी फूट रही थी। उसके भय छू तक न गया था। अभिमन्यु की बाण- 

वर्षा से व्याकुल होकर जब सभी योद्धा पीछे हटने लगे तो वीर लक्ष्मण अकेला 
जमकर अभिमन्यु से भिड़ पड़ा । बाऊक की इस निर्भयता से स्फूरति पाकर 
भागती हुई कौरव-सेना फिर से इकटठी हो गई और वीर लक्ष्मण का साथ 
देकर लड़ने लगी। सबने एक साथ ही अभिमन्यु पर बाण-वर्षा कर दी । 
पर वह अभिमन्यु पर इस प्रकार लगी जेसे पर्वत पर मेंह बरसता हो । 

दुर्योधन-पुत्र अपने अद्भुत पराक्रम का परिचय देता हुआ वीरता 
से युद्ध करता रहा। अंत में अभिमन्यु ने उस पर एक भाला चलाया। 
कंचुली से निकले सांप की तरह चमकता हुआ वह भाला वीर लक्ष्मण के 
बड़े जोर से जा लगा । सुंदर नासिका और सुंदर भौंहों वाला, चमकीले- 
घुंधराले केश और जगमगाते कुंडलों से विभूषित वह वीर बालक भाले की 
चोट से तत्काल मृत होकर गिर पड़ा । 

यह देख कौरव-सेना आत्तेस्वर में हाहाकार कर उठी । 

“पापी अभिमन्यु का इसी क्षण वध करो ।” दुर्वोधन ने चिल्लाकर 
कहा ओर द्रोण, कृप, कर्ण, अद्वत्थामा, बहदूबल, कृतवर्म आदि छह 
महारथियों ने अभिमन्यु को चारों ओर से घेर लिया । 

द्रोण ने कण के पास आकर कहा, इसका कवच भेदा नहीं जा सकता । 
ठीक से निशाना बांधकर इसके रथ के घोड़ों के रास काट डालो और 
पोछे की ओर से इसपर अस्त्र चलाओ ।” 

सुयंकुमार कर्ण ने यही किया । पीछे की ओर से बाण चलाये गये । 
अभिमन्यु का धनुष कट गया। घोड़े और सारथी मारे गये। वह रथ- 
विहीन हो गया । धनुष भी न रहा। फिर भी वह वीर बालक ढाल- 
तलवार लिये शान से खड़ा रहा । उस समय ऐसा लगता था मानो क्षत्रियो- 
चित शूरता का वह मृत्तेस्वरूप हो । लड़ाई के मंदान में ढाल-तलवार 
लिये खड़े अभिमन्यु ने रण-कौशल का ऐसा प्रदर्शन किया कि सभी वीर 
विस्मय में पड़ गये । अभिमन्यु बिजली की तरह तलवार घमाता रहा 
और जो भी उसके पास आता उस पर आऋमण करके उसकी खासी अच्छी 
खबर लेता । वह तलवार इस फ्रती से चलाता था कि ऐसा मालम होता 

था मानो वह जमीन पर खड़ा ही न हो और आकाश में ही युद्ध कर रहा हो । 
इतने में आचाये द्रोण ने अभिमन्यु की तलवार काट डाली । साथ-हीं 
कर्ण ने कई तेज्ञ बाण एक साथ चलाकर उसकी ढाल के टुकड़े कर दिये । 

तुरंत ही अभिमन्यु ने टूटे रथ का पहिया हाथ में उठा लिया और उसे 
घ॒ुमाने लगा । ऐसा करते हुए वह लगता था मानो सुदर्शन चक्र लिये हुए 
साक्षात भगवान नारायण हो । रथ के पहिये की धूल लग जाने के कारण 
उसके गोर-वर्ण शरीर की स्वाभाविक शोभा और बढ़ गई। 

कक 

इस समय अभिमन्यु भयानक युद्ध कर रहा था। यह देख सारी सेना 
एक साथ उस पर ट्‌ट पड़ी । उसके हाथ का पहिया चर-चर हो गया । इसी 
बीच दुःशासन का पुत्र गदा लेकर अभिमन्यु पर झपटा। इसपर अभिमन्यु 
ने भी पहिया फेक कर गदा उठा ली ओर दोनों आपस में भिड़ पड़े । दोनों 
में घोर युद्ध छिड़ गया । एक-दूसरे पर गदा का भीषण वार करते हुए 
दोनों ही राजकुमार आहत होकर गिर पड़े । पर दोनों ही हड़बड़ा कर 
उठने लगे। दुःशासन का पुत्र ज़रा पहले उठ खड़ा हुआ। अभिमन्यु 
अभी उठ ही रहा था कि दुःशासन के पुत्र ने उसके सिर पर जोर से गदा- 
प्रहार किया । यों भी अभिमन्यु अब तक कइयों से अकेला लड़ते-लड़ते 
घायल हो चुका था और थककर च्र-चर हो रहा था । गदा को मार 
पड़ते ही उसके प्राण पर्खेरू उड़ गये । 

हि 

संजय ने धृतराष्ट्र को इस घटना का हाल सुनाते हुए कहा-- सुभद्रा 
के पुत्र के कोरव-सेना में घुसने पर सेना को ऐसी दुदंशा हो गई जसे हाथी 
के घुस आने पर कदली-बन की होती हू । ऐसे इस वीर को कई लोगों ने 
एक साथ आक्रमण करके मार डाला और मरे हुए अभिमन्यु के शरीर 
को घेरकर आपके बंधु-बांधव एवं साथी जंगली व्याधों की भांति नाचने- 
कदने व आनंद मानने लगे | जो सच्चे वीर थे यह देख कर उनकी आंखों 
में आंसू आ गये । आकाश में जो पक्षी मंडरा रहे थे, वे चीखने लगे, मानो 

पुकार-पुकार कर कह रहे हों कि “यह धर्म महीं ! धर्म नहीं ! ” 
७ 

अभिमन्यु के वध पर कौरव-बीरों के आनंद का कोई ठिकाना न रहा । 
सभी वीर सिह-नाद करने लगे; कितु धृतराष्ट्र के पुत्र युय॒त्सु को इससे 
बड़ा क्रोध आया । 

बह बोला-- “तुम लोगों ने यह उचित नहीं किया । युद्ध-धर्म से 
अनभिकज्ष क्षत्रियो ! चाहिए तो यह था कि तुम लोग लज्जा से सिर झुकाते ! 
उल्टा, सिहनाद कर रहे हो! तुमने यह एक भारी पाप किया हे और आगे 
के लिए एक भारी संकट मोल ले लिया है । इस पर ध्यान न देकर मूर्ख 
व नासमझ लोगों की भांति आनंद मना रहे हो ! घिकक्‍कार हू तुम्हें ! 
यह कहते-कहते युय॒त्सु ने अपने हथियार फेक दिये और मंदान से चल दिया। 

युयुत्सु धर्म-प्रिय था । उसकी बातें भला कौरवों को क्यों पसंद आने 
लगीं ! 


वी व 
पुत्र-शो क 


“हा देव! जिस वीर ने द्रोण ओर अव्वत्थामा को, कृप ओर दु्यंधिन 
को परास्त कर दिया था, जिसने शत्र-सेना को नष्ट-भ्रष्ट कर दिया था, 
बह चिरनिद्रा में सो गया ! हाय मेरे लाड़ले, दुःशासन को खदेड़ने वाले 
शर ! क्‍या सचमुच तुम्हारी मृत्यु हो गई ? तो फिर अब मुझे विजय की 
क्या ज़रूरत ! अब राज्य को ही लेकर में क्या करूंगा ? हा दंव ! अर्जुन 
को म कंसे सांत्वना दूंगा ? बेचारी सुभद्रा को जो बच्चे से बिछड़ी हुई गऊ 
की भांति तड़प रही होगी, में केसे दांत कर सकंगा ? जिन बातों से स्वयं 
मुझे सांत्वता नहीं मिल सकतो, ऐसी निरथ्थंक बातें दूसरों से कंसे करूँ? 
लोभ में पड़कर लोगों की बुद्धि मंद हो जाती हे। जसे कोई मतिहीन 

शहद के लालच में पड़कर सामने के गड़ढे को देखें बिना उसमें गिरकर 
नाश को प्राप्त हो जाता हू, वंसे ही मेने भी विजय की लालसा में पड़कर 
अपने प्यारे बेटे को सर्वनाश के गडढे में धकेल दिया । मुझ जसा मतिहीन 
ओर निरा मूर्ख संसार भर में ओर कौन हो सकता है ? में भी कंसा ह॒त्यारा 
ओरः पापी हूं कि जो अर्जुन की अनुपस्थिति में उसके लाड़ले बेटे की रक्षा 
करने के बजाय उसको ह॒त्या करवा थी !” 

अपने शिविर में दुःख की प्रतिम॒त्ति-से बैठे युधिष्ठिर इस प्रकार विलाप 
कर रहे थे। आसपास बठे लोग अभिमन्यु की शरता का स्मरण करते 
हुए अवाक से बढठे थे । 

युधिष्ठिर पर जब कभी विपदा आती और बे शोक-विह्नूल होते थे 
तब भगवान्‌ व्यास उनके पास न जाने कंसे आ पहुंचते थे और उनको 
समझा-बुझाकर शांत किया करते थे। 

इस समय भी भगवान्‌ व्यास आ पहुंचे । 

युधिष्ठिर ने उनका उचित आदर-सत्कार करके ऊंचे आसन पर बिठाया 
और रुद्ध कंठ से बोले-- “भगवन्‌, हजार प्रयत्न करने पर भी मन शांत 
नहीं होता ।” 

व्यासजी युधिष्ठिर को सांत्वना देते हुए बोले-- 'युधिष्ठिर, तुम बड़े 
ब॒द्धिमान्‌ हो। शास्त्रों के ज्ञाता हो । किसीके बिछोह पर इस तरह 
शोक-विद्वल होना और मोह मे पड़ना तुम्हें शोभा नहीं देता । मृत्यु के 
तत्त्व से तुम क्या परिचित नहीं हो ? नासमझ लोगों को तरह शोक करना 
तुम्हें उचित नहीं ।” और इस प्रकार जीवन-मरण को दाशनिक व्याख्या 
करते हुए भगवान्‌ व्यास ने युधिष्ठिर को श्ञांत किया। 

“जगत-सृष्टा ब्रह्मा ने अखिल विश्व का सजन किया, भांति- 
भांति के असंख्य जीव-जंतुओं का निर्माण किया और इस प्रकार जीव- 
जंतुओं की संख्या बढ़ती हो गई । वह रुकती तो थो ही नहीं । विधाता ने 
जब यह देखा तो भारी सोच में पड़ गये कि जगत में स्थान तो सीमित हे 
और उस पर रहने वाले जीव-जंतुओं की संख्या दिन-प्रतिदिन बढ़तो हो 


हक 

चली जा रही हे। इसके लिए क्‍या उपाय करें ? ब्रह्मा ने बहुत सोचा- 
विचारा । परंतु फिर भी उन्हें कोई उपाय न सुझा । विधाता के मन में 
इस लगातार चिता के कारण जो संताप हुआ, उससे एक भीषण ज्वाला- 
सी उठी और सारे संसार का नाश करने लगी । यह देख रुद्र को भय हुआ 
कि इससे कहीं संसार का समलोच्छेदन न हो जाय । वह अह्या के पास 
गये ओर उनसे प्रार्थना की कि इस ज्वाला को वे समेट लें। ब्रह्मा ने रुद्र 
की प्रार्थना मान ली और क्रोध की ज्वाला को शांत कर लिया । दबे हुए 
क्रोध की अग्नि ने मृत्यु का रूप ले लिया। प्राणियों की उत्पत्ति और नादझ 
में व्याधियों ओर युद्ध जेसी दुघेटनाओं के द्वारा समता लाने की वह चेष्टा कर 
रही ह और इस प्रकार जीवन का यह एक अनिवार्य अंग ही बन गई है । 

“मृत्यु एक ऐसी ईइवरीय व्यवस्था है. कि जिसका एकमात्र उद्देश्य 
संसार का हित करनू| हे । अतः मृत्यु (मरण ) से डरना या उसके लिए 
शोक करना उचित नहीं । जो मर गये ह उनके प्रति शोक करने का कोई 
कारण नहीं हे । वास्तव में शोक तो उनके लिए करना चाहिए जो जीवित 
है और मृत्यु की प्रतीक्षा कर रहे ह ।” 

भगवान व्यास ने इस तत्त्व-विचार के समथन में कई पौराणिक एवं 
ऐतिहासिक आख्यानों के प्रमाण देकर युधिष्ठिर के व्यथित हृदय को शञ्ञांत 
किया । 

फिर वे बोले--- तुम तो जानते हो हो कि संसार में जितने भी कौत्ति- 
मान, प्रतापी और धन-संपत्ति से संपन्न भाग्यवान लोग रहे है, उन सभी 
को अंत में शरोर छोड़कर जाना ही पड़ा हे । यह भी तुम्हें मालम हैं कि 
मरुत, सुक्षेत्र, अंग, शिबि, राम, भगीरथ, दिलीप, मांधाता, ययाति, अंबरीष, 
शर्शाबिदु, रंतिदेव, भरत, पृथु आदि चोदहों यशस्वी सम्राट भी आखिर 
मृत्यु को ही प्राप्त हुए थे । अतः तुम्हें अपने पुत्र की चिता न करनी चाहिए । 
जो अधिक देरी न किये स्वर्ग को पहुंच जाय उसके प्रति ज्ञोक करना ही नहीं 
चाहिए। जो दुःख का अनुभव करने लगता हें उसका दुःख बढ़ता ही जाता 
है । विवेकशील व्यक्ति को चाहिए कि शोक को मन से हटा दे और अपने 


पुत्र-शोक १४१ 


कत्तंब्य का पालन करते हुए सद्गति को प्राप्त करने की चेष्टा में दत्त-चित्त 
रहे । 

धरमंराज युधिष्ठिर को यों उपदेश देकर भगवान व्यास अंतर्धान होगए । 

७ 

संशप्तकों (त्रिगर्तों) का संहार करने के बाद युद्ध समाप्त करके अर्जुन 
और श्रीकृष्ण अपने शिविर को लौट रहे थे। रास्ते में अर्जन का दिल 
कुछ घबराने-सा लगा। वह श्रीकृष्ण से बोला-- गोविद ! न जाने 
क्यों मेरा मन घबरा रहा हे । जी में उदासी-सी छा रही है । जीभ सूख 
रही है । मन में भारी व्यथा है । यद्यपि इसका कोई कारण मालभ नहों 
पड़ता; पर कहीं महाराज यधिष्ठिर के साथ कोई दुघेटना तो नहीं हुई ? 
धमंराज कुशल से तो होंगे ? 

वासुदेव ने कहा-- युधिष्ठिर अपने भाइयों सहित सकुशल होंगे । 
तुम इस बात की ज़्रा भी चिता न करो ॥” 

रास्ते में संध्या-वंदना करने के बाद दोनों फिर रथ पर सवार होकर 
अपने शिविर को ओर चलने लगे। ज्यों-ज्यों शाविर निकट आता गया 
त्यों-त्यों अजुन की घबराहट बढ़ती गई । वह बोला-- “जिनादेन ! 
क्या कारण हे कि सदा की भांति आज कोई मंगल-ध्वनि सुनाई नहीं दे 
रही हू ? बाज नहीं बज रहे ह ? जो सेनिक सामने दीख पड़ता है मुझपर 
उसकी निगाह पड़ते ही न जाने क्‍यों, वह अपना सिर झका लेता है । 
कभी ऐसा हुआ नहीं । आज यह क्‍या बात हु ? और वयों ? माधव, 
मेरा सन घबराया हुआ हे । मे भ्वांत-सा हो रहा हैं । सब भाई कुशल से 
तो होंगे ? आज अभिमन्यु अपने भाइयों के साथ हंसता हुआ मेरा स्वागत 
करने क्‍यों नहीं दोड़ा आ रहा हैं ?” 

एसी ही बातें करते हुए दोनों शिविर के अंदर पहुंचे । 

युधिष्ठिर आदि जो भाई-बंधु शिविर में थे, वे कुछ बोले नहीं । 
यह देख अर्जन बोला-- “आप लोगों के चेहरे उतरे हुए क्‍यों हैं ? मलिनता 
आप सबके मुख पर क्‍यों छाई हुई है ? अभिमन्यु भी दीख नहीं पड़ता । 

क्या कारण हें कि आप कोई भी आज की मेरी विजय पर मेरा स्वागत नहों 
करते ? न हंसकर आप लोग बाते ही करते है। मेने सुना था कि आचार्य 
द्रोण ने चक्र-व्यूह रचना को थी। अभिमन्यु को छोड़कर आपके से कोई 
भी इस य्यूह को तोड़कर भीतर घुसना नहीं जानता है । अभिमन्य तो उसे 
तोड़कर भीतर नहीं चला गया ? म॑ उसे बाहर निकलने की तरकीब 
नहीं बता सका था। वहां जाकर कहों वह मारा तो नहीं गया हे ? ” 

किसीके कुछ न कहने पर भी अर्जुन ने परिस्थिति देखकर अपने- 
आप ही सब बातें ताड़ लों ओर तब उससे नहीं रहा गया । सब कुछ 
जान जाने पर वह बुरी तरह बिलखने लगा । 

“अरे ! क्या सचमुच मेरा प्यारा बेटा यमलोक पहुंच गया ? सचमुच 
क्या वह यमराज का मेहमान बन गया ? युषधिष्ठिर, भीमसेन, 
धृष्टद्युम्न, महापराक्रमी सात्यक आदि आप साब लोगों ने क्‍या सुभद्रा के 
पुत्र को ग॒त्रु के हाथों सोप दिया ? आप सबके होते हुए उसे बलि चढ़ना 
पड़ा ? अब मे सुभद्रा को किस तरह जाकर समझाऊंगा ? द्रौपदी 
को कंसे मुंह दिखाऊंगा ? उनके पूछने पर कया कहुंगा ? अरे, उत्तरा को 
अब कोन समझायगा ? कंसे कोई उसे सांत्वना देगा ?” 

पुत्र के बिछोह से ढुखित अर्जुन को वासुदेव ने सम्हाला और उसे तरह- 
तरह से समझाने लगें-- “भैया, तुम्हें इस तरह व्यथित नहीं होना चाहिए । 
हम क्षत्रिय हे। क्षत्रिय हथियारों के बल जीते हे और हथियारों से 
ही हमारी मृत्यु होती है । जो कायर नहीं है, जो युद्ध के मेंदान में पीठ 
दिखाना नहों जानते, उन शूरों की तो मृत्यु सहेली बनकर सदा साथ रहती हैं। 
जो वीर निडर होते हें उनकी तो असमय में ही अचानक मृत्य हो जाना 
ही स्वाभाविक मृत्यु हे । पुण्यवानों के योग्य स्वर्ग को तुम्हारा पुत्र प्राप्त 
हुआ हे। क्षत्रियों की यही तो कामना--बलवती इच्छा--होतो हे कि 
युद्ध करते हुए वीरोचित रीति से प्राण-त्याग करें। क्षत्रियों के जीवन का 
जो चरम ध्येय है--जिसे पाना ही क्षत्रियों के जीवन का परम उद्देश्य 
साना गया हें--उसीको आज अभिमन्यु प्राप्त हुआ । अतः तुम्हें पुत्र को 

मृत्यु का दुःख न करना चाहिए। तुम अधिक शोक-विह्लूल होओगे तो 
तुम्हारे बंधु-बांधवों एवं साथियों का भी मन अधीर हो उठेगा। उनकी 
भी स्थिरता जाती रहेगी। अतः शोक को दूर करो । अपनेको संभालो 
ओर दूसरों को भो ढाढ़स बंधाओ ।” 

श्रीकृष्ण की बातें सुनकर अर्जुन कुछ शांत हुआ। उसने अपने इस 
वीर पुत्र की मृत्यु का सारा हाल जानना चाहा । उसके पूछने पर युधिष्ठिर 
बोले-- 

“मेने अभिमन्यु से कहा था कि चक्र-व्यूह को तोड़कर भीतर प्रवेश 
करने का हमारे लिए रास्ता बना दो तो हम सब तुम्हारा अनुकरण करते 
हुए व्यह में प्रवेश कर लेंगे । तुम्हारे सिवा दूसरा और कोई इस व्यूह की 
तोड़ना नहीं जानता। तुम्हारे पिता और मामा को भी यही प्रिय होगा । तु 
इस काम को अवश्य करना । मेरी बात मानकर वीर अभिमन्यु उस अभेद्य 
व्यूह को तोड़कर अंदर घुस गया। हम भी उसीके पीछे-पीछे चले 
और हम अंदर घुसने ही वाले थे कि पापी जयद्रथ ने हमें रोक लिया । 
उसने बड़ी चतुरता से टूटे व्यूह को फिर से ठीक कर दिया । हमारे लाख 
प्रयत्न करने पर भो जयद्रथ ने हमें प्रवेश करने न दिया। इसके बाद हम तो 
बाहर रहे और अंदर कई महारथियों ने एक साथ मिलकर उस अकेले 
बालक को घेर लिया और मार डाला (* 

युधिष्ठिर की बात पूरो भी न हो पाई थी कि अर्जुन आत्त स्वर में 
“हा बंटा! ” कहकर मच्छित होकर गिर पड़ा । चेत आने पर वह उठा 
ओर दढ़तापूर्वक बोला--- जिसके कारण मेरे प्रिय पुत्र की मृत्यु हुई, 
उस जयद्रथ का से कल सूर्यास्त होने से पहले वध करके रहूंगा। युद्ध-क्षेत्र 
में जयद्रथ की रक्षा करने को यदि आचार्य द्रोण और कप भी आजायं तो 
उनको मे भी अपने बाणों की भेंट चढ़ा दू गा । यह मेरी प्रतिज्ञा हैं ।” 

यह कहकर अर्जुन ने गांडीव-धनूष का जोर से टंकार किया। श्री- 
कृष्ण ने भी पांचजन्य शंख बजाया ओर भीमसेन बोल उठा-- “गांडीव 
की यह टंकार ओर मधुसूदन के शंख की यह ध्वनि धृतराष्ट्र के पुत्रों के सर्वनाश 

की सूचना हैं 


57७४९ 


सिन्धुराज 


सिधु-देश के सुप्रसिद्ध राजा वद्धक्षत्र के एक पुत्र हुआ, जिसका नाम 
जयद्रथ रकखा गया । बड़ी तपस्या के बाद वद्धक्षत्र के यह पुत्र हुआ था । 
पुत्र के पेंदा होते समय यह आकाशवाणी हुई थी-- 

यह राजकुमार बड़ा यशस्वी होगा; पर एक श्रेष्ठ-क्षत्रिय के हाथों 
सिर काटे जाने से उसकी मत्यु होगी ।/ 

इस बात का ज्ञान होते हुए भी कि जो पेंदा होता हे वह मरता जरूर 
है, बड़े-बड़े ज्ञानियों और तपस्वियों को भी किसीके मरने पर दुःख अवश्य 
होता है । अतः यह कोई आइचये की बात नहीं कि वद्धक्षत्र आकाशवाणी 
सुनकर बड़े व्यथित हुए । उन्होंने तत्काल शाप दिया कि जो मेरे पुत्र का 
सिर काटकर जमीन पर गिरायगा उसका सिर उसी क्षण सो टुकड़े हो 
जायगा ओर वह भी मृत्यु को प्राप्त होगा । 

जयद्रथ के अवस्था प्राप्त हो जाने पर वद्धक्षत्र ने उसे सिहासन पर 
बिठाया और आप तपस्या करने बन को चले गये ओर स्यमंत पंचक' 
नामक स्थान पर आश्रम बनाकर तपद्चर्या में दिन बिताने लगे। यही 
स्यमग्त पंचक आगे चलकर कुरुक्षेत्र के नाम से विख्यात हुआ । 

के 

जयद्रथ को मारने की अर्जुन की प्रतिज्ञा के समाचार जासूसों द्वारा 
कोरवों की छावनी में पहुंचे । जयद्रथ को जब अर्जुन की प्रतिज्ञा का हाल 
मालम हुआ तो उसके मन में एकाएक यह विचार आया कि अब उसका 
अंत समय निकट आगया मालूम होता हें। वह दुर्योधन के पास गया 
ओर बोला, मुझे युद्ध की चाह नहीं। मं अपने देश चला जाना चाहता हूं ।” 

यह सुन दुर्योधन ने उसको धीरज बंधाया और बोला-- सिंधव ! आप 
भय न करें । आपकी रक्षा के लिए जब कर्ण, चित्रसेन, विविशति, भूरिश्रवा, 
ग़ल्य, वृषसेन, पुरुसित्र, जय, भोज, कांभोज, सुदक्षिण, सत्यत्नत, विकर्ण, 
दुर्मुख, दुःशासन, सुबाहु, कालिगव, अवन्तिदेश के दोनों राजा, आचाय॑ द्रोण, 
अश्वत्थामा, शकुनि आदि महारथी तयार हें तो फिर आपका यहांसे 
भयभीत होकर चला जाना ठोक नहीं । मेरी सारी सेना आपकी रक्षा 
करने के लिए नियुक्त की जायगी, आप निःशंक रहें ।” दुर्योधन के इस 
प्रकार आग्रह करने पर जयद्रथ ने उसकी बात मान ली । 

इसके बाद जयद्रथ आचार्य द्रोण के पास गया और पृछा-- 
“आचार्य ! आपने मुझे और अर्जुन को एक साथ ही अस्त्र-विद्या सिखाई 
थी । हम दोनों की शिक्षा में आपको कुछ अंतर भी प्रतीत हुआ था? ” 

द्रोण ने कहा-- “जयद्रथ, तुम्हें ओर अर्जुन को मेने एक ही जसी शिक्षा 
दी थी। दोनों की शिक्षा एक समान होने पर भी अपने लगातार अभ्यास 
और कठिन तपस्या के कारण अर्जुन तुम से बढ़ा-चढ़ा हे, इसमें संदेह नहीं । 
पर तुम इससे भय न फरना । कल हम ऐसे व्यूह की रचना करेंगे जिसे 
तोड़ना अर्जुन के लिए भी दुःसाध्य होगा । उस व्यूह के सबसे पिछले 
मोरचे पर तुम्हें सुरक्षित रक्‍खा जायगा। फिर तुम तो क्षत्रिय हो ! 
अपने पूर्वजों की परंपरा को कायम रखते हुए निर्भय होकर युद्ध करो । 
यमराज हम सबका पीछा तो कर ही रहे हे--फर्फ इतना ही हे कि कोई 
आगे जाता है तो कोई पीछे । तपस्वी लोग जिस लोक को प्राप्त करते हें 
उसे क्षत्रिय लोग युद्ध में बड़ी सुगमता के साथ प्राप्त कर लेते हे । इसलिए 
तुम डरो सत ।” 

७ 

सवेरा हुआ । वास्त्रधारियों में श्रेष्ठ आचार्य द्रोण ने सेना की व्यवस्था 
करने में ध्यान दिया । युद्ध के मंदान से बारह मील दूरी पर जयद्रथ को 
अपनी सेना एवं रक्षकों के साथ रखा गया । उसकी रक्षा के लिए भूरिश्रवा, 
कर्ण, अश्वत्थामा, शल्य, वृषसेन आदि महारथी अपनी सेनाओं के साथ 

सुसज्जित त॑यार थे। इन वीरों की सेना और पांडवों की सेना के बीच में 
आचायें द्रोण ने एक भारी सेना को शकट-चक्र-व्यह में रचा। शकट 
व्यूह के अंदर कुछ दूर आगे पद्मव्यूह बनाया । उससे आगे एक सूची-मुख- 
व्यूह रचा। इसी सूची-मुख-व्यह के बीच में जयद्रथ को सुरक्षित रूप से 
रक्‍खा गया । शकटठ-व्यूह के द्वार पर द्रोणाचा्यं रथ पर खड़े 
थे। उन्होंने सफेद वस्त्र पहने हुए थे। उनका कवच भी सफेद रंग का था 
ओर माथे पर उन्होंने सफेद शिरस्त्राण पहन रक्खा था। इस शभ्ध वेश 
में द्रोणाचायं अपूर्व तेज के साथ प्रकाशमान हुए। उनके रथ में भरे रंग 
के घोड़े जुते थे। रथ पर जो ध्वजा फहरा रही थी उसमें वेदी का चित्र 
अंकित था ओर मृग-छाला लगी हुई थी । हवा में उस ध्वजा को फहरते 
देखकर कोरवों का जोश बढ़ने लगा । व्यह को मजबती देखकर दुर्योधन 
को धीरज बंधा । 
क 

धतराष्ट्र के पुत्र दुर्मंषण ने कौरव-सेना के आगे अपनी सेना लाकर 
खड़ी करदी । उस सेना में, एक हजार रथ, एक सो हाथी, तीन हजार 
घोड़े, दस हजार पंदल और डेढ़ हजार धनुर्धारी वीर सुव्यवस्थित 
रूप से खड़े थे । अपनी इस सेना के आगे रथ पर खड़े दुर्मंषेण ने शंख बजाया 
ओर पांडवों को युद्ध के लिए ललकारा-- 

“कहां है वह अर्जुन जिसके बारे में लोगों ने उड़ा दिया कि वह युद्ध 
में हराया नहीं जा सकता ? कहां हे वह ? आये तो सामने । अभो संसार 
देखता हैँ कि वह वीर हमारी सेना से टकराकर उसी तरह फूट जाता है, 
जेसे पत्थरों से टकराकर मिट्टी का घड़ा 

अर्जुन ने यह सुना और दुमंषंण की ओर अपनी सेना के बीच अपना रथ 
खड़ा कर दिया और शंख बजाया, जिसका अर्थ था कि उसने चुनोती 
स्वीकार करली हैं । उसके जवाब में कौरव-सेना में भी कई हंख बजने लगे । 

“केशव ! जरा उधर को रथ चलाइए जहां दुर्मरषण की सेना हे । 
उधर जो गज-सेना है उसको तोड़ते हुए अंदर घुसेंगे ।” अर्जुन ने कहा । 

दुर्मंषण की सेना को अर्जुन ने तितर-बितर कर दिया। सेना उसी 
प्रकार इधर-उधर बिखर गई जेसे तेज़ हवा के चलने से बादल बिखर 
जाते हैं । यह देख दुःशासन बड़ा ऋद्ध हुआ और एक भारी गजसेमा लेकर 
उसने अर्जन को घेर लिया । 

वृःशासन बड़ा ही पराक्रमी था। अर्जुन और दुःशासन में भयानक 
लड़ाई छिड़ गई । अर्जुन के बाणों से गिरे बीरों की लाजशों से सारा यद्ध- 
क्षेत्र पट गया । बड़ा वीभत्स दृह्य था। दुःशासन की सेना का जोश ठंडा 
हो गया और वह पीठ दिखाकर भाग खड़ी हुई। दुःशासन भी पीछे 
हटा ओर द्रोणाचार्य के पास भागा । 

अर्जुन का रथ भी तेज्ञो से चलता हुआ आचार्य के निकट जा पहुंचा । 

“आचाये ! अपने प्रिय पुत्र को गंवाकर और दुःख से व्यथित होकर, 
सिधुराज जयद्रथ की तलाश में आया हूं। अपनी प्रतिज्ञा मुझे पूर्ण करनी है, 
आप मुझे अनुगहीत करें ।” धनंजय ने विनती की । 

आचार्य मुस्करा कर बोले-- अर्जुन, आज तो मुझे हराये बिना तुम 
जयद्रथ के पास नहीं जा सकोगे ।” ओर दोनों में युद्ध छिड़ गया । आचार्य 
द्रोण ने धनुष तानकर अर्जुन पर बाणों की बोछार कर दी । 

अर्जुन ने भी आचाये को यथोचित्त उत्तर दिया। द्रोण ने अर्जुन के 
बाणों को सहज ही में काटकर गिरा दिया और आग के समान जलाने वाले 
कई तेज़ बाण मारकर अजुन ओर श्रीकृष्ण को बहुत घायल किया । तब 
अर्जुन आचार्य के धनुष को काट डालने के इरादे से तरकश से बाण निकाल 
ही रहा था कि इतने में द्रोण के एक बाण से अर्जुन के गांडीव की डोरी कट 
गई । यह देख द्रोण ने मुसकराते हुए अर्जुन पर, उसके घोड़े पर, रथ पर 
और उसके चारों ओर बाणों की वर्षा कर दी । उससे अर्जुन बड़ा कोधित 
हो गया और आचार्य पर हावी होने की इच्छा से कई बाणों को एक साथ 
तान कर छोड़ा । 

लेकिन पल भर में ही आचार्य अर्जुन पर फिर से हावी होगये । बाणों 
को बे रोक-टोक वर्षा करके रथ-सहित अर्जुन को घने अंधकार में डाल दिया । 


१४८ सहाभारत-कथा 


आचार द्रोण की रण-कुशलता और पराक्रम को देखकर वासुदेव ने 
अर्जुन से कहा-- 'पार्थ ! अब देर लगाना ठीक नहीं । आचाये को छोड़ 
चलो । ये थकने वाले नहीं हें ४” 

यह कहकर श्रीकृष्ण ने अर्जुन का रथ आचाये की बाई तरफ से होकर 
हांक दिया ओर दोनों शत्र-सेन्य को ओर जाने लगे। यह देख आचार्य 
बोले-- “जा कहां रहे हो, अर्जुन ? तुम तो शत्रु को परास्त किये बिना 
कभी युद्ध से हटते नहीं थे ! अब भागे क्‍यों जा रहे हो ? ठहरो तो ! ” 

अर्जुन बोला-- आप मेरे आचार्य हें--शत्रु नहीं। में आपका शिष्य हूं, 
पुत्र के समान हूं। आपको परास्त करने की सामथ्यं तो संसार के किसी 
योद्धा में नहीं ।” यह कहता हुआ अर्जुन घोड़ों को तेज्ञी से दौड़ाता हुआ द्रोण 
के सामने से हट गया और कोरव-सेना की ओर चला । 

अर्जुन पहले भोजों की सेना पर टूट पड़ा । कृतवर्मा और सुदक्षिण 
पर एक ही साथ हमला करके व उनको परास्त करके श्रुतायुध पर ट्ट पड़ा । 
जोरों की लड़ाई छिड़ गई । श्रुतायुध के घोड़े मारे गये । इसपर उसने 
गदा उठाकर श्रीकृष्ण पर चला दी। पर निःशस्त्र ओर युद्ध में शरोक 
न होने वाले श्रीकृष्ण पर चलाई गई गदा श्रुतायुध को ही जा लगी और 
श्रुतायुध मृत होकर गिर पड़ा । यह उस वरदान का परिणाम था जो श्रुतायुध 
की मां ने उसके लिए प्राप्त किया था। 

क 

श्रुतायध की माता पर्णाशा ने वरुण देवता से प्रार्थना की कि मेरा 
बेटा संसार में किसी शात्रु के हाथों न मारा जाय । 

वरुण देवता पर्णाशा से बड़ा स्नेह करते थे । उन्होंने कहा-- तुम्हारे 
पुत्र को में एक देवी हथियार प्रदान करूंगा । उसे लेकर यदि वह युद्ध करेगा 
तो कोई भी वीर उसे परास्त नहीं कर सकेगा। लेकिन शर्ते यह हे कि 
जो निःशस्त्र हो, युद्ध में शरीक न हुआ हो, उसपर यह शस्त्र नहीं चलाया 
जाना चाहिये। यदि चलाया गया तो उलटकर यह चलाने वाले का हो 
वध कर देगा ।” 


सिन्धुराज॑ १४६ 


यह कहकर वरेण ने एंक देवी गदा पर्णाशा के पुत्र को प्रदान की । 
युद्ध के जोश में श्रुतायुध को यह दे याद न रही । इसीलिए उसने श्रीकृष्ण 
पर गदा चला दी । श्रीकृष्ण ने उस गदा को अपने वक्षस्थल पर ले लिया । 
परंतु मंत्र में त्रुटि होने पर जसे मंत्र पढ़ने वाले के बस का भूत उलटकर 
उसीका वध कर देता है, उसी प्रकार श्रुतायुध की फेंकी हुई गदा उलटकर 
उसीको जा लगी । श्रुतायुध जमीन पर गिर पड़ा, जंसे आंधी के चलने 
से उखड़कर कोई भारी पेड़ गिर पड़ता हैँ । 

इस पर कांभोजराज सुदक्षिण ने अजुन पर जोरों का हमला कर दिया । 
कितु अर्जुन ने उस पर बाणों की ऐसी वर्षा की कि उसका रथ चर हो गया, 
कवच के ट्कड़े-टुकड़े हो गए और छाती पर बाण लगने से कांभोजराज 
हाथ फंलाता हुआ धड़ाम से गिर पड़ा जेसे उत्सव समाप्त होने पर इंद्र- 
ध्वजाएं । 

श्रुतायध और कांभोजराज जैसे पराक्रमी वीरों का यह हाल हुआ 
देखकर कौ रव-सेना में बड़ी घबराहट मच गई। इस पर श्रुतायु और अच्छताय 
नाम के दो वीर राजाओं ने अर्जुन पर दोनों तरफ से बाण वर्षा शुरू करदी । 
इससे दोनों में फिर से घोर-संग्राम शुरू होगया । अर्जुन बहुत घायल हो 
गया और थककर ध्वज-स्तंभ के सहारे खड़ा होगया । श्रीकृष्ण ने उसे 
आश्वासन दिया । थोड़ी देर में अर्जुन ने अपनी थकान मिटा कर ताज़ा 
हो शत्र-सेना पर फिर से बाण बरसाने शुरू कर दिये । देखते-देखते दोनों 
भाइयों को चिरनिद्रा में सुठा दिया । यह देख उन दोनों के दो पुत्रों ने 
युद्ध शुरू कर दिया । उनको भी अर्जुन ने मृत्यु-लोक पहुंचा दिया और 
इस प्रकार अपना गांडीव हाथ में लिये हुए, असंख्य बीरों का काम तमाम 
करता हुए अर्जुन आगे बढ़ता गया और कौरव-सेना-समुद्र को चोरता हुआ 
अंत में उस जगह जा पहुंचा जहां जयद्रथ अपनी सेना से घिरा खड़ा था। 


* पे ४ 

उधर हस्तिनापुर में महाराज धृतराष्ट्र ने संजय से जब अर्जुन की 
बिजयों का हाल सुना तो व्याकुल होकर कहने लगे-- संजय, जिस समय 
संधि की बातचीत करने श्रीकृष्ण हस्तिनापुर आए हुए थे, उसी समय मेंने 
दुर्योधन को सचेत किया था और कहा था कि संधि करने का यह अच्छा समय 
हैं । इसे हाथ से न जाने दो । अपने भाइयों से मेल करलो | श्रीकृष्ण 
हमारी ही भलाई के लिए आए हे। उनकी बातों को ठुकराना नहीं । 
कितना समझाया था उसे । पर दु्यंधन ने मेरी एक न सुनी । दुःशासन 
और कर्ण की ही बात उसे ठीक जंची । काल का उकसाया हुआ 
वह विनाश के गत्ते में गिरा हुआ हैं । फिर अकेले मने ही क्या, द्रोण ने, 
भीष्म ने, कृप ने, सभी ने उसे समझाया था कि युद्ध करने में कोई लाभ नहीं 
हैं। कितु उस मृ्खे ने किसो की एक न सुनो। लोभ से उसकी बुद्धि फिर 
चुकी थी, मन कुविचारों से भर गया था । क्रोध का ही उसके मन पर राज 
था। ऐसा न होता तो युद्ध की बला मोल लेता ही क्यों ।” यह कह धृतराष्ट्र 
ने ठंडी सांस ली । 

यह सुन संजय बोला-- राजन ! अब पछताने से क्‍या होता हें ? 
आपका शोक करना वेसा ही हें जेसे पानी सूख जाने पर बांध लगाना । 
चाहिये तो यह था कि कुंती पुत्रों को जुए का निमंत्रण ही न देते । आपने 
तब क्‍यों नहीं रोका ? यदि युधिष्ठिर को पांसा खेलने से रोकते तो आज 
यह दुःख क्योंकर होता ? पिता के नाते आपका कत्तंव्य था कि पुत्र को दबाकर 
रखते । यदि आपने ऐसा किया होता तो इस दारुण दुःख से बच गये होते । 
ब॒द्धिमानों में श्रेष्ठ होते हुए भी आपने अपने बिवेक से काम नहीं लिया । 

बल्कि कर्ण और शकुनि की मूर्खता भरी सलाह मान ली । इस कारण आप 
श्रीकृष्ण, युधिष्ठिर, द्रोणादि को आंखों में गिर चुके हे। अब आपके 
प्रति उनको वह श्रद्धा नहीं रही जो पहले थी । श्रीकृष्ण ने आपके बारे में 
यह बात जान ली कि धामिकता आपकी बातों तक ही सीमित हे । आपके 
सन में तो लोभ का निवास हैं । अतः राजन, अब अपने पुत्रों की निदा न 
कोजिये । इसमें दोषी तो आप ही हूं । अब तो आपके पुत्र क्षत्रियोचित 
धर्मं के अनुसार अपनी भरसक चेष्टा कर ही रहे हें । जान की परवाह 
न करके वे लड़ रहे हे । जिस युद्ध का संचालन, अर्जुन, श्रीकृष्ण, सात्यकि, 
भीम आदि महारथी कर रहे हों, उसमे आपके बेटों को एक नहीं चल सकती 
है। उन बीरों के आगे वे टिक नहीं सकते । पर फिर भी जितना उनसे बन 
पड़ता हैँ उतना प्रयत्न तो आपके पुत्र कर ही रहे हू। अब उनकी निदा करना 
उचित नहीं हू ।” 

शोक से व्याकुल धृतराष्ट्र भारी आवाज़ में बोले-- “भया संजय, 
में भी मानता हूं कि तुमने जो कहा हे वह बिलकुल ठीक है । होनी को भला 
कौन टाल सका हें ? तो बताओ फिर क्या हुआ ? चाहे वह मंगल- 
समाचार हो, चाहे अमंगल ! जो कुछ हुआ उसका सही-सही हाल बताते 
ही जाओ” 

और संजय सुनाने लगा- 

७ 

अर्जन का रथ जयद्रथ को ओर जाते देख दुर्योधन बहुत चितित ओर 
दुःखी हुआ । तुरंत ही वह द्रोणाचायं के पास पहुंचा ओर बोला-- 

“आचार्य ! हमारे इस सेना-व्यूह को तोड़ता हुआ अजुन तो अंदर 
दाखिल होगया हैँ । हमारी इस हार से जयद्गथ की रक्षा पर तनात सेनिक 
लोग विचलित हो उठंगे । सबको आशा थी कि आचार्य द्रोण से निबटे 
बिना अजुन कभी आगे नहीं जायगा । पर वह तो झूठी निकली । आपके 
देखते-देखते आपके सामने से अर्जुन अपना रथ आगे बढ़ा ले गया । मालम 
होता है कि आप पांडबों का भला करने का मोका देखते रहते हूं। पह देख 

कर मेरा मन बहुत अधोर हो उठा हैं। आप ही बताइये, मेने आपका 
बिगाड़ा क्‍या है ? कौन-सा ऐसा अपराध मुझ से हुआ, जो इस तरह 
आप मेरा साथ छोड़ रहे हैँ ? यदि पहले ही आपका इरादा मुझे मालम 
हो जाता तो जयद्रथ को कभी यहां ठहरने के लिए आग्रह नहीं करता । 
उसने तो मुझ से कहा था कि में अपने देश को वापिस जाना चाहता हूं । 
परंतु मेने ही उसको नहीं जाने दिया | मुझसे यह बड़ी भूल हो गई। 
यदि अजुन जपद्रथ पर आक्रमण करता हे तो फिर जयद्रथ के प्राण नहीं 
बचने के! मेरो तो समझ में नहीं आता कि क्या करूं? ” 

दुयंधिन को इस प्रकार विलाप करते देख द्रोणाचार्य बोले-- “दुर्योधन, 
यद्यपि इस समय तुमने बहुत-सी अनुचित बातें कही हे फिर भी मुझे तुम पर 
कोई क्रोध नहीं है । तुम्हें में अपने पुत्र के समान ही मानता हूं । मेरे लिए 
जसे अश्वत्थामा, वेसे तुम | अतः तुमको तो मे जो कुछ कहूं, वही करना 
चाहिये। यह कवच लो ! इसे तुम पहनलो और जाकर अर्जुन का डट 
कर मुकाबला करो । मुझे यहां से हटना नहीं है; क्योंकि देखो, बाणों को 
बौछार हो रही हे और पांडवों की सेना तेजी से हमारी ओर बढ़ती चली 
आ रही हुँ । अजुन दूसरी ओर गया हे, इधर युधिष्ठिर अकेला है, उसीको 
जीवित पकड़ने के लिए हमने यह प्रबंध किया हूँ । में सोचता हूं कि उसे 
पकड़कर तुम्हारे हाथों सोप दंं तो मेरा एक कास पुरा हो। इस काम को 
छोड़कर में अर्जुन का पीछा करने नहीं जा सकता । यदि में व्यूह का द्वार 
छोड़कर अजुन की खोज में चला जाऊंगा तो भारी अनर्थ हो जायगा । 
मेंने जो कवच तुमको दिया हें उसे पहनकर चले जाओ । भय न करो । 
तुम बड़े शर हो और साथ हो रणकुशल भी । इस कबच पर किसी भी 
हथियार का वार होने पर तुम्हें तकलीफ नहीं होगी । किसी हथियार 
का इस पर प्रभाव नहीं होगा । यह मेरा अभिमंत्रित कवच हेँ। इससे 
तुम्हारे शरीर की रक्षा होगी । जेसे देवराज इंद्र ब्रह्मा से कवच प्राप्त कर 
युद्ध-क्षेत्र में गये थे बसे ही मेरे हाथों कवच पहनकर तुम भी युद्ध के लिए 
प्रस्थान करो । तुम्हारा कल्याण हो 

आचाय के ये वचन सुनकर और उनके हाथों देवी कबच प्राप्त कर 
दुर्योधन की हिम्मत बंधी । आचाय॑ के कहे अनुसार एक बड़ी सेना को 
लेकर वह अर्जुन के मुकाबले को चला। 

क 

इधर अर्जुन कौरव-सेना को पीछे छोड़कर तेजी से आगे बढ़ता गया । 
बहुत दूर चले जाने के बाद श्रीकृष्ण ने देखा कि घोड़े थके हुए हें । उन्होंने 
रथ खड़ा किया कि घोड़े ज्ञरा सुस्ता लें। इतने में विद और अनुविद 
नाम के दो वीर भाइयों ने अर्जुन पर आक्रमण किया । अर्जुन ने उनका 
मुकाबला किया और उनकी सेना तितर-बितर करके उन दोनों भाइयों को 
भी मौत के घाट उतार दिया । इसके बाद श्रीकृष्ण ने घोड़े रथ से खोल 
दिये । थोड़ी देर थकान मिटा लेने के बाद रथ जोत कर फिर जयद्रथ की 
ओर तेज्ञी से चल दिये। 

छ 

इतने में दूर पर दुर्याधन को आता देख श्रीकृष्ण ने अर्जुन को सचेत 
करते हुए कहा-- 

“धनंजय ! बह देखो, पीछे दुर्योधन आ रहा हु । चिरकाल से मन में 
क्रोध की जो आग दबा रक्‍खी हे, आज उसे प्रकट करो । इस अनर्थ की 
जड़ को जलाकर भस्म करदो । इससे अच्छा अवसर फिर कभी नहीं मिलेगा । 
आज यह तुम्हारा धात्रु तुम्हारे बाणों का लक्ष्य बनने को आ रहा है । 
स्मरण रहे--यह महारथी हे। दूर से ही आक्रमण करने की सामयय 
रखता हे । अस्त्र-विद्या का कुशल जानकार हे । जोश के साथ युद्ध करने 
वाला हें । शरीर का गठीला और बली हे ।” 

यह कह श्रीकृष्ण ने रथ घुमा दिया ओर अर्जुन ने एकाएक दुर्योधन 
पर हमला कर दिया । 

७ 

इस अचानक आक्रमण से दुर्योधन ज़्ञरा भी न घबराया । वह बोला-- 

“अजुन ! सुना तो बहुत है कि तुमने बड़े बीरोचित कार्य किये हैं; कितु 

तुम्हारी वीरता का सही परिचय हमें तो अभी तक मिला नहीं है । जरा 
देखें तो कि तुम में कौन-सा ऐसा पराक्रम है कि जिसकी इतनी प्रशंसा सुनने 
में आ रही है ।” और दोनों में घोर संग्राम छिड़ गया । 
७ 

“पार्थ ! यह फंसे अचरज की बात हे ? क्‍या वजह हे कि तुम्हारे 
चलाये बाण आज दुर्योधन को ज़्रा भी चोट नहीं पहुंचाय रहे हें ? गांडीब 
धनुष से बाण निकले और शात्रु पर उसका प्रभाव न हो ! यह तो कभी 
नहीं देखा था । आज ऐसा क्‍यों हो रहा हैँ ? मुझे इस बात की कभी भी 
आशा न थी । अजुन ! तुम्हारी पकड़ में ढील तो नहीं रहती ? भुजाओं 
का बल तो कम नहीं हो गया ? गांडीव की तनावट स्वाभाविक है ? 
फिर क्‍या बात हे जो तुम्हारे बाण दुयंधिन पर असर नहीं करते ?” श्रीकृष्ण 
आतुर होकर बोले । 

अर्जुन ने कहा-- 'सखा कृष्ण ! मेरा खयाल है कि इसने आचाय॑ 
द्रोण से अभिमंत्रित कबच पा लिया हु और उसीको यह पहने हुए हे । 
आचाय॑ ने इस कबच का भेद मुझे भी बताया था। उन्होंने ज़्रूर ही बह 
कबच इसके शरीर पर पहनाया होगा । स्वयं दुर्योधन इसे नहीं पहन सकता । 
दूसरे द्वारा पहनाये हुए कवच को दुर्वोधन ठीक उसी तरह ओडढ़े खड़ा हे 
जैसे बोझा लदा हुआ बेल । आप अभी मेरी कुशलता की बानगी देखिए ।” 
ओर कह॒ते-कहते अर्जुन ने ऐसी तेज़ी से बाण चलाये कि पलक मारते-मारते 
दुर्योधन के घोड़े और सारथी मारे गये ओर रथ च्र-चर हो गया । थोड़ी 
ही देर में अर्जुन ने दुर्योधन का धनुष काट डाला और चसड़े के दस्ताने फाड़ 
दिये । दुर्योधन के शरोर का वह भाग जो कवच से ढका नहीं था, अर्जुन 
के बाणों से बरी तरह भिद गया । इस प्रकार अर्जुन ने दुर्योधन को बेहद 
परेशान किया। अर्जुन के बाणों से दुर्योधन के हाथ, पांव, नाखून, 
उंगलियां तक बिध गये । अंत में दु्यंधिन को हार माननी ही पड़ी । 

७ 
दुर्योधन समर-भूमसि में पीठ दिखाकर भाग खड़ा हुआ । यह देख 

भ्रोकृष्ण ने अपना पांचजन्य शंख बजाया और बड़े जोर से विजयनाद फिया । 
जयद्रथ की रक्षा पर नियुक्त वीरों ने जब यह सुना तो उनके दिल 

एकबारगी वहल उठे और भ्रिश्रवा, कर्ण, कृप, बषसेन, शल्य, अद्वत्थामा, 

जयद्रथ आदि आठों रथ पर सवार हो कर अर्जुन के मुकाबले पर आगये । 


 प्यद:; 
| युत्रिष्टिकी चिन्ता 


दुर्योधन को अर्जुन का पीछा करते देखकर पांडव-सेना ने शत्रुओं पर 
और भी ज्ञोर का हमला कर दिया । धृष्ट््यम्न ने सोचा कि जयद्रथ की रक्षा 
करने को यदि द्रोण भी चले गये तो अनर्थ ही हो जायगा । इस कारण 
द्रोणाचार्य को रोके रखने के इरादे से उन्होंने द्रोण पर लगातार आक्रमण 
जारी रक्‍्खा । धृष्टय्यम्न की इस चाल के कारण कौरव-सेना तीन हिस्सों 
में बंट कर कमज़ोर पड़ गई । 

मौका देखकर धृष्टययुम्न ने अपना रथ आचार्य के रथ से टकरा दिया । 
दोनों के रथ एक-दूसरे से भिड़ गये । राजकुमार के रथ के कबतरी रंग 
के घोड़े ओर आचार्य के रथ के भूरे रंग के घोड़े एक साथ खड़े हो जाने से 
ऐसे शोभायमान हुए जसे सुर्यास्त के समय की मेघ-माला ! वह दृश्य 
बड़ा ही सुहावना था । इतने में धृष्टय्युम्न ने अपना धनुष फंक दिया और 
ढाल-तलवार लेकर द्रोणाचार्य के रथ पर उछलकर जा चढ़ा और द्रोण पर 
पागलों की भांति वार करने लगा । अपने जन्म के वेरी पर धष्टयुम्न ऐसे 
ही झपदा जैसे मरे जानवर पर चील-कौबे झपटते हे । उसफी आंखों में 
निठुरता ओर खून की प्यास झलक रही थी ! काफी देर तक धुृष्टद्यम्न 
का हमला जारी रहा। अंत में द्रोण ने क्रोध में आकर एक पैना बाण चलाया। 
बह पांचालकुमार के प्राण ही ले लेता, यदि सात्यकि का बाण उसे बीच में 
ही न काट देता । अचानक सात्यकि के बाण रोक लेने पर द्रोण का ध्यान 

उसकी और फिर गया । इसी बीच पांचौल-सेना के रथ-सवार 
धष्टद्युम्न को वहां से हटा ले गये । 
के 

काले नाग के समान फुफकार मारते हुए व लाल-लाल आंखों से 
चिनगा रियां बरसाते हुए द्रोणाचाय्य सात्यकि पर टूट पड़े । पर सात्यकि 
भी कोई मामूली वीर न था। पांडव सेना के सब से चतुर योद्धाओं में 
सात्यकि का स्थान था। जब उसने द्रोणाचायं को अपनी ओर झपदते 
देखा तो बह खुद भी उनकी ओर झपट चला । 

चलते-चलते सात्यकि ने अपने सारथी से कहा-- सारथी ! ये 
हे आचायं द्रोण, जो अपनो ब्राह्मणोचित वृत्ति छोड़कर धमंराज को पोड़ा 
पहुंचाने वाले क्षत्रियोचित काम करने पर उतारू हुए हें। इन्हीं के कारण 
दु्यंधिन को घमंड हो गया हे । अपनी शरता का इन्हें इतना गर्व है कि 
सदा उसी में ये भले रहते हें । चलाओ वेग से अपना रथ । ज़्रा इनका 
दर्ष भी चर करे । 

सात्यकि का यह इशारा पाते ही सारथी ने घोड़े छोड़ दिये । चांदी- 
से सफंद चमकने वाले घोड़े हवा से बातें करते हुए द्रोणाचा्य की ओर 
सात्यकि का रथ ले दोड़े। पास पहुंचते-पहुंचते सात्यकि और द्रोण, दोनों ने 
एक-दूसरे पर बाण बरसान शुरू कर दिये। उन दोनों के धनुष से निकले 
बाणों ने सूरज को ढंक दिया, जिससे युद्ध के मंदान पर चारों ओर अंधेरा- 
ही-अंधेरा छा गया । दोनों ओर से चमकते हुए माराच-बाण ऐसे सनसनाते 
चले, जेसे केंचुली उतरे हुए काले नाग । दोनों के रथों की छतें और ध्वजाएं 
दूट कर गिर पड़ीं। दोनों के शरीर में से खून बह निकला। उस 
भीषण युद्ध को देखकर दूसरे वीर तो अपना लड़ना भी भूल गये । सबने 
अपनी-अपनी लड़ाई बंद करदी और अवाक्‌-से खड़े होकर द्रोण और सात्यकि 
का युद्ध देखने लगे । इससे एकबारगी वीरों का गरजना, सिहनाद करना, 
शंख, तुरही आदि बाजों का बजना, सब एकदम बंद हो गया । सात्यकि 
और द्रोण एक-दूसरे पर विविध हास्त्रास्त्रों का वार करके जिस प्रकार का 

भयानक हंद्व-युद्ध कर रहे थे, उसे देखने के लिए देवता, विद्याधर, गंधर्व॑, 
यक्ष आदि की भारी भीड़ आकाश-वीथि में लग गई । 
७ 

द्रोण का धनष सात्यकि की बाण-वर्षा से कट गया। लेकिन पलक 
मारते ही द्रोण ने दूसरा धनुष लेकर उसकी डोरी चढ़ा ली । पर सात्यकि 
ने उसे भी तुरत काट दिया । द्रोण ने फिर एक ओर धनुष उठा लिया । 
वह भी कट गया । इस तरह द्रोण के एक-एक करके एक सो एक धनुष 
सात्यकि ने काट गिराये। सात्यकि तो धनुधेर रामचंद्र, कात्तिकेय, भीष्म 
और धनंजय आदि कुशल योद्धाओं की टक्कर का वीर है । द्रोण मन-ही-मन 
सात्यकि' की सराहना करने लगे । 

सात्यकि ने ओर भी कुशलता का परिचय दिया। जिस अस्त्र का 
द्रोण प्रयोग करते, उसी अस्त्र का उसी तरह सात्यकि भी द्रोण पर प्रयोग 
करता । इस तरह बहुत देर दोनों बीर लड़ते रहे । फिर धनुदंद के आचाये 
द्रोण ने सात्यकि के वध के उद्देश्य से आग्नेयास्त्र चलाया, पर उसी क्षण 
सात्यकि ने वरुणास्त्र छोड़ कर द्रोण के अस्त्र का प्रभाव होने ही न दिया । 
इस प्रकार बहुत देर तक युद्ध चलता रहा । अंत में धीरे-धीरे सात्यकि 
कुछ कमज़ोर पड़ने लगा। यह देख कौरव-सेना में खुशी की लहर दोड़ गई । 

पर इसी बीच युधिष्ठिर को पता चला कि सात्यकि पर संकट आया 
हुआ हूँ तो वे अपने आस-पास के वोरों से बोले-- “कुशल योद्धा नरोत्तम 
और सच्चे वीर सात्यकि द्रोण के बाणों से बहुत ही पीड़ित हो रहे हें । 
चलो, हम सब लोग उधर चलकर उस बीर महारथी की सहायता करें ।” 

उसके बाद वह धृष्टयुम्न से बोले-- 'द्रपद-कुमार ! आपको 
अभी जाकर द्रोणाचायं पर आक्रमण करना चाहिए, नहीं तो डर हे कि कहीं 
आचाय॑ के हाथों सात्यकि का वध न हो जाय। अब आप किसीका इंतजार 
न करें। इसी समय रवाना हो जायं । सात्यकि को समय पर ही सहायता 
पहुंच जानी चाहिए । मुझे आज आचार्य की ओर से बड़ा खतरा माल्म 
होता है । कोई बालक जसे पक्षी को रस्सी से बांध कर उसे उड़ाता हुआ 

उससे खेल करे, उसी प्रकार सात्यकि के साथ यद्ध करते हुए द्रोण बड़ा 
आनंद मना रहे हैं और सात्यकि कमज़ोर पड़ रहा हैं । वह अधिक देर 
आचाये के सामने टिक नहीं सकेगा । अतः आप जल्दी-से-जल्दी जाकर 
उसकी सहायता करें। अपने साथ ओर वोरों को भी लेते जाय॑ ।” यह कह 
युधिष्ठिर ने धष्टययूम्न के साथ द्रोण पर हमला करने के लिए एक बड़ी सेना 
भेज दी । समय पर कुमुक पहुंच जाने पर भी बड़े परिश्रम के बाद सात्यकि 
को द्रोण के फंदे से छुड़ाया जा सका । 

इसी समय श्रीकृष्ण के पांचजन्य की ध्वनि सुनाई दी । यह आवाज़ 
सुनकर युधिष्ठिर चितित हो गये। 

सात्यकि ! सुना तुमने ! अकेले पांचजन्य की आवाज़ हो 
सुनाई दे रहो है और गांडीव-धन॒ष की 2कार नहीं सुनाई देती ह । अर्जुन 
को कहीं कुछ हो तो नहीं गया ? मेरा मन सहंकित हो रहा हे । जान 
पड़ता है, जयद्रथ के रक्षकों से घिर कर अजुन संकट में पड़ गया है । आगे 
सिधुराज की सेना हे, और पीछे द्रोणाचाय्य को, अर्जुत बीच में फंस 
गया मालूम होता हे । अर्जुन शत्रु सैन्य में सुबह का घ्सा हें और अब तो 
दिन ढलने को आया हे और बार-बार पांचजन्य की ही आवाज्ञ सुनाई 
दे रही हैं। कहीं अर्जन को कुछ हो गया हो और वासुदेव ही अकेले 
लड़ने लगे हों ! सात्यकि तुम्हारे लिए कोई ऐसा काम नहीं जो असाध्य हो । 
अजुन तुम्हारा भित्र हु--आचाये भी हे । उसे जरूर विषम परिस्थिति 
का सामना करना पड़ रहा होगा। इसमें मुझे कोई संदेह नहीं हे । 
फिर अर्जुन की तुम्हारे प्रति ऊंची धारणा हें। कितनी ही बार उसे 
मेने तुम्हारी प्रशंसा करते सुना हे । जब हम बनवास में थे तब अर्जुन ने 
मुझसे कहा था कि सात्यकि जसा सच्चा वीर कहीं ढुंढ़ने पर भी नहीं 
मिलेगा । उस ओर तो देखो ! भयानक युद्ध के कारण आकाश में क॑ंसी धूल 
उड़ रही हे ! अर्जुन ज़रूर शत्रुओं से घिरा हुआ है और संकट में है । 
जयद्रथ कोई साधारण वीर नहीं हे । वह बड़ा पराक्रमी है । फिर उसकी 
खातिर अपने प्राणों की बाज़ो लगा देने को आज कई महारथी तयार हूँ । 

तुम अभी इसी घड़ी अर्जुन की सहायता को चले जाओ ।” इतना कहते- 
कहते युधिष्ठिर बहुत ही अधीर हो उठे । 

युधिष्ठिर के इस प्रकार आग्रह करने पर सात्यकि ने बड़ी नम्नरता से 
कहा-- धर्म पर अटल रहने वाले युधिष्ठिर ! आपकी आज्ञा मेरे सिर 
आंखों पर है । और फिर अजुन के लिए में क्या न करूंगा ? उसकी खातिर 
में अपने प्राणों को भी न्योछावर करने के लिए सदा तेयार हूं। आपकी आज्ञा 
होने पर म मनुष्य तो क्‍या, देवताओं तक पर ट्ट पड़ने में न हिचक्‌ंगा । 
पर सारो बातों को भली प्रकार समझने वाले वासुदेव और अर्जुन मझे जो 
आदेश दे गये हैं, आपसे उसका निवेदन करना अन॒चित न होगा । वासुदेव 
और अर्जुन ने मुझसे कहा था कि जब तक हम दोनों जयद्रथ का वध करके 
न लोटे तब तक तुम युधिष्ठिर की रक्षा करते रहना । खूब सावधान 
रहना ॥ असावधानी से काम न लेना । तुम्हारे ही भरोसे हम युधिष्ठिर 
को छोड़े जाते हे । एक द्रोण ही हे जिनसे हमें सतक रहना है । उन्हींसे 
खतरा होने की आशंका है; क्योंकि द्रोण की प्रतिज्ञा तो तुम जानते ही हो । 
अतः युधिष्टठिर की रक्षा का भार तुम्हारे ही ऊपर है । महाराज, 
वासुदेव और अर्जन मुझे ये आदेश दे गये हे और मुझपर इतना भरोसा 
करके यह भारी जिम्मेदारो डाल गये ह। म उनकी बात को कंसे 
टाल ? आप अर्जुन की जरा भी चिता न करें। अर्जुन को कोई नहीं 
जीत सकता । वह द्रोण के समान ही वीर और धनर्धारी है । विश्वास 
रखिये कि सिधुराज और दूसरे महारथी अर्जुन के आगे टिक नहीं 
सकेंगे। में कहता हूं कि वे सभो अर्जन के सोलहवें हिस्से की भी बराबरी 
नहीं कर सकते । मे जाऊं भी तो यहां आपको किसकी रक्षा में छोड़ 
जाऊं ? मुझे तो यहां पर कोई ऐसा बीर नहीं दीखता जो द्रोण के हमले 
का मुकाबला कर सके । इसलिये आप आगा-पीछा सोच-समझकर ही 
मुझ आज्ञा दीजिए ।” 

यह सुन युधिष्ठिर ने कहा-- “बहुत कुछ सोच-विचार कर लेने के 
बाद निष्पक्ष होकर ही मे तुम्हें जाने को कह रहा हूं । तुम्हारे लिए मेरी 

यही आज्ञा हे । यहां मेरी रक्षा के लिए महाबली भीमसेन हें, धष्टद्युम्न 
हैं, और भी कितने ही वीर हैं । अतः तुम मेरी चिता न करो ।” 

यह कह युधिष्ठिर ने सात्यकि के रथ पर हर तरह के अस्त्र-दस्त्र और 
युद्ध सामग्री रखवा दो ओर खूब विश्राम करके ताजे हो रहे घोड़े भी जुतवा 
दिये और आशीर्वाद देकर सात्यकि को विदा किया । 

“भीमसेन ! धमंराज युधिष्ठिर की अच्छी तरह से देखभाल और 
रक्षा करना ।” यह कह सात्यकि रथ पर सवार होकर अर्जुन की ओर रवाना 
हो गया । 

७ 

रास्ते में कौरव-सेना ने सात्यकि का डटकर मुकाबला किया। पर 
सात्यकि उनकी भारी सेना को तितर-बितर करता हुआ आगे बढ़ता 
गया । इस तरह वह कई शत्रुओं से लड़ता-लड़ता बड़ी देर बाद अर्जुन 
के पास पहुंच सका । 

उधर जसे ही सात्यकि युधिष्ठिर को छोड़ कर अर्जुन की ओर चला, 
बसे ही द्रोणाचार्य ने पांडवब-सेना पर हमले करने शुरू कर दिये। पांडव- 
सेना की पंक्तियां कई जगहों से टट गईं ओर उन्हें पोछे हटना पड़ गया । 
पह देख युधिष्ठिर बड़े चितित हो उठ । 


* “9५६ 

“अर्जुन अभी तक लौटा नहीं और न सात्यकि की ही कोई खबर आई। 
भेया भीम, मेरा मन शंकित हो रहा हे । बार-बार पांचजन्य बज रहा है, 
कितु गांडीव की टंकार सुनाई नहीं दे रही है ! इससे मन में भय-सा छा 
रहा है । वीर सात्यकि मेरे लिए प्राणों से भी प्यारा था। उसे मेने अर्जुन 
की सहायता के लिए भेजा । न जाने अभी तक बह भो क्‍यों नहीं लोठा ? 

भेया, मेरो तो चिता बढ़ रही है। कुछ समझ में नहीं आता कि क्या करूं ? ” 
भीमसेन से इस प्रकार कहकर धर्मराज चिताकुल हो उठे। उन्हें कुछ 
न सूझा कि क्‍या कर ! किकत्तंव्यविमृढ़ से होकर इधर-उधर टहलने 
लगे । यह देख भीमसेन बोला-- “भैया, मंने आपको इतना अधीर कभी 
नहीं देखा । आप क्यों इस तरह धीरज खो रहे हैं ? आप जो भी कहें 
मे करने को तयार हूं। मुझे आज्ञा दीजिये कि में क्या करूं ? आप 
मन में उदासी न आने दें। 

युधिष्टिर ने कहा-- 'भेया ! मे तो ऐसा भय हो रहा है कि हमारे 
प्यारे अजुन को ज़रूर कुछ हुआ है । अर्जुन सकुशल होता तो गांडीव की 
टंकार अवश्य सुनाई देती । अर्जुन की अनुपस्थिति में अब स्वयं माधव 
हथियार लेकर लड़ रहे दीखते हें । यही कारण हे कि गांडीबव की टंकार 
सुनाई नहीं पड़ रही है । इस सारी परेशानी में मुझे रुझ नहीं पड़ता कि क्या 
करू। मन उद्भांत-सा हो रहा हे । भीम ! यदि मेरा कहा मानो तो 
तुम भी अर्जुन के पास चले जाओ और सात्यकि और अर्जुन का हालचाल 
मालूम करो ओर इसके लिए जो कुछ करना जरूरी हो वह करके वापस 
आकर मुझ सूचना दो। मेरा कहा मानकर ही सात्यकि अर्जन की 
सहायता को कोरव-सेना से युद्ध करता हुआ गया है । तुम भी उसके 
पीछे-पीछे जिधर वह गया है उधर ही जाओ। यदि उनको तुम क्शलपर्वक 
पाओ तो सिहनाद करना । सें समझ लूंगा कि सब कुशल है ।” 

भीमसेन ने युधिष्ठिर की बात का प्रतिवाद नहीं किया । सिर्फ़ इतना 
ही कहा-- राजन, आप ज्ञरा भी चिता न करें। में इसी समय जाकर 
उनका कुशलरू-समाचार छाता हूं और आपको उनकी खबर देता हूं ।” और 
वह धृष्टय्युम्न से बोला-- 'पांचाल कुमार ! आचार्य द्रोण के इरादे से 
तो आप परिचित ही हें । किसी-न-किसी तरह ध्मपुत्र यथिष्ठिर को 
जीवित ही पकड़ने का उनका प्रण हूँ । राजा की रक्षा करना ही हमारा 
प्रथम कत्तव्य है । जब वे स्वयं मुझे जाने की आज्ञा दे रहे हें तो उसका भी 
पालन करना मेरा धर्म हो जाता हे । इस कारण युध्रिष्ठिर को तुम्हारे 

ही भरोसे पर छोड़ कर जा रहा हूं। इनकी भलोभांति रक्षा करना ।” 

धृष्टयम्न ने कहा-- तुम किसी प्रकार की चिता न करो और निश्चित 
होकर जाओ । विश्वास रखो कि मेरा वध किये बिना द्रोण थुधिष्ठिर 
को नहीं पकड़ सकेंगे ।” आचार्य द्रोण के जन्म के बरी धृष्टद्यम्न के इस 
प्रकार विश्वास दिलाने पर भीम निश्चित होकर तेज्ञी से अर्जुन की 
तरफ चल दिया । 

ह 

अर्जुन की सहायता के लिए जाते हुए भीमसेन को कौरव-सेना के 
बीरों ने आ घेरा ओर उसका रास्ता रोकने की चेष्टा की । लेकिन जंसे 
शेर छोटे-मोटे जानवरों को खदेड़ देता है, उसी प्रकार भीमसेन ने शत्रु 
सेना को तितर-बितर कर दिया। रास्ते में भीम के हाथों धृतराष्ट्र 
के ग्यारह बेटे मारे गये । भीम इस तरह जाते-जाते द्रोण के पास पहुंच गया । 
आचाय॑ द्रोण उसका रास्ता रोककर बोले-- भीमसेन ! म॑ तुम्हारा 
धत्र हूं । मुझे परास्त किये बिना तुम आगे नहीं बढ़ सकोगे । मेरी अनुसति 
पाकर ही तुम्हारा भाई अर्जन व्यूह में दाखिल हुआ है । पर तुम्हें मे जाने की 
इजाजत नहीं दूंगा । 

आचाय का खयाल था कि अर्जुन की भांति भीमसेन भी उनके प्रति 
आदर प्रकट करेगा । 

कितु भीमसेस तो उण्य गुस्सा हो गया । बोला-- “ब्राह्मणश्रेष्ठ ! 
अज्ञुत सेता में घुस पाया हैं तो आपसे इजाज़व लेकर नहीं, बल्कि अपने 
पराक्रम के बते पर व्यूह त।ड़कर वह अंदर दाखिल हुआ है । अर्जुन ने आप 
पर दया की होगी । परंतु आप मुझसे ऐसी आशा न रखिये। में आपका 
शत्रु हूं। एक समय था, जब आप हमारे आचार्य थे, पिता-समान थे। तब 
हम आपको पूजते थे। लेकिन अब जबकि आपने रघय॑ कहा है कि आप 
हमारे शत्रु हे तो फिर वही होगा, जो शबात्रु के साथ होना चाहिए। ” और 
यह कहते-कहते भीम गदा घुमाता हुआ द्रोण पर टूट पड़ा और द्रोण 
का रथ च्र-चर हो गया। द्रोण को दूसरे रथ पर सवार होना पड़ा । 

भीम दे उसे भी चकनाच्र कर दिया । इस तरह गदा घ॒माते हुए चारों ओर 
के सनिकों को भी तितर-बितर करके भीमसेन व्यूह के अंदर घुस गया । 

उस दिन द्रोणाचाय के एक-एक करके कई रथ चर किये गये । भीमसेन 
कोरव-सेना फो चौरता-फाड़ता जा रहा था कि इतने में भोजों ने उसका 
सामना किया। उनको भोम ने तहस-नहस कर दिया और वह बराबर आगे 
बढ़ता ही गया। जितने भी सेन्य दल मुकाबले पर आय उन्हें मारता-गिराता 
अंत में भीम उस स्थान पर पहुंच गया जहां अर्जन जयद्रथ की सेना से लड़ 
रहा था । 

अजुन को सुरक्षित देखते ही भीमसेन ने सिहनाद किया । भीस का 
सिहनाद सुनकर श्रीकृष्ण और अर्जुन आनंद के मारे उछल पड़े ओर उन्होंने 
भी जोरों से सिहनाद किया । 

इन सिहनादों को सुनकर युविष्ठिर बहुत ही प्रसन्न हुए । उनके न 
से शोक के बादल हट गये। उन्होंने अर्जत को मन-हा-भन अआशीवांद 
दिया । वे सोचने लगें-- 

“अभी सुरज डबने से पहऊ अर्जुन अपनी प्रतिज्ञा प्री कर लेगा ओर 
जयद्रथ का वध करके लोट आयेगा । हो सकता हूं, जयद्रथ के बध के दाद 
दुर्योधन शायद संधि करले । किनु कया ऐसा संभज होगा ? अयने भाइयों 
का हस प्रकार मारा जाना देखकर उसको सो रास्ते पर तो आना ही होगा। 
झितने ही प्रतायी राजा-महाराजाओं ओर प्रसिद्ध योद्ाओं को संदान में 
काम आया देखकर भी व्या दुर्यंषिन की बद्धि ठिकाने नहीं आयेगो ? जब 
पितामह भीष्म का भी पतन होगया तो फिर कम-से-कम रहे-सहे लोगों का 
नाश न होने देने का क्या कोई उपाय नहीं हो सकेगा ? क्या ही अच्छा होता 
यदि कोई रास्ता निकरू पाता । इस प्रकार युधिष्ठिर के मन में विचार 
उठने लगे । 

इधर तो युधिष्ठिर मन-ही-मन शांति स्थापना की कामना कर रहे थे 
ओर उधर उस मोरचे पर, जहां भीम, सात्यकि और अर्जुन थे, घोर संग्राम 
हो रहा था। संसार किस रास्ते चले और उसके लिए घठना-चक्र का रुख 

कंसा हो आदि बाते एक ईब्वर को छोड़कर और कौन जान सकता 
है? ईश्वर का ही किया सब कुछ हो रहा है । 


» ऊपण «५ 


कर्ण थोर भीम 


युद्ध के मंदान में एक स्थान पर सात्यकि और भ्रिश्चवा, दूसरे 
स्थान पर कर्ण ओर भीम ओर तीसरे स्थान पर अर्जन और जयद्रथ के बीच 
ऐसा घोर संप्राम छिड़ा हुआ था कि जेसा किसीने उस समय तक न देखा 
था, न सुना था। द्रोणाचार्य पांडयों के हमलों की बाढ़ रोकते और उनपर 
जवाबी हमले करते हुए व्यह के द्वार पर ही डटे रहे । थोड़े ही समय में 
जिस स्थान पर अर्जुन ओर जयद्रथ का युद्ध हो रहा था, दुर्षोधन भी वहां 
आ पहुंचा । मगर थोड़ी ही देर में बरी तरह हार कर मंदान छोड़ भाग 
खड़ा हुआ । 

इस भांति उस रोज़ कई मोरचों पर जोरों से युद्ध हो रहा था । दोनों 
पक्ष के लोगों को जहां आगे के शत्रु-सेन्य से लड़ना पड़ता था, वहां पिछली 
तरफ से भी शत्रु के आक्रप्ण को संभालना पड़ रहा था । 

युद्ध दाग कुछ निर्णय न होता देख दुर्योधन आचाये द्रण के पास आया 
ओर अपनी आदत के अनुसार उन्हें जली-कटी सुनाने लगा-- 

“गुरुदेव ! अर्जुन, भीम और सात्यकि हमारी सेना की परवाह न 
करके आगे बढ़ आए हे और अब सिधुराज तक जा पहुंचे ह । वहीं अर्जुन 
से भीषण युद्ध हो रहा हे । आइचये की बात हें कि जिस व्यूह की रक्षा आप 
कर रहे हे, वह इतनी सुगमता से कैसे तोड़ा जा सका ? हमारे सारे मनसूबे 
मिट्टी में मिल गये । लोग मुझसे पूछते हे कि वीर, पराक्रमी और धनुविद्या 
के आचाय॑ं द्रोणाचाये ने इन नौसिखियों के हाथों ऐसी मुंह की कंसे खाई ? 
में उन्हें केसे समझाऊं ? आपने मुझ कहींका नहीं रखा । आपके होते हुए 

भो में अनाय-सा हो रहा हूं ।” 

द्रोण ने सदा को भांति उसे सांत्वना देते हुए कहा-- 

“दुर्षोधन, तुम जो सदा मेरी निदा ही किया करते हो, वह न तो धर्म 
के अनुकल हे, न सच्चाई के ही। जो हुआ सो हुआ । अब उसपर सिर 
खपाने से फ़ायदा ? पिछले को भूल कर आगे के कामों पर विचार करो ।” 

दुर्योधन का चित्त ठिकाने नहीं था। वह बोला-- 

“जो कुछ करना-धरना हें उसपर आप हो भलीभांति सोच-विचार 
लें और किसी निश्चय पर पहुंचें। इतना मे ओर कहे देता हूं कि योजना 
जो भी बने, उसे तुरंत ही कार्यरूप में परिणत करना चाहिए ।” 

द्रोण ने कहा-- बेटा दुर्योधन, सोचने की तो कई बातें हैं । यह बात 
सही हे कि तीन महारथी हमें लांघ कर आगे बढ़ गये हू । परंतु उनके आगे 
बढ़ जाने से हमपर जितना खतरा आ सकता हू, पीछे हमारे होने के कारण 
उनपर भी उतना ही खतरा हो सकता हे । उनके आगे ओर पीछे, दोनों 
तरफ़ हमारी सेनाएं खड़ी ह। इस दश्ञा में कहना चाहिए कि उनपर 
ही खतरा अधिक हू । इसलिए तुम्हें हिम्मत न हारनी चाहिए । तुम तो 
जयद्रथ की सहायता को जाओ ओर वहां जो कुछ करना आवश्यक हो वह 
करो । बेकार की चिता करने से तो बेमोत मरना होता हे । इससे कोई 
लाभ तो होता नहीं । मेरा तो यहीं पर रहना ठीक होगा । जब कभी 
तुम्हें कुमक ओर युद्ध-सामग्री की ज़रूरत होगी यहांसे भेज दिया करूंगा । 
मुझे यहां पांचालों और पांडवों के हमले को रोकने के लिए मोर्चे को संभाले 
रखना चाहिए (४ 

आचारये के कहने-सुनने पर दुर्योधन कुछ सेना लेकर फिर से लड़ाई 
के उस मोर्चे पर चला गया जहां अर्जन और जयद्रथ में ज्ञोरों की लड़ाई 
हो रही थी । 

आजकल की युद्ध-प्रणाली में कभी-कभी दुश्मन की मोच्चेबंदियों को 
एक तरफ छोड़कर आगे बढ़ना भी ख़ास तरीका माना गया है । इस भांति 
दुश्मन की सेना को एक ओर छोड़कर, उसको परवाह न कर, आगे बढ़ 

निकलने से फायदे भी होते ह और नुकसान भी । पिछले विश्व-युद्ध के 
समय, दोनों पक्ष के युद्ध-विद्या के जानकारों ने प्रयोग करके, इस तरीके 
से काम लिया था। शत्रु की सेना से हर मोर्च पर लड़ते हुए समय गंवाने 
के बजाय, जहां आवश्यक न हो, वहां शत्र-सेना को एक ओर छोड़कर आगे 
बढ़ जाने के इस तरीके को अंग्रेज़ी मे 'बाई पासिग' (87८-.०४७आंगष्ट) कहते है । 
उसी तरह का तरीका महाभारत के यद्ध में भी बरता गया था । चोदहवें 
दिन के युद्ध में अर्जुन ने जो आइ्वर्ब जनक और मार्क का काम कर दिखाया 
बह इसतो तरीके से काम लेता था । ऐसा करके अजुन ने दुर्योधन को बहुत 
परेशान किया था। इसो बात पर तो दुवंधिन और आचायें द्रोण को 
कहा-पुनी भी हो गई थी, जिसका जिक्र ऊपर आ चुका हूं । 

उस दिन भोम ओर कर्ण में जो युद्ध हुआ वह एक रोमांचकारी घटना 
के रूप में बवणित है । मठ्राभारत के द्रोण-पर्ब ओर कर्ण-पर्व भ॑ युद्ध के बहुत- 
से ऐसे प्रसंग पाये जाते है, जिनका बर्णन पढ़कर यह अ्रम-सा होने लगता ह 
कि कहीं आजकल छे युद्ध का वर्णन तो हम नहीं पढ़ रहे हु ! उनमें बणित 
युद्ध की कारंबाइयां आजकल की लड़ाई को कारंबाइयों से मिलती-जुरूती- 
सीठहे। 

हु 

पहले भोमसेन ने कर्ण के मुकाबले की परवा न करके अर्जन के ही 
पास जाते की कोशिश की । कियसु कर्ण ने उसे आगे नहीं जाने दिया । 
भीमसेन पर उसने बाणों की सतत बौछार करके उसका रास्ता रोक दिया । 
कर्ण ने भोमसेन का मज़ाक उड़ाया और हंसते-हंसते कहा-- “भीम, अब 
संभल जाओ; पर देखो कहीं भाग मत जाना । रण मे पीठ दिखाना ठीक 
नहीं । कर्ण की यह चुटकी भीम के लिए असह्या हो उठी ओर कर्ण पर वह 
बुरी तरह झपठ पड़ा । दोनों में घोर युद्ध छिड़ गया। कर्ण हंस-हुंसकर 
बाण चला रहा था ओर भीम के बाणों को रोकता भी जाता था। कितु 
भोम बड़ी उप्रता के साथ लड़ रहा था। कर्ण दूर से ही सड़ा-खड़ा निशाना 
ताककर भीम पर बाण बरसा रहा था; पर भीम कर्ण की बाण-वर्षा की ज्ञरा 

भी परवा न करके कर्ण के पास पहुंचने की कोशिश कर रहा था। कर्ण न 
तो विचलित हो रहा था, न उत्तेजित ही, जबकि भीमसेन उत्तेजना और 
उग्रता की प्रति-मृति-सा दिखाई दे रहा था। कर्ण जो कुछ करता घोरज 
ओर व्यवस्था के साथ शांत-भाव से करता । कितु भीम को तो थोड़ा- 
सा भी अपमान असह्य हो जाता । वह उबल पड़ता और बविस्मयजनक 
शारीरिक बल का परिचय देता । तात्पयं यह कि जहां कर्ण ठंडे दिमाग 
और चतुराई से काम लेता था, वहां भीमसेन अम्ानृषिक शारीरिक बल 
ओर पागलों के-से जोश से कास ले रहा था। 
७ 

भीमसेन का दारोर घावों से भर गया ओर उससे खून को धारा बह 
निकली । ऐसा मालम हो रहा था मादो वसन्‍्त मे अशोक का वक्ष । फिर 
भी घावों को ज़रा भी परवा किये बगेर उसने वर्ण के रथ को तहस-नहस 
कर दिया ओर धोड़ीं को मार भिराया । उसका धनुष भी काठ डाला । 
तब कर्ण को दूसरे रथ को ओर भागना पड़ा । इस हार से कर्ण के मुख की 
वह कांति लप्त हो गई जो पहले थी । अपमान के कारण उसके मुख पर 
हँसी को जगह क्रोध आ गया । वह क्षब्ध हो उठा, जसे तूफान आने पर 
समुद्र । वह भीमसेन पर बड़ी उग्रता के साथ टूट पड़ा। दोनों हो बड़े 
वीर थे। शरों का-सा शारी रिक बल, चीलों की-सी फर्ती, और सांप की-सी 
फ्कार के साथ एक-दूसरे पर झपटकर वे आघात करने लगें । भीमसेन 
को उस समय उन सब पिछले घोर अपमानों, यातनाओं और मुसीदतों की 
याद हो आई, जो उसे, उसके भाइयों और द्रौपदी को पहंचाई गई थीं। प्राणों 
का मोह छोड़कर वह ऊड़ने लगा । दोनों के रथ एक-हूसरे से ज्य टकराये । 
कर्ण के सफेद और भोम के काले घोड़े एक-दूसरे से सठ जाने से ऐसे 
शोभा देने लगे जेसे काले भेघों में बिजली । 

कर्ण का धनुष फिर कट गया । सारथी आहत होवार रथ से गिर पड़ा । 
यह देख कर्ण ने भीम पर शवित नामक अस्त्र का प्रयोग किया। भोम ने 
उस्ते रोड दिया और कर्ण पर कई बाण छोड़े । इतने में कर्ण ने दूसरा धनुष 

ले लिया और भीम पर बाणों को वर्षा शुरू कर दी; कितु भीम ने फिर 
उसका धनुष काठ दिया । 

कर्ण की यह हालत देख दु्योघित ने अपने भाई दुर्जय को बुलाकर कहा- 
“मालम होता हे आज भीमसेन कर्ण की जान लेकर ही छोड़ेंगा । तुम 
अभी जाकर भीम का मुकाबला करो और कर्ण की रक्षा करो । 

भाई की आज्ञा मानकर दुर्जय भीससेन का सामना करने लगा। 
यह देख भीम बड़ा क्रोधित हुआ और बाणों से दुरजेंय, उसके सारथी 
और घोड़ों को एकसाथ मौत के घाट उतार दिया । दुर्जेय आहत होकर 
भूमि पर गिर पड़ा और चोट खाये सांप की तरह तड़पने-लोटने रूगा । 
यह देख कर्ण से न रहा गया ! उसकी आंखों से आंसू उमड़ पड़े ओर 
सिसकियां बंध गई । वह दुर्जय के तड़पते हुए शरीर की प्रदक्षिणा करने 
लगा । लेकिन भीम ने तो अपना युद्ध जारी रकक्‍्खा और कर्ण पर लगातार 
बाणों को वर्षा करके उसे बहुत ही परेशान कर दिया । 

रथ के ट्ट जाने पर कर्ण एक दूसरे रथ पर सवार हुआ और भीस से 
फिर भिड़ पड़ा। कर्ण के चलाये बाणों ने भीमसेन को भी बड़ी पीड़ा पहुंचाई । 
भीमसेन मारे क्रोध के आपे से बाहर हो गया और कर्ण पर जोरों से गदा 
चलाई । उसके प्रहार से कर्ण के रथ के घोड़े और सारथी वहीं ढंर हो 
गये । ध्वजा टूट गई । वह रथ से उतर पड़ा और धनुष लेकर पंदल ही 
लड़ने लगा । 

दुर्योधन को जब इस बात का पता लगा, तो उसने अपने दूसरे भाई 
दुर्मंख को आज्ञा दी कि राधेय का रथ भीम ने बेकार कर दिया हें सो तुम 
अभी जाकर उसे अपने रथ पर बिठा राओ ॥ दुर्मंख दुर्योधन की आज्ञा 
मानकर कर्ण के पास अपना रथ ले गया । धृतराष्ट्र के एक और बेटे को 
सामने आता देखकर भोमसेन का पुराना बेर जाग गया । उसने सोच 
लिया कि आज़ धृतराष्ट्र का एक और बेटा जमपुर सिधारेगा और 
उसने दुर्मुंख के सात बाण मारे। कर्ण दुमुंख के रथ पर चढ़ ही रहा था, 
कि इतने में भीमसेन के बाणों ने दुर्मंख का कवच फाड़ डाला श्रोर दुर्मुख 

मृत होकर रथ से गिर पड़ा । खन से लथपथ हुई दुर्मुख की लाश देखकर 
कर्ण को आंखें फिर डबडबा आईं । एक मुहत्त तक उसीको एकटक देखता 
हुआ वह खड़ा रहा । कितु भीम तब भी न रुका | उसने कर्ण पर कई 
पने बाण छोड़े । कर्ण का कवच टूट गया । उससे उसे बड़ी पीड़ा होने 
लगी । ऐसी हालत में उसने भीमसेन पर बाणों का चलाना फिर शुरू 
कर दिया । उससे भीम के शरीर पर कई जगह घाव होगये । उससे उसे 
पीड़ा तो बहुत हुई पर उसने वह पीड़ा सह ली ओर दार्ण पर बराबर 
भयानक बाण-पर्षा जारी रखी । उधर कर्ण को एक तो घावों के कारण 
सख्त पीड़ा हो रही थी, दूसरे दुर्घोधिन के भाइयों को अपनी खातिर प्राणों 
की बलि चढ़ाते देखकर उसका हृदय व्यथा के मारे तड़प रहा था। यह 
विषम वेदना उससे सही न जा सकी । तब हारकर वह मंदान से हट गया। 

उस समय भीमसेन का घावों से भरा शरीर धधकतो हुई आग-सा 
प्रतीत हो रहा था। कर्ण को मेदान से हटते देखकर वह सिहनाद करके 
जीत की खुशी मनाने लगा। यह सुनकर अभिमानी कर्ण का स्वा- 
भिमान जाग उठा । वह जाते-जाते रुक गया। उसने लड़ाई से हटने का 
विचार छोड़ दिया और फिर मंदान में आ डटा। 


घी 555 


कुन्ती की दिया वचन 


संजय से जब धृतराष्ट्र ने सुना कि दुर्मुंख ओर दुर्जय मारे गये तो 
उनसे न रहा गया। वे बोले-- 

“दुर्योधन ने यह कसा अनर्थ किया कि दुर्मुख और दुर्जय को युद्ध को 
आग में झोंक कर मरवा डाला । यही मूर्ख दुर्योेधिन कहा करता था कि 
सारे संसार में मेने एक भी वीर नहीं देखा जो वीरता में कर्ण की बराबरी 
कर सके । वह कर्ण जब मेरा साथी हे तो देवता भी मुझे परास्त नहीं कर 

सकते । फिर इन पांडवों की बात ही क्‍या हे ? इस तरह इस मूर्ख दुर्योधन 
ने आशा सें अपना महल खड़ा किया था। पर भीमसेन के आगे कर्ण टिक 
न सका ओर युद्ध से भाग खड़ा हुआ | उससे कुछ करते न बना । वह 
करता भी क्या ? वायुपुत्र तो वीरता और बल में यमराज के समान ही हूं । 
ऐसे महाबली से दुष्ट दुयंधिन ने बेर मोल लिया हें । अब बचने की कोई 
आज्ञा ही नहीं रही । 

धृतराष्ट्र का यह बिलाप सुनकर संजय झल्ला उठा। बोला-- 
“राजन, दुर्वोधन तो नासमझ था ही ! लेकिन पांडवों से बेर मोल लेने 
में तो आप भी शामिल थे । नासमझ बेटे की बातें मानकर आप ही ने तो 
इस सारे अनर्थ का बीज बोया ! आप ही तो इसकी जड़ हें। भीष्म 
जसे महात्माओं की बात आपने ठकरा दी । अब उसोका परिणाम भोग 
रहे हे । किया सब आपने और निन्‍दा अपने बेटे की कर रहे है । वह तो 
अपने प्राण हथेली पर लेकर लड़ ही रहा हेँँं। अब पछताने से क्‍या 
होता है ? 

णहु कह संजय आगे का हाल सुनाने लगा । 

के 

भीससेन के हाथों कर्ण को हारते देखकर दुमंद, दुःसह, 
दु्मंद, दुद्धंध, आदि धृतराष्ट्र के पांच बेटे भीमसेन पर टूट पड़े । 
उनके आते से कर्ण का भी साहस बंध गया । उसने भीमसेन पर कई तीखे 
बाण चलाये । पहले तो भोमसेन ने धतराष्ट्र के बेटों की ओर ध्यान न 
दिया और कर्ण के ही पीछे लगा रहा । पर उन पांचों ने कर्ण को चारों 
तरफ से घेरकर अपने बचाव में ले लिया और भीससेन पर बाणों की सार 
करते रहे । इसपर भोमसेन को गुरसा चढ़ आया । उसने धतराष्ट्र के 
उन पांचों पुत्रों को यमपुर पहुंचा दिया | पांचों जवान राजकुमार, अपने 
सारथियों और घोड़ों के साथ युद्ध के मेदान में मृत होकर ऐसे गिर पड़े 
जैसे आंधो आने पर जंगल मे रंग-बिरंगे फूलों वाले सुंदर-सुंदर पेड़ उखड़ 
कर गिर पड़ते हूं । 

दुर्योधन के ओर पांय भाइयों को इस तरह मारा गया देखकर कर्ण 
बड़े जोश में आ गया ओर बड़ी उपग्रता के साथ लड़ने लगा । भीमसेन भी 
कर्ण से हुए अपने पुराने कष्टों को याद करके बहत उत्तेजित हो उठा और 
कर्ण पर पेने बाणों की बछार करना शुरू कर दिया । कर्ण का धनुष कट 
गया । घोड़ ओर सारथी मारे गये। कर्ण रथविहीन हो गया । तब 
वह रथ से कद पड़ा ओर भोमसेन पर गदा-प्रहार किया । भोम ने बाण 
चलाकर गदा को रोक दिया ओर कण पर बाणों की बोछार जारी रखी । 
कर्ण को फिर हार खानी पड़ी ओर वहढ़ पीठ दिखाकर संदान से हट गया । 

हुसपर दर्षोधन को असह्य श्लोक हुआ । उसने अपने सात भाइयों, 
सित्र, उपित्र, जित्राक्भ, चारुचित्र, शरासन, जित्रायथ और चित्रवर्म 
को कण को सहायता करने को भेजा। सातों भीस से जा भिड़े 
और विलक्षण रण-कृशलता का परिद्त दिया । फिर भी भीमसेन 
के आगे भला वे बालक कबतक टिक सकते थ ? एक-एक करके सातों 
भाई सदा की तींद में सो गये । 

यह देख कर्ण की आंखों में आंमू उसड़ आये और उसके क्रोध का 
ठिकाना न रहा । एक दूसरे र५ पर सवार होकर काल की भांति भीमसेन 
पर भयातक आक्रमण करने लगा । भीम और कर्ण दोनों बीर ऐसे दीख 
पड़े जसे दो कड़कते यद चमफते हुए बादल हों । भीमसेन का पराक्रम देखकर 
अर्जुन, भीकृष्ण ओर सात्यकि--तीन। पांडव-वीर बहुत प्रसन्न ६.ए। यहां तक 
कि भूरिक्नया, कूप, अश्वत्थामा, शल्य, जयद्रथ आईद वीर भी भीमसंन की 
अद्भुत रण-कुशऊता की प्रशंसा करने लगे । 

दुयंधिन को पह बिलकुल पसंद न आया । वह अपने पक्ष के लोगों 
का भोमसेन की तारोफ़ करना सह न सझा । कर्ण की हालत पर उसे बड़ा 
दुःख हुआ । उसने अपने सात ओर भाइयों को यह आज्ञा देकर भेजा 
कि जाकर भीमसेन को घेर लो ओर उसपर जोरों से वार करो। ऐसा 
न हो कि भीमसेन के बाण कर्ण के प्राण ले ले। दुर्वोधन की आज्ञा मान 
कर शन्नुंजय, शत्रुहस, चित्र, चित्रायुध, दृढ़, चित्रसेन ओर विकर्णं--इन 

सातों भाइयों ने जाकर भीमसेन को घेर लिया और एकसाथ बाण बरसा 
कर उसे खब परेशान किया । 

पर भीमसेन ने उन सातों भाइयों को थोड़ी ही देर में मार गिराया । 

विकर्ण अपनी न्याय-प्रियता के कारण सबका प्यारा था। इस कारण 
जब विकर्ण भी मरकर गिर पड़ा, तो भीमसेन बहुत उदास हो गया। व्यथित 
होकर बोला-- 

“धर्म एवं न्याय के ज्ञाता विकण ! क्षत्रियोचित कत्तेव्य का पालन 
करते हुए तुम भी इस लड़ाई मे काम आ गये ! तुम मारे गयें ओर वह भी 
मेरे हाथों । यह युद्ध भी कंगा कठोर हे जिसमे तुम्हें और पितामह भीष्म 
को भी मारना हमारे लिए आवश्यक हो गया ।” 

इस प्रकार एक-एक करके दुयंधिन के भाइयों को अपनो खातिर प्राणों 
की आहति देते देखकर कर्ण के संताप की सीमा न रही । शोकातुर होकर 
वह रथ पर गिर पड़ा ओर दोनों आंखें बंद कर लीं। उसे बेहोशी-सी आ 
गई । पर थोड़ी देर बाद वह फिर संभला और जी कड़ा करके फिर से 
लड़ाई म॑ जुट गया। 

भीम ने फिर बाण चलाकर कर्ण का धन॒प काट डाला। जसे हो 
कर्ण ने दूसरा धनुष लिया, बसे ही भीम ने उसे भी काटकर गिरा दिया। इस 
प्रकार कर्ण के अठारह धनुष कट गये । इसपर कर्ण की सतर्कता और श्ञांति 
जाती रही । भीम की ही भांति वह भी उत्तेजित हो उठा। दोनों एक- 
दूसरे पर भयानक बार करने लंगे। लड़ते-लड़ते भीमसेन ने बड़े जोरों 
से सिहनाद किया । दूरो पर दूसरी ओर द्रोणाचाय से लड़ते हुए युधिष्ठिर 
ने जब भीम की यह गर्जना सुनी तो वह भी उत्साहित हो उठे और द्रोण पर 
जोरों का हमला कर दिया। 

उधर कर्ण ओऔर भोम के युद्ध में इस बार भीमसेन के रथ के घोड़े मारे 
गये । सारथी भी कट कर गिर पड़ा। रथ ट्ट-फूट गया ओर धनुष भो 
कट गया । इसपर भोम ने कर्ण के रथ पर शक्ति-अस्त्र चलाया। उसे 
कर्ण ने बाणों से काट गिराया । भोम ने ढाल-तलवार ले ली और जान 

झोंक कर लड़ने लगा। पलक मारते-मारते कर्ण ने उप्चकी ढाल फे भी 
टुकड़े कर दिये । जब ढाल भी न रही, तो भीम ने तलवार घुमाकर ज्ञोर 
से कर्ण पर फेंक सारी । तलवार के बार से कर्ण का धन॒ष कट गया तो कर्ण 
ने दूसरा धनुष ले लिया और बड़ी चतुराई के साथ बाणों का प्रयोग दिया, 
और भीम को खब परेशान किया । इससे भीम बहुत ही पीड़ित हो गया । 
उसे असीम क्रोव हो आया । वह उछलकर कर्ण के रथ पर जा कदा । कर्ण 
ने रथ के ध्वज-स्तंभ की आड़ लेकर भीमसेन की झपट से अपने को बचा 
लिया । तो भीम नीचे ज़मीन पर कूद पड़ा और मरे हाथियों के ढेर में 
घुसकर अपना बचाव कर लिया । हावियों की हर परे ओट में-से भीमसेन 
विलक्षण युद्ध करने लगा । मंदान में जो रथ के पहिये, घोड़े, हाथी आदि 
पड़े थे, उनन्‍्हींकोी उठा-उठा कर कर्ण पर फंकता गया जिससे उसे क्षण भर 
भी आरास न मिल पाया । 

उस समय कर्ण चाहता, तो भीम को आसानी से मार सकता था। पर 
निहत्थे भीमसेन को उसने मारना नहों दाहा। फिर माता कुंदी को दिया 
बचन उसे याद था कि वह अर्जन के सिवा और फिस्गेको युद्ध से न मारेगा। 

शांत रहते हुए भीम को चिढ़ाते हुए वह बोला-“अरे मर्ख पेट ! लड़ाई 
के बारे में तुम दया जानो ! बन के कंद-मूल ७? धूल खाया तुम्हें खूब 
आता हूं। पर क्षत्रियोचित ढंग दे युद्ध करना तुम्हारा काम नहों | इस 
लिए चलो, भागो यहां से 

यह सुनकर भीम आग-बबला हो उठा । 

देखो ! कर्ण के हाथों भीमसेन की बुरी गत हो रही हुँ ।” श्रीकृष्ण 
ने अर्जुन से कहा । 

सुनते ही अर्जुन ने अपनी अग्निमय द॒ष्टि कर्ण की तरफ फरी । क्रोध 
के कारण उसकी आंखें ऐसी प्रज्वलित हो रही थीं मानो कर्ण को जलाकर 
ही छोड़ेंगी। अजुन ने गाण्डीव तानकर बाण चढ़ाये । अर्जुन के बाण 
सनसनाते हुए कर्ण पर बरस पड़े और अंत में लाचार होकर कर्ण को 
युद्ध-क्षेत्र से हट जाना पड़ा । 


* 6०: 
भरिश्रवा का वध 


“अजुन ! देखो, वह तुम्हारा शिष्प ओर मित्र सात्यकि, शत्रुओं की 
सेना तितर-बितर करता हुआ आ रहा हैं । रथ चलाते-चलाते श्रीकृष्ण 
ने अर्जुन से कहा । 

“माधव ! युविष्ठिर को छोड़कर सास्यकि का यहां चला आना, 
मुझ ठोक नहीं जंचता । द्रोण तो उधर मौके की ताक में ही है । युधिष्ठिर 
की रक्षा का भार हमने सात्यकि को सौंपा था । उनकी रक्षा करने के बजाय 
उसे इस तरह यहां नहों चले आना चाहिए था । अभी तक जयद्रथ का भी 
वध नहीं हो पाया है । और उधर देखिये, भ्रिश्नया सात्यकि से भिडड गया 
हैं । ऐसे समय धर्मराज ने सात्यकि को यहां भेजफर भारी भर की । 
अर्जुन ने चिन्तित भाव से कहा । 

छ 

श्रीकृष्ण को जन्म देने के लिए श्लीदेदव.. या अयतार हुआ था । 
देवकी के स्वयंचर के अवसर पर सोमदत ओर शिमि एन दो राजाओं में 
भारी युद्ध हुआ । वुदेव की तरफ से शिनि ने स्वोमदतत से छइ कर उसको 
परास्त <र दिया ओर देजका को अपने रथ पर बिठा कु पे गये । उस 
दिन से लेकर शिनि ओर सोमदत्त में खानदानी बर हो गया था। यहां 
तक कि दोनों खानदान वाले सदा एक-दूसरे के प्राणों के प्यासे रहते थे । 

सात्यकि शिनि का पोता था और भ्रिश्रया सोमदत्त का पुत्र था। 
इस कारण, सात्यकि को देखते ट्ो भ्रिश्नवा ने उसे युद्ध के लिए लूलकारा 
ओर बोला-- 

“श्रता के दपे में भूले हुए सात्यकि, देखो, अभी तुम्हारी खबर लेता हूं । 
चिरकाल से तुमसे युद्ध करने की वाह मेरे सन में सभ्ाई हुई थो। आज 

तुम मेरे सामने पड़े हो । अब मेरी चाह पूरो होगी । राजा दशरथ के पुत्र 
लक्ष्मण के हाथों इन्द्रजीत का जेसे वध हुआ, वेसे ही आज मेरे हाथों तुम्हारा 
बध होने वाला हे । मृत्यु तुम्हारी बाट जोह रही है । जिन बीरों को तुमने 
सारा था, उनकी विधवाएं आज प्रसन्न होंगी । चलो तो फिर लड़ ही लें ।” 

यह सुन सात्यकि हंसा और बोला-- “निरथंक बातें बनाने से 
क्या फायदा ? जिसे लड़ने से डर हो उसे इस तरह क्या होआ दिखाया जा 
सकता हैँ । तुम व्यर्थ की बातें बनाना छोड़ो । यद्ध करके ही अपनी शरता 
का परिचय दो । शरत्काल के मेघों की भांति केवल गर्जना शूरों को 
विचलित नहीं करती ।” 

इस कहा-सुनी के बाद युद्ध शुरू होगया ओर दोनों बीर एक-दूसरे 
पर शोरों की भांति टूट पड़े । 

फ्े 

लड़ते-लड़ते सात्यकि और भूरिश्रवा के घोड़े मारे गये, धनुष कट गये 
ओर रथ भी बेकार हो गये। इसके बाद दोनों वीर ज़मीन पर खड़े ढाल- 
तलवार लेकर एक-दूसरे पर भयानक वार करने लगे । दोनों ने अद्भुत 
पराक्रम का परिचय दिया। वे दोनों एक-दूसरे से बढ़कर थे। इसलिए 
एक मुहूर्त तक दोनों में खड॒ग युद्ध होता रहा। बाद में दोतों दी छल कट 
गई । इसपर दोनों ने ढाल-तलवार फंक दी और कुइती छड़ने लगे। 

दोनों वीर एक-दूसरे से छाती भिड़ाते ओर गिर पड़ते । एक-दूसरे को 
कसकर पकड़ लेते ओर जमीन पर लोटने लगते । फिर अचानक उछल 
कर उठ खड़े होते और दोबारा एक-दूसरे को धवका देकर मार गिराते । 
इसी तरह दोनों जन्म के बरी बहुत देर तक समान युद्ध करते रहे । 

उधर अर्जुन सिन्धुराज जयद्रथ के साथ युद्ध कर रहा था और उसका 
वध करने के मोके की तलादा में था । 

“अर्जुन, सात्यकि बहुत थका-सा मालम होता है । जान पड़ता हू 
भ्रिश्रवा सात्यकि को खतम करके छोड़ेगा ।” श्रीकृष्ण ने अर्जुन से कहा । 
पर अर्जुन तो जयद्रथ से ही लड़ने में दत्त-चित्त था। 

श्रीकृष्ण ने अर्जुत से दुबारा आग्रह करके कहा, देखो भ्रिश्रवा ने 
जब सात्यकि को युद्ध के लिए ललकारा तभो वह कोौरव-सेना से लड़ते 
रहने के कारण थह्ा हुआ था। इसलिए यह बराबरी का युद्ध नहीं हे । 
पहले तुम्हें सात्यक की सहायता के लिए जाना चाहिए। नहीं तो सात्यकि 
भ्रिश्रवा के हाथों मारा जाता दीखता हैं ।” 

श्रोकृष्ण इस प्रकार कह ही रहे थे कि इतने में भ्रिश्रवा ने सात्यकि 
को ऊपर उठाया और जमीन पर जोर से दे पटका। कोरव-सेना जोरों 
से कोलाहल कर उठी--“सात्यकि सारा गया ।॥” 

“अर्जुन, देखो ! वष्णि-कुल का सबसे प्रतापी वीर सात्यकि जमीन 
पर असहाय-सा पड़ा हुआ हे । जो तुम्हारे प्राण बचाने व तुम्हारी सहायता 
करने आया था, उसोकी तुम्हारी आंखों के सामने हत्या हो रही हे । तुम्हारे 
देखते ही देखते, तुम्हारा मित्र अपने प्राण गंवाने वाला है ।” श्रीकृष्ण ने 
अर्जुन को एक बार फिर आग्रह कर के कहा । 

अर्जुन ने देखा कि मंदान पर मृत-से पड़े सात्यकि को भ्रिश्रवा उसी 
तरह घसीट रहा हैँ जसे सिंह हाथी को घसीट रहा हो । यह देख अर्जुन 
भारी असमंजस में पड़ गया । उसे कुछ सूझ न पड़ा कि क्‍या किया जाय । 

वह श्रीकृष्ण से बोला-- कृष्ण, भ्रिश्रवा मुझसे लड़ नहीं रहा हे । 
दूसरे के साथ लड़नेबाले पर में केसे बाण चलाऊं ? मेरा मन नहीं मानता । 
परन्तु साथ ही जब मेरो खातिर सात्यकि प्राण गंवा रहा हो तब अपनी 
ही धन में लड़ते रहना भी मुझसे नहीं होता ।” 

अर्जुन इस प्रकार श्रीकृष्ण से बातें कर ही रहा था कि इतने में जयद्रथ 
के चलाये बाणों के सम्‌ह आकाश में छा गये । इसपर अर्जुन ने बातें करते 
ही करते जयद्रथ पर बाणों की बोछार जारी रक्खी । साथ-ही-साथ संकट 
में पड़े हुए सात्यकि को तरफ भी बार-बार देखता ओर खिन्न हो उठता था । 

“पार्थ ! कई वोरों से युद्ध करने के कारण थका हुआ सात्यकि अब 
निहत्या और निःसहाय होकर भ्रिश्रवा के हाथों में बरी तरह फंसा हुआ 
हैँ । तुमको इस प्रकार तठस्थ नहों रहना चाहिए ।” श्रोकृष्ण ने कहा । 

ज्योंही अर्जुन ने सात्यकि की ओर मुड़कर देखा तो पाया कि सात्यकि 
जमोन पर पड़ा था ओर भ्रिक्षवा उसके शरीर को एक पांव से दबाकर 
ओर दाहिने हाथ में तलवार लेकर उसपर वार करने को उद्यत ही था। 
यह देख अरजुन से न रहा गया । उसने उसी क्षण भ्रिश्नवा पर तानकर 
बाण चलाया । बाण छगते ही भ्रिश्रवा का दाहिना हाथ कटकर तलवार 
समेत दूर जमीन में जा गिरा । 

हाथ कटे हुए भ्रिश्रवा ने पीछे मड़कर देखा तो ऋद्ध होकर बोला-- 

“अरे कुन्ती पुत्र ! सके तुमसे इस बात की आशा नहीं थी कि ऐसा 
अवीरोचित काम करोगे । जब्न में दूसरे से लड़ रहा था और तुम्हारी तरफ 
देख भी नहीं रहा था तब तुमने पीछे से सझपर बाण चलाकर हमला क्‍यों 
किया ? तुम्हारे इस काम्त से इस बात का सबत मिलता है कि आदमी पर 
संगति का असर पड़े बिना नहीं रहता । अर्जुन ! जब भाई युधिष्टिर तुम 
से पूछेंगे कि तुमे उसका हाथ काटा तो भूरिश्रवा क्या कर रहा था 
तब क्‍या उतर दोगे ? अरे, ऐसा अधामिक और अन्यायपूर्ण यद्ध करना 
तुम्हें किपने सिखाया ? पिता इन्द्र ने या आचार्य द्रोण ने या कृप ने ? 
वह कोन-रा धर्म था जिसके अनुसार तुमने एक ऐसे व्यवित पर बाण चलाया 
जो न तो तुमग्रे लड़ रहा था, न तुम्हारी तरफ देख ही रहा था ? नीच 
लोगों फे योश्य इस निकृष्ट कार्य को करके तुमने अपने सुयश पर धब्बा 
लगा जिया है। में जानता हूं कि तुम स्वयं अपनी इच्छा से ऐसा काम करने 
पर उतारू नहीं हो सकते । जरूर कृष्ण ने ही इसके लिए तुम्हें उकसाया 
होगा । पर तुम तो क्षत्रिय हो ! बोर हो ! यह कृत्य तो तुम्हारे स्वभाव 
के विरुद्ध था ! दूसरे से लड़ने वाले पर हथियार चलाना क्षत्रियोचित 
काम नहीं 6 । इसलिए नीच कृष्ण की सलाह से तुमने ऐसा अधर्म वर्यों 
किया : 

आअयना ,ाथ कट जाने पर जब भ्रिश्षवा ने इस प्रक!र श्रीकृष्ण की निदा 
की तो अजुन बोला-- 

“बद्ध भ्रिश्रवा ! कहीं जवानी के साथ-साथ बद्धि भी तो नहीं 

१२ 

खो बेठे हो ? युद्ध-धमं का जब तुम्हें पुरा ज्ञान है तो फिर मुझे ओर श्रीकृष्ण 
को क्‍यों घिक्‍कार रहे हो ? सात्यकि मेरा मित्र था। मेरे लिए अपने 
प्राणों को हथेली पर रखकर यहां लड़ रहा था। तुमने मेरे दाहिने हाथ 
के समान प्रिय मित्र सात्यकि का वध करने की कोशिश की और वह भी 
उस समय जबकि वह घायल ओर अचेत-सा होकर जमीन पर पड़ा हुआ था 
और कोई प्रतिरोध नहीं कर सकता था । यह में खड़े-खड़े कंसे देख सकता 
था ? यदि में उसकी सहायता न करता, ठो मुझे नरक ही प्राप्त होता । 
तुम कहते हो कि श्रीकृष्ण की संगति के कारण में भले से बुरा बन गया । 
तो संसार में ऐसा कोई हूँ जो इस तरह बरा बनना नहीं चाहता हो ! 
मतिभ्रम के कारण ही तुम ऐसी बकवास कर रहे हो । अनेक महारथियों 
के साथ अकेले लड़कर जब सात्यकि बिलकुल थका हुआ था, तब तुमने 
लड़कर उसे परास्त कर दिया यह तो ठीक था । पर जब वह परास्त हो 
कर जमीन पर निःशस्त्र पड़ा हुआ था तब उस अवस्था में तुमने उसे तलवार 
से मारना चाहा, तो क्या यह धर्म था ? जिसके हथियार ट्ट चुके थे, कवच 
नष्ट हो चुका था ओर जो इतना थका हुआ था कि जिसके लिए खड़ा रहना 
भी दूृभर था, ऐसे मेरे कोमल बालक अभिमन्यु का वध होने पर तुम सभी 
लोगों ने विजयोत्सव मनाया था । तुम्हीं बताओ कि ऐसा करना किस धर्म 
के अनुसार था ?” 

अजुन के इस प्रकार मुंहतोड़ जवाब देने पर भ्रिश्रवा चपके से सात्यकि 
को छोड़कर हट गया और अपने बाएं हाथ से युद्ध के मंदान पर शरों को फंला 
कर और आसन जमाकर बठ गया। उसने परमात्मा का ध्यान करके 
वहीं प्रायोपवेशन--आमरण अनशन, शुरू कर दिया। यह देखकर सारी 
कौरव-सेना भ्रिश्रवा की प्रशंसा करने लगी ओर अर्जुन और कृष्ण को 
बड़ी निंदा करने लगी। 

यह सब देखकर अजुन बोला-- 'वीरो ! तुम सब मेरो प्रतिज्ञा 
जानते हो । मेरे बाणों की पहुंच तक अपने किसी भी मित्र या साथी का शत्रु 
के हाथों बध न होने देने का मेंने प्रण कर रखा हे । इसलिए सात्यकि की 

रक्षा करता मेरा धर्म था! किसीका धर्म जाने बिना उसकी निदा करना 
उचित नहों ।” 

उसके बाद अजुन भ्रिश्रवा से बोला-- “पुरुषश्रेष्ठ ! आश्वितों का 
भय दूर करके उन्हें शरण देनेवाले वीर ! तुमने अपने ही कुकर्म का यह फल 
पाया हू । इसके लिए मेरी निन्‍्दा करना व्यर्थ हे । निन्‍दा तो हम सबको 
क्षत्रिय-धमं की करनी चाहिए, जो इन सभी अनर्थों की जड़ है ।” 

अर्जुन की ये बातें सुनकर भूरिश्रवा ने भी शांति से सिर नवाया 
ओर जमोन पर टेक दिया । 

इन बातों में कोई दो घड़ी का समय बीत गया था । सात्यकि की भी 
थकान मिट चुकी थी ओर वह तरोताजा हो गया था। भूरिश्रवा के हाथों 
हुए अपमान के कारण क्रोध से वह अन्धा होगया था । उसने आव देखा न 
ताव, तलवार लेकर भूरिश्रवा की ओर, जो आंखें बंद किये और आसन 
जमाए ध्यान में लीन बेठा था, झपटा । सात्यकि को झपटता देखकर सारो 
कौरव सेना में हाहाकार मच गया । अर्जुन और श्रीकृष्ण चिल्ला-चिल्लाकर 
कह रहे थे कि ऐसा न कर, ऐसा न करो !” सब लोगों के मना करते हुए 
भी सात्यकि ने भ्रिश्रवा का सिर धड़ से अलग कर दिया । वृद्ध भ्रिश्रवा 
स्वर्ग सिधार गया । 


सिद्धों और देवताओं ने भ्रिश्रवा का यश गाया । सात्यकि के कार्य 
को सबने निकृष्ट कहकर घिक्कारा । सबके मनमें भ्रिश्रवा को मृत्यु के 
के कारण उदासी छा गई । सात्यकि के निन्‍्द्य कर्म पर सबको असीम घणा 
हुई । 

सात्यकि ने कहा-- भूरिश्रवा मेरा खानदानी शत्रु था और जब 
में युद्ध के मंदान में अधमरा-सा पड़ा था, तब उसने मेरी हत्या करने की 
कोशिश की थी। इसलिए मेने उसका जो वध किया वह उचित ही था ।” 
पर सात्यकि का यह समाधान किसीको ठीक नहीं जंचा । लड़ाई के मेंदान 
में जिस ढंग से भूरिश्॒वा का वध हुआ, उसे किसीने भी उचित नहीं माना । 

भ्रिश्रवा के वध को कहानी, महाभारत की उन कहानियों में से 
है जिनमें दुविधात्मक समस्याएं हल होती हे । जहां ईए्या-हेष का बोल- 
बाला हो वहां धर्म और' अनुशासन नाममात्र के लिए भी नहों रहते । 


का 
जयद्रथ का वध 


“कर्ण ! आज हमारा भाग्य-निर्णय होने वाला हे ।” दुर्योधन ने कहा 
और बोला-- “आज वह अवसर हाथ आया हे, जिससे मेरे भाग्य के चमकने 
की संभावना हैं । आज यदि अर्जुन की प्रतिज्ञा पुरी न हो पाई तो निईचय 
ही वह लज्जा के मारे आत्मघात कर लेगा । अर्जन के मर जाने पर पांडवों 
का नाश भी निश्चित हैं । और फिर तो यह सारा राज्य हमारे ही अधीन 
हो जायगा । फिर कोई हमारे सामने सिर नहीं उठा सकेगा। मू्खेता 
और भ्रम के वश होकर अजुन ने यह प्रतिज्ञा करके अपन ही सर्वेनाश का आयो- 
जन कर लिया हूँ । यह मेरे भाग्योदय की ही सूचना हं ! ऐसे अवसर 
को हाथ से न जाने देना चाहिए। हमें कोई-न-कोई प्रयत्न करके अर्जुन 
को प्रतिज्ञा झठो कर देनी चाहिए। आज तुम्हें अपनी रण-कुशलता का प्रा- 
पूरा परिचय देना होगा । आज तुम्हारी परीक्षा का दिन हैँ । अब सूरज 
अस्त हुआ ही चाहता हैँ । थोड़ी ही देर रह गई हुँ । सूर्यास्त तक अर्जुन 
जयद्रथ के पास पहुंच नहीं सकेगा । कृपाचाय, अश्वत्थामा, शल्य, तुम 
ओर म॑ हम सभी साथ-साथ ओर हर तरह से सतक रहकर जयद्रथ की रक्षा 
करते रहें तो अर्जुन की प्रतिज्ञा प्रो होने ही नहीं पावेगी ।* 

यह सुन कर्ण बोला-- 'राजन्‌ ! भीमसेन के साथ युद्ध करते-करते 
में बहुत थक गया हूँ । भेरा सारा शरीर घावों से भर गया हे। शरीर 
की स्फति कम हो गई है । फिर भी तुम्हारे उद्देश्य की पूति में यथासंभव 
प्रा हाथ बटाऊंगा । में तुम्हारी ही खातिर जी रहा हूं 

युंद्ध-स्थली में जिस समय कर्ण और दु्यंविन में ये बातें हो रही थीं, 
उसी समय दूसरी तरफ अर्जुन कौरव-सेना में प्रलय-सा मचा रहा था। 
अजुन की इच्छा यह थी कि किसी तरह कौरव-सेना को तोड़-फोड़कर अन्दर 
प्रवेश करके सुर्पास्त होने से पहले जयद्रथ के निकट पहुंचकर उसका काम- 


तमाम किया जाय । 
छ 


इतने में एकाएक श्रीकृष्ण ने अपना पांचजन्य शंख जोरों से बजाया । 
सुनते ही उनका सारथी दारुक एक रथ लेकर आ पहुंचा । सात्यकि लपक- 
कर उसपर सवार हुआ । वह कर्ण पर टट पड़ा और दोनों में बड़ी कुशलता 
ओर तत्परता से युद्ध होने लगा । 

दारुक ने रथ चलाने में बड़ा कोशल दिखाया ओर सात्यकि ने धनुष 
चलाने में । दोनों का रण-कौशल देखने को देवता आकाश में इकट्ठे हो 
गये कर्ण के चारों घोड़े और सारथी मारे गये। उसके रथ की ध्वजा 
कटकर गिर पड़ी । पल भर में रथ भो चर हो गया। इसपर कर्ण दुयंधिन 
के रथ पर चढ़कर युद्ध करने लगा । 

इस युद्ध का वर्णन धृतराष्ट्र को सुनाते हुए संजय ने कष्टा--“इस संसार 
में श्रीकृष्ण, अजुन ओर सात्यकि के समान धनुर्धारी ओर कोई नहीं है ।” 

& 

उधर कोरव-सेना को तितर-बितर करता हुआ अजुन जयद्रथ के पास 
पहुंच ही गया । उस समय के अजुन के रोद्ररूप का वर्णन नहीं हो सकता 
था। वह अपने पुत्र अभिमन्यु की हत्या ओर पिछली सारी म॒सीबतों को 
याद करके क्रोध से आग को भांति प्रज्वयलित हो उठा। उस समय वह दोनों 
हाथों से गाण्डीव धनुष का प्रयोग कर रहा था। कौरव-सेना इससे भयाकुल 
हो उठी । उस समय वह कौरव-सेना को महाकाल के समान भयानक 
प्रतीत होने लगा । 

जयद्रथ को रक्षा करने वाले सभी महारथियों को हराकर अर्जुन 
एकदम जयद्रथ के पास पहुंच गया ओर उसपर दूद पड़ा। पर जयद्र॒थ 

भी कोई ऐसा-बंसा नहीं था । वह विख्यात वीर था । डटकर लड़ने लगा । 
उसे हराना अर्जुन के लिए भी सुगम न था। बड़ी देर तक युद्ध होता रहा । 
दोनों पक्षों के वीर सूयं की ओर बार-बार देखने लगे । धीरे-धीरे पश्चिम 
में लालिमा छाने लगी और सुर्यास्त का समय भी नजदीक आने लगा; परन्तु 
जयद्रथ और अजुन का युद्ध समाप्त होने के कोई लक्षण नज़र नहीं आते थे। 
यह देख दुर्योषिन के मत में आनन्द को लहरें उठने लगीं । उसने 

सोचा कि अब जरा-सी ही देर और हे । जयद्रथ तो बच ही गया और 
अर्जुन की प्रतिज्ञा विफल हुई ही सी हे । 

दुर्योधन यह सोचकर खुश हो ही रहा था कि इतने में अन्धेरा-सा छा 
गया । सुर्यास्त हो गया ! पांडवों की सेना में उदासी छा गई। सब 
आपस में काना-फूसी करने लगे, 'जयद्रथ मारा नहीं गया ! सूर्यास्त हो 
गया । अर्जुन की प्रतिज्ञा झूठी हो गई ! अब क्या होगा ? ” 

उधर कौरव-सेना में खुशी की लहर फंल गई और जहां-तहां सेनिक 
शोर मचाने लगे । 

जयद्रथ ने भी पद्िचिम को ओर देखते हुए मन में कहा-- “चलो, 
प्राण बचे ! 

इसी बीच श्रीकृष्ण ने अर्जुन से कहा-- अर्जुन ! जयद्रथ सूर्य की 
तरफ देखने में लगा हे और मन में समझ रहा हे कि सूर्य डब गया । 
परन्तु अभी तो सूर्य डबा नहीं है । यह अन्धकार मेरा हो फंलाया हुआ हे 
तुम्हें अपनी प्रतिज्ञा पुरी करने का यही अवसर हूँ ।” 

श्रीकृष्ण के यह वचन अजुन के कान में पड़े ही थे कि अर्जुन के गांडीव 
से एक तेज बाण छटा और जयद्रथ के सिर को ऐसे उड़ा ले गया जसे चील 
मर्गो के बच्चे को उड़ा ले जाती हे । पर श्रीकृष्ण ने समय पर एक और 
बात अर्जुन को याद दिला दी थी-- 

“अर्जुन ! जयद्रथ के सिर को जमीन पर न गिरने देना । बाण 
इस तरह मारना कि उसके सहारे ही वह आकाद-मार्ग से जाकर उसके 
पिता वुद्धक्षत्र की गोद में जा गिरे। जयद्रथ को सिले वरदान की बात 

तुमको याद ही होगी कि जिसके हाथों इसका सिर पृथ्वी पर गिरेगा उसके 
सिर के सो टुकड़े हो जायेंगे ।” 

अजुन ने ऐसा ही किया । जयद्रथ के पिता राजा वद्धक्षत्र अपने आश्रम 
में संध्या कर रहे थे। इतने में काले-काले केश और सोने के कुंडलों से 
युक्त जयद्रथ का सिर ध्यान-सग्न राजा की गोद में जा गिरा । ध्यान समाप्त 
होने पर जब वद्धक्षत्र की आंखें खुलों और वह उठे तो जयद्रथ का वह सिर 
उनकी गोद से जमीम पर गिर पड़ा और उसी क्षण बढ़े वद्धक्षत्र के सिर 
के भी सौ टकड़े हो गये । जयद्रथ और उसके वृद्ध पिता दोनों ही एकसाथ 
वीरोचित स्वर्ग को सिधारे । 

७ 

श्रीकृष्ण, अर्जुन, भीम और सात्यकि ने अपने-अपने हांख बजाकर 
विजय-घोष किया । पांडव-सेना के दूसरे बीरों ने भी शंख बजाये। 
यह सुनकर धर्मराज युधिष्ठिर ने जान लिया कि अर्जुन के हाथों जयद्रथ 
का वध हो गया और उन सबके आनंद को सीमा न रही । 

इसके बाद तो युधिष्ठिर दूने उत्साह के साथ, सारी पांडव-सेना को 
लेकर आचायं द्रोण प्रर टूट पड़े । चौदहवें दिन का युद्ध केवल सूर्यास्त तक 
ही न हुआ, बल्कि रात को भी होता रहा। ज्यों-ज्यों युद्ध का जोश बढ़ता 
गया, त्यों-त्यों विधि-निषध की सीमाएं एक-एक करके ट्टती गईं। यहां 
तक कि अन्त में अधर्म का बोलबाला हो गया । 


«६५५ 
आचाय द्रोण का अन्त 


महाभारत-कथा जाननेवाले सभी इस बात से परिचित होंगे कि 
घटोत्कच भीमसेन का हिडिबा राक्षसी से उत्पन्न पुत्र था। 
महाभारत के कथा-पात्रों में दो ही बालक ऐसे हें जो वीरता, धोरज, 

साहत, शवित, बल, शीह, यश्ञ आदि सभो गुणों से युक्त और उज्ज्वल 
चरित्र के थे। और वे थे अर्जन का पुत्र अभिमन्यु ओर भोमसेन का पुत्र 
घटोत्कच । दोनों ने ही पाण्डवों के पक्ष में अद्भुत वीरता के साथ युद्ध 
करके प्राणों का उत्सग किया था । 

महाभारत का आख्यान एक अद्भत रचना हूँ जिसमें मानव-जोवन 
के दुःख-दर्द का सार आगया हूँ | करुण-रस से पूर्ण यह धामिक ग्रन्थ 
जीवन के दुःखों पर प्रकाश डालकर पाठकों को अजर-अमर सत्यरूप 
परमात्मा की ओर बढ़ने को प्रेरित करता है । 

साधारण कहानियों व उपन्यासों का ढंग कुछ और हो होता हे । 
वे या तो दुःखांत होते हें या सुखांत। सुखांत कथाओं का नायक 
रोमांचकारी घटनाओं, आफतों ओर मुसीबतों को पार करता हुआ, अत्त में 
अपने उद्देश्य में सफल हो जाता है ओर अपनी मनचाही प्रेमिका से ब्याह 
कर लेता है । पाठक का आकुलित मन इससे प्रसन्न हो उठता है । दुःखांत 
कथाओं का ढंग ठीक इससे उलटा होता हे जिसमें प्रारम्भ में तो घटनाएं 
शभ से शुभतर होती जाती हू, परन्तु अन्त में भारी दुर्घटना के साथ 
यवनिका-पतन हो जाता है । 

परन्तु रामायण ओर महाभारत जसी धामिक व प्राचीन रचनाओं 
की प्रणाली कुछ ऐसी होती है कि जिससे पाठक का मन द्रवित हो जाता हे । 
कभी वह आनंद की तरंगों में बहता हैँ तो कभी दुःख की आंधी उसे झंझोड़ 
देती हे । मन की भावनाएं पल-पल बदलती जाती हैं और परिणाम में 
पाठक परमात्मा की शरण लेकर सुख-दुःख से ब्राह्मी-स्थिति को पहुंचने 
पर उकसाया जाता हे । 

७ 

दोनों तरफ ईर्ष्या-द्वेष एवं प्रतिहिया की जो आग भड़क रही थी, 
बह इतनी प्रबल हो उठी कि केवल दिन के समय लड़ने से ही उसको संतुष्ट 
नहीं किया जा सका । चौदहवे दिन, सुथथे के डूबने के बाद भी युद्ध जारी 
रखने के लिए मशाल जलाए गये। रात का समय था। घटोत्कच और उसके 

साथियों ने भयानक माया-पुद्ध शुरू कर दिया। रात के समय की उस 
लड़ाई का दृश्य अदभुत था। वह एक ऐसी घटना थी जेसी भारत देश में 
पहले कभी न हुई थी । हजारों मशाले जल रही थीं और दोनों ओर 
के वीर अपनी-अपनो सेना को युद्ध के लिए उत्साहित कर रहे थे । 

कर्ण और घटोत्कच में उस रात को बड़ा भयानक युद्ध हुआ । घटोत्कच 
और उसकी पंशाची सेना ने बाणों की वह बौछार की कि जिससे दुर्योधन 
की सेना के झुण्ड-के-झण्ड बोर मारे जाने लगे । प्रछय-सा मच गया । यह 
देखकर दुर्योधन का दिल कांपने रूगा । 

कोरव-बोरों ने कर्ण से अनुरोध किया कि किसी-त-किसी तरह आज 
घटोत्कच का काम तमाम करना चाहिए। उन्होंने कहा, कर्ण ! आप 
इसी घड़ी इस राक्षस का वध कर दो ! बरना हमारी सारो सेना तबाह 
हो जायगी । इसको शोष्र ही मृत्यलोक पहुंचाओ ।॥” 

घटोत्कन्र ने कर्ण को भी इतनी पीड़ा पहुंचाई थी कि वह भी क्रोध में 

भरा हुआ था। कौरवों का अनुरोध सुनकर उसकी उत्तेजना ओर भी 
प्रबल हो उठी । वह आपे में न रहा और इन्द्रदेव की दी हुई शक्ति का, 
जिसे उसने अजुन का वध करने के ही उद्देश्य से यत्न-पूर्वक सुरक्षित रक्खा 
था--घधटोत्कच पर प्रयोग कर दिया । 

इससे अर्जुन का संकट तो ठल गया पर भीमसेन का प्रिय एवं वीर 
पुत्र घटोत्कच मारा गया ओर उसकी लाश आकाश से जमीन पर धड़ाम से 
आ गिरी । पांडवों के दुःख की सीमा न रही । 

इतने पर भी युद्ध बंद नहीं हुआ । द्रोणाचायं के धनुष से बाणों की 
ऐसी तीत्न बोछार हो रही थी जिससे पांडव-सेना के असंख्य वीर गाजर-म्‌ली 
की तरह कट-कटकर गिरते जाते थे । रहे-सहे पांडव-सेनिक भी भयभोत 
हो उठे । 

यह देख श्रीकृष्ण अर्जुन से बोले-- “अर्जुन | आज युद्ध में द्रोण को 
परास्त करना किसीकी शक्ति में नहीं हे । जबतक इनके हाथ में शस्त्र 
है तबतक धार्मिक युद्ध लड़कर उनपर विजय नहीं पाई जा सकती । धर्म 

के विरुद्ध चलकर ही--कुछ कुचक्र रचकर ही--इनको परास्त कर॑नां होगा 
और आज अगर यह परास्त न हुए तो हमारा सर्वेनाश कर देंगे। इसलिए 
किसी प्रकार अगर द्रोण यह सुन लें कि अव्वत्थामा मारा गया तो शोक में 
आकर हथियार फेंक देंगे-- युद्ध न करेंगे। इसलिए किसीको आचायें 
के पास जाकर यह खबर पहुंचानी चाहिए कि अव्वत्थामा मारा गया । 

यह सुनकर अर्जुन सन्न रह गया । इस प्रकार असत्य मार्ग का अनु- 
करण करना उसे ठीक न जंचा । उसने ऐसा करने से साफ इन्कार कर 
दिया । पाण्डव-पक्ष के दूसरे बीरों ने भी इसे नापसन्द किया । किसीका 
भी मन नहीं मानता था कि ऐसा अधम कार्य करे। लेकिन युधिष्ठिर 
ने काफी सोच-विचार के बाद कहा कि यह पाप मे अपने ही ऊपर लेता हूं । 

अमृत की प्राप्ति के लिए जब समुद्र-मन्थन हुआ तब देवताओं का संकट 
दूर करने के लिए भगवान्‌ महादेव ने स्वयं विष-पान किया था । आश्वित 
मित्र की रक्षा के लिए भगवान्‌ रामचनद्र ने भी वानर-राज बालि का अन्याय- 
पृवंक बध करके पाप का भार अपने ऊपर लिया था। ठीक इसी तरह 
युधिष्ठिर ने भी अपने सुयश् पर पाप-कालिमा लगवाने का इरादा कर 
लिया कि जिससे ओरों का संकट दूर हो सके । 

इस व्यवस्था के अनुसार भीम ने गदा-प्रहार से अव्वत्थामा नाम के 
एक भारी लड़ाके हाथी को मार डाला। फिर द्रोणाचार्य की सेना 
फे पास जाकर जोर से चिल्लाने लगा-- मेने अश्वत्थामा को मार डाला 
है । पर सपने में भी नीच काम करने का विचार न करने वाले भीमसेन 
को भी यह झूठी बात कहते हुए बड़ी लज्जा आई। 

उधर युद्ध करते हुए द्रोणाचाये ब्रह्मास्त्र का प्रयोग करना ही चाहते 
थे कि इतने में भीमसेन की आवाज उनके कानों में पड़ी । जब उन्होंने 
सुना कि उनका पुत्र अश्वत्थामा मारा गया तो वह विचलित हो गए। 
साथ ही उन्हें इस बात की सच्चाई पर शक भी हुआ । उन्होंने युधिष्ठिर 
से पुछा-- “बेटा युधिष्ठिर ! क्‍या, यह बात सच हे कि मेरा प्रिय पुत्र 
अधश्वत्थामा सारा गया ? ' 

आँचाय द्रोण को विश्वास था कि युधिष्ठिर तोनों लोकों के आधिपत््य 
के लिए भी झूठ नहीं बोलेगे । इसी कारण उन्होंने युधिष्ठिर से ही यह 
प्रन्‍न किया था । 

यह देखकर श्रीकृष्ण चिन्तित हो उठे । उन्हें भय हुआ कि कहां 
युधिष्ठिर अपनी ध्म-परायणता के कारण पांडवों के नाश का कारण 
न बन जाय॑ 

युधिष्ठिर असत्य बोलते हुए डरे तो पर विजय प्राप्त करने को 
लालस; भी उनको विकल कर रही थी। वे बड़ी दुविधा में पड़ गये। फिर 
भी किसी तरह जी कड़ा करके जोर से बोले-- “हां, अश्वत्थामा मारा 
गया । परन्तु यह कहते-कहते फिर उनको धर्म का भय हो आया । इस 
कारण अन्त में धोमे स्व॒र में यह भी कह दिया-- “मनुष्य नहीं, हाथी ।” 

कक 

उस दिन की इन घटनाओं का हाल सुनाते हुए संजय ने कहा-- राजन! 
इस प्रकार युधिष्ठिर के असत्य भाषण के कारण बड़ा अधर्म हो गया ।” 

पौराणिक कहते है कि जसे ही युधिष्ठिर के मुंह से यह असत्य बात 
निकली त्यों ही उनका रथ, जो पृथ्वी से चार अंगुल ऊपर-ही-ऊपर चलता 
रहता था, एकदम जमीन से लगकर चलने लगा । 

तात्पर्य यह्‌ कि संसार झूठ का आदी हो चुका था; इस कारण युधिष्ठिर 
के सत्य-भाषण का उससे कोई संबंध न था। पर अब, जबकि जीत पाने की 
इच्छा से उन्होंने भी असत्य-भाषण किया तो उनका रथ भी पापी धरातल 
से जा टिका । 

क् 

युधिष्ठिर के मुंह से यह सुनते ही कि अश्वत्थामा मारा गया, द्रोण के 
सन सें विराग छा गया । जीवित रहने की इच्छा ही उनके मन में न रही । 
जब वे इस मनःस्थिति में थे तभी भीमसेन कठोर वाकबाणों से उनको 
ओर सताने लगा । वह बोला-- 

“ब्राह्मण लोगों के कतंव्यभ्रष्ट हो जाने के कारण और क्षत्रियोत्ित 

वृत्ति धारण कर लेने के कारण ही क्षत्रियों पर यह विंपदी आ गई । यदि 
ब्राह्मण लोगों ने अधर्मं का सार्गे न अपनाया होता, तो कितने हो क्षत्रिय- 
राजाओं के प्राण बच गये होते । आप तो इस तथ्य से परिचित हे ही कि 
अहिसा ही सबसे उत्कृष्ट धर्म हु और यह भी जानते हे कि ब्राह्मण ही 
उस महान्‌ धर्म के आधार-स्तंभ माने जाले हे । फिर स्वयं आपका जन्म 
भी ब्राह्मण-कुल मे ही हुआ हे । तब आपने यह हिसा-वत्ति क्यों अपनाई 
और स्वार्थ-वश होकर पाप करने पर क्यों तुले हुए हे 

एक तो यों ही पुत्र के वछोह की खबर सुनकर द्रोण के मन से प्राणों का 
मोह टूट चुका था और वराग्य छा रहा था। ऊपर से भीमसेन के मुंह 
से ये कड॒वी बातें सुनकर उन्हें और भी सख्त पीड़ा पहुंची । उन्होंने तुरन्त 
सारे अस्त्र-शस्त्र फेंक दिये और रथ पर ही आसन जमाकर, ध्यानमग्न 
होकर बठ गये । 

इतने में द्रपद का पुत्र धष्टयूम्न हाथ में तलवार लेकर द्रोण पर झपठा । 
यह देखकर चारों ओर हाहाकार मच गया ओर इसी हाहाकार के बीच 
धृष्टदयुम्न ने ध्यान-सग्न आचार्य की गर्दन पर खड़ग से जोर का वार किया। 
आचायें द्रोण का सिर तत्काल ही धड़ से अलग होकर गिर पड़ा। भारद्वाज- 
पुत्र द्रोण की आत्मा दिव्य ज्योति से जगमगाती हुई स्वर्ग सिधार गई। 


४8 

द्रोण के मारे जाने पर कोरव-पक्ष के राजाओं ने कर्ण को सेनापति 
मनोनोत किया । भद्वराज कर्ण के सारथी बने । शल्य के चलाये देवी रथ 
पर बंठा हुआ कर्ण बहुत ही शोभित हो रहा था। उसके शरीर की कांति 
बहुत ही उज्ज्वल हो रही थी । दूसरे दिन कर्ण के सेनापतित्व में फिर से 
घमासान युद्ध जारी हो गया । 


» (2४ 


के 

ज्योतिषियों से पुछकृर पाण्डबों ने भयानक युद्ध के लिए सबसे 
उपयुक्त समय का पता कर लिया। नियत समय पर अर्जुन ने कर्ण पर 
भीषण आक्रमण कर दिया। अर्जन की रक्षा करता हुआ भीम, अपने 
रथ पर उसके पीछे-पीछे चला ओर दोनों एकसाथ कर्ण पर ट्ट पड़े । 

जब दुःशासन ने यह देखा, तो उसने भीम पर बाणों की वर्षा कर दी । 
उससे भोम ऋद्ध हो उठा ओर बोला-- अरे दुःशासन ! बस अब त्‌ अपने 
को गया ही समझ । जो अत्याचार तूने हमपर किये थे उनका बदला 
अभी सुद-ब्याज समेत चुकाता हूँ। द्रोपदी को जिस दिन तेरे पापी 
हाथों ने छआ था, तभी मेने जो शपथ ली थी, वह अब यूरी हो जायगी ।” यह 
कहते-कहते भीम दुःशासन पर झपटा । 

जिस दुरात्मा ने द्रौपदी का अपसान किया था, उसको भीम ने एक 
ही धक्के में ज़मीन पर गिरा दिया ओर उसका एक-एक अंग तोड़-मरोड 
डाला। 'धूतं, नीच कहीं का ! तेरे इसी हाथ ने तो द्रोपदी के केश पकड़- 
कर खींचने का दुःसाहस किया था। पहले उसे ही तेरे शरीर से तोड़ 
फेंकता हूँ । देखें तो ! अब कोन तेरी सहायता के लिए आगे बढ़ता हैं ! 
कौन हैँ तेरा साथ देने वाला ! किसको इतनी सामथ्य हे जो तुझे मेरे हाथों 
से आज बचा सके ! आवे तो वह सामने ! जरा देख तो उसे।” ओर दुर्खधिन 
पर इस भांति तीन कटाक्ष करते हुए भीमसेन ने पागलों के-से जोश में 
दुःशासन का हाथ एक झटके में दरीर से अलग करके फंक दिया ओर फिर 
दुःशासन के लह को ऐसे चस-चुसकर पीने लगा, जेसे जंगली जानवर 
पीते हें । उस समय भीमसेन का विकृत रूप भयानक हिख्न-जन्तु का सा 
प्रतीत हो रहा था । 

गरम-गरम खन पीने के बाद भोमसेन, महाकाल के-से भयानक रूप 
में यद्ध के मंदान पर नाचने-कूदने लगा और बिल्लाने लगा--“गया एक 
पापी इस संसार से ! मेरी एक प्रतिज्ञा पूरी हुई । अब दुर्वोधन की 
बारी हे । उसका काम तमाम करना बाकी हैं। वह बलिदान का बकरा 
किधर है ? कोई कह दे उससे कि वह भी तेयार हो जाय ।” 

भीमसेन का वह भयानक रूप, उसका वह चिल्लाना और वह 
उन्माद नृत्य देखकर लोगों के दिल दहलू उठे । सब कांप गये। यहां तक 
कि एक बार कर्ण का भी शरीर कांपने लगा । 

इसपर शल्य ने कर्ण को दिलासा देते हुए कहा-- कर्ण ! तुम तो वीर 
ही, इस तरह हताश होना तुम्हें शोभा नहीं देता । इस समय तो दु्यंधिन 
को, जो भग्न-हृदय-सा हो गया हे, सान्त्वना देनी चाहिए। तुम्हें तो चाहिए 
था कि उसे धीरज देते । उल्टे तुम्हीं धीरज गँवा बंठ--हिम्मत हार जाओ, 
यह तो ठीक नहीं । दुःशासन के सारे जाने पर अब सबको आंखें तुम्हीं 
को देख रही हे तुम्हीं सबका आसरा बने हुए हो । युद्ध का सारा दायित्व 
अब तुम्हींको वहन करना होगा। क्षत्रियोचित धमं से काम लो। अर्जुन के 
साथ युद्ध करके या तो विजय का यश्ञ प्राप्त करो या वीरोचित स्वगे । 

सारथोी बने हुए शल्य की ये बातें सुनकर कर्ण गुस्से में आ गया । उसकी 
आंखे लाल हो गई और वह असोम क्रोध के साथ अजुन पर टूट पड़ा । 

७ 

“दुयोंधिन, इस युद्ध को बन्द कर दो! आपसी बेर भूल जाओ ! 
पांडवों से सन्धि कर लो ! / द्रोण-पुत्र अश्वत्थामा ने कहा । 

पर दुर्योधन झल्लाकर बोला-- पापी भीमसेन ने जंगली जानवर 
की तरह भेंया दुःशासन का खून चसते हुए जो कुछ कहा, क्‍या वह तुमने 
नहीं सुना ? तुम तो उसके पास ही खड़े थे ! तो फिर सन्धि कर लेन को 
बेकार बातें क्यों करने लगे हो ! हमारे लिए अब सन्धि-चर्चा बेकार हूं ।” 

अव्वत्थामा से यह कहकर दु्यंधिन ने सेना को व्यूह-रचना को फिर 
से सुधारकर पांडवों पर हमला करने की आज्ञा दे दो । 

७ 

अर्जुन और कर्ण के बीच घोर संग्राम छिड़ा हुआ था । कर्ण ने अजुन 
पर एक ऐसा बाण चलाया, जो काले नाग की तरह ज्ञहर की आग उगलता 
गया । अर्जुन की ओर उस भयानक तोर को आता देख कृष्ण ने रथ को पांव 
के अगूंठे से दबा दिया, जिससे रथ ज़मीन में पांच अंगुल धंस गया । कृष्ण 

को इस युक्‍क्ति से अर्जुन मरते-मरते बचा । कर्ण का चलाया हुआ सर्प- 
मुखास्त्र फुकारता हुआ आया और अर्जुन का म॒कुट उड़ा ले गया । इस- 
पर अर्जुन के क्रोध का ठिकाना न रहा। जोश के साथ कर्ण पर बाण-वर्षा 
कर दी। इतने में कर्ण के रथ का बाएं तरफ का पहिया अचानक 
धरती में धंस गया । 

इससे कर्ण घबरा गया और बोला--“अजुन ! ज़रा ठहरो ! मेरे रथ 
का पहिया कीचड़ में फंस गया हे। ज्ञरा उसको उठाकर ठीक जमीन पर 
रख दूं। तबतक के लिए जरा रुक जाओ पांडब-पुत्र तुम्हें धर्म युद्ध 
करने का जो यज्ञ प्राप्त हुआ है, उसे व्यर्थ ही न गवांओ। में ज़मीन पर 
खड़ा रहूं ओर तुम रथपर बढठे-बेठे मुझपर बाण चलाओ, यह ठीक नहों 
होगा। जरा रुको, में अभी पहिया उठाकर ठीक ज्ञमीन पर रखे लेता हूँ । 
तबतक के लिए अपनो बाण-वर्षा बंद रखो ।” 

कर्ण की ये बातें सुनकर श्रीकृष्ण बोले-- कर्ण ! तुम भी धर्म की बातें 
करने लगे ? यह ठीक रहा ! अब मुसोबत पड़ने पर धर्म का खयाल आया 
तुमको ? जब दुःशासन, तुम ओर दुर्योधन द्रोपदी को भरी सभा में घसीट 
लाये थे उस वक्‍त तुम्हें धर्म की याद आई थी ? नौसिखिये युधिष्ठिर को 
जुए के कुचक्र में फंसाते वक्‍त तुम्हारा धर्म कहां जा छिपा था ? जब पाण्डव 
प्रतिज्ञा पुरी करके बारह साल का वनवास ओर एक साल का अज्ञात- 
वास करके लोटे, तब तुम लोगों ने उनका राज्य वापस देने से इन्कार किया 
था। क्या वह धर्म था ? उस समय तुमने अपने धर्म को कहां छिपाये रखा 
था ? जिन दुष्टों ने भोमसेन को ज़हर देकर मार देने को कोशिश कौ 
थी, उनके उस कुचक्र में तुम भी तो साथी बने हुए थे। लाख के भवन में 
कुन्ती-पुत्रों को ठहराकर उनको सोते हुए जला डालने का जो षड॒यन्त्र किया 
गया था उसमें तुम्हारा भी तो हाथ था ! क्‍या उस समय तुम्हें धर्म की याद 
आई थी ? द्रौपदी का घोर अपमान होते हुए तुमने जो कुछ कहा था क्‍या 
वह भूल गयं ? और यह भी भूल गये कि यह सब देखकर तुम उसी 
समय कहकहा लगाकर हुसे थे ?-- तेरे पति आज तेरे काम न आ 

सके । चल अब ओर किसीको पति कर ले !” क्‍या य अधामभिक बातें 
तुमने द्रोपदी को नहीं सुनाई थीं ? एक सती-साध्वी से ऐसी बातें करते 
हुए तुम्हारा धर्म कहां लप्त हो गया था ? जब दुयमुंडें बच्चे अभिमन्यु 
को तुम सात लोगों ने एकसाथ घेरकर निलंज्जता के साथ मार डाला 
था तब तुम्हारे धामिक विचार कहां थे ? और आज जब मुस्तीबत सामने 
खड़ी दिखाई दे रही है तो तुमको धर्म याद आ रहा हैं ।” 

श्रीकृष्ण की इस झिड़की का कर्ण से कोई उत्तर देते न बना । उसन 
सिर झुका लिया और अठटके हुए रथ पर से ही युद्ध जारी रखा। इतने में 
कर्ण का एक बाण अर्जन को जा लगा, तो वह थोड़ी देर के लिए विचलित 
हो उठा। बस, यही ज़रा-सा समग्र पाकर कर्ण रथ से उत्तर पड़ा और पहिया 
उठाकर समतल पर लाने की कोशिश करने लगा । पर दव उसका साथ 
छोड़ चुका था। कण के हजार प्रयत्न करने पर भी पहिया 
गठ़े से निकलता न था। 

तब कर्ण ने परशुराम से सीखे हुए मन्त्रास्त्रों की स्मरण में लाने का 
प्रयत्न किया; परन्तु परशुराम के झापवश वे भी याद न आये। 

इतने म॑ श्रीकृष्ण ने अजुन से कहा-- अजुन, अब देरो न करो; 
हिचकियाओ भी नहीं | इसी समय इस दुष्ट को खत्म कर दो। मारो जल्‍दी 
से कसकर एक बाण 

श्री व्यासजी कहते हूँ कि श्रीकृष्ण की यह बात मानकर अजुन ने 
तान कर एक बाण ऐसा मारा कि कर्ण का सिर कटकर जमीन पर गिर 
पड़ा । 

७ 

कवि का मन नहीं मानता कि इस अवाभिक वध की सारो जिम्मेदारी 
अर्जुन पर ही छोड़ दी जाय । इसलिए वह कहते हे कि भगवान ने 
आदेश दिया ओर अजुन ने मान लिया । कवि अजुन को दोषी नहीं 
ठहराना चाहते। कर्ण के सर्पास्त्र से अर्जुन की रक्षा करने के लिए किसने 
रथ को नोचे झुकाया था ? भगवान्‌ ने । जब कर्ण जमीन पर खड़ा होकर 


दुर्योधन का अन्त १६३ 


रथ का पहिया उठाने में लगा रहा, तब अर्जुन ने उसपर बाण क्यों चलाया ? 
भगवान को प्रेरणा से । 

उन दिनों को युद्ध-पद्धति की दृष्टि से ऐसी बातें धमं-विरुद्ध मानो 
जाती थीं। धर्म के विरुद्ध चलाने का भार भगवान्‌ के सिवाय और किसके 
द्वारा वहन किया जा सकता हूं ? 

हिसात्मक युद्ध के द्वारा अधर्म एवं अत्याचार को नष्ट करने की आशा 
रखना व्यर्थ है । हथियार-बन्द युद्ध से अत्याचार या अन्याय कभी नहीं 
मिठते । धामिक उद्देश्यों के लिए ये जो युद्ध किये जाते है, उनमें भी अनि- 
वार्य रूप से अन्याय और अधर्म हो ही जाते है । ऐसे युद्धों के परिणास- 
स्वरूप अधर्म की ही वृद्धि होती हूँ । 

जब दुर्बंधिन को इस बात को खबर मिली कि युद्ध में कर्ण भी 
मारा गया, तो उसके शोक की सीमा न रही । उसके लिए यह दुःख 
असह्य हो उठा । दु्यंधिन की इस शोचनीय अवस्था पर क्षपाचायं को 
तरस आया । उन्होंने दुर्योधन को सान्त्वना देते हुए कहा-- 

“राजन ! राज्य के लोभ से, यह युद्ध लड़ा जा रहा हें । जो-जो 
काम जिन-जिन लोगों को सोंपा गया, उन्होंने प्रसन्नतापृवंक उसको किया 
ओर प्राण-पण से युद्ध करते हुए वे स्वर्ग सिधारे हूं । अब तुम्हारा कत्तंव्य 
पही हूँ कि पांडवों से किसी प्रकार संधि कर लो । अब युद्ध बंद करना ही 
श्रेयस्कर होगा ।* 

यद्यपि दुयोधन हताश हो चुका था, फिर भी कृपाचायं की यह सलाह 


उसे बिलकुल ही पसंद न आई । वह उसे मानने के लिए तंयार 
न हुआ । 

वह बोला--आचाये ! यह समय भयभीत होने का नहीं है ! 
अब तो हमें कायरता से नहीं, बल्कि वीरता से ही काम लेना होगा । यह 
युद्ध जारी रखना हो मेरा कर्तव्य हू । आप कया यह चाहते है कि में भोरु 
की भांति अपने प्राण बचा लू, जबकि मेरी खातिर मेरे बन्धु व मित्रों ने 
अपने प्राणों का उत्सगगं कर दिया हूँ ? यदि में ऐसा करूंगा, तो संसार के 
लोग मुझ पर थूकेंगे, मेरी निदा करेंगे। लोक-निदा सहकर में कौनसा 
सुख भोगन के लिए जीता रहूं ? जब मेरे सारे बंधु-बांधव मारे जा चके 
है तो फिर संधि करके भी कोमसा सुख भोग सकूंगा ? ” 

सभी कौरव-वबोरों ने दुर्योधन की इन बातों को सराहना की । सबने 
उसकी बातों का समर्थन किया और कहा कि य॒द्ध जारी रखना हो ठोक 
होगा । इसपर सबकी सलाह से मद्रराज शल्य को सेनापति नियुक्त 
किया गया । शल्य भी बड़ा पराक्रमो, वीर ओर शक्तिमान था । उसकी 
शरता, अन्य कोौरव-सेनापतियों की श्रता से कम न थी। इसलिए शल्य 
के सेनापतित्व में फिर से युद्ध जारी हुआ । 

पांडवों की सेना के संचालन का पुरा दायित्व अब थुधिष्टिर ने स्वयं 
अपने कन्धों पर ले लिया। शल्य पर उन्होंने स्वयं आक्रमण किया। 
वही युविष्ठिर, जो शांति की मूरति-से प्रतीत होते थे, अब क्रोध को प्रतिमूति- 
सी बनकर प्रचण्ड वेग से शल्य पर टूट पड़े । उनका वह भोबण-रवरूप 
आइचर्थजनक था । देर तक दोनों में दइन्द्र-युद्ध होता रहा । आखिर युधि- 
ष्ठिर ने शल्य पर शक्ति का प्रयोग किया ओर मद्रराज दल्य मृत होकर 
रथ पर से धड़ाम से इस प्रकार गिरे जसे उत्सव-समाप्ति के धाद इन्द्र-ध्वजा। 

जब शल्य भी मारा गया तो कौरव-सेना निःसहाय-सोी हो गई और 
उसके अंदर भय छा गया । परन्तु फिर भी, रहे-सहे धतराष्ट्र-पुत्रों ने हिम्मत 
न हारी । उन्होंने चारों तरफ से भीस को घेर लिया ओर उसपर बाणों 
की झड़ी लगा दी । लेकिन भीम इससे विचलित होनेवाला कब था ? 
उसने एक ही हल्‍्ले में उन सबको यमपुर पहुंचाकर छोड़ा । तेरह बरस तक 
मन में जो प्रतिहिसा की आग दबाए रक्‍खी थी, उसको उन धृतराष्ट्र-पुत्रों 

के रक्‍त से शांत करके भीमसेन को ऐसा अनुभव हुआ मानो आज ही उसका 
जीवन साथथंक एवं सफल हुआ था। वह हएष से फूला न समाता था । 
७ 

दूसरी ओर शकुनि ओर सहदेव का युद्ध हो रहा था। तलवार की 
पेनी धार के समान नोकवाला एक बाण शकुनि पर चलाते हुए सहदेव ने 
गरज कर कहा-- मूर्ख शकुनि ! अपने किये का फल भुगत ही लो ! 
और मानो उसकी बात सफल हो गई ! बाण धन॒ष से निकला नहीं कि 
शकुनि का सिर कटकर गिरा नहीं । 

भगवान्‌ व्यास कहते हू कि शकुनि का सिर, जो कौरवों के लिए पापों 
फी जड़ के समान था, भूमि पर कटकर गिर पड़ा । 

हक 

कोरव-सेना के सारे वीर कुरु-क्षेत्र की भूमि पर सदा के लिए सो गये । 
अकेला दुर्योधन जीवित बचा था । अब उसके पास न तो सेना थी, न रथ 
ही । उस बीर की स्थिति बड़ी दयनोय थी । ऐसी हालत में दुयंधिन 
अकेला ही हाथ में गदा लिये एक जलाशय की ओर चपके से चल दिया । 
मन में सोचता जाता था-- 

“द्रदर्शो ज्ञानी विदुर पहले ही से यह सब जानते थे कि युद्ध का यह 
परिणाम होगा । तभो तो बार-बार मुझे समझाते रहते थे । पर मेने कब 
किसीकी सुनी थी ! यह सोचते-सोचते बह जलाशय म॑ उतर गया। 
,» पर अवसर बीत जाने पर पछताने से कोई लाभ नहीं होता । किये 
का फल भुगतना हो पड़ता है । उसने अपने मन में कहा । 

७ 

उधर दूसरे दिन जब युद्ध-भमि में दुर्योधन दिखाई न दिया तो युधिष्ठिर 
और उनके भाई उसे खोजते हुए उसी जलाशय पर जा पहुंचे जहां दुर्योधन 
छिपा बेठा था। श्रीकृष्ण भी उनके साथ थे। उन सबको यह पता चल 
गया था कि दुर्योधन इसी जलाशय में जा छिपा हे । 

“दुर्योधन ! अपने वंश ओर कुटम्ब का नाश कराने के बाद अब पानी 


का 

में छिपषकर प्राण बचाना चाहते हो ? तुम्हारा दर्ष ओर तुम्हारा आत्माभि- 
मान, क्‍या हवा में उड़ गया ! तुम क्षत्रियकुल में पंदा हुए हो ! बाहर 
निकलो और क्षत्रियोचित ढंग से युद्ध करो । भीरु न बनो ! युद्ध से 
भागकर जीते रहने की चेष्टा न करो ? ” युधिष्ठिर ने ललकार कर कहा । 

यह सुन दुर्योधन ने व्यथित होकर कहा-- “युधिष्ठिर ! यह न 
समझना कि में प्राणों के डर से यहां छिपा बंठा हूं। में भयभीत होकर भी 
यहां नहीं आया । शरीर की थकान मिटाने को ही जरा यहां ठंडे जल में 
विश्राम कर रहा हूं । युधिष्ठिर, में न तो डरा हुआ ही हूं और न मुझे प्राणों 
का ही मोह है । फिर भो, सच पूछो तो अब युद्ध से मेरा जी हट गया है । 
मेरे सभी संगी-साथी और बन्धु-बान्धव मारे जा चुके हे । अब में बिलकुल 
अकेला हूं। राज्य-पुख का मुझे लोभ नहीं रहा। यह सारा राज्य अब 
तुम्हारा ही हे । निश्चिन्त होकर तुम्हीं इसका उपभोग करो ।” 

“दुर्योधन ! एक दिन वह था जब तुम्हींने कहा था कि सुई की नोक 
जितनी जमीन भी नहीं दू गा । शांति की इच्छा से जब हमने तुम्हारे आगे 
मिन्नतें कीं तब तुमने इनकार कर दिया था। अब कहते हो, मेरा सर्वस्व 
तुम्हारा ही हे । शायद तुम्हें अयने किये पायों का स्मरण नहीं रहा। 
तुमने जो महापाप किये हे. उन सबको क्या फिर से याद दिलाना जरूरी 
होगा ? तुमने हमें जो हानियां पहंचाई थीं और द्रौपदी का जो अपमान 
किया था, वे सब तो पुकार-पुकार कर तुम्हारे प्राणों की बलि मांग रहे 
है । अब तुम बच नहीं पाओगे ।” युधिष्ठिर ने कड़क कर कहा । 

दुर्योधन ने जब स्वयं युधिष्ठिर के मुख से ये कठोर बातें सुनीं तो 
उसने गदा उठा ली और जल में ही उठ खड़ा हुआ और बोला-- 

“अच्छा, यही सही । तुम एक-एक करके मुझसे भिड़ लो । में अकेला 
हूं और तुम तो पांच हो । पांचों का अकेले के साथ लड़ना न्यायोचित नहीं । 
फिर तुम पांचों तरोताजा हो । में थका हुआ हूं ओर घांयल हूं । कवच भो 
मेरे पास नहीं हे । इसलिए एक-एक करके निबट लो। चलो ! 

यह सुन युधिष्ठिर बोले-- “यदि अकेले पर कइयों का हमला करना 

धर्म नहीं, तो बालक अभिमन्यु कंसे मारा गया था ? तुम्हारी ही तो अनुमति 
पाकर उस एक बालक को सात-सात महारथियों ने मिलकर धर्म के विरुद्ध 
लड़कर मारा था न ! तब धर्म का ध्यान नहीं रखा ? पर बात यह हैं कि जब 
अपने पर संकट पड़ता हे तब धमंशास्त्र का उपदेश सभी लोग देने लूग जाते 
हैं । इस कारण अब बकवास बंद करो और निकल आओ जलाशय से ! 
पहन लो कवच ओर हममें से जिस किसीसे भी चाहो, इन्द्र युद्ध कर लो । 
यदि मारे गये तो स्वर्ग पाओगे और यदि जीत गये, तो सारे राज्य के तुम्हों 
स्वामी बनोगे। 

यह सुन दु्बंधिन जलाशय से बाहर निकल आया और उसने भीम से 
गदा-युद्ध करने को इच्छा प्रकट की । भीम राजी हो गया और दोनों में 
गदा-पुद्ध शरू हो गया। दोनों की गदाएं जब एक-दूसरे से टकरातीं तो 
उनमें से चिनगारियां निकल पड़ती थीं । इस तरह बड़ी देर तक युद्ध जारी 
रहा । ह 

इसी बीच दर्शक लोग आपस मे चर्चा करने रंगे कि दोनों मे जीत 
किसकी होगी । श्रोकृष्ण ने इशारों में ही अजुन को बताया कि भीम 
दुर्योधन की जांघ पर गदा मारेगा तो जीत जायगा । भीमसेन ने श्रीकृष्ण 
का यह इशारा तुरत भांप लिया और अचानक सिह की भांति दुयंधिन पर 
झपटा और उसकी जांघ पर जोर का गदा-प्रहार किया । 

जांघ पर गदा को यह चोट लगनी थी कि दुर्योधन धड़ाम से पृथ्वी 
पर कटे पेड़ की भांति गिर पड़ा । यह देख भोम और उन्मत्त हो गया । 
उप्तका पुराना बेर मतिमंत हो उठा। उस्तोो उन्मत्त अवस्था में उसने 
आहत पड़े हुए दुर्योधन के मार्थे पर जोर से एक लात जमाई । 

भीम का यह कार्य श्रीकृष्ण को ठीक न लगा । वह बोले-- भीमसेन ! 
अब बस करो ! तुमने अपना ऋण चुका दिया। तुम्हारा बचन पूरा 
हुआ। फिर भी दुर्योधन क्षत्रिय राजा है और हमारे ही कुल का है। इस- 
लिए यह ठीक नहीं कि तुम उसके माथे पर इस प्रकार लात मारो । यह तो 
शीघ्र ही अपनी मौत मर जायगा । अब हम यहां खड़े ही क्‍यों रहें ! 

दुर्योधन और उसके साथी-संगी अब नष्ट हो चुके हे । चलो, हम अपने 
स्थान को हो चलें ।” 

जांघ टूट जाने के कारण अवमरी अवस्था में पड़े दुर्योधन ने जब 
श्रीकृष्ण के ये वचन सुने तो उसके दिल में क्रोध और हष की आग-सी भड़क 
उठी । वह चिललाकर बोला-- “अरे निल्‍्लंज्ज कृष्ण ! धर्म-युद्ध करने- 
वाले हमारे पक्ष के सारे यशस्वी महारथियों को तुम्होंने कचक्र रचकर 
मरवा डाला हैँ, तिसपर मुझे पापी कहते हुए तुम्हें लज्जा नहीं आती ? 
यदि तुमने कुचक्र न रचा होता, तो कर्ण, भीष्म या द्रोण भला समर में परास्त 
होने वाले थे ? 

मरणासन्न अवस्था में भी दुर्खोधन को इस प्रकार प्रलाप करते देख 
श्रीकृष्ण बोले-- 

“दुर्योधन, तुम बेकार की बातें कर रहे हो । अब यह तुम्हारा अन्त 
समय हे । लोभ में पड़कर और राज्य-सत्ता के घमण्ड से मदान्ध होकर 
तुमने जो अनगिनत महा पाप किये, उन्हींका यह परिणाम हें। 
अब तो कुछ सभझ से काम लो ! क्‍यों किसोको व्यर्थ दोष देते हो ? तुम 
अपने ही किये का फल पा रहे हो। यह क्यों नहीं समझते ओर उसका पदचा- 
त्ताप करते ? अपने अपराध के लिए दूसरों को दोष देना बेकार हूँ ।” 

यह सुन दुर्योधन बोला-- क्षत्रिय लोग जेसी मृत्यु की अभिलाषा 
करते हे, वंसो ही वीरोचित मृत्यु मुझे प्राप्त हुई हे। मेरे समान 
भाग्यवान आज ओर कोन होगा ? मरने पर भी सदा मेरा सुयद्ञ बना रहेगा । 
पर तुम जीते रहो और लोक-निन्दा के पात्र बने रहो । भीमसेन ने जो मेरे 
सिर पर लात सारी हे उसकी मुझे जरा भी चिन्ता नहीं; क्योंकि अभी 
थोड़ी ही देर में चोल-कौए भी मेरे माथे पर अपनी लातें रखने ही वाले हे । 

छे 

लालच में पड़कर दुयंधिन अथर्म पर उतारू हुआ था। उसके फल- 
स्वरूप जो बर-भाव बढ़ा, उसके कारण दोनों तरफ अधर्म के अनेक काम 
हुए। और अधमं का फल अथर्म ही हुआ करता हे। 

कुरुक्षेत्र का युद्ध अभी प्रा हुआ भी नहीं था कि श्रीकृष्ण के बड़े भाई 
हलधर श्रोबलदेव अपनी तीथं-यात्रा समाप्त करके वापस आ गये। 
उसी समय भीम ओर दुर्योधन में गदा-युद्ध समाप्त ही हुआ था। जब बलराम 
को पता चला कि भीमसेन ने दुर्योधन की जांघ पर गदा मारी तो उन्हें 
बड़ा गुस्सा आया । 

वह भीम को घ॒णा से देखते हुए बोले-- घिफ्कार हूँ भीम तुमको जो 
तुमने कमर के नीचे गदा मारकर गदा-युद्ध के नियम का भंग किया । 
तुम्हें नहीं मालम कि ऐसा करना महा अनुचित हें ।” 

भीम के व्यवहार से बलदेव को इतना क्रोध आया कि वह उनसे 
सहा न गया । वह श्रीकृष्ण से बोले-- 'भया कृष्ण ! तुम तो अन्याय 
ओर अनीति को सह लेते हो; पर मुझसे अनोति होते नहीं देखी जाती । 
में अनीति करने वाले को जरूर दंड दंगा ।” यों कहते-कहते बलराम 
अपना हल हाथ में लेकर भीमसेन पर झपटे । 

श्रीकृष्ण ने जब यह देखा कि बलराम बहुत क्रोध में हे ओर गस्से 
में न जाने क्‍या अनर्थ कर डाल तो वे उनका रास्ता रोककर खड़े हो गये 
और उनको समझाते हुए बोले-- “भाई साहब, आप जरा शांत हो कर 
सोचिये । पांडव हमारे मित्र । निकट ल्‍के संबंधी ह। वे दुर्योधन के 
अत्पाचारों से पीड़ित हुए हे । जब द्रौपदी का भरी सभा में अपमान किया 
गया था तभी भीम ने अपनी गदा से दुर्योधन की जांघें तोड़ डालने की प्रतिज्ञा 
की थी । सब लोग भीस की इस प्रतिज्ञा से परिचित हे ओर स्वयं दुर्योधन 
भी भीमसेन की उस प्रतिज्ञा को जानता है । फिर आप जानते ही हे कि 

अपनी प्रतिज्ञा का पालन करना, क्षत्रियों का तो धर्म हें ही! इसलिए 
मेरी आपसे प्राथंना है कि आप उतावले न होइए | पांडव निर्दोष हे । 
उनसे नाराज न होइए । सिर्फ एक ही घटना को लेकर धर्माधर्म का विवेचन 
करना ठोक नहों हे । भोम का काम न्याय-युकत हें या नहों, इस बात का 
निर्णय करने से पहले दुर्योधन के किये अत्याचारों पर भी ध्यान देना होगा। 
अब तो कलियुग का प्रारम्भ हो रहा है, इसमें तो अन्याय का बदला अन्याय 
ही माना जावगा । अतः दु्धषिन के किये कई अन्यायों और छल-प्रपंचों के 
बदले यदि भीमसेन ने कटि के नीचे गदा मार भी दो, तो वह अधर्म 
कत्ते हो सऊृता हैं ? इसी दुर्यंधिन की प्रेरणा से-- उसके उकसाने पर-- 
पोऊे से बाण मारकर हमारे अभिमन्यु का धनुष काट दिया गया था। जब 
अजुन का पुत्र रथ-विहीन होकर बिना धनष के जमीन पर खड़ा था, तभो 
उप्तरर बहुत-पे महारथियों ने एक साथ हमला करके उसे मार डाला । 
भीमप्तेन इसको मार भी डालता तो यह कोई अधर्म या अन्याय नहीं 
होता । फिर यह भी तो सोचिये कि बार-बार इसने पांडवों पर अत्याचार 
किपे और व्यर्थ में उनसे युद्ध भी छेड़ा। तब फिर यह बात कंसे भूली जा 
सकती हे कि सौका आने पर भीमसेन अपनी प्रतिज्ञा का पालन न करेगा ? 
इस कारण भीम के इस कृत्य को एकदम अन्याय नहीं कहा जा 
सकता ! 

श्रीकृष्ण की इन दलोलों का बलराम पर कोई असर हुआ हो ऐसा 
नहीं लगा । वे अपनी राय पर दृढ़ रहे और भीम के काम को न्याय-युकत 
सानते को तेयार न हुए। फिर भी उन्होंने अपने क्रोध को शांत 
जरूर कर लिया । 

वह बोले-- भया कृष्ण ! तुम चाहे जो कहो, मुझे तो विश्वास 
है कि दुर्वोषधिन को वोरोचित स्व प्राप्त होगा और भोमसेन के सुयश पर 
कलंक की कालिमा लगी रहेगी। गदा-युद्ध के नियम का उल्लंघन करने 
के कारण भीम को संसार सदा घिक्कारता रहेगा । और जिस स्थान पर 
ऐसा अन्याय हुआ हो वहां में तो पल भर भी नहीं ठहरूंगा । इतना कहकर 

बलराम तुरन्त द्वारका को प्रस्थान कर गये । 
क 

“युधिष्ठिर ! आप भी तो कुछ कहिये | इस बारे में आपकी 
क्या राय है ? आप क्यों चुप हे ?” श्रीकृष्ण ने युधिष्ठिर की ओर घमते 
हुए एृछा । 

युधिष्ठिर बोले-- श्रीकृष्ण ! भूमि पर मत-तुल्य पड़े दुर्योधन 
फे सिर पर भीम का लात मारना मुझे अच्छा न लगा । यह बात ठीक हू 
कि कौरवों ने हमपर बहुत अत्याचार किये और हमे असंख्य कष्ट पहुंचाये । 
और यह भी में जानता हूं कि भीमत्तेन का मत क्रीध ओर दुःख के मारे बड़ा 
बविकल हो जाता रहा हैं । उसी विकलता के कारण प्रतिज्ञा लेकर भीमसेन 
ने जिस ढंग से दुयोधिन को मारा था वह कार्य न्‍्याय-पुकत है या नहीं इसका में 
ठीक-ठीक निर्णय नहीं कर पाता। भीमसेन ने भारी मुसीबते झेली हे, 
इसलिए उसके इस काम के विरुद्ध एकाएक मुझसे कुछ कहते भी नहीं 
बनता है ।” 

जब धर्म को क्षति पहुंचती है तो सज्जनों का मन शांत नहीं हो पाता । 
पर मन पशोपेश में ज़्रूर पड़ जाता हे । भीम के इस काय॑ से धर्मराज की 
बुद्धि कुंठित हो गई । विवेकशील अर्जुन भी चुप रहा। उसने न भीमसेन 
को सराहा, न उसे दोष ही दिया । लेकिन पास में जो दूसरे क्षत्रिय खड़े 
थे, वे दुर्योधन की निन्‍दा करते नहीं थकते थे । यह श्रीकृष्ण को अच्छा 
न लगा। वे बोले -- 

“क्षत्रियगण ! आप लोगों को यह शोभा नहीं देता कि घायल होकर 
अधमरे दुयंधिन की आप यों निदा करें । यह ठीक है कि नासमझी के कारण 
ही दुर्योधन की यह अवस्था हुई हैँ । दुष्टों की संगति का ही यह प्रभाव 
था कि दुर्येधिन भी दुष्ट बना, फिर भी यह राजा हुं-- राजकुल का हूँ । 
इसे बीर-मृत्यु प्राप्त हुई है । इसे हम यहां छोड़ें और उसे अपने कर्मों के 
अनुसार फल पाने दे ।” 

घायल और अधमरे तड़पते हुए दुर्योधन ने जब श्रीकृष्ण के ये बोल सुने 

तो वह मारे क्रोध के आपे-से बाहर होगया। अपने दोनों हाथों को 
टेककर, बड़ी कठिनाई से वह उठा और क्रोधभरो दृष्टि से श्रीकृष्ण को 
देखता हुआ बोला-- “अरे. निर्ूुज्ज कृष्ण ! मझे असहाय अवस्था में 
डालकर ऐ सी बढ़-चढ़ कर बात बोलते तुम्हें शर्म नहीं आती ? क्‍या तुम यह 
बात भूल गये कि तुम्हारा पिता वसुदेव राजा कंस के यहां नौकर था ? 
राजा लोगों के साथ मित्रता करने तक की तो योग्यता तुममें है नहीं और 
मझे दुष्ट कहने की हिमाकत करते हो ? तुम्हींने तो भीम को इशारे से 
मेरी जांघ पर गदा मारने की सलाह दी थी । यह न समझना कि म॑ तुम्हारी 
चालों से अपरिचित हूं । जब हम दोनों लड़ रहे थे तो तुप्तने अर्जुन से बातें 
करने के बहाने भीम को मेरो जांघों पर गदा मारने का जो इशारा किया था, 
तुम समझते होगे कि में यह नहीं जानता । पर तुम भूलते हो । इसी प्रकार 
पितामह भीष्म को तुम्हारी ही चाल ने परास्त किया था । शिखण्डी को 
उनके आगे खड़ा करके अर्जुन से उनपर बाण चलवाना तुम्हारा ही काम था। 
धर्मराज से झूठ बुलवाकर आचाय॑ द्रोण का तुम्हींने वध करवाया। युधि- 
ष्ठिर कौ झूठी बात को सच मानकर आचाये ने धनुष डाल दिया और 
तभी पापी धुृष्टहाम्न ने ध्यान-सग्न बंठें आचार्य का सिर काट डाला। 
उसे ऐसा करने से रोकना तो दूर, तुम उल्टा उसके इस काये से ख॒श हुए 
थे। कर्ण ने अर्जुन का वध करने के लिए जिस शक्ति को सुरक्षित रक्‍्खा 
था, तुम्हारी ही तो प्रबंचना के कारण विवश होकर उसे उसका प्रयोग 
घटोत्कच पर कर दिया । अपने हाथ कट जाने पर बढ़े भूरिश्रवा जब 
शरों की दाय्या पर बढे प्रापोपवेश कर रहे थे, उस समय सात्यकि ने तुम्हारी 
प्रेरणा ही से तो उनका वध किया था । कोच में फंसे रथ के पहिये को जब 
कर्ण उठा रहा था, तब अर्जुन ने नीच आदमी की तरह उसका बध किया 
था। वह भी तुम्हारे ही आदेश से ! अरे दुरात्मा, हम सबके नाश का 
कारण केवल तुम्हीं हो | तुम्हारी ही माया के कारण सिन्धुराज जयद्रथ 
सूर्यास्त होगया यह समझकर असावधान रहे ओर धोखे से मारे 
गये । घधिक्‍्कार हू तुम्हें ! तुम्हारी इस मकक्‍कारो और धोखेबाजी के लिए 

सारा संसार तुम्हारो निन्‍दा करेगा ।” 

दुर्योधन इस प्रकार श्रोकृष्ण पर वाक-बाणों की बोछार करता-करता, 
पीड़ा के सारे कराहता हुआ फिर से गिर पड़ा। वह बठा न रह सका । 

श्रीकृष्ण उसकी इस अवस्था पर तरस खाते हुए बोले--गांधारी- 
पुत्र ! क्रोध की आग से अपने प्राणों को क्‍यों व्यर्थ जला रहे हो । तुम 
अपने ही पापों के फल-स्वरूप नाश को प्राप्त हुए हो । उसका दोष मुझे 
व्यर्थ ही दे रहे हो । यह तुम्हारी भूल हैं । तुम्हारे नाश का कारण से 
नहीं हूं । तुम्हारे ही पाप के कारण भीष्म और द्रोण मारे गये । पाण्डव- 
पुत्रों पर तुमने जो अत्याचार किये थे, उनका कोई और नतीजा निकलने 
वाला था ही नहीं । उन अत्याचारों की भला कोई सीमा थी ? कुन्तीदेवी 
समेत उन सबको जला डालने का तुमने जो कुचक्र रचा था, वह तुम्हें याद 
नहीं रहा ? द्रोपदी का तुमने जो अपमान किया था, उसका तुम्हें पूरा 
बदला मिला क्या ? तुमने दूसरों को हानि पहुंचाने की जो कोशिशों कों 
उसीके कारण ही आपसी वर-विरोध बढ़ता गया और आज तुम इस अवस्था 
को प्राप्त हुए । फिर अपने किये का दोष दूसरों के माथे क्‍यों ? माना 
कि पांडवों की तरफ से भी अन्याय हुए थे । लेकिन क्या वे अपने-ही-आप 
हुए ? वे तुम्हारे ही बोए हुए पाप-बीज के तो फल थे ! लालच में पड़कर 
तुमने जो महापाप किये, उन्हींका यह फल तुम्हें भुगतना पड़ रहा है; 
यह निशचय समझो । फिर भी तुम्हारो मृत्यु वीरोचित हुई और तुम 
वीरोचित स्वर्ग को सिधारोगे । तब शोक और क्लेश क्‍यों ? तुम समझदार 
भी तो हो !” 

यह सुन दुर्योधन ने कुछ नरमी से कहा-- ठीक कहते हो । कृष्ण ! 
आज तो मे मित्रों व बांधवों के साथ स्वर्ग जा रहा हूं। पर याद 
रकक्‍खो तुम लोगों को अभी दुःख के सागर में ड्बे रहना होगा । तुम लोगों 
ने भी जो-कुछ किया है उसका फल तुम लोगों को भी तो मिलेगा न ! 

दुर्योधन के ये अंतिम वचन एक महान्‌ सत्य के रूप में उपस्थित लोगों 
को लगे । दुर्योधन के दुःखी, लेकिन जरा देर के लिए शांत मुंह पर एक 

प्रकार का तेज चमकने लगा। व्यासजी कहते हे कि उस समय आकाश से 
दुर्योधन पर पुष्प-वर्षा होने लगी ओर गन्धर्वों ने दंदुभि बजाई। दिज्ञाओं 
में एक अपुर्व ज्योति फल गई । 

यह सब देखकर श्रीकृष्ण और पांचों पांडव मन-ही-मन॒ बड़े 
लज्जित हुए । उन्हें लगा कि दुर्योधिन के कथन में सचाई हे । 

“दुर्योधन ने सच ही कहा है । हम केवल धर्म-युद्ध करके उसपर विजय 
नहीं पा सकते थे। बिना कुछ प्रपंच रचे, उसपर विजय पाना हमारे 
लिए संभव नहीं था । श्रोकृष्ण ने कहा और सब अपने-अपने रथों पर सवार 
होकर अपनी छावनी की ओर चल दिये । 


5 7 
अश्वत्यामा 

दुर्घोधिन पर जो-कुछ बीती उसका हाल सुनकर अश्वत्थामा बहुत 
क्षुब्ध हो उठा। अपने पिता द्रोणाचार्य को मारने के लिए जो कुचक्र रचा 
गया था वह उसे भला नहीं था। भोमसेन ने युद्ध के माने हुए नियमों के 
विरुद्ध कटि के नीचे दुर्यधिन को गदा मारकर जो हराया, यह जानकर वह 
मारे क्रोध के और भी आपे-से बाहर हो गया। तुरंत वह उस स्थान पर 
जा पहुंचा जहां दुर्योधन मृत्यु की प्रतीक्षा करता हुआ पड़ा था। दुर्योधिन 
के सामने जाकर अश्वत्थामा ने दढ़तापूर्वक प्रतिज्ञा की कि आज ही 
रात में वह पांडवों का बीज नष्ट करके रहेगा । 

म॒त्यु की प्रतीक्षा करते हुए दुर्योधन ने जब यह सुना तो उसका पुराना 
बेर फिर जागत हो आया ओर उसे कुछ प्रसन्नता हुई । उसके आसपास 
खड़े लोगों से कहकर अश्वत्थामा को कौरव-सेना का विधिवत्‌ सेनापति 
बनाया ओर बोला-- 

“आचार्य पुत्र | यह मेरा शायद अंतिम कार्य हैं । शायद आप ही 

मुझे शांति दिला सकें। में बड़ी आशा से आपको राह देखता रहूंगा ।” 
$ 

सूरज ड्ब चुका था, रात हो गई थी । घने जंगल में चारों ओर अंधेरा- 
ही-अंधेरा था । एक बड़े बरगद के पेड़ के नीचे अश्वत्थामा, कृपाचार्य और 
कृतवर्मा रात बिताने की गरज से ठहरे। कप ओर कृतवर्मा बहुत थके 
हुए थे । इसलिए दोनों वहीं पड़े-पड़े सो गये । लेकिन अश्वत्थामा को नोंद 
नहीं आई । क्रोध और द्वंष के मारे सर्व की भांति फुफकारता हुआ वह 
जागता रहा । रात का समय था। चारों ओर कई तरह के जानवरों की 
बोलियां सुनाई दे रही थीं। उनको सुनता-सुनता अश्वत्थामा विचार में 
ड्ब गया । 

उस बरगद की शाखों पर कोओं के झुण्ड-के-झण्ड बसे हुए थे। रात 
को वे सब सोये हुए थे कि इतने में एक बड़े भारी गिद्ध ने आकर उन 
कोओं पर आक्रमण कर दिया । एक-एक करके उन सोते हुए कौओं पर 
चोंच मारकर गिद्ध उनको चोरजे-फाड़ने लगा । रात का वक्‍त था। 
गिद्ध को तो खूब दिखाई दे रहा था। लेकितर कोओं को अंधेरे में कुछ 
सुझता नहीं था। वे चिलला-चिल्ला कर मरते गये । अकेले गिद्ध के आगे 
सेकड़ों कौओं की एक न चली । 

यह देख अश्वत्थामा सोचने लगा-- अकेले गिद्ध ने इन सभी कौओं 
को सोते समय उनकी कमजोरों का लाभ उठाकर जिस तरह मार 
डाला हैँ, ठीक वेसे ही मे भी इन अधम पांडवों को और मेरे 
पिता की हत्या करने वाले धुृष्ट्युम्न को, उनके रूगी-साथ्यों 
समेत, एकसाथ ही क्‍यों न मार डाल ? अभो रात का समय हूं 
और वे सब अपने शिविरों में पड़े सोते होंगे। इस समय उन 
सबका वध कर डालना बहुत सुगम होगा । यद्यपि एसा करना न्याय- 
यक्‍त नहीं है; पर उन्होंने भी तो अधर्म का ही सहारा लेकर मेरे पुज्य 
पिता एवं राजा दुर्बोधन को मारा हैँ । इस अधर्म का बदला अपर्म से 
ही क्‍यों न लू? इस गिद्ध ने तो मुझे समय पर उपदेश ही दिया 

समझो ! फिर समय को देखते हुए, उसके अनुसार युद्ध के नये-नये ढंग को 
काम में लाना अन्याय कंसे हो सकता है ? शास्त्र भी तो इस बात की अनु- 
मति देते हें कि जब छात्र थका हुआ हो, या उसका सेन्य बल इधर-उधर 
बंटा हुआ हो, तब उसपर आक्रमण किया जा सकता है । और हमारे पास 
अब इतनी सेना हैँ कहां, जो हम धर्म-युद्ध में उनका मुकाबला कर सकें । 
जब हम कमजोर हे तो सोते में उनपर छापा मारना अनुचित नहीं हो सकता । 
और फिर इसके सिवा हमारे पास और उपाय ही क्‍या हे ?” 

बहुत सोच-विचार कर अंत में अश्वत्यथामा ने गिद्ध-कोए वाली नीति 
से हो काम करने का निरचय किया और क्पाचाय्य को जगाकर उनको 
अपना निशचय सुनाया । 

अश्वत्यथामा की बात सुनकर कृपाचार्य बड़े लज्जित हुए । वे बोले-- 
“अव्वत्थामा, ऐसा अन्यायपूर्ण विचार ओर तुम्हारे मन में ! बेठा, 
यह तो घोर पाप हे । संसार के इतिहास में ऐसा अन्याय अबतक नहीं 
हुआ । जिस राजा के लिए हमने हथियार उठाये थे, वह तो अधमरा पड़ा 
है । हमने अबतक अपने कत्तंव्य का उचित रीति से पालन किया । लोभी, 
मूख ओर पापी राजा दुर्योधन की खातिर हमने युद्ध किया और हार गये । 
जो-कुछ हमें करना था वह हमने किया । अब हमें इस कास से बाज आना 
चाहिए । अब तो जाकर धृतराष्टर, महासती गांधारी, महा बुद्धिमान्‌ विदुर 
आदि नीतिज्ञ लोगों से सलाह लें और जो भी उनकी सलाह हो, उसोके 
अनुसार कास करें। इसमें सन्देह नहीं कि वे हमें ठीक &ी सलाह देंगे ।” 

यह सुनकर अश्वत्थामा का क्रोध और शोक प्रबल हो उठा। वह 
बोला-- “मामाजी ! हरेक व्यक्ति अपनी ही बात को सही समझा करता 
हैं। जिसे आप अधर्म समझते हे वही मुझे धर्म मालम होता है । पांडवबों 
ने जिस ढंग से पिताजी ओर दुर्योधन को मारा हैं क्या वह धर्म के अनुक्छ 
था ? तो फिर उसका बदला लेने के लिए में भी अधर्म का सहारा लं तो 
बह अन्याय कैसे हो सकता हैँ ? चाहे कोई कुछ भी समझे, मुझे तो अब यही 
उचित लगता हैँ । यहां तक कि में तो इस निश्चय पर पहुंच चुका हूं कि 

ऐसा करके ही में अपने पूज्य पिता और दुर्योधन का ऋण चुका सकंगा । 
में अभी रात में पांडवों के शिविर में घुस जाऊंगा ओर धृष्टद्युम्न और पांडवों 
को, जो अपने कवच उतारकर सोपे पड़े होंगे, जरूर ही मारने 
वाला हूं । 

अश्वत्थामा की ये बातें सुनकर कृपाचार्य व्यथित हो गये । वे बोले-- 
“अश्वत्यामा ! तुम्हारे यश का प्रकाश सारे संसार में फला हुआ हैं । 
अपने यश्ञ के इस शु भ-वस्त्र मे रक्त का अमिट धब्बा लूगवाना चाहते हो ? 
सोते हुओं को मारना कभी भो धर्म नहीं हो सकता। तुम यह विचार 
छोड़ दो ।” 

यह सुन अश्वत्थामा झल्लाकर बोल-- आपने भी क्‍या यह धर्म- 
धर की रट लगा रक्‍वी हें ? पापी पांडबों ने पिताजी का तब बंध किया 
था जब वे अपने सारे अस्त्र-शस्त्र फेंक चुक्के थे ओर रथ पर ध्यान-मग्न 
बंठ हुए थे। धर्म का बन्धन तो पाण्डवों के हाथों कभी का टूट चुका है। 
अब क्‍या कुछ धर्म बाकी रह गया हुं ? कीचड़ में फंसे हुए अपने रथ के 
पहिये को जब कर्ण उठा रहा था तब अर्जुन ने धर्म के विरुद्ध ही उसपर 
बाण चलाकर उसे मारा था। भीपभसेन ने दुर्योधन को कमर के नीचे गदा 
मार कर गिराया तब फिर धर्म रहा कहां ? पांडबों ने तो अवबर्भ की बाढ़ 
ही ला दी है । ऐसे निर्दयी लोगों से लदला छेपे समय धर्म ओर अबर्म की 
विवेचन करना हो व्यर्थ हूं । मेरे पिता के हत्पारे धष्टयस्न को सोते में 
मारने के फलस्वरूप यदि मुझे कृमि-क्रोट का भी जन्म लेना पड़े तो 
भी वह मुझे प्रिय होगा ।* 

दृढ़तापुर्वक अपनी इच्छा जताकर अश्वत्थामा पांडवों के शिविर 
की ओर जाने को उठा। यह देख कृपाचाय ओर कृतवर्मा भी उठ खड़े हुए 
और बोले--“अश्वत्थामा ! आज तुम दुःसाहस करने पर ही उतारू 
मालम होते हो ! अकेले तुम्हारा जाना ठीक नहीं। तुम जो करने 
जा रहे हो वह उचित नहीं है । पर हम तुम्हें इस प्रकार शत्रु के मुंह मे अकेले 
नहीं जाने देंगे । हम भी तुम्हारे ही साथ चलेंगे ।” 

यह कहकर कृपाचार्य और कृतवर्मा भी अव्वत्थामा के साथ हो लिये। 
शक 

आधी रात बीत चुकी थी। पांडवों के शिविरों में सभो सेनिक मीठी 
नींद में सो रहे थे। धृष्ट्युम्न भी कवच उतार कर अपने शिविर में बेसुध- 
सा सोया पड़ा था। इतने में अश्वत्थामा और उसके दोनों साथी वहां आ 
पहुंचे । अव्वत्थामा पहले धृष्टयुम्न के शिविर में घुसा और सोये पड़े 
धष्टय्ुम्न पर उन्मत की भांति नाचने-कदने लगा । अव्वत्थामा के परों 
तले कुचला जाकर धृष्टदयुम्न तत्काल ही मर गया। इसी प्रकार सभी 
पांचाल वीरों को अश्वत्थामा ने कुचलकर भयानक ढंग से मार डाला और 
फिर द्रौपदी के'पुत्रों की भी एक-एक करके इसी प्रकार हत्या कर दी । 

कृपाचाय और कृतवर्मा ने भी इस हत्याकाण्ड में अव्वत्थामा का 
हाथ बंटाया । वहां तीनों ने ऐसे-ऐसे अत्याचार किये जेसे कि भारत में 
अबतक किसीने सुने भी न थे। यह कुकर्म करके तीनों ने वहां 
आग लगा दी। आग भड़क उठी और शिविरों में फेल गई। इससे सोये 
पड़े सारे सेनिक जाग उठे और भयभीत होकर इधर-उधर भागने लगे । 
उन सबको अद्वत्थामा ने बड़ी निदेयता से मार डाला और बोला--- 
“हमारा कर्त्तव्य अब पूरा हुआ। जो कुछ करना था, वह कर चुके । अब 
दुर्वोोधिन को जाकर यह खुशखबरी सुनानी चाहिए। यदि वह जीवित हुए 
तो यह समाचार सुनकर बहुत ही प्रसन्न होंगे ।” यह कह तीनों उस स्थान 
की ओर चले जहां दुर्योधन पड़ा मौत की घड़ियां गिन रहा था । 


: ९७: 
अब विलाप करने से लाभ ! 


दुर्यंधिन के पास पहुंचकर अश्वत्थामा ने कहा-- “महाराज दुर्योधन ! 
आप अभी जोवित हें क्‍या ? देखिये, आपके लिए में ऐसा अच्छा समाचार 


अब विलाप करने से लाभ ? २०६९ 


लाया हूं कि जिसे सुनकर आपका कलेजा जरूर ही ठंडा हो जायगा 
और आप शांति से मर सकेंगे । जो-कुछ हम लोगों ने किया हे, उसे आप 
ध्यान से सुने । सारे पांचाल खत्म कर दिये गये । पाण्डवों के भो सारे 
पुत्र मारे गये । पांडवों की सारो सेना का हमने सोते में ही सर्वनाश कर 
दिया । पांडबों के पक्ष में अब केवल सात ही व्यक्ति जीवित बच गये 
है । हमारे पक्ष में कपाचायं, कृतवर्मा ओर में--तीन रह गये हैं ।” 

यह सुनकर दुर्योधन बहुत प्रसन्न हुआ और बोला-- “गुरु भाई 
अश्वत्थामा ! आपने मेरी खातिर वह काम किया हूं जो न भीष्म पितामह 
से हुआ और न जिसे महावीर कर्ण ही कर सके । अब मे शांति से मर सकू्‌ंगा। 
इतना कहकर दुबंधिन ने अपने प्राण त्याग दिये । 

छ 
रात के समय अचानक छापा मारकर अश्वत्थामा और उनके साथियों 

ने सारी पांडव-सेना को तहस-नहस कर दिया यह जानकर युधिष्ठिर 
को भारी व्यथा हुई । वह भाइयों से बोले-- अभो-अभी हमें विजय 
प्राप्त हुई कि इतने में बुरी तरह इस प्रकार हार खा गये । जो परास्त 
हुए थे, अब तो उनकी ही जीत हो गई । महापराक्रमी कर्ण के भी आक्रमण 
से द्रोपदी के जो पुत्र बच गये थे, वे ही अब हमारी असावधानी के कारण 
कीड़ों की भांति जल मरे । हमारी अवस्था ठीक उस व्यापारी को-सी हो 
गई जो बड़े महासागर को बड़ी सुगमता से पार कर के अन्त में किसी छोटे- 
से नाले में ड्बकर नष्ट हो जाता है ।” 

द्रोपदी की दघनोय अवस्था की क्‍या कहें कि जिसके पांचों बेटे एक साथ 
अचानक काल-कवलित हो गये ! यह शोक उसके लिए असह्य हो उठा । 


धर्मराज युधिष्ठिर के पास आकर वह कातर स्वर में पुकार उठी-- या 
इस पापी अश्वत्थामा से बदला लेने वाला हमारे यहां कोई नहों- रहा ? 
हा 


शोक-विद्वुल द्रौपदी की हालत देखकर पांचों पांडव अश्वत्थामा 
की खोज में निकले। ढूंढ़ते-दूंढते आखिर उन्होंने गंगा नदी के तट पर 


9९ 

व्यासाश्रस में छिपे अब्वत्थामा का पता लगा ही लिया। पाण्डवों और 
श्रीकृष्ण को देखते ही अव्वत्थामा घबरा गया। दिव्यास्त्रों और उनके 
मंत्रों का तो अश्वत्थामा को ज्ञान था ही ! उसने धीरे से एक तिनका उठा 
लिया ओर उसे अभिमन्त्रित करके और “यह पाण्डवों के वंश का आमल 
नाश करदे” यह कहकर उस तिनके को हवा में छोड़ दिया। मंत्र-बल से 
वह तिनका अस्त्र बन गया ओर सीधे राजकुमारी उत्तरा की कोख में जा 
पहुंचा । पांडव-बंद का नामो-निशान तक इससे मिट गया होता; लेकिन 
श्रीकृष्ण के प्रताप व अनुग्रह से उत्तरा के गर्भ की रक्षा हो गई। समय पाकर 
उत्तरा के गर्भ का यही पिड महाराज परीक्षित के रूप में उत्पन्न हुआ ओर 
पांडवों के वंध का एफमसात्र चिह्न रह गया। 
छ्े 

अश्वत्थामा और भीमप्तेत में युद्ध छिड़ गया; लेकिन अन्त में 
अश्वत्थामा हार गया । वह अपनी पराजय के चिह्धु के रूप में अपने माथे 
का उज्ज्वल रत्न पांडवों को भेंट करके अरण्य में चला गया । भीमसेन 
ने बह रत्न द्रोपदी के हाथ में रखा ओर कहा-- 'कल्याणी ! यह रत्न 
तुम्हारी ही खातिर लाया हूं । जिस दुष्ट ने तुम्हारे पुओं की ह॒त्या की थी, 
वह परास्त कर दिया गया हैँ। दुर्वाधिन मारा गया और दुःशासन का 
लहू भी मेले पिपा। इस प्रकार मेने अपनी सारी प्रतिज्ञाएं पुरी कर लीं। 
आज मुझे बड़ी शांति अनुभव हो रही है ।” 

द्रौपदी भीमसेन का दिया वह रत्न घुधिष्िर फो देकर सस्ता के 
साथ बोली-- “निष्वाप धर्मराज युविष्ठिर ! इस रत्न को आप अपने 
मस्तक पर धारण करें।” 

५ 

हस्तिनापुर का सारा नगर निःसहाय स्त्रियों ओर अनाथ बच्चों के 
रोने-कलपने के हृदय-विदारक शब्दों से गूंज उठा । युद्ध समाप्त होने के 
समाचार पाकर हजारों निःसहाय स्त्रियों को साथ लेकर वृद्ध महाराज 
धतराष्ट्र कुरुक्षेत्र की समरभूमि में गये, जहां एक ही वंश के लोगों ने-- 


सांत्वना कौन दे ? २११ 


भाई-बन्दों ने--एक-दूसरे से भवानक युद्ध करके अपने कुल का सर्वनाश 
कर डाला था। अचन्धे धृतराष्ट्र ने बीती बातों का स्मरण करते हुए बहुत 
बिलाप किया। पर उनके विलाप को वहां सुनता कौन ? वहां तो शूगाल 
और कुत्ते बेरोक-टोक घूम रहे थे और जो अबतक सबके प्रिय थे उनकी लाजों 
को बेरोकटोक खींचते-खाते थे । चोल, कौए ओर गिद्ध लाशों पर से मांस 
नोचते-खसोटते थे। उन स्त्रियों और वृद्ध ध्तराष्ट का विलाप सुनकर 
वे सब एक जोर का कोलाहल कर उठे मानों कह रहे हों कि अब 
बिलाप करने से लाभ क्‍या ? 


० 
सांखना कोन दे?! 


संजय ने दुःखो महाराज धृतराष्ट्र से कहा-- “महाराज, दूसरे के 
सांत्वता देने मात्र से दुःखी का दुःख दूर नहीं हो सकता; यह तो अपने मन 
को दृढ़ करने से ही होगा । अत: आप धीरज धरे ओर शांत हों। जिन 
असंख्य राजा-महाराजाओं ने आपके पत्र की खातिर युद्ध में प्राण दिये हें, 
उनके दूसरे मृत बन्धु-बान्धवों का अन्तिम संस्कार भी तो आपको करना है। 
धर्मात्मा विदुर ने भी धृतराष्डू फो सान्त्वना देने की चेष्टा की । 

वह बोले-- महाराज ! युद्ध में जिनको वीरोचित मृत्यु हुई हे उनके 
बारे में तो शोक करना ही नहीं चाहिए। आत्मा अजर एवं अमर है । 
आत्माओं में न तो कोई भाई है, न बन्ध्‌ । उनमें आपसी नाता-रिव्ता कुछ 
नहों होता। आपके जो पुत्र मर गये है उनका अब आपके साथ कोई वारतविक 
बन्धुत्व नहीं रहा । जबतक कोई जीवित रहता हे तभी तक उसका रिव्ता 
माना जाता हे; परन्तु देहावसान होने के बाद कोई किसीका नहीं रहता । 
सभी प्राणी किसी अदृश्य स्थान से आकर संसार में प्रकट होते हें और फिर 
किसी अद्श्य लोक में जाकर लोन हो जाते हें। जीवन का यही नियम है, 

इसलिए रोना-कलपना व्यर्थ हे । रणभमि में लड़ते हुए जिन्होंने प्राण त्यागे 
वे तो देवराज इन्द्र के अतिथि बनकर देवलोक में निवास करते हें । इस- 
लिए महाराज, बीती बातों पर विलाप करने से न तो आपको धर्म प्राप्त 
होगा, न अं, न काम हो । मोक्ष को तो बात हो दूर हे । अतः आप शोक 
करना छोड़ दे ।” 

इस तरह विदुर ने कई प्रकार से धृतराष्ट्र के व्यथित हृदय को शांत 
करने की चेष्टा की । 

विदुर धृतराष्ट्र को सांत्वना दे रहे थे कि इतने में भगवान्‌ व्यास भी 
वहां आ पहुंचे ओर धृतराष्टू को आश्वासन देने लगे। वे बोले-- “बेटा ! 
में कोई नई बात तो तुम्हें बताने वाला नहीं हूं जो तुम्हें विदित न हो । 
तुम तो जानते ही हो कि यह जीवन अनित्य ह. और प॒श्वी का भार उतारने 
के लिए यह युद्ध हुआ था। मेने स्वयं भगवान्‌ विष्णु की दिव्यवाणी से 
यह बात जानी है । इस कारण इस यद्ध को टाला नहीं जा सकता था । 
अतः अब धोरज धारण करो ओर युधिष्ठिर को ही अपना पुत्र समझो 
तथा उसको स्नेह-दान करते हुए सुखप॒वंक रहो ।” इतना कर व्यासदेव 
अंतर्धान होगये । 

कुछ देर बाद धर्मराज युधिष्ठिर रोती-बिलखती हुई स्त्रियों के समह 
को पार करते हुए भाइयों व श्रीकृष्ण सहित धृतराष्ट्र के पास आये व नम्नरता- 
पृर्वंक हाथ जोड़े खड़े रहे। शोकक्द्विल राजा धृतराष्ट्र ने युधिष्ठिर 
को गले तो लगाया; पर वह स्नेह-पृर्ण आलिगन न था। 

इसके बाद धृतराष्ट्र ने भीम को अपने पास बुलाया। धृतराष्ट्र के 
हाव-भाव से श्रीकृष्ण ने अंदाजा लगाया कि इस समय धृतराष्ट्र पुत्रशोक के 
कारण क्रोध में है। इससे भीम को उनके पास भेजना ठीक न होगा। अतः 
उन्होंने भीमसेन को तो एक तरफ हटा लिया और उसके स्थान पर लोहे 
की बनी एक प्रतिमा अन्धे राजा धृतराष्ट्र के आगे लाकर खड़ी कर दी । 
श्रीकृष्ण का भय सही साबित हुआ । वृद्ध राजा ने प्रतिमा को भीम समझ- 
कर ज्योंही छाती से लगाया त्योंही उन्हें याद हो आया कि मेरे कितने ही 


सांत्वनां कौन दे ? २१३ 


ध्यारे बेटों को इसी भीम ने मार डाला हे । इस विचार के मन मे आते हो 
धतराष्ट्र क्षुब्ध हो उठ और उस प्रतिमा को जोरों से छाती से लगाकर कस 
लिया । प्रतिमा च्र-चर हो गई। 

पर प्रतिमा के चर हो जाने के बाद धृतराष्ट्र को खयाल आया कि मंने 
पह क्‍या कर डाला ? वह दुःखी हो गये ओर शोक-विद्वूल होकर बिलाप 
करने लगें-- हाय ! क्रोध मे आकर मूखंतावश मेने यह क्‍या 
कर लिया। भीम की हत्या कर दी ! _ ओर यह कह कर बरी तरह विलाप 
करने लगे । 

इसपर श्रीकृष्ण ने धृतराष्ट्र से कहा-- राजन ! क्षमा करें। 
मुझे पहले ही से मालम था कि क्रोध में आकर आप ऐसा काम करेगे । 
इसलिए उस अनथ्थ को टालन के लिए मेने पहले से ही उचित प्रबन्ध कर 
रखा था। आपने जिसको नष्ट किया वह भोमसेन का शरीर नहीं, बल्कि 
लोहे की म॒ति थो। आपके क्रोध का ताप उस प्रतिमा पर ही उतर कर 
शांत हो जाय । भीमसेन अभी जीवित हें ।” 

यह सुन धृतराष्ट्र के मनन को धीरज बंधा और उन्होंने अपना क्रोध 
शांत कर लिया । उन्होंने सभी पांडबों को आशीर्वाद देकर विदा किया । 
धृतराष्ट्र से आज्ञा पाकर पांचों भाई श्रीकृष्ण के साथ देवी गांधारी के पास 
गये । 

७ 

पांडवों के जाने से पहले ही व्यासजी गांधारी के पास पहुंच चुके थे 
और शोकातुर गांधारी को सान्त्वना देते हुए कह रहे थे-- देवी ! पांडवों 
पर नाराज न होओ । उनके प्रति मन में द्वेष को स्थान न दो । याद हे 
तुम्हें, युद्ध छिड़ने से पहले तुम्हींन कहा था कि जहां धर्म होगा, जीत भी 
उन्हींकी होगी । ओर आखिर वही हुआ । जो बाते हो चुकी हं उनका 
विचार करके मन में बर रखना उचित नहीं। तुम्हारी सहनशोीलता और 


धेये का यश संसार भर में फंला हुआ हू । अब तुम अपने स्वभाव को न 
बदलना ।* 


२१४ महाभारत-कथा 


गान्धारी बोलीं-- “भगवन्‌ ! में जानतीं हूँ कि पुत्रों के वियोग के 
दुःख से मेरी बद्धि अस्थिर हो उठी हु, परन्तु फिर भी पांडवों के सौभाग्य 
पर मे ईर्ष्या नहीं करती । आखिर वे भी मेरे लिए पुत्रों के ही बराबर 
है । में जानतो हूं कि दुःशासन ओर शकुनि ही इस कुल के नाश के म्‌ल 
कारण थे । और यह भी मुझे विदित हूँ कि अर्जुन ओर भीम निर्दोष हे । 
अपनो सत्ता के मद के कारण मेरे पुत्रों ने यह युद्ध छेड़ा था। अतः उनका 
मारा जाना उचित ही था ओर इसके लिए मे पांडवों को कुछ भी दोष नहीं 
देना चाहती । परन्तु एक बात सुनकर मुझे खेद व शोक हुआ | श्रीकृष्ण 
के देखते-देखते, भीमसेन ने दुर्योधन को गदा-युद्ध के लिए ललकारा, दोनों में 
युद्ध हुआ। यहां तक भी ठीक था। भोमसेन जानता था कि गदा-युद्ध में 
वह दुर्योधन की बराबरी नहीं कर सकता । लेकिन भीम ने नियम के विरुद्ध 
दुर्योधन की कमर के नीचे गदा मारकर उसे जो गिरा दिया वह मुझसे 
नहीं सहा जाता ।॥* 

भीम को भी दुर्योधन को अनीति से मारने का दुःख हो रहा था। 
गांधारी की बातें सुनकर उसे दुःख हुआ ओर उनसे क्षमा-याचना करता हुआ 
बोला, मां ! युद्ध में अपने बचाव के लिए मुझसे ऐसा हुआ । वह धर्म 
हुआ हो या अधमें, आप उसके लिए मुझे क्षमा कर दें। धर्म-युद्ध करके 
दुर्योधन से जोत सकना सम्भव न था, वह अजेय था। यही कारण था कि 
मुझे अधमं बरतना पड़ा। पर यह भी तो सोचिये कि दुर्योधन ने सीधे-सादे 
युधिष्ठिर को जुआ खिलवाकर धोखा दिया ओर उनका राज्य छीन लिया। 
उसने हम सबको तरह-तरह के कष्ट पहुंचाये ओर हमारे विरुद्ध कुचकर रचे। 
बहुत समझाने-बुझाने पर भी उसने हमारा राज्य न लौटाने का हठ किया। 
द्रौपदी का भरी सभा में जो घोर अपमान हुआ वह आपको अच्छी तरह 
मालम ही है । उस समय मुझे इतना गुस्सा आया था कि उसी सभा में मेंने 
दुर्योधन का वध कर दिया होता । तब शायद आप भो उसे अन्याय नहीं 
समझती । पर में ऐसा नहीं कर सका; क्योंकि उस समय हम धमंराज 
युधिष्ठिर के कारण प्रतिज्ञा में बंधे हुए थे। अतएवं कुछ कर नहीं सकते 

थे। मन मार कर खड़े-खड़े देखते रहे । मेने युद्ध-क्षेत्र में उसी अपमान का 
बदला लिया हैँ। हां, कुछ अनीति जरूर बरतनी पड़ी । उसके लिए 
मां, आप हमपर क्रोध न करे। पर अपने मन को शांत करें और हमें क्षमा 
ही कर दें ।” 

यह सुन गांधारी करण स्वर में बोलीं-- “बेटा ! यदि तुमने मेरे 
सौ बेटों में से किसी एक को भी जीवित छोड़ा होता, तो हम दोनों उसीके 
आसरे सन्‍्तोब कर लेते । लेकिन तुमने तो मेरे सौ-के-सो बेटों को मार डाला।” 
कहते-कहते बढ़ी गांधारी का गला भर आया । पर थोड़ी ही देर में वह 
संभल गई । उसे क्रोध बहुत आ रहा था। उसने युधिष्ठिर को बुलाया । 
युधिष्ठिर डरते-डरते गांधारी के आगे आये और हाथ जोड़कर खड़े हो गये । 
यद्यपि गांधारी ने आंखों पर कपड़े की पट्टी बांध रक्खी थी, फिर भी युधिष्ठिर 
की उनकी ओर देखने की हिम्मत नहीं पड़ रही थी। थे सिर झका कर 
खड़े हो गय्ने और बड़ी नम्ब्रता के साथ बोले-- देवी, जिस अत्याचारी ने 
आपके पुत्रों की हत्या कराई, वही युधिष्ठिर आपको प्रणाम कर रहा हें; 
ओर वह यदि आपके शाप के योग्य हो तो उसे शाप दीजिये। सचमुच में बड़ा 
कृतध्न हुँ । अब मुझे न तो राज्य का लोभ हैं, न प्राणों की ममता रही है ।” 
यह कहते-कहते युधिष्ठिर गांधारी के पांवों में गिर पड़े । 

युधिष्ठिर की नम्र बातों से गांधारी द्र वित हो उठी । बहु कुछ न बोली । 
उसने युधिष्ठिर को ओर देखा भी नहीं । उसे भय था कि युधिष्ठिर पर 
मेरी ऋद्ध दृष्टि पड़ जाय तो वह कहीं भस्म न हो जाय । इसलिए उसने 
अपना मुख दूसरी तरफ फेर लिया । फिर भी युधिष्ठिर के पांव की उंग- 
लियों पर उसको जरा-सो निगाह पड़ ही गई। निगाह पड़ते ही उनकी 
उंगलियां काली-काली ओर विकृत हो गईं । 

गांधारी का यह शोकोद्वेग देखकर अर्जुन भी डर गया और श्रीकृष्ण 
फे पीछे ही खड़ा रहा। कुछ बोला नहीं । 

महाब॒द्धिमती और साध्वी गांधारी ने अपने दग्ध हृदय को धीरे-धीरें 
शांत कर लिया ओर पांडवों को आशीर्वाद देकर विदा किया । 

युधिष्ठिर आदि संब बहसे चले गये, पर द्रौपदी वहीं गांधारी के पासे 
ही रही। अपने पांचों सुकुमार बालकों के मारे जाने के कारण द्रौपदी 
शोक-विह्वल होकर रो रही थी । उसको उस अवस्था पर गांधारी को 
बड़ी दया आई । वह बोली-- “बेटी, दुखी न होओ । में और तुम एक 
ही जैसी हे । हमें सान्‍त्वना देने वाला कौन है ? इस सबकी दोषो तो में 
हूं । मेरे ही दोष के कारण आज इस कुल का सर्वनाश हुआ है । पर अब 
अपने को भी दोष देने से क्‍या लाभ ? 


5 तह हु 
युधिष्रिर का पश्चात्ताप 


कुरुक्षेत्र के युद्ध में मारे गये बन्धु-बांधवों की आत्म-शांति के लिए 
तिलांजलि देने के बाद पांचों पांडव गंगा-किनारे एक महीने तक ठहरे । 

इन्हीं दिनों एक रोज नारद मुनि वहां पधारे। उन्होंने युधिष्ठिर से 
प्रशनत किया-- “धर्मपुत्र ! भगवान्‌ कृष्ण के अनुग्रह, धनंजय के बाहुबल 
और अपनी धर्मपरायणता के बल से तुम्हें विजय का यश प्राप्त हुआ और 
सारा राज्य अब तुम्हारा हो हो गया । क्‍यों अब तो तुम सनन्‍्तुष्ट हो न ? ” 

युधिष्ठिर ने रुंथे हुए स्वर से कहा-- 'भगवन्‌, यह बात सच है कि 
सारा राज्य मेरे अधीन हो गया है । फिर भी इस विजय को मे भारी पराजय 
ही समझता हूं। जिसमे मेरे बन्धु-बांधव मारे गये, जिसकी प्राप्ति के लिए 
हमें अपने प्यारे पुत्रों कौ बलि चढ़ानी पड़ी उसे विजय कंसे कहा जाय ? 
मुनिवर, जो अपने व्रत पर आजीवन अटल रहे और जिनको युद्ध-कुशलता 
पर सारा संसार म॒ग्ध था, अपने उस बड़े भाई कर्ण को शत्रु समझकर 
हमने मार डाला । राज्य के लोभ में पड़कर ही तो हमने यह घोर पाप 
कर डाऊा । जिस वीर ने अपनी माता से की हुई प्रतिज्ञा का पालन करते 
हुए हम लोगों को प्राणों की भीख दी थो, अपने उसी भाई को हमने अन्याय 

से मारा । आप ही बताइये कि मुझसे बढ़कर नीच ओर दुरात्मा ओर कौन 
हो सकता हे ? म्ष, आप सन्तुष्ठ होने की बात पूछते हे ? मेरा हृदय 
तो आज जिस व्यथा से भरा हुआ है उसका कहना ही कठिन हे । कर्ण 
के पर माता कुन्ती के पेरों से बिल्कुल मिलते थे । राजसभा में जब उन्होंने 
हमारा अपमान किया था, तब मुझे क्रोध तो बहुत आ रहा था; किन्तु 
ज्योंही उनके परों पर मेरी दृष्टि पड़ती थी, न जाने कंसे मेरा क्रोध शांत 
हो जाता था । जब यह पता चला कि कर्ण हमारा बड़ा भाई था तब उस 
बात का रहस्य समझ में आया ।” 

इतना कहकर युधिष्ठिर ने दीघं निःइवास लिया । वे यह बात याद कर 
करके बड़े व्यथित हो जाते थे । इसपर नारद मुनि ने कर्ण के शाप पाने 
का सारा हाल युधिष्ठिर को सुनाया और उनकी व्यथा दूर करने की चेष्टा 
की । 

युवावस्था में कर्ण को जब यह बात मालम हुई कि अर्जुन अस्त्र-वस्त्रों 
के ज्ञान में उसपते बहुत बढ़ा-चढ़ा हे तो उसने द्रोणाचार्य से प्रार्थना की कि 
वह उसे ब्रह्मासत्र चलाना सिखाने की कृपा कर । आचाये द्रोण ने उसकी 
प्राथना अस्वीकार करते हुए कहा कि ब्रह्मास्त्र की विद्या या तो किसी 
शीलवान ब्राह्मण को ही सिखाई जा सकती हे या किसी ऐसे क्षत्रिय को, 
जिसने कठिन तपस्या करके अपने आपको पवित्र बना लिया हो । इसके 
अलावा ओर किसोको ब्रह्मासत्र कौ विद्या नहीं सिखलाई जा सकती । 
यह सुन कर्ण महेन्द्र पबंत पर गया जहां परशुराम आश्रम बनाकर रहा 
करते थे । कर्ण ने यह भी सुन रक्खा था कि परशुराम केवल ब्राह्मणों 
को ही शिष्प बनाते है । इस कारण कर्ण ने परशुराम से झूठमूठ कह रिया 
कि में ब्राह्मण हूं। परशराम ने उसे शिष्प बना लिया। परश्राम 
के साथ रहकर कर्ण धनुवंद और अल्त्रों की शिक्षा प्राप्त करने लगा । 

एक दिन कर्ण अकेला बाण चलाने का अभ्यास कर रहा था कि इतने 
में देवयोग से आश्रम के नजदीक चरने वाली एक गाय को उसका बाण 
लग गया और गाय वहीं मर गई । जिस ब्राह्मण की वह गाय थी उसने 

क्रोध में आकर कर्ण को शाप दिया कि यद्ध में तुम्हारे रथ का पहिया कौच 
में धंस जायगा ओर तुम भी उसो तरह मारे जाओगे जसे से री गाय मारी गई।” 
छठ 

परशुराम कर्ण को बहुत प्यार करते थे । उसे उन्होंने धनुविद्या की 
सारी बाते सिखलाईं ओर ब्रह्मास्त्र चलाने और बापस लेने का रहस्य भी 
बतला दिया । 

इसी बीच एक दिन परशराम कर्ण की गोद में सिर रखकर सो रहे 
थे। इतने में एक भौंरा कर्ण को जांघ के नीचे घुस गया और काटने लगा । 
परन्तु कर्ण टस-से-सस न हुआ । उसे भय हुआ कि कहीं हिलने-डुलने से 
परशराम की नींद न टूट जाय । इतने में भोरे के काटने के कारण कर्ण 
की जांघ से रक्त की धारा बहने लगी । गरम-गरम लह्‌ के स्पशे से परशुराम 
की नोंद खुल गई। उत्होंने आंखें खोलीं तो देखते क्या हे कि इतना 
खून बह निकलने पर भी कणं अविचलित भाव से पीड़ा सहता हुआ बंठा है । 
परश्राम को समझते देर न लगी कि कर्ण ब्राह्मण नहीं, बल्कि क्षत्रिय हे । 
उन्हें असीम क्रोध हुआ ओर उसी आवेश में क्षत्रियों के शत्रु परश्राम ने 
कर्ण को शाप दे दिया कि जो विद्या तुमने मुझसे सीखी वह ऐन वक्‍त पर 
तुम्हारे काय नहीं आयेगी । 

& 

कर्ण दानवीर भी था । एक बार इच्ध ने ब्राह्मण के वेश में आकर कण 
से उसके जन्मजात कवच-कुंडछों की याचना की । कबच के न रहने पर 
उसकी शक्ति पहले की-सी न रहेगी, वह कमजोर हो जायगा, यह जानते 
हुए भी कर्ण ने तुरन्त कबच-कुंडल देवराज को दे दिये । 

कर्ण के बारे में ये सब बातें सुनाने के बाद नारदजी ने कहा-- युधि- 
ष्ठिर! कई कारणों के परिणामस्वरूप कर्ण का वध हुआ । माता कुन्ती 
से उसने प्रतिज्ञा की थी, परशुराम और गायवाले ब्राह्मण के शाप से 
बह कमजोर हो चुका था, भीष्म पितामह ने उसे महारथियों में गिनने से 
इम्कार करके उसका अपसान किया और शल्य ने उसकी अवहेलना की। 

इन सब बातों से और श्रीकृष्ण के कौशल से कर्ण मारा गया। अतः 
तुम यह न समझो कि तुम्हारे ही कारण कर्ण का वध हुआ । तुम्हारा इतना 
व्यथित होना ठीक नहीं ।” 

पर नारदजी की इन बातों से युधिष्ठिर को सांत्वना न हुई । यह 
देख कुन्ती बोली-- बेटा, तुम उदास न होओ । मेने कर्ण को बहुत सम- 
झाया था कि दुर्योधन का साथ छोड़ दे । स्वयं उसके पिता भगवान्‌ सूर्य 
ने भी उसको यह सलाह दी थी। कितु कर्ण ने किसीकी न सुनी । इस 
कारण अपनी मृत्यु का तो वह स्वयं ही कारण बना । तुम अपने मन पर 
जरा भी बोझ न रखो ।॥” । 

कुन्ती की बात सुनकर युधिष्ठिर ने कहा-- मां ! तुमने कर्ण के 
जन्म के रहस्प को हमसे छिपा रक्खा । इस कारण हमे उनका असली 
परिचय न मिल सका । इसी कारण मुझे इतनी व्यथा हो रही हैं । यह सब 
तुम्हारे कारण हो हुआ। मे ज्ञाप देता हूं कि आज से स्त्रियां किसी भी 
रहस्य को गुप्त न रख सकेगी ।” 

यह कथा पौराणिकों को कल्पना मालम होती हूं । प्रायः लोग 
समझते ह कि स्त्रियां किसी भी रहस्प को हजम नहीं कर सकतीं । इसी 
लोकमत के आधार पर इस कहानी को सुन्दर ढंग से कल्पना को गई है । 
किसी रहस्य को गुप्त रखने से दुनियादारी की दृष्टि से चाहे फायदा हो या 
नुकसान, पर धामिकता की दृष्टि से यह कोई इतना उत्तम गुण नहीं समझा 
जाता । अतः स्त्रियों को इस बात की कमी महसूस करने की कोई आव- 
इयकता नहीं । किसी बात को गुप्त रखने की शक्ति न होना धर्म के पथ 
पर कभी रोड़ा नहीं बन सकता । सम्भव हें स्वाभाविक प्रेम फे कारण 
ही स्त्रियां किसी बात को गप्त रखने में असमर्थ होती हों । 

लोकमत ऐसा होने पर भो, कितनी ही स्त्रियां ऐसी हे जो रहस्यों फो 
भलीभांति गुप्त रख लिया करतो हे । यह भी नहीं कहा जा सकता कि 
सभी पुरुषों में बात पचाने की सामथ्यं होती है । भिन्न-भिन्न अभ्यासों व 
बुत्तियों के कारण प्रायः लोगों में जो भिन्नताएं दिखाई देती हैं उन्हें स्त्रियो- 

चित्त यां पुरुषोचित कहकर विभकत कर देनां संसार का स्वभाव 
हे । 


: १०० : 


शोक आर शाब्ति 


युधिष्ठिर के मन में यह बात समा गई थी कि हमने अपने बन्धु-बांधवों 
को मारकर राज्य पाया हे । इससे उनको भारी व्यथा रहने छूगी । वे यही 
सोचते रहते । अन्त में उन्होंने संन्यास लेकर वन में जाने का निःरचय किया 
ताकि इस पाप का प्रायटिचत हो सके। इस विचार से उन्होंने सब भाइयों 
को बुलाकर कहा-- भाइयो ! मुझे न राज करने को चाह हैँ, न भोग की । 
अब तुम्हीं सब इस राज्य को संभालो । में तो वन सें जाकर तपस्या करना 
चाहता हूं । 

यह सुनकर सब भाइयों पर मानो वज्म गिर गया। वे बहुत चितित 
हो उठे ओर बारी-बारी से सब युधिष्ठिर को समझाने लगे। 

अर्जुन ने गहस्थ-धर्म की श्रेष्ठता पर प्रकाश डाला । उसने कहा कि 
गहस्थ रहते हुए किस प्रकार बहुत ही अच्छ पुण्य कर्म किये जा सकते हु । 

भीमसेन ने कट बचनों से काम लिया । वह बोला-- “महाराज, आप 
भी उन्हीं मन्द-मति लोगों की तरह बाते करने लगे हे जो शस्त्रों को रट 
लगाते हे और धर्म का रहस्य जाने बगेर धर्म की दुह्ाई देते हे। संन्यास 
क्षत्रियों का धमं नहीं हे; बल्कि अपने कतेंव्यों का भलीभांति पालन 
करते हुए जीवन बिताना ही क्षत्रिय का धर्म हे ।” 

नकुल ने प्रमाणपुर्वक यह सिद्ध करने का प्रयत्न किया कि कर्म-सार्ग 
न॑ केवल सुगम हूं बल्कि उचित भी, जबकि संन्‍्यास-मार्ग कंटीला और दुष्कर 
है । इस तरह देर तक युधिष्ठिर से वाद-विवाद होता रहा । 

सह॒देव ने भी नकुल के पक्ष का समर्थन किया ओर अन्त में अनुरोध 

किया कि हमारे पिता, माता, आचार्य, बन्ध्‌ सब कुछ आप ही है । हमारी 
ढिठाई क्षमा करें । 

द्रोपदी भी इस वाद-विवाद में पीछे न रही । वह बोली-- “महाराज! 
दुर्वोधन और उसके पक्ष के लोगों को मारना बिलकुल ही न्याय-संगत था । 
उसपर पछताने की आवश्यकता ही नहीं । कुकम करने वालों को दंड 
देना राजा के कर्तव्यों में से ही है और उसका पालन करना उनके लिए 
अनिवार्य होता है । जिन्होंने पाप-कर्म किये थे उन्हींकों तो आपने दंड 
दिया हैं । तब फिर उसपर पशचाताप करने की आवश्यकता ही कया हे ? 
अब तो आपका यहीो कतंव्य हे कि राजोचित धमं का पालन करते हुए 
राज्य-शासन करें और सोच न करे ।” 

इसी चर्चा के बीच भगवान्‌ व्यास भो वहां आ पहुंचे और उन्होंने 
इतिहासों ओर शास्त्रों से कई प्रमाण देकर युधिष्ठिर की शंका दूर करने की 
चेष्टा की । उन्हें राज्य-गासन का भार वहन करने को राजी कर 
लिया । इसके बाद हस्तिनापुर में युधिष्ठिर का बड़ी धूमधाम के साथ 
राज्याभिषेक हुआ । 

शासन-सूत्र ग्रहण करने से पहले यूथधिष्ठिर महात्मा भीष्म के पास 
गये जो कुरुक्षेत्र में शर-शया पर पड़े तपस्या करते हुए मृत्यु की प्रतीक्षा 
कर रहे थे। पितामह भीष्म ने युधिष्ठिर को धर्म का मर्म समझाया । 

युधिष्ठिर को भीष्म पितामह ने जो वर्मापदेश दिया वह महाभारत 
के शांतिपव में हे । इस महाग्रंथ का यह एक सुव्िख्यात भाग हैँ और 
अपने मे संपूर्ण शास्त्र हूं । 

युधिष्ठिर को उपदेश देने के बाद भीष्म पितामह ने शरीर त्यागा । 
परंपरागत प्रथा के अनुसार युधिष्ठिर ने गंगा में पितामह का जलतर्पण 
किया। तर्यण के बाद जेसे ही वे जल से निकले और किनारे पर आये कि 
उनके मन में अतीत की घटनाओं का स्मरण हो आया। वे फिर 
शोक-विल्लूल हो उठे और धड़ाम से पृथ्वी पर गिर पड़े जसे शिकारी 
के बाण लगने पर हाथी गिरता है । । 

भीमसेन ने उनको तुरन्त उठाकर छाती से लगा लिया और सांत्वना 
व शांति की बातें कहकर बहुत आश्वासन दिया । 

धतराष्ट्र भी गुधिष्ठिर के पास आकर सांत्वना देते हुए बोले-- बेटा, 
तुम्हें इस तरह शोक-विह्लल नहीं होना चाहिए। चलो उठो। अपने 
बन्धुओं और मित्रों के साथ राज्य का शासन करना ही तुम्हारा कर्तव्य हैँ । 
शोक तो मुझे ओर गांधारी को करना चाहिए। तुमने तो क्षत्रियोचित 
धर्म का पालन करते हुए विजय प्राप्त की है । अब तुम्हें विजेता के योग्य 
कर्तव्यों का भी पालन करना होगा । अपनी नासमझी से मेने भया विदुर 
की सलाह न मानो, उसोका यह घोर परिणाम हुआ हे । दुयंधिन ने जो 
मर्खताएं कीं उनको सही समझकर मेने धोखा खाया। इस कारण मेरे 
सौ-के-सो पुत्र उसी भांति काल-कवलित हो गये जसे सपने में सिला धन 
नींद खुलने पर लोप हो जाता हू । अब तुम्हों मेरे पुत्र हो । इस कारण 
तुम्हें द:खी न होना चाहिए । 


« )।०]) * 
ट्ष्यो 


पितामह भीष्म को जलांजलि देने के बाद जब युधिष्ठिर शोकमग्न 
हो गये तो व्यासजी ने उन्हें शांत करने के लिए एक कथा सुनाई । 

कोई चाहे कितना ही बड़ा क्‍यों न हो, कितना ही विवेकशील क्‍यों न 
हो, ईर्ष्या उसका पतन कर ही देती है । ईर्ष्या से लोग अपमानित हो जाते 
हैं। बहस्पति देवताओं के आचार्य थे। सभी वेदों तथा शास्त्रों के 
ज्ञाता थे ओर बड़े विद्वान थे। पर उनको भी ईष्पविश अपमानित होना 
पड़ा था । 

बहस्पति के एक भाई थे जिनका नाम था संवतं । वे बड़े विद्वान्‌ 
ओर सज्जन थे । इस कारण बहस्पति को उनसे ईर्ष्या होने लगी । सज्जनों 

से लोग उनकी सज्जनता के कारण ही जलते हे ; यह बात कुछ बविलक्षण 
मालम होने पर भी सच हैं । 

अययी ईर्ष्या के कारण बहस्पति ने संद्त को कई तरह की तकलीफ 
दीं। यहां तफ कि तंग आकर संबद घर से निकल भागे और पागलों 
का या जाना धारण करके गांव-गांव घमने-भटकने रूगे । 

उन्हीं दिनों इक्ष्वाकु-वंश के मण्त नाम के राजा ने महादेवजी को अपनी 

कठोर तपस्पा से प्रसन्न करके उनके वरदान से हिमालय को किसी चोटी 
पर से सोने की राशि प्राप्त कर ली ओर उसको लेकर एक महायज्ञ करने का 
आयोजन किया। उसने देव-गुरु बहस्पतति ते यज्ञ कराने को प्रार्थना की । 

पर बहस्पति का भय हुआ कि इतना भारो यज्ञ करके राजा मरुत 
कहों देवराज से अधिक यश न प्राप्त कर लें। इस कारण उन्होंने मरुत 
को यज्ञ कराने से इन्कार कर दिया । 

राजा मझत इससे निराश तो हुए पर उनको बृहस्पति के भाई 
संबर्त का पता लग गया ओर उन्होंने उनसे यज्ञ की पुरोहिताई करने 
की प्रार्यना की । पहले तो संबते ने बृहस्पति के भय के कारण इन्कार 
फिथा पर राजा के बहुत आग्रह करने पर राजी हो गये। 

बहस्पति को जब यह मालम हुआ कि संवर्त राणा मरुत का यज्ञ 
कराने वाले हे, तो उनकी ईर्ष्पा ओर भी बढ़ गई। ईर्ष्पा की आग 
उनके मन में इस प्रकार प्रबल हो उठी कि वे उससे (देन-पर-दिन दुबले 
होने लगे । उनके देह की कान्ति फीकी पड़ गई ओर उनको बड़ी 
दयनीय दशा हो गई । 

आचाय॑ की यह दशा देखकर देवराज बहुत चिन्तित हुए। उन्होंने 
बृहस्पति को बुलापा और उनका आदर-सत्कार करके कुशल पूछा और 
बोले-- आचार्य ! आप दुबले क्‍यों हो रहे हैं ? नींद तो 
आतो हूं न? सेवक लोग आपकी सेवा-टहल तो ठीक से कर रहे है 
न? देवता लोग आपका यथोजित आदर तो कर रहे हूँ न? कहीं किसीचे 
कोई अपराध तो नहीं हुआ १” 

बहस्पति ने उत्तर दिया--'दिवराज ! कोमल शेय्या पर आराम 
से सोया करता हूं । सेवक लोग प्रेमपुवंक सेवा-टहल कर रहे हेँं। देव- 
ताओं के व्यवहार से भी कोई अन्तर नहीं आया हेँ। पर वे इतना 
ही कह सके। आगे उनसे कुछ नहीं बोला गया। दुःख के कारण उनका 
गला रुध गया । 

देवगरु का यह हाल देखकर देवराज का जी भर आया। स्नेहपुर्वंक 
पुछा-- “गुरुदेव, वया बात हँ जो आप इतने व्यथित हो रहे हे ? 
आपका रंग फोका पड़ गया हे और आप दुबले भी बहुत हो गये है । 
आखिर बात कया है ?” 

देवराज के बहुत आग्रह करने पर बहस्पति ने कहा-- मेरा 
भाई संवर्त राजा मरुत के महायज्ञ की पुरोहिताई करने वाला हूँ । यह 
सुझसे सहन नहीं हो रहा हे। यही कारण है कि में दुःखो ओर दुबला 
हो रहा हूं ४ 

यह सुनकर देवराज अचंभे में आ गये । वे बोले-- ब्राह्मण-श्रेष्ठ ! 
आपको तो सारी इच्छित वस्तुएं प्राप्त हे। आप हम देवताओं के पुरोहित 
ओर मन्त्री हु। आप इतने बड़ बद्धिमान हें कि आपकी सलाह का सभी 
देवता मान करते हूं । तो फिर बिचारा संबर्त आपका बिगाड़ हो क्‍या 
सकता हूँ ? आप व्यथं ही उससे क्यों दुःखी हो रहे हे?” 

पर-उपदेश-कुशल इन्द्र नें अपन अतीत को मानो बिसार ही दिया 
और स्वयं आचाये बहस्पति को ईढपा न करने का उपदेश देने लगा। 
बहस्पति ने उनको उनको भूलो हुई बातों का स्मरण कराकर कहा-- 
“देवराज ! अपने किसी शात्रु की बढ़ती देखकर तुम कभो चेन से सोये 
हो? मेरी भी वहीं बात हें। तुम्हारा अब यही कतेंव्य हें कि किसी 
तरह संबत की बढ़ती रोको और मेरी रक्षा करो ।” 

यह सुन देवराज ने अग्नि-देव को बलाकर कह दिया कि राजा 
मरुत के यहां जाकर किसी तरह उसका महायज्ञ रोकने का प्रयत्न करें। 

आज्ञा पाकर अग्नि-देव मृत्युलोक को रवाना हुए ओर जब 

स्वयं अग्निदेव ही फ्रोध में आजायं तो फिर पूछना ही कक्‍या। रास्ते 
के लहलहाते पेड़-पौधों को जलाते-उजाड़ते हुए और अपनी भया- 
नक गजंना से पृथ्वी को कंपाते हुए अग्निदेव प्रबल वेग से चले और 
राजा मरुत के आगे देवरूप में ही जा खड़े हुए। 

अग्नि-देव को अपने यहां आया देखकर राजा मरुत के आनन्द 
की सीमा नहीं रही। वह देवी अतिथि का सत्कार करने दौड़ा। 

“कोई है? जल्दी से लाओ आसन, अर्ध्य, पाद्य और गाय ! 
शीघ्रता करो !” राजा ने परिचरों को आज्ञा देकर कहा। 

सत्कार व पूजा हो चकने के बाद अग्निदेव ने अपने आने 
का कारण बताया और बोले--राजन्‌, संवर्तं को अपने यहांसे हटा दो । 
यदि तुम चाहो तो में स्वयं बहस्पति को ही पुरोहिताई करने को राजी 
कर दूंगा ।* 

संवर्त भी वहीं उपस्थित थे । अग्निदिव की बात सुनकर वह 
क्रोध में आ गये। नियमपुर्वक ब्रह्मचये-त्रत पालन करने के कारण संवतं 
की शक्ति और तेज वृद्धि पर थे । 

बह अग्नि से बोले--“'देखो अग्निदेव, आप ऐसी बातें न करें। में 
आपको सावधान किये देता हूं। मुझे अगर क्रोध आ गया तो आपको 
में अपनी दृष्टि से ही जलाकर भस्म कर दूंगा।” 

ब्रह्मचर्य में तो वह शक्ति होती हे जिससे आग भी भस्म हो 
जाती हें। 

संबर्त की बातें सुनते ही अग्निदिव भय से पीपल के पत्ते की तरह 
कांपते हुए वापस इन्द्र-भवन को लोट आये और देवराज को सारा 
हाल सुनाया । 

लेकिन देवराज को उनकी बातों पर विश्वास न हुआ। वह बोले 
“बह कसी अजीब बात बता रहे हैं अग्निदेव ! अरे तुम तो स्वयं दूसरों 
को जलाने वाले हो! तुम्हें कोई कसे भस्म कर सकता है?” 

अग्नि ने ताना देते हुए कहा-- ऐसा न कहिये देवराज ! वृर क्‍यों 

जाते हैं; ब्रह्म-तेज एवं ब्रह्मचर्य की शक्ति से तो आप स्वयं भी अपरि- 
चित नहीं हे!” 

देवराज को ब्राह्मणों का अपमान करने के कारण जो कष्ट उठाने 
पड़े थे अग्निदिव का उनकी ओर ही इश्चारा था। इंद्र समझ गये 
और अग्नि से निराश होकर उन्होंने एक गन्धर्व को बुलाकर आज्ञा दी 
कि मरुत के पास जाकर मेरा यह सन्देश सुनाओ कि यदि 
वह संवर्त का साथ न छोड़ेगा तो में उसका शत्रु बन जाऊंगा और फिर 
उसका सर्वेनाश निश्चितत ही है । 

आज्ञा पाकर गन्धव मरुत राजा के पास गया और इन्द्र का सन्देसा 
कह सुनाया । 

पर, मरुत राजा इन्द्र को बात मानने को तंयार नहीं हुआ। वह 
बोला-- अपने मित्र से छल करना घोर पाप है। में इस समय संवर्त 
का साथ नहीं छोड़ सकता।* 

गंधर्व ने कहा--“राजन जब इन्द्र तुमपर वज्ञ्र-प्रहार करेंगे तब 
तुम कंसे बचोगे ?” गन्धवें की बात पुरी भी न हो पाई थी कि आकाश 
में इन्द्र के वज्म की कड़क सुनाई देने रूगी। 

उसे सुनकर राजा मरुत का हृदय दहल गया । उसने समझा कि 
इन्द्र नें हमला कर दिया हे। वह संबर्त के पास गया और उन्होंकी 
दरण छलो। 

संवर्त ने राजा को अभय देकर कहा--“डरो मत !” और अपनी 
तपस्था की द्ाक्ति का इन्द्र पर प्रयोग कर दिया। बस, वही इन्द्र जो 
आक्रमणकारी बनकर आये थे मुत्तिमान श्ञान्ति की तरह नम्नतापूर्वक 
आकर राजा मरुत के यज्ञ में सम्मिलित हुए और सानन्द ह॒वि ग्रहण 
कर चले गये। बृहस्पति ने ईर्ष्या-वश जो प्रयत्न किये थे वे सब इस 
तरह बेकार हो गये और ब्रह्मचयं के तेज की जीत हुई। 

ईर्ष्या एक ऐसा पाप हैँ जो बड़े-से-बड़ों को भी लग जाता है । 
विद्या की अधोश्वरी सरस्वती तक को लजाने वाले बृहस्पति जब 

ईर्ष्या के वशीभत हुए तो साधारण लोगों का तो पुछना ही क्‍या 


७] 


है 


: १०२: 
उत्तक मुनि 


पांडवों से बिदा होकर श्रीकृष्ण द्वारका लोट रहे थे। रास्ते में उत्तक 
नाम के एक ब्राह्मणों में उत्तम मुनि से उनकी भेंट हुई । उनको देखते 
ही श्रीकृष्ण नें अपना रथ खड़ा किया और उतरकर उनको प्रणाम किया । 

मुनि उत्तंक ने उचित वन्दना करके श्रोकृष्ण से पुछा-- 

“माधव ! हस्तिनापुर में सब कुशल से ती हें? पांडबों और 
कौरवों में स्नेह-भाव बना रहता हे न ?” 

तपस्वी उत्तंक संसार की घटनाओं से बिलकुल बेखबर थे। उन्हें 
इतना भी पता न था कि इन्हीं दिनों दोनों मे घोर संग्राम हुआ और कौरवों 
का नाश हो गया । 

श्रीकृष्ण को ब्राह्मण मुनि का यह प्रइन पहेली-सा लगा । क्षण भर के 
लिए उन्हें कुछ जवाब न सुझा । थोड़ी देर बाद उन्होंने युद्ध का सारा 
हाल बताया और कहा-- “द्विजवर कौरवों ओर पांडवों भें घोर युद्ध हुआ । 
मेने अपनी तरफ से श्ञांति-स्थापन की कोई चेष्टा उठा न रखो । परन्तु 
कौरव कुछ मानते ही न थे। सब-के-सब युद्ध में मारे गये । भावी को 
कौन टाल सकता हें ?” 

यह हाल सुनकर उत्तंक को क्रोध हो आया । उनकी आंखें लाल हो 
उठीं ओर होंठ फड़कने लगे। वे बोले-- “वासुदेव ! तुम्हारे देखते- 
देखते यह घोर अन्याय हुआ ? तुमने कौरवों की रक्षा क्‍यों नहीं की ? 
तुम चाहते तो उनको बचा सकते थे । तुम्हारे छल-कपट के कारण ही उनका 
नाश हुआ होगा । तुम्हीं उनके नाश का कारण बने होगे। में तुम्हें अभी 

शाप देता हूं ।” ह 

उत्तंक मुनि की बात सुनकर श्रोकृष्ण हंसते हुए बोले-- 'महषि शांत 
हीइये । आप तो बड़े तपस्वी हें । क्रोध के कारण तपस्या का फल क्यों 
गंवाते हें ? पहले मेरी बात पुरी तरह सुन लोजिये तब फिर चाहे जो शाप 
दीजिये ।” 

इसके बाद श्रीकृष्ण ने मुनि उत्तंक को ज्ञानचक्षु प्रदान करके 
अपना विश्वरूप दिखलाया और कहा-- संसार की रक्षा एवं धर्म 
के संस्थापन के लिए हो में तरह-तरह के जन्म लेता रहा हूं। जिस समय 
जिस योनि में जन्म लेता हूं उस-उस अवतार के धर्म का पालन करता हूं । 
देवताओं में अवतरित होते समय देवताओं का-सा व्यवहार करता हूं, 
यक्ष बना तो यक्ष का-सा ओर राक्षस बना तो राक्षसों का-सा व्यवहार 
करता हूं । इसो प्रकार मनुष्य या पश्षु का जन्म लेने पर मनुष्य या पशु 
का-सा ही आचरण करता हूं। जिस समय जिस ढंग से धर्मेस्थापन का 
उद्देश्य पुरा हो सके, उस समय उसी रीति से में काम लिया करता हूं ओर 
अपना उद्देश्य सिद्ध कर लेता हूं। कौरव लोग विवेक खो चुके थे। राज्य- 
सत्ता के मद में आकर उन्होंने मेरी कोई बात न सुनी। मेंने उनसे बिनती 
की, डराया-धमकाया भी ओऔर अपना विश्वरूप भो उन्हें दिखलाया । 
किन्तु मेरे सारे प्रयत्त विफल हुए। अधर्म का भूत उनपर सवार था। 
इस कारण वे अपना हठ नहीं छोड़ते थे । युद्ध की आग में बे स्वयं ही कदे 
और नष्ठ हुए । अतएव, हविज-श्रेष्ठ, इस बारे में मुझपर क्रोध करने का कोई 
कारण नहों हे ।” 

उत्तंक मुनि ने जब यह देखा-सुना तो एकदम शांत हो गये । तब 
भगवान्‌ श्रीकृष्ण ने प्रसन्न होकर कहा-- “मुनिवर में अब आपको कुछ 
वरदान देना चाहता हूं । आप जो चाहें मांग लें ।” 

उत्तंक ने कहा-- हे अच्युत ! तुम्हारा साक्षात्कार ही मेरे लिए 
वरदानस्वरूप हें। तुम्हारे विव्वरूप के दर्शन करने का जो सौभाग्य 
प्राप्त हुआ इससे मेरा जीवन सार्थक हुआ । बस, मुझे ओर किसो बरदान 

की चाह नहों * 

परन्तु भगवान्‌ ने बहुत आग्रह किया कि कोई वरदान तो मांगिये ही । 
उत्तंक मुनि मरुभूमि के आस-पास घूमने-फिरने वाले निस्पह तपस्वी थे । 
अतः उन्होंने कहा-- प्रभो ! यदि मुझे आप कुछ देना ही चाहते 
हों तो इतनी कृपा करो कि जब भी ओर जहां कहीं भी मुझे प्यास बुझाने 
के लिए जल की आवद्यकता हो वहीं पानी मिल जाया करे। 

“बस ! और कुछ नहीं चाहिए ?” यह कहकर श्रीकृष्ण हंस पड़े और 
मुनि को वरदान देकर द्वारका की ओर रवाना हो गये । 

७ 

बहुत दिन बाद, एक बार जब उत्तंक वन में फिर रहे थे तो उन्हें 
बड़ी प्यास लगी । बहुत ढूंढ़ने पर भी कहीं पानी न मिला । तब उत्तंक 
ने श्रीकृष्ण का ध्यान किया ओर तुरन्त उनके सामने एक चंडाल खड़ा 
दिखाई दिया। वह अर्धनग्न था और उसने फटे-पुराने चीथड़े पहन रखे 
थे। वे भी इतने मेले थे कि देखते ही घ॒णा उत्पन्न होती थो। चार-पांच 
शिकारी कुत्ते उसे घेरे हुए थे। हाथ में वह धन॒ष लिये था और उसके 
कन्धे पर पानी से भरी मशक लटक रही थी । 

उत्तंक को देखकर चांडाल हंसता हुआ बोला--- 'मालम होता है आप 
प्यास के मारे परेशान हे। आपको देखकर मुझे बड़ी दया आती हे । 
यह लीजिये पानी ।” कहकर चांडाल ने मशक के मुंह पर की बांस की 
टोंटी आगे बढ़ा दी । 

उस चांडाल की गंदी सूरत, उसकी चसड़े की मशक ओर उसके पास 
खड़े शिकारी कुत्तों को देखकर उत्तंक ने नाक-भों सिकोड़ ली और उसका 
पानी लेने से इन्कार कर दिया । 

उत्तंक को बड़ा क्रोध हुआ कि श्रीकृष्ण ने मुझे झूठा वरदान कंसे दिया ? 
उधर चांडाल सामने खड़ा बार-बार मशक बढ़ाकर कह रहा था कि पानी 
पी ले। ज्यों-ज्यों बह आग्रह करता था त्यों-त्यों मुनि उत्तंक का क्रोध 
भी बढ़ता जाता था। एकाएक चांडाल कुत्तों समेत आंखों से ओझल हो 

गया । 

चांडाल के यों अचानक अन्‍्तर्धान हो जाने पर उत्तंक को बड़ा आइचर्य 
हुआ । उन्होंने सोचा कौन था यह ? निश्चय ही चांडाल नहीं । यह तो 
मेरी परीक्षा हुई थी । अरे रे, मुझसे भारी भूल हो गई । मेरे ज्ञान ने भी 
समय पर साथ न दिया । यदि चांडाल ही था तो बिगड़ क्‍या गया 
था ? मेंने उसके हाथ का पानी पीने से इन्कार करके बड़ी मूर्खता की । 
यह सोचकर उत्तंक मुनि पर्चात्ताप करने लगे । 

थोड़ी ही देर में शंख ओर सुदर्शन चक्र लिये भगवान्‌ श्रीकृष्ण उत्तंक 
के सामने प्रकट हुए । 

उत्तंक ने व्यथित होकर कहा-- पुरुषोत्तम ! मेरी इस तरह परीक्षा 
लेना तुम्हारे लिए ठीक था ? में ब्राह्मण हूं। प्यास लगने पर भी किसी 
चांडाल के हाथों मशक वाला गंदा पानी कंसे पी सकता था ? तुमको 
मेरे लिए ऐसा पानी भेजना क्या उचित था ? ” 

श्रीकृष्ण हंसकर बोले-- 'सुनिवर ! आपने पानी की इच्छा की 
तो मेंने देवराज से कहा कि उत्तंक मुनि को अमृत ले जाकर पिलाओ । 
देवराज ने कहा कि सनुष्य को अमृत नहीं पिलाया जा सकता । कोई ओर 
वस्तु भले ही आप भिजवाइए । अन्त में मेरे आग्रह करने पर देवराज 
ने मान तो लिया; पर कहा-- “मे चांडाल के रूप में जाऊंगा और पानी 
के रूप में अमृत पिलाऊंगा। यदि उत्तंक ने न पिया तो नहीं पिलाऊंगा।” 
में देवराज की बात पर राजी हो गया कि आप तो बड़े ज्ञानी और महात्मा 
हैं। आपके लिए तो चांडाल ओर ब्राह्मण समान होंगे और चांडाल के 
हाथ का पानो पौने में नहीं सकुचायेंगे। अब आपके इस इन्कार करने 
से मेरी तो पराजय ही हो गई । इतना कहकर श्रीकृष्ण अंतर्धान हो गए 
ओर उत्तंक बहुत ही लज्जित हुए। 

कुरूक्षेत्र का युद्ध समाप्त हो चुका था और यूधिष्ठिर हस्तिनापुर की 
गद्दी पर आसीन हो चुके थे । महाराज युधिष्ठिर ने अहवमेध का महायज्ञ 
किया था जिसमें सारे भारत के राजा इकट्ठे हुए थे। यज्ञ बड़ी धूमधाम से 
हुआ। देश के कोने-कोने में इस बात की घोषणा कर दी गई थी कि जितने 
भी ब्राह्मण ओर दीन-दरिद्र लोग जो-कुछ दान लेना चाहें वे राजाधिराज 
युविष्ठिर के अश्वतेध यज्ञ में पहुंचें। इस कारण यज्ञशाला में जहां महा- 
राजाओं की जगमगाती भीड़ थी वहां हरेक जाति और वर्ण के गरोब 
लोग भी दल-के-दल आकर दान ले जा रहे थे। इस प्रकार शास्त्रोक्त रीति 
से ओर सुचारु रूप से यज्ञ संपन्‍न हुआ । 

यज्ञ के अंतिम दिन अचानक एक बड़ा-सा नेवला यज्ञशाला के बीच 
में कहींसे आ खड़ा हुआ और बड़ी निर्भीकता के साथ उपस्थित लोगों को 
देखता हुआ ठहाका मारकर हंसने लगा। एक अदने-से नेवले को इस प्रकार 
मनुष्यों को तरह हंसते देखकर यज्ञ कराने वाले ब्राह्मणों के मन में भय-सा 
छा गया। वे शंकित हो उठे कि कहीं कोई भूत या पिज्ञाच तो हमारे यज्ञ 
में विध्न डालने नहीं आ गया! यज्ञ-मंडप में उपस्थित दूसरे लोग भी चोक 
कर नेवले को ध्यान से देखने लगे । 

नेवले का रूप अनूठा था। उसका आधा शरीर सुनहरा था और 
आधा साधारण नेवलों का-सा । इस अद्भुत नेवले ने दूर-दूर से आये हुए 
राजा-महाराजाओं और विद्वान ब्राह्मणों फी ओर देखकर निःसंकोच 
फहना शुरू किया--- 

“महामान्य सज्जनवन्द ! शायद आप लोग सोच रहे होंगे ओर मन में 

खुश हो रहे होंगे कि आपने कोई बड़ा भारी यज्ञ संपन्‍त किया है; परन्तु 
याद रखिये कि यह आपका केवल भ्रम है। इससे पहले एक बार एक महान्‌ 
यज्ञ हो चुका है । कुयक्षेत्र में रहने वाले एक गरीब ब्राह्मण ने केवल एक 
सेर आटा अतिथि को दान में दिया था । लेकिन आप लोगों द्वारा इस 
अश्वमेध यज्ञ में असंख्य लोगों को दिये गए इस अपार दान की उस गरीब 
ब्राह्मण द्वारा दिये गए एक सेर आटे के दान की बराबरी नहीं हो सकती। 
अत: हे उपस्थित सज्जनगण, में आपको चेतावनी देने आया हूं कि आप 
इस यज्ञ का अपने मन में भी घमंड न की जियेगा।* 

नेवले को इस प्रकार बातें करते देखकर यज्ञ-मंडप में उपस्थित लोग 
आइचपं में आ गये । याजक ब्राह्मणों ने उस नेवले से पुछा-- हे नकुल 
तुम कौन हो, और हम लोगों की इस यज्ञशाला में तुम ,कहां- 
से आ गये ? इस यज्ञ की तुम इस प्रकार बुराई किस आधार पर कर रहे हो ! 
यह महान्‌ अश्वमेध यज्ञ शास्त्र-विहित सभी सामग्रियों एवं विधियों से 
किया गया है । इसमें तुम किस प्रकार दोष निकाल रहे हो ? जो लोग इस 
यज्ञ में आये हें उन सबकी उचित पूजा हुई है, उनका यथोचित सत्कार 
किया गया है । जो जितना चाहता था उसे उतना और उसी तरह का 
दान दिया गया। इस दान से सभी सल्तुष्ट हुए हें। मन्त्र-पाठ में भो त्रुटि 
नहीं हुई और अग्नि में आहुतियां भी उचित रीति से दी गई हैं। चारों 
वर्णों के लोग इससे पूर्णरूप से सन्तुष्ट हुए हैं। इतना सब कुछ होने 
पर भी क्‍या कारण है कि तुम इसे दोषयुक्त बता रहे हो ? हमें 
समझाकर कहो ।” 

यह सुन फिर नेवला एक बार कहकहा लगाकर हंसा और बोलने 
लगा--- हि विप्रगण । मेंने जो कुछ कहा बिलकुल ठीक कहा है। न तो मेरा 
आप लोगों से कोई हेष है न राजाधिराज युधिष्ठिर से ही में कोई ईर्ष्या 
करता हूं। फिर भी में जोर देकर कहता हूं कि आप लोगों ने ध्मधाम से 
इतना धन खर्च करके जो यह यज्ञ किया वह कुरुक्षेत्रवाले उस ब्राह्मण के दिये 
बान की समता कदापि नहीं कर सकता । दानवीर तो वही द्विजवर थे। 

अपने दान-पुण्य के फलस्वरूप उनको अपनी पत्नी, पुत्र और बहू के साथ 
विमान में बेठकर सदेह स्वर्ग सिधारते हुए मेंने अपनी आंखों से देखा 
था। आप सब लोगों को में उसका सारा हाल सुनाता हूं । 
कै 

इस महाभारत-युद्ध से पहले, कुरुक्षेत्र में एक ब्राह्मण रहा करते थे। खत 
में बिखरे हुए अनाज के दानों को चुन-चुन कर इकट्ठा करके वह अपनी आ- 
जीविका चलाते थे। ब्राह्मण, उसकी पत्नी, पुत्र और पुत्र-वध--चारों इसी 
उंच्छ-वत्ति से दिन गुजारते थे। उन्होंने अपना यह नियम बना रखा था कि 
जो कुछ अनाज इकट्ठा हो उसको बराबर बांटकर तीसरे पहर के शुरू होने 
से थोडी देर पहले खा लिया करें। किसी दिन नियत समय तक कोई भी 
अनाज नहीं मिलता था। जिस दिन ऐसा होता उप्त दिन सब उपवास 
कर लिया करते और अगले दिन नियत समय पर खा लेते थे । 

उसी समय एक बार पानी न बरसने के कारण भारी अकाल पड़ा । 
सब कहीं लोग भूख-प्यास से तड़पने लगे । जब खेतों में कुछ उगता ही न 
था तो फसल भी नहीं कटती थी और जब फसल नहीं कटती तो अनाज के 
दाने बिखरते कहांसे ”? इस कारण ब्राह्मण और उनके कुटंब को लगातार 
कई दिनों तक भूखों रहना पड़ा । 

एक विन चारों जने भूखे-प्यासे धप में तपते हुए दूर-दूर तक घमे-फिरे 
तब कहीं जाकर सेर भर ज्वार के दाने इकट्ठे कर पाये। उस सेर भर 
ज्वार का आटा पीसा गया और यथा-विधि पुजा-पाठ आदि समाप्त होने 
पर उस आटे को बराबर चार हिस्सों में बांटकर चारों व्यक्ति आनन्द से 
खाने बंठे । 

ठीक इसी समय कोई भूखा ब्राह्मण आ पहुंचा । अतिथि को आया देख 
ब्राह्मण ने उठकर उसका विधिवत्‌ सत्कार किया। बे लोग इतने निर्मल 
हृदय के थे कि स्वयं भूखे रहते हुए भी अतिथि का सत्कार करते हुए 
उन्होंने ऐसा अनुभव किया मानो उनका जीवन सार्थक हो गया। वे हे 
से फूले न समाये । उन्होंने अतिथि से पूछा--“विप्रवर में गरोब हूं । यह 

आटा नियमपूुर्वक परिश्रम से कमाया हुआ है। कृपया आप इसका भोजन 
करें । आपका कल्याण हो ।” 

इतना कहकर ब्राह्मण ने अपने हिस्से का आटा अतिथि के सामने 
रख दिया और अतिथि ने उसे खा लिया । फिर भी उसको भूख न मिटी । 
उसने कुछ कहा तो नहीं, लेकिन भूखी नज़र से ब्राह्मण की ओर देखा । 

ग्राह्मण ने देखा, अतिथि को सन्तोष नहीं हुआ । इससे वह चिन्तित 
हो गए। उन्हें चिन्तित देखकर उनकी पत्नी ने कहा--“नाथ ! मेरे 
हिस्से का भी आठा अतिथि को खिला दीजिए। यदि उससे उन्हें 
सनन्‍्तोष हो गया तो में भी सन्तुष्ट हो जाऊंगी ।” 

पत्नी ने इतना कहकर अपने हिस्से का आटा पति के आगे रख 
दिया । 

लेकिन ब्राह्मण ने पत्नी की बात न मानी । बोले-- सती ! 
तुम्हारा कहना ठीक नहीं। पति का कत्तंव्य हे कि अपनो स्त्री का 
भरण-पोषण करे । जब जानवर और कीडे-मसकोड़े तक अपनी मादा का 
भरण-पोषण सावधानी के साथ करते हें तो फिर में मनृष्य होकर 
अपनी सेवा करने वाली पत्नी का भरण-पोषण न करूँ तो मेरा क्‍या 
भला होगा ? प्रिये ! तुम भूखी हो ओर तुम्हारी हड्डियां निकली हुई हें। 
शरीर पर स्नायु का चिह्न तक नहीं। ऐसी दशा में तुम्हें भखी रखकर में 
अतिथि का सत्कार करने लग जाऊं तो मुझे उसका कौन-सा फल प्राप्त 
होगा ?” 

यह सुनकर पत्नी ने कहा--“नाथ ! में आपकी सहधर्मिणी हूं। 
धर्म, अर्य आदि सभी बातों में आपका मेरा समान अधिकार है। 
जसे आपने स्वयं भूखे रहते हुए भी अतिथि को अपने हिस्से का आटा 
खिलाया था बसे ही कृपा करके मेरा भी हिस्सा खिला दीजिये । मेरी 
यह प्रार्थना अस्वीकार न कीजिये ।” 

पत्नी के यों आग्रह करने पर ब्राह्मण ने उसके हिस्से का भी आटा 
अतिथि को खिला दिया। उसे खा चुकने पर भी अतिथि की भूख न 

मिटी । इसपर ब्राह्मण और भो उदास हो गया। 

यह हाल देखकर ब्राह्मण के पुत्र ने कहा-- “पिताजी ! यह मेरे 
हिस्से का भी आटा लीजिए और अतिथि को खिला दीजिए ।” 

यह सुन पिता व्यथित होकर बोले--“बेटा ! जो उमर में बढ़े हे वे 
भूख सह सकते हे। जवानों की भूख बड़ी तेज हुआ करती है । मेरा 
मन नहीं मानता कि तुम्हारा भी हिस्सा लेकर अतिथि को खिला दूं ।” 

पर पुत्र ने न माना और अनुरोध करके कहा--/पिताजी ! पिता 
के बूढ़े हो जाने पर उनकी रक्षा करना पुत्र ही का कत्तंव्य हो जाता है । 
यह भी बात नहीं कि पिता और पत्र अलग-अलग अस्तित्व रखते हूं । 
आखिर पिता ही तो पुत्र बनता हे । इसलिए मेरे हिस्से का आदा भी 
आप ही का हैं। आप मेरा हिस्सा स्वीकार करले और अधभूखे 
अतिथि को संतुष्ट करें ।” 

पिता ने हएं के साथ कहा--“त्र ! धन्य हे तुम्हें । शील, इच्द्रिय- 
दमन आदि हर बात में तुमपर मुझे गव॑ हो सकता हे, तुम्हारा कल्याण 
हो । तुम्हारे भी हिस्से का आटा में स्वीकार करता हूं ।” यह कहकर 
ब्राह्मण ने उसे लेकर अतिथि को खिला दिया । 

पर उसे खाने के बाद भी अतिथि का पेट नहीं भरा ।. उसके मुख 
पर सन्तोष को झलक दिखाई न दी । यह देख ब्राह्मण बड़े लज्जित हो 
गये ओर किकत्तंब्यविमृढ़-से बठे रहे । 

उनका यह हाल देखकर उनकी पुत्र-वध्‌ ने कहा--“पिताजी, में 
भी अपना हिस्सा अतिथिदेव के लिए देती हूं। लीजिए इसे भी अतिथि 
को खिला दीजिए । आपके आशीर्वाद से मेरा स्थायी कल्याण होगा ।” 

बहू को बात सुनकर ब्राह्मण बोले--“बेटी ! अभी तुम लड़की हो । 
तकलीफ़ सहते-सहते तुम्हारा रंग फीका पड़ गया हैँ और तुम दुबली हो 
गई हो । तुम्हें भूसी रखकर अतिथि को तुम्हारा कौर खिला दूं तो में 
धर्म का नाश करने वाला साबित हो जाऊंगा । तुम्हारा भूखों तड़पना में 
केसे देख सकता हूं ।” 

पर बहू ने आग्रह करके कहा--“पिताजी आप मेरे प्रभु के प्रभु हैं, गुरू 
के गुरू है और ईश्वर के ईश्वर हैं । मेरा आटा आपको स्वीकार करना ही 
होगा। मेरा यह शरीर आपकी सेवा ही के लिए हैं। आप मेरा आटा लेकर 
मुझे सदगति प्राप्त करने योग्य बनाइये ।” 

यह सुनकर ब्राह्मण के हर्ष की सीमा न रही । मुक्त कंठ से बहू को 
आशीर्वाद देते हुए बोले--“सुशीला बेटी ! पति को इच्छा पर चलने 
बाली सती ! तुम्हें सारे सौभाग्य प्राप्त हों।” 

बहू के हिस्से का भी आटा अतिथि के आगे रख दिया गया । उसे 
खाकर अतिथि तृप्त हो गये और बहुत प्रसन्न हुए। वह बोले-- 

४ आपने अपनी शक्ति के अनुक्ल पवित्र हृदय से जो दान दिया उसे 
पाकर में बहुत सन्तुष्ट हुआ । आपका दिया दान अद्भुत हे, निराला हे। 
वह देखिये, देवता भी फूल बरसा रहे हैं । देवषिगण, देवता, गन्ध्व आदि 
आपके दशन करने के लिए अपने अनूचरों के साथ विमानों में बंठे 
आकाश में इकट्ठे हो रहे हैं। आप अपनो पत्नी, पुत्र और बहू समेत अभी स्वर्ग 
सिधारेंगे। आपने जो दान दिया उससे आपको ही नहीं बल्कि आपके 
पुबंजों को भी स्वर्गवास का भाग्य प्राप्त होगा। प्रायः देखा जाता हे कि 
भूख से विवेक का नाश हो जाता है और धामिकता का विचार जाता रहता 
हैँ। बड़े-बड़े ज्ञानी भी भूख के मारे अस्थिर हो उठते हैं, धीरज गवां देते हें । 
आपने तो भूखों रहते हुए भी पृत्र-प्रेम से धर्मं को ही अधिक समझा । सेकड़ों 
राजसुय यज्ञ, अश्वभेध यज्ञ भी आपके इस दान की बराबरी नहीं कर 
सकेंगे। आपका दान उनपे कहीं बढ़कर है । वह देखिए, आपके लिए देबी 
विमान तेयार खड़ा है। चलिए स्वर्ग सिधारिए । इतना कहकर अतिथि 
देव अन्तर्धान हो गये । 

७ 

अनाज चुनने की वृत्ति रखने वाले ब्राह्मण के स्वग॑ सिधारने का 
यह हाल सुनाकर नेवले ने कहा--“ विप्रगण, उन ब्राह्मण के दान में दिये 
गये ज्यार के आटे की सुवास सूंघते-सूंघते मेरा सिर सुनहरा बन गया। 

इसके बाद जहां आटा परोसा गया था, उस स्थान में भी में खूब लोटा । 
आटे के जो कण उस स्थान में बिखरे हुए थे, उनके लूग जाने के कारण मेरे 
दरीर का आधा हिस्सा सुनहरा बनकर जगमगा उठा। इसपर मुझे अभिलाषा 
हुई कि शरीर का बाकी हिस्सा भी स्वाणिम बन जाय तो कया ही अच्छा 
हो! इसी अभिलाषा से में तपोवनों और यज्ञशालाओं आदि की खाक छानता 
रहा। इतने में सुना कि यशस्वी धर्मराज यज्ञ करने वाले हैं । सुनते ही खुशी- 
खशी यहां दोड़ा आया । मुझे आशा थी कि यहां बाकी शरीर भो सुनहरा 
बन जायगा । परन्तु मेरी आशा पुरी न हुई। इसीलिए कहता हूं कि आप 
का महान यज्ञ उस ब्राह्मण के सेर भर आटे को बराबरी नहीं कर सकता ।” 

किसी भी वस्तु का लोभ लोगों को तभीतक रहता हे जबतक कि वह 
प्राप्त नहीं हो जाती । ज्योंहो इच्छित वस्तु प्राप्त हो जाती हु त्योंही उसका 
आकर्षण जाता रहता है । यही नहीं बल्कि नई व्यथाएं और विपदाएं भो 
आ घेरती हैं । यह बात ठीक हे कि युद्ध करना ओर शात्रुओं को दंड देना 
क्षत्रियों का धर्म होता है, परन्तु फिर भी अपने ही भाइयों व रिश्तेदारों को 
मारने पर जो राज्य या पद प्राप्त हो, उससे कोनसे सुख को आज्ञा 
की जा सकती हूँ ? अर्जुन ने युद्ध शुरू होने से पहले श्रीकृष्ण से यही 
कहकर अपनी व्यथा प्रकट की थी। यद्यपि श्रीकृष्ण ने इस हंका का 
समाधान करते हुए कर्मयोग एवं कत्तंव्य-पालन का उपदेश दिया था, तो 
भी अर्जुन ने जो शंका उठाई थी, वह भी कुछ अंश में ठोक थी--एकदम 
निरर्थेक नहीं थी । 

कौरवों पर विजय पा लेने के बाद सारे राज्य पर पांडवों का एकछत्र 
अधिकार हो गया ओर उन्होंने कत्तंव्य समझकर राजकाज का भार भी 


२३८ महाभारत-कथा 


संभाल लिया। परंतु फिर भी जिस संतोष और सुख की उन्हें आशा थी 
बह प्राप्त नहीं हुआ । | 
राजा जनमेजय ने पूछा कि विजय पाकर और राज्यसत्ता प्राप्त 
करने पर पांडवों ने महाराज धृतराष्ट्र के साथ फेसा व्यवहार किया ? 
इस प्रइन के उत्तर में वेशंपायन मुनि कथा जारी रखते हुए कहने लूगे-- 
शोकातुर हो रहे धतराष्ट्र को पांडव उचित गौरव अवद्य दिया करते 
थे। वे राजकाज में भो उनकी सलाह लिया करते थे। उन्हींकी अनुमति 
से राजाधिराज युधिष्ठिर के नेतृत्व में पांडव राज करते थे। गांधारी, 
जो अपने सो पुत्रों को एकसाथ गंवा बंठी थी, ऐसा अनुभव करती थी 
मानो स्वप्न में मिला धन नींद ट्टते हो खो गया हो । देवी कुन्ती दुखियारी 
गांधारी की बड़ी ही श्रद्धा और स्नेह के साथ सेवा करती थी । द्रोपदी भी 
उन दोनों ब॒ुद्धाओं की समान रूप से सेवा-शुश्रषा किया करती थी । 
युधिष्ठिर ने वृद्ध धृतराष्ट्र के आरास का भी हर तरह से आयोजन 
किया था। धृतराष्ट्र के भवन में कोमल, वय्या, सुखद आसन आदि का 
प्रबन्ध था और कीमती गहने-कपड़े आदि भी पर्याप्त रूप में रहते थे। 
धृतराष्ट्र के भोजन के लिए विविध पकवान बनते थे । क्ृपाचार्य भी वृद्ध 
राजा के साथी बनकर उन्होंके भवन में रहा करते थे । भगवान्‌ व्यास भो 
अक्सर आ जाया करते थे और सुंदर सूब्ितयोंभरी आख्यायिकाएं सुनाया 
करते थे, जो राजा के व्यथित हृदय पर शीतल लेप का-सा प्रभाव करती थीं । 
राजकाज के बारे में युधिष्ठिर धृतराष्ट्र से बराबर सलाह लिया करते 
थे और शासन-सम्बन्धी सारा काम इस ढंग से करते थे जिससे प्रतीत होता 
था कि धृतराष्ट्र ही की आज्ञा से सब काम होता है। महाराज यूधिष्टठिर 
कोई ऐसी बात छेड़ते ही नहीं थे जिससे बुद्ध धृतराष्ट्र के मन को चोट 
पहुंचने की आद्वंका हो । देश-विदेश से आने वाले राजा लोग महाराज 
धृतराष्ट्र का वही सम्मान करते जेसे पहले किया करते थे । रनिवास को 
स्त्रियां गांधारी की सेवा-शुश्रुषा में जरा भी त्रुटि न होने देती थीं । 
युधिष्ठिर ने अपने भाइयों को आज्ञा दे रखी थी कि पुत्रों के बिछोह 

से दुःखी राजा धृतराष्ट्र को किसी भी तरह की व्यथा न पहुंचने पाये । 
सिवाय भोमसेन के ओर सब पांडव युधिष्ठिर के ही आदेशानुसार व्यवहार 
करते थे । पांडव वृद्ध धृतराष्ट्र का खब आदर करते हुए उन्हें हर प्रकार 
का सुख एवं सुविधा पहुंचाने के प्रयत्न में लगे रहते जिसमें धृतराष्ट्र को अपने 
पुत्रों का अभाव महसूस न हो । धृतराष्ट्र भी पांडवों से स्नेहपूर्ण व्यवहार 
किया करते थे । न तो पांडव उन्हें अप्रिय समझते थे न धृतराष्ट्र ही 
पांडवों को अप्रिय समझते थे । 

परन्तु भीमसेन फभी-कभी ऐसी बातें या काम कर दिया करता था 
जिससे धृतराष्ट्र के दिल को चोट पहुंचती । युधिष्ठिर के राजाधिराज 
बनने के थोड़े ही दिन बाद भीमसेन धृतराष्ट्र की किसी आज्ञा को कार्यरूप 
में परिणत न होने देता था । कभी धतराष्ट्र को सुनाते हुए कह भी देता कि 
दु्योधिन ओर उनके साथी अपनी ही नासमझी के कारण मारे गये, आदि । 

बात यह थी कि दुर्योधन-दुःशासन आदि के किये अत्याचारों और 
अपमानों का दुखद स्मरण भीमसेन के मन में अमिट रूप से अंकित हो चुका 
था । इस कारण न तो वह अपना पुराना बर भूल सकता था न कोध को 
ही दबा सकता था। कभी-कभी वह गांधारी तक के आगे उलटी-सीधी 
बातें कर दिया करता था । 

भीमसेन की इन तीखी बातों से धृतराष्ट्र के हृदय को बड़ी चोट 
पहुंचती थी। गांधारी को भी इस कारण बहुत दुःख होता । परन्तु फिर 
भी वह विवेकशीरा थी और धममं का मर्म जानती थी; इसलिए भोीमसेन 
की कड॒वी बातें चुपचाप सह लिया करती और धर्म की प्रतिमृति कुंतो से 
स्फृति पाकर धीरज धर लिया करती । 


$ १०ए : 
घृतराष्ट्‌ 


यद्यपि महाराज युधिष्टिर ने धृतराष्ट्र को हर प्रकार से आराम पहुंचाने 
का उचित प्रबन्ध कर रक्‍्खा था, तो भी धृतराष्ट्र का जो सुख-भोग में नहीं 
रूगता था । एक तो बे बहुत वृद्ध होगये थे, फिर भोमसेन को अप्रिय बातों 
से कभी-कभी उनका हृदय खिन्न हो जाता था। धीरे-धीरे उनके मन में 
इतना विराग आगया कि आराम से रहना तो दूर रहा वे छिपे तौर से 
आंशिक उपवास तक रखने लगे और उन्होंने पलंग पर सोना भी 
छोड़ दिया। दूसरे और कितने ही कठिन ब्रतों के कारण उनका शरीर बहुत 
कृश हो गया था । इन बातों में गांधारी भी उन्‍्हींका अनुसरण किया करती 
थी । 

एक दिन धृतराष्ट्र धर्मराज के भवन में गये और बुलाकर उनसे बोले-- 

“बेटा ! तुम्हारा कल्याण हो। पन्द्रह वर्ष से तुम मुझे अपने यहां आराम 
से रख हुए हो ओर ध्यान से मेरी देखभाल करते रहे हो । तुम्हारे आश्रय 
में रहते हुए मेंने दान-पुण्य भी बहुत किये । पुत्र-विहीना गांधारी भी किसी 
तरह धीरज धर लेती है और दिल लगाकर मेरी सेवा किया करती है । 
द्रौपदी का अपसान करने वाले और तुम्हारो पेतुक संपत्ति हर लेने वाले 
मेरे अन्यायी पुत्रों का तो उनके अपने कर्मों के कारण नाश हुआ । पर युद्ध 
में मारे जाकर वे वीरोचित स्वर्ग को प्राप्त हुए। इस कारण मुझे उनकी 
कोई चिन्ता नहीं हे । अब तो मेरी और गांधारी को यही प्रबल इच्छा है 
कि हम भी अपनो स्वरगगं-प्राप्ति की तेयारो करें और धार्मिक-कर्तव्यों 
पर अधिक ध्यान दे । तुम तो शास्त्रों के ज्ञाता हो और यह भी जानते हो 
कि हमारे वंश की परंपरागत प्रथा के अनुसार हम बद्ों को बल्कल धारण 

करके बन में जाना चाहिए। इसके अनुसार ही में अब तुम्हारी भलाई 
की कामना करता हुआ वन में जाकर रहना चाहता हूं । तुम्हें इस बात की 
मुझे अनुमति देनी ही होगी । तुम राजा हो, इसलिए मेरी तपस्या के 
फल का छठा हिस्सा भी तुम्हें प्राप्त होगा ।” 

धतराष्ट्र की ये बातें सुनकर युधिष्ठिर बहुत खिन्न हुए ओर भरे हुए 
हृदय से बोले-- महाराज हम लोगों को तनिक भी पता न था कि आप 
इस भांति ब्रत-उपवास रख रहे हैं, भूमि पर सोते हें और तरह-तरह की 
यातनाओं से शरीर को कष्ट पहुंचाकर कृश कर रहे हैँ । मेरी लापरवाही 
के काइण ही आपको यह अपार दुःख सहना पड़ रहा है। सचमुच में बड़ा 
ही दुरात्मा हूं । में इस राज्य को लेकर क्‍या करूंगा ? सुख-भोग से मेरा भी 
जो उचट गया है । महाराज , सम्पत्ति के लोभ में पड़कर मेंने भारी अपराध 
किया । आप उसे क्षमा करें। अब मेने तय किया हे कि आज से आपका 
ही पुत्र युयुत्सु राजगद्दी पर बेठे या जिसे आप चाहें राजा बना दें। 
अथवा शासन की बागडोर स्वयं अपने हाथ में ले लें ओर प्रजा का पालन 
करें। में बन चला जाऊंगा । राजा में नहों बल्कि आप ही हैं । 
ऐसी हालत में आपको अनुमति में कसे दे सकता हूं ? मुझे काफी अपयह 
प्राप्त हो चुका है; अब और भी दोष का भागी न बनाइए । दुर्योधन से 
मेरा अब कोई बर-विरोध नहीं रहा । जो दुघंटना हुई वह विधि की लीला 
ओर सबकी नासमझो के कारण ही हुई मालम होती हे। किसी एक को 
उसके लिए दोषी नहीं ठहराया जा सकता | महाराज ! जसे दुर्योधन 
आदि आपके पुत्र थे बसे ही हम भी आपके ही पुत्र हें । कुन्ती और गांधारी 
दोनों को हो में अपनी माता मानता आया हूं । यदि आप वन में जायंगे 
तो में भी आपके साथ ही चलूंगा । आपके वन में चले जाने पर, आपके 
बिना, मे इस राज्य को लेकर कौनसा सुख भोग सकूंगा ? में आपके हाथ 
जोड़ता हूं और सिर नवाकर प्रार्थना करता हूं कि आप अपने मन का क्लेष 
दूर कीजिए । में खुशी-खुशी आपकी सेवा-टहल करता रहूंगा और उसीसे 
अपने भी व्यथित हृदय को शांत करूंगा ।” 

यह सुन धतराष्ट्र बोले-- “कुन्ती-पुत्र, मेरे मन में वन में जाकर 
तपस्या करने की इच्छा बड़ी प्रबल हो रही है । तुम्हारे साथ में इतने बरसों 
सुखपूर्वक रहा और तुम और तुम्हारे सभी भाई ध्यानपूर्वक मेरी सेवा- 
शश्रुषा करते रहे। वन में जाने का तो मेरा ही समय हैँ । तुम्हारा नहीं । 
इस कारण बन में जाने की अनुमति तुम्हें देने का सवाल ही नहीं उठता । 
यह अनुमति तो तुमको मुझे देनी ही होगी ।” 

यह सुन युधिष्ठिर अंजलिबद्ध होकर कांपते हुए खड़े रहे। वे कुछ 
बोल न सके । उनसे ये बातें कहने के बाद धृतराष्ट्र आचार्य कृप एवं विदुर 
से बोले-- 'भिया विदुर और आचायें ! आप लोग महाराज युक्षिष्ठिर 
को समझा-बुझाकर मुझे वन में जाने की अनुमति दिलाइए। में पूरी 
तरह उनको समझा नहीं पा रहा हूं । मेरा कंठ सुख रहा है । काफी देरतक 
बोलता रहा--शायद इसीसे . ..” यह कहते-कहते वृद्ध राजा मूछित 
होगये और गांधारी के ऊपर गिर पड़े। गांधारी ने उनको संभाल 
लिया । 

धृतराष्ट्र की यह हालत देखकर युधिष्ठिर का गला भर आया और 
आंखों से आंसू बहने लगे । उनका यह दुःख उनके लिए असह्या हो उठा । 
बह व्यथित होकर बोले--हाथी के समान जिसकी ताकत थी ओर जिन्होंने 
लोहे की मृति को अपनी बांहों से कसकर चर कर दिया था वही वीर धृतराष्ट्र 
इस तरह खिन्न हृदय होकर हड्डी के पंजर समान दुबले हो गये ओर 
मृछित होकर दीन-दुर्बल मनुष्य की भांति गांधारी के सहारे पड़े हें । हाय 
रे विधाता ! धिक्‍कार हे मुझे, जिसके कारण इन पुज्य बोर की यह दक्ा 
हुई। धिक्‍्कार है मुझे, मेरी विद्या को और मेरी बुद्धि को कि जिसे धर्म 
का ज्ञान अभीतक प्राप्त न हो सका 

इस तरह बिलाप करते हुए युधिष्ठिर ने ठंडा पानी लेकर धृतराष्ट्र 
के मुख पर छिड़का और उनके शरीर पर अपने कोमल हाथ धीरे-धौरे 
फेरने छगे । धृतराष्ट्र जब होश में आये तो युधिष्ठिर को प्यार से गले 
लगा लिया और गद्गद्‌ स्व॒र में बोले-- “बेटा ! तुम्हारे स्पश से ही मुझे 

असोम आनन्द प्राप्त हो रहा है। में ऐसा सुख पा रहा हूँ मानो मेंने अमृत 
पी लिया हो ।” 

यह सब चर्चा हो ही रही थी कि इतने में भगवान्‌ व्यास वहां पधारे। 
सारा हाल मालूम होने पर वे युधिष्ठिर से बोले-- बेटा, कुरुकुल-पश्रेष्ठ 
धृतराष्ट्र की जैसी इच्छा हो वेसा ही तुम करो। यह वद्ध हो गया हे, 
पुत्रों से बिछड़ा हुआ हे । इस परिस्थिति में और बहुत दिन यह कष्ट 
इससे सहा नहीं जायगा । गांधारी बड़ी विवेकशीला हे और अपना दुःख 
धीरज के साथ सह लिया करती हे। तुम मेरी बात मानो और धतराष्ट्र 
को वन जाने की अनुमति दे दो । बहांपर यह मधुभरे फूलों की सुबास 
का आनंद लेता हुआ निश्चित होकर दिन बितायगा । प्राचीन काल के 
शर्जाषयों के मार्ग का इसे भी अनुकरण करने दो। राजाओं का यही धर्म 
होता हैं कि या तो लड़ते-लड़ते वीर-गति पाबें या वन में जाकर तपस्या 
करते रहकर स्वाभाविक मृत्यु की प्रतीक्षा करें। धुतराष्ट्र ने यज्ञ किये 
और सुख भी भोग लिया । जब तुम लोग बतवास ओर अज्ञातवास करते 
रहे तब इसने अपने पुत्र के विशाल राज्य का शासन-सुख तेरह वर्ष तक 
भोगा। अब इधर पन्द्रह बरस से तुम भी इसके साथ पुत्र का-सा बरताव करते 
हुए इसे आराम पहुंचाते रहे हो और किसी वस्तु की कमी महसूस न होने 
दी । अब इसकी आयु तपस्या करने की है इसोलिए यह वन जाना चाहता 
हैं । क्रोध के कारण या तुम लोगों से असन्तुष्ट होकर नहीं । अतः इसको 
जाने की अवश्य अनमति दो। इसीमें तुम्हारा और इसका कल्याण हे ।” 


* १०६ ३ 
तीनों वृद्धों का अवसान 


युधिष्ठिर से वन में जाने की अनुमति पाकर धुतराष्ट्र गांधारों के 
साथ अपने भवन में लोद आये और अनशन ब्रत समाप्त किया। गान्धारी 

ओर कुन्ती दोनों ने साथ-साथ बठकर भोजन किया। धृतराष्ट्र ने युधिष्ठिर 
को अपने पास बिठा लिया और प्रेम के साथ आशीर्वाद दिया। उसके 
बाद वृद्ध राजा धुतराष्ट्र उठे और गान्धारी के कन्धे पर हाथ रख कर 
लाठी टेकते हुए वन के लिए रवाना हुए। माता कुन्ती भी उनके साथ 
हो ली। 

अपने ब्रत के कारण पतिन्नता गान्धारी ने अपनी आंखों पर पट्टी 
बांधी हुई थी । इसलिए वह कुन्ती देवी के कन्धे पर हाथ रकक्‍्खे रास्ता 
टटोलती हुई जाने लगी और इस तरह तीनों बुद्ध राज-कुटंबी राजधानी 
की सीमा पार कर वन की ओर चले । 

देवी कुन्ती ने गान्धारी की सेवा-टहलू करने के लिए उनके साथ 
वन जाने का निश्चय कर लिया था। जाते समय वह युधिष्ठिर से बोली, 
“बेटा ! सहदेव से कभी नाराज न होना। वोरोचित रीति से लड़कर 
स्वर्ग सिधारे हुए भाई कर्ण का सदा स्नेह के साथ 
स्मरण करते रहना । यह मेरा ही कसूर था कि मेने तुम लोगों से 
उसका वास्तविक परिचय छिपा रखा । द्रौपदी की प्रेम के साथ रक्षा 
करते रहना । इस बात का खयाल रखना कि भीम, अर्जुन, नकुल ओर 
सह॒देव को किसी तरह का दुःख न पहुंचने पावे। सारे कुटंब की देखभाल 
करने का भार अब तुम्हारे ही कन्धों पर हे ।” 

धर्मराज समझ रहे थे कि गान्धारी को थोड़ी दूर तक बिदा करने 
के लिए माता कुन्ती साथ जा रही हें। इसलिए कनन्‍्ती की ये बातें 
सुनकर वह तो सन्न रह गए । उनसे कुछ कहते न बना ओर काफ़ी देर 
तक अवाक से खड़े रहे। संभलकर बोले-- “मां ! तुम बन में क्‍यों 
जा रही हो ? अभी तुम्हारा जाना तो ठीक नहीं है । तुम्हींने तो 
आश्ञीर्वाद देकर हमें युद्ध के लिए भेजा था। अब तुम्हीं हमें छोड़कर 
बन को जाने लगीं। यह दीक नहीं । इतना कहते-कह॒ते युधिष्ठर का गला 
भर आया। किन्तु उनके बहुत आग्रह करने पर भी कन्ती अपने नि३चय 
प्र अटल रही । वह बोलो-- ह 

/बेटा अंधौर न होओ । में उस लोक में जाना चाहती हूं जहां 
मेरे पति निवास करते होंगे । में बहिन गान्धारी की सेवा-टहल करती 
हुई तपस्या करू गी और समय आने पर शरीर त्याग करके तुम्हारे पिता 
के पास पहुंच जाऊंगी । बेटा, अब तुम लोग नगर को वापस जाओ । 
न्‍्यायपूर्वक प्रजा का पालन करते रहो और तुम्हारी बुद्धि सदा धर्म पर 
ही अटल रहे ।* 

पुत्रों को इस प्रकार आशीर्वाद देकर देवो कुन्ती धुतराष्द्र और 
गान्धारी के साथ वन को चलों । 

युधिष्ठिर अवाक्‌ होकर खड़े देखते रहे । 

७ 

धृतराष्ट्र गान्धारी ओर कुन्ती ने तीन वर्ष तक वन में तपस्वियों 
का-सा जीवन व्यतीत किया । एक दिन धृतराष्ट्र स्नान-पुजा करके आश्रम 
लौटे ही थे कि इतने में जंगल में एकाएक आग भड़क उठी; हवा तेज्ञ 
चल रही थी, इसलिए शी ध्र हो आग सारे जंगल में फल गई | हिरन, जंगली 
सुअर आदि जानवरों के झुंड-के-झुंड भयभीत होकर जलाशय की तरफ 
भागने लगे । ह 

इस अवसर पर संजय भी उनके साथ था। धृतराष्ट्र ने उसको कहीं 
भी भागकर अपने प्राण बचाने का आग्रह किया ओर फिर सती गान्धारी 
ओर देवी कुन्ती के साथ वह पूरब की ओर मुख करके योग-समाधि में 
बेठ गये और उसी स्थिति में उन तीनों ने उस दावानल में अपने शरीर 
की आहति दे दी । 

धृतराष्ट्र का प्राणसखा संजय जो उनकी आंखों ओर प्राणों के समान 


उनका सहारा था उनके देहावसान के बाद संन्यास ग्रहण करके हिमालय 
में तप करने चला गया। 

श्रीकृष्ण का लीला-संवरण 


महाभारत को युद्ध-समाप्ति के बाद, भगवान श्रीकृष्ण छत्तोस बरस तक 
द्वारका में राज्य करते रहे । उनके सुशासन में श्रीकृष्ण के समान-वंशी 
भोज, वष्णि, अन्धक आदि यादव राजकुमार असीम सुख-भोग 
में जोवन व्यतोत करने लगे । भोग-विलास के कारण उनका संयम और 
शील जाता रहा। 

इन्हीं दिनों एक बार कुछ तपस्वी लोग द्वारका में पधारे। उच्छुंखल 
यादवगण उन महात्माओं की खिलली उड़ाने के लिए साम्ब नामक 
राजकुमार को स्त्री को पोशाक पहनाकर ऋषियों के सामने ले गए 
और उसे ऋषियों के सामने उपस्थित करके पूछा--“ आप लोग शास्त्रों 
के ज्ञाता हैं; कृपया बतकाइये कि इस स्त्री के पृत्र होगा या पत्री ? 

यादवों के इस झूठ व नटखटीपन पर ऋषियों को क्रोध हुआ। वे 
बोले इसके एक मसल पेदा होगा और वही तुम्हारे कुल के नाश का 
कारण बनेगा।” 

यों शाप देकर तपस्वी-गण चले गये । तपस्वियों के इस तरह शाप 
देने पर यादव बहुत पछताये कि मज़ाक करके हम अपना सर्वनाह 
मोल ले बठे । उनके मन में भय छा गया। 

अगले दिन ऋषियों के कहे अनुसार स्त्री-बेषधारी साम्ब के एक 
मसल पेंदा हुआ । इसपर यूदवों की घबराहट और बढ़ गई । वे बड़े 
व्यथित हो उठे और डरने लगे कि कहीं ऋषियों का शाप पूर्णरूप से सच न 
साबित हो जाय । उनको तो मसल में कालदेव ही नज़र आया । आखिर 
सबने आपस में सलाह-मशविरा करके मूसल को जलाकर भस्म कर दिया 

और उस भस्म को समुद्र के किनारे पर बिखेर दिया । जब उस राख पर 
पानी बरसा तो वहांपर घास उग आई। यादवों ने सोचा कि अब हमारे 
भय का कारण दूर हो गया ओर इसी असम में पड़कर उन्होंने ऋषियों के 
शाप को बिसार दिया । 

इसके कई दिनों बाद, एक बार यादव लोग समुद्रतट की सर करते 
हुए मदिरा पीते, नाचते, गाते आनन्द मनाने लगे । समुद्रतट पर उनकी 
भारी भीड़ जमा हो गई थी। धीरे-धोरे शराब का नशा उनपर असर 
करने लगा। 

महाभारत-युद्ध में यादव कुल का वीर कृतवर्मा कौरवों के पक्ष में 
लड़ा था ओर सात्यकि पांडवों के पक्ष में । शराब का नशा चढ़ने पर 
उनमें इसी विषय को लेकर बहस होने लूंगी। 

सात्यकि कृतवर्मा की हंसी उड़ाता हुआ बोला-- क्षत्रिय होकर 
किसीने सोते हुओं को कभी मारा हें ? अरे कृतवर्मा ! तुमने तो ऐसा 
करके सारे यादव कुल को अपमानित कर दिया । निल्‍लंज्ज कहोंके ! घि- 
क्कार हे तुम्हें ।' 

सात्यकि की बात का नशे में चर हो रहे कुछ ओर छोगों ने अनुमोदन 
किया । इसपर कृतवर्मा क्रोध के मारे आपे से बाहर हो गया । 

“सात्यकि ! तुम मुझे उपदेश देने वाले होते कौन हो? 
युद्ध-क्षेत्र में अपना हाथ फट जाने पर जब महात्मा भ्रिश्रवा शर-शय्या 
पर बंठ प्रायोपवेदन कर रहे थे तब तुमने उनकी हत्या की थी। ऐसे कसाई 
की यह धुष्टता कि मुझे उपदेश करे ! “ कृतवर्मा ने कड़ककर कहा। नशे 
में चर दूसरे लोगों ने कृतवर्मा को बातों का समर्थन किया और सात्यकि 
की निन्‍दा करने लगे । बस, फिर क्‍या था ? उपस्थित यादवों के दो दल 
बन गये ओर दोनों में झगड़ा शुरू हो गया । काफी मार-काट हुई । 

“बहब्लो ! जिस पापी ने सोते हुओं की हत्या की थी वह अभी अपने 
पाप का फल भुगतेगा,” कहते-कहते सात्मकि हाथ में तलवार लिये 
कृतवर्मा पर टूट पड़ा और एक ही बार में उसका सिर धड़ से अरूग 

कर दिया । | 

यह रैख कई यादवों ने सात्यकि को घेर लिया और शराब के प्यालों 
ओर मठकों को उसपर फेंक-फेंक कर मारने लगे। श्रीकृष्ण के बेटे प्रद्ुम्त 
ने सात्यकि की तरफ से उन लोगों का मुकाबला किया तो उसको भी 
बहुत-से लोगों ने घेर लिया । थोड़ी ही देर में सात्यकि और प्रद्यम्न दोनों 
मारे गये । 

यह देख श्रीकृष्ण भी क्रोध में आ गये और समुद्र-किनारे जो 
लंबी घास उगी हुई थी उसीका एक गुच्छा उखाड़कर विपक्षियों पर 
दूट पडे । बस सभो यादवों ने एक-एक घास का गुच्छा उखाड़ लिया और 
उसीसे एक-दूसरे पर वार करने रंगे। 

ऋषियों के शाप के प्रभाव से मसल की राख से उगे घास के पोधे 
यादबों के उखाड़ते ही मूसल बन गये और वे यादव उन्हों मूसलों से एक- 
दूसरे पर आघात करते हुए वहीं कट मरे । 

शराब के नशे के कारण हुए इस फसाद में यादवबंध के सभी लोग 
सम्‌ल नष्ट हो गये । 

यह बंश-नाश देखकर बलराम को असीम शोक हुआ; और उन्होंने 
वहीं योग-समाधि में बेठकर शरीर त्याग दिया | उनके मुख से सफेद सांप 
के रूप में एक अलौकिक ज्योति निकली और समुद्र में बिलोन हो गई 
ओर बलराम का अवतार-कृत्य समाप्त हो गया । 

सब बरधु-बान्धओं का सर्वनाश हुआ देखकर श्रीकृष्ण भी ध्यान- 
सग्न हो गये और समुद्र के किनारे वाले बन में अकेले विचरण करते रहे। 
जो कुछ हुआ, उसपर विचार करके उन्होंने जान लिया कि उनके भी 
संसार छोड़कर जाने का समय आ गया। यह जानकर वे वहीं जमीन पर 
एक पेड़ के नीचे लेद गये। 

इतने में कोई शिकारी शिकार की तलाश में घमता-फ़िरता उधर 
सें आ निकला । सोये हुए श्रीकृष्ण क्रो शिकारी ने हर से हिरन समझा 
और धनुष तानकर .एक तोर मारा । 

तौर श्रीकृष्ण के तलुए को छेदता हुआ शरीर में घुस गया और श्रीकृष्ण 
के लीला-संवरण करने का निर्मित्त बन गया। इस प्रकार अलोकिक 
कीत्ति-संपन्न श्रीकृष्ण का देहावसान हो गया । 


* पछए 5 
धमंपुत्र युधिष्ठिर 


यादवों के स्बनाश और श्रीकृष्ण के निर्वषाण के शोकजनक समाचार 
हस्तिनापुर में पहुंचने पर पांडवों के मन में सांसारिक जीवन के प्रति 
विराग छा गया और जीवित रहने की चाह उनमें न रह गई । अभिमन्यु 
के पुत्र परीक्षित को राजगही पर बिठाकर पांचों पांडवों ने द्रौपदी को 
साथ लेकर तीथें-यात्रा करने का निइचय किया । वे हस्तिनापुर से रवाना 
होकर अनेक पवित्र स्थानों के दर्शन करते हुए अन्त में हिमालय की तल- 
हूटी में जा पहुंचे। उनके साथ-साथ एक कुत्ता भी चल रहा था। उन्होंने पहाड़ 
पर चढ़ना शुरू किया और चढ़ते-चढ़ते रास्ते में द्रौपदी, भीम, अर्जुन, नकुल 
ओर सहदेव इन पांचों ने एक-एक करके गिरकर शरीर त्याग दिये । पर 
सत्य-ब्रह्म का ज्ञान रखने वाले युधिष्ठिर तनिक भी विचलित न हुए । 
वे ऊपर चढ़ते ही गये । अब उनके पीछे-पीछे बहु कुत्ता उनका साथो 
बनकर चल रहा था। 

असल में युधिष्ठिर का धर्म ही कुत्ते के रूप में उनके पीछे-पोछे चल 
रहा था। बहुत दूर जानेपर देवराज इन्द्र देवी रथ लेकर युधिष्ठिर 
के सामने प्रकट हुए और बोले-- 

“युधिष्ठिर ! द्रौपदी और तुम्हारे भाई स्वर्ग पहुंच चुके हें। अकेले 
तुम्हीं रह गये; तुम अपने शरीर के साथ ही इस रथ पर सवार होकर 
स्थर्ग चलो । तुम्हें ले जाने के लिए ही में आया हूं ।” 

युधिष्ठिर रथ पर सवार होने रूगे तो कुत्ता भो उनके साथ रथ पर 

चढ़ने लगा। पर इन्द्र ने उसे चढ़ने न दिया। बोले कि कुत्ते के लिए स्वर्ग में 
स्थान नहीं हे । यह सुन युधिष्ठिर ने कहा कि यदि इस कुत्ते के लिए 
स्वर में जगह नहीं तो फिर मुझे भो वहां जाने की इच्छा नहीं । 

इन्द्र के बहुत समझाने पर भी युधिष्ठिर कुत्ते को छोड़कर अकेले 
स्वर्ग जाने को राजी नहीं हुए । 

अपने पुत्र की परीक्षा लेने के ही उद्देश्य से धमंदेव कुत्ते के रूप में 
आये हुए थे। पुत्र के मन की दृढ़ता देखकर धर्म-देव बड़े प्रसन्‍त हुए और 
उनको आशीर्वाद देकर अन्तर्धान हो गये । 

छ 

युधिष्ठिर स्वर्ग में पहुंचे तो पहले-पहल दुर्योधन से ही उनकी 
भेंट हुई ध्मंपुत्र - ने देखा, दुर्योधन सूर्य के तेज के साथ जगमगाते हुए 
सुन्दर आसन पर विराजमान है और देवता लोग उसे घरे हुए खड़े हें । 

यह देखकर युधिष्ठिर को बड़ा क्रोध आया । उपस्थित देवताओं 
से बोले-- जहां लोभी और अदूरदर्शी दुर्योधन बस रहा हो, वहां में रहना 
नहीं चाहता। इसने हमपर अनेक अत्याचार किये और हमें दारुण दुःख 
पहुंचाया । इसीके कुकर्मों के फलस्वरूप हमें अपने बन्धु-बान्धवों ओर 
मित्रों को मारना पड़ा। इसीकी आज्ञा से हमारी सतीसाध्वी पत्नी 
द्रौपदी भरी सभा में अपमानित हुई। में इसे देखना तक नहीं चाहता। मेरे 
ओर भाई कहां हें ? जहां वे होंगे, वहीं में भी जाना चाहता हूं। 

यह कहकर युधिष्ठिर वहांसे लोट पड़े । 

यह देख सर्वज्ञ देवषि नारद युधिष्ठिर से बोले--“राजश्रेष्ठ, तुम्हारा 
यों कहना ठीक नहीं । स्वर में बेर-विरोध होता ही नहीं। वीर दुर्योधन 
के बारे में ऐसी बातें न करो। दुर्यंधन ने क्षत्रियोचित धर्म का पालन करके 
यह पद प्राप्त किया है । जो बातें हो चुकी हें उनका सदा स्मरण करते 
रहना और उन्हें मन में जमने देना ठीक नहीं । आपसी वेर-विरोध के 
लिए यहां स्थान नहीं है। अब तो आपको वुर्योधन के साथ ही यहां प्रेम- 
पुरबंक रहना होगा । यहां सदेह पहुंचने के कारण ही आपके मन में ऐसे 

संकृचित विचार उठ रहे हें। अब इन कुविचारों को मन से निकाल दो ।” 

यह सुन युधिष्ठिर बोले--/द्विजवर, जिसे धर्म का ज्ञान ही नहीं है, 
जो पापी हे, जिसने सत्पुरुषों को हानि पहुंचाई और जो असंख्य लोगों के 
नाश का कारण हुआ उसके लिए वीरों के योग्य स्वर्ग में स्थान मिला। 
परन्तु मेरे शीलवान, श्र भाइयों एंव द्रोपदी को कोन-सी गति प्राप्त हुई 
है ? वे तो यहां दिखाई ही नहीं देते । कर्ण भी नहीं दिखाई देते और न 
मेरे लिए प्राण त्यागन वाले अन्य राजा लोग ही देख पड़ते हें। में उन्हें 
देखना चाहता हूं । विराट, द्रपद, धष्टकेतु, शिखंडी, द्रौपदी के पुत्र, अभि- 
मनन्‍्यु आदि वीर जिन्होंने मेरी खातिर युद्ध की बलिवेदी में अपने प्राणों 
की आहुति दी थी, यहां क्‍यों नहीं दिखाई देते ? में भी वहीं रहना चाहता 
हूं जहां वे लोग होंगे। माता कुन्ती ने कर्ण को भी जलांजलि देने का जो 
आदेश दिया था उसका स्मरण करते हो मुझे दुःसह दुःख हो आता हैं। जिन 
बोर कर्ण का वास्तविक परिचय जाने बिना अनजान में मेने वध करवा 
दिया, में उनके दर्शन करना चाहता हूं । प्राणों से प्यारे भाई भोम, देव- 
राज के समान तेजवाले अर्जुन, प्रिय नकुल व सहदेब, धर्मपरायणा 
द्रोपदी आदि सबको में देखना चाहता हूं। जहां द्रौपदी और मेरे भाई 
न होंगे वहां में नहीं रहना चाहता। जहां बे होंगे, वहीं मेरे लिए स्वर्ग है । 
इस स्थान को मे स्वर्ग ही यहीं मानता ।” 

युधिष्ठिर को ऐसी बातें सुनकर उपस्थित देवताओं ने कहा-- 
“महाराज ! जहां आपकी पत्नी और भाई रहते हे आप यदि वहां जाना 
चाहते हैं तो आनन्दपूर्वकं जा सकते हें ४” 

देवताओं के आदेशानुसार एक देवदूत युधिष्ठिर को दूसरी तरफ 
ले जाने लगा। आगे-आगे देवदूत चछा और उसके पीछे-पीछे युधिष्ठिर 
घले। रास्ते में अंधेरा छाया हुआ था। जो थोड़ा-बहुत दिखाई देता था 
बह भो भयानक प्रतीत होता था । 

: रास्ता मांस और रक्‍त के कीचड़ से भरा था। चारों तरफ हड़िडयां 

लाशें और बाल पड़े हुए थे। जिधर देखो उधर कोड़े बिलुबिला रहे थे 

और बड़ी ही बदब्‌ आ रही थी। जहां-तहां कुंछे आदमी पड़े कराह रहे 
थे। किसीका हाथ कठा था, तो किसीका पेर। यह बीभत्स दृश्य देख- 
कर युधिष्ठिर उद्ञ्ञांत से हो उठे । उन्हें कुछ समझ में ही नहीं आया कि 
बात क्‍या हैँ । तरह-तरह के विचार उनके मन में उठने लगे। 

उन्होंने देवदूत से पुछा--“इस तरह इस रास्ते और कितनी दूर 
घलना होगा ? 'मेरे भाई कहां हे ? ” 

“आगे जाने की इच्छा न हो तो लौट चलिए ।” देवदूत ने जवाब दिया । 

बहांकी दुर्गन्ध युधिष्ठिर के लिए असह्य हो रही थी । वे वापस 
लोटने की सोचने लगे ओर वे लौटने ही को थे कि चारों ओर से करुण 
स्वर में कइयों का ऋन्‍दन एकसाथ सुनाई देने लूगा। 

“हे धमंपुत्र ! लौटिये नहीं । हमपर दया करके कम-से-कम एक 
महृत्त के लिए ठहरिए। आपके यहां आते ही सुवास-भरी पवित्र हवा 
बहने लगी हे ओर हमें उससे बहुत सुख मिला हैँ। कुन्ती पुत्र ! आपके 
दर्शन-मात्र से हो हमें सुख पहुंच रहा हे । जेसे ही आपका यहां आना 
हुआ तभीसे हमारी दुःसह यातता एकदम कम हो गई हे। आप कृपा 
करके एक महू तक यहीं रहिए, जिससे हमारी यह पीड़ा कुछ कम हो सके ।” 

व्यथा से भरे इन दीन स्वरों को सुनते ही युधिष्ठिर का गला भर 
आया। पर जब करुण स्वर में रोने की आवाज सुनाई दी तब तो यधिष्ठिर 
से न रहा गया। “अरेरे |! इन बिचारों को बड़ी पीड़ा पहुंच रही हैँ । 
रुद्ध कंठ से केवल यही कहते वे वहीं खड़े रहे। उनको ऐसा मालम होने रूगा 
मानो जो आवाज़ें सुनाई दे रहीं हैं, वे उनसे परिचित हैं। उन्होंने शोका- 
तुर स्वर में पुछा-- कौन हो तुम लोग ? यहां कंसे आये ? ” 

कोई स्वर बोल उठा-- में कर्ण हुं” और किसीने कहा--में 
हैँ भीमसेन । / तीसरे ने कहा--“में अजुन हूं । ” ऐसे ही करुण स्वर में 
और एक पुकार सुनाई दी--'म द्रोपदी हूं।” इसपर चारों ओर से 
कई स्वर पुकार उठे-- में नकुल हूं ।”, “में सहदेव हूं । ', “हम द्रोपदी के 
पुत्र हें | ॥ 

शोक-विह्नल युधिष्ठिर के लिए यह वेदना असह्ा हो उठी । वह 
क्षोभ और ग्लानि के मारे आपे से बाहर हो उठे-- 

“मेरे इन आत्मीय जनों ने कोनसा पाप किया जो ये नरक में पड़े 
यह दारुण यातना सह रहे हैं; ओर धृतराष्ट्र के पुत्रों ने एसा कोनसा पुण्य 
कमाया जो देवेन्द्र कीौ-सो शान के साथ स्वर्ग में सुख भोग रहे हैं ? 
कही में सो तो नहीं रहा हूं ? म॒ुछित-अवस्था में तो नहीं हूं ? या, यह कोई 
स्वप्न है ? ” यह सोचते-सोचते युधिष्ठिर ईव्वरी न्याय,धर्म, एवं देवताओं 
की मन-ही-मन निन्‍दा करने लगे । 

अपने साथ आये देवदूत से वे बोले--“जिनके तुम दूत हो, उनके 
पास लौट जाओ और उनसे कहो कि में यहांसे वापस नहीं जाऊंगा । यहीं 
रहूंगा । मेरे कारण ही तो मेरे प्रिय भाई और द्रौपदी यहां इस नरक में 
पड़े दारुण यातना सह रहे हें। इसलिए में भी अपने आत्मीयों के साथ 
यहीं रहना चाहता हूं । 

एक मुहृत्ततक युधिष्ठिर उसी प्रकार वहां नरक में खड़े रहे । इसके 
बाद देवेन्द्र और ध्ंदेवता उसी स्थान में आये जहां युधिष्ठिर खड़े थे । 
उनके आगमन के साथ प्रकाश भी फल गया । न वह अन्धेरा रहा, न वे 
भयानक दहय हो रहे। पापियों की विषम वेदना का वह हृदयविद्रारक 
दृश्य भी गायब हो गया । पवित्र सुवास से भरो ठंडी हवा चलने लगी । 

धर्मदेव ने अपने पुत्र से कहा--“मतिमानों में श्रेष्ठ ! हमने तीसरी 
बार तुम्हारी परीक्षा ली थी। अपने भाईयों के हित नरक में पड़े रहने 
के लिए भी तम तेयार थे। इससे हमें बहुत प्रसन्नता हुई । भूमिपाल 
राजाओं के लिए नरक की यातना अवद्य देखनो चाहिए। यही कारण 
था कि तुम्हें भी एक मुहत्तें के लिए यह दारुण ढुख भोगना पड़ा। 
यशस्वी वीर अर्जुन, प्रिय भाई भीम, सत्यत्रती कर्ण, आदि तुम्हारे सारे 

बन्धुजनों में से कोई भी नरक नहीं पहुंचा । यह तो तुम्हारी परीक्षा लेने के 
लिए रची गई माया थी । वास्तव में यही देवलोक हे। वह देखो ! 
तीनों लोकों में विचरण करने वाले देवषि नारद विराजमान हें ! तुम 

दुःखी न होओ ।” 

युधिष्ठिर को यह्‌ सब देखकर बड़ा सुख हुआ ओर उन्होंने मानव 
शरीर त्यागकर देवी दारीर प्राप्त किया। 

शरीर के साथ-साथ, द्वेष, वेर-विरोध मानवी दुबंलताओं से भी 
निवत्त होकर धरमंराज युधिष्ठिर पूर्णरूप से पवित्र बन गए। 

बड़े भाई कर्ण एवं छोटे भाइयों को, धृतराट्र के पुत्रों के साथ-साथ 
ऋक्रोधरहित देवी स्थिति में देवताओं एवं ऋषि-मुनियों से पृजित होकर 
सुखपुर्वक रहते देखकर युधिष्ठिर को भी ज्ान्ति प्राप्त हुई । 


हरि: ३ तत सत्‌ 

